
Mano senutėlis “Fordas'' šliaužė keliu į kalvos viršūnę, iš 
kur atsivėrė nuostabus vaizdas į Banermanų dvarą. Jis stovėjo 
mėnulio šviesos užlietoje įlankos pakrantėje. Tamsoje bolavo 
seno namo kolonada, neaiškiai primenanti iškeltas į viršų di- 
džiulio skeleto rankas. Aplink tysojo keisti šešėliai. 

Apaugusi žole ir apleista vila buvo mažai panaši į tą, ko- 
kia liko mano atmintyje per visus tuos metus. Ketaus vartų vy- 
riai vos laikėsi plytinėje sienoje. Tiesą sakant, patys vartai bu- 
vo dar vietoje, bet tvora perdžiūvo ir nuo laiko suskeldėjo. 

"Bet panašios smulkmenos neturėjo manęs atitraukti nuo 
kelio - reikėjo sutelkti visą dėmesį į 242-ojo plento duobes. 
Tačiau vis tiek retkarčiais atitraukdavau savo žvilgsnį nuo 
plento, kad galėčiau pažvelgti seno namo pusėn. Toks elgesys 
žmogaus, kuris nuo pat gimimo iki dvylikos metų augo tose 
vietose tol, kol aplinkybės nešvystelėjo jo į svetimą ir žiaurų 
pasaulį, buvo visiškai suprantamas. Aš visada jaučiau gimtųjų 
namų trauką ir štai, pagaliau atvykau pažvelgti į randus, 
įdrėskimus bei įbrėžimus, kuriuos čia paliko be manęs prabėgę 
metai. 

Pro medžius prasiskverbė šviesa, spindinti ketvirtajame vi- 
los aukšte. Kažkas šilto ir švelnaus suspaudė man širdį, kai pri- 
stabdęs pasukau iš plento ir nuvažiavau keliuku link namo. 

“Koks gi aš kvailas, kad niekam nepranešiau apie savo at- 
važiavimą!" - pavėluotai keikiau pats save. 


Beje, negalėjau nuspėti, kaip elgsis mane pamatę visi tie, 
kurie liko tarp gimtųjų sienų. Juk namo grįžo ne tik sūnus pa- 
klydėlis... 

Visą kelią be paliovos rūkiau. Na, juk praėjo, velniai 
griebtų, ištisi dvidešimt treji metai! Prasidėjo ir baigėsi du ka- 
rai! Kas iš to? Jeigu jums pasisekė ir pasitaikė galimybė aplan- 
kyti tą laimingą vietą, kur prabėgo jūsų vaikystė, - nė už ką ne- 
žiūrėkite į tai pro pirštus! 

Kol mano senukas buvo gyvas, mėgdavo kartoti: “Argi jūs 
negirdėjot istorijos apie mūsų katinėlį? Nepamirškit jos!" Taip 
sakydamas linksmai kvatodavo, nes mane vadino K. K. Tai 
pilno vardo - Ketas Kėjus Banermanas - sutrumpinimas. 

Aš 1lgai nežinojau, kodėl mane taip keistai vadino. Pasi- 
rodė, kad Ket Kėjus - tai vieta, kur aš, pradėtas nuodėmėje, 
išvydau dienos šviesą. Praėjus tik valandai po gimdymo, mirė 
mano mama. O tėvas pasiėmė mane kartu su šiuo dvaru ir 
gėda, kurios visa Banermanų šeimyna taip ir nepajėgė nusi- 
plauti. 

Aš - nesantuokinis vaikas. Gėdos dėmė. Netikša. Netikša 
Banermanas! Ne, išdidūs ir tuščiagarbiai Banermanai negalėjo 
man atleisti mano gimimo. 

Apsisukęs - prie namo, sustabdžiau mašiną šalia kitų 
dviejų, stovėjusių netoli priebučio. Priėjau prie pagrindinio 
įėjimo ir patraukiau skambučio virvutę. Vietoj įprastinio var- 
„pelio, išgirdau kitą garsą ir supratau: civilizacija prasiskverbė 
ir čia, skambutis buvo elektrinis. 

Balsai, silpnai sklidę iš namo vidaus, nutilo. Ant slenksčio 
pasirodė senutė, kurią aš iš karto pažinau. Tai ji kažkada man į 
kambarį slapčia nuo visų atnešdavo želė ir sumuštinių, kai ma- 
ne nubausdavo ir neleisdavo išeiti iš namų. Enė gailėjo manęs 
ir visada papasakodavo, kas vykdavo kituose namo kampuose. 

- Labas vakaras, Ene! 

Ji akimirkai sustingo, pažvelgė į mane pro akinių viršų ir 
neryžtingai atsakė: 

- Labas. 

Jos plonas balsas visai nepasikeitė per tuos metus. 


- Daug vandens nutekėjo, senute! Nejaugi taip ir neprisi- 
meni vieno mažo katinėlio. 

Enės antakiai staigiai pakilo ir ji, bijodama apsirikti, pasi- 
lenkė į priekį, palietė mano veidą savo sausomis susiraukšlėju- 
siomis rankomis. 

- Katinėlis? Mano mielas mažas Ketas Kėjus sugrįžo?! 

Aš pakėliau ją, lengvai atplėšęs nuo grindų, ir prispaudžiau 
prie savęs. Turbūt dvi dienas neskusta barzda gerokai subadė 
jai skruostus, ir ji tyliai sušuko, bet aš mačiau, kad Enė nuošir- 
džiai džiaugėsi netikėtu mano pasirodymu. Po to paleidau ją iš 
savo glėbio. 

- Netikiu savo akimis, - murmėjo senutė. - Kiek metų 
prabėgo! Štai koks tu tapai, Ketai! Suaugęs... Visiškai su- 
augęs. Įeik, įeik gi į namą. 

- O tu vis tokia pat, Ene! Visiškai nepasikeitei. Ir kvepi, 
kaip anksčiau, obuoliais ir grindų vašku. 

Ji sukruto, greitai uždarė duris, nusivedė mane už rankos į 
savo kambarį ir, žengusi žingsnį atgal, įdėmiai apžiūrėjo mane 
nuo galvos iki kojų. 

- Ketas. Be abejo, Ketas. Nosis, kurią Rudis sulaužė 
muštynių metu, randas, likęs po to, kai iškritai iš medžio. 
Akys. Akys, žinoma, tėvo! 

Ji priekabiai apžiūrėjo mano geros medžiagos vilnonį juo- 
dą kostiumą, brangią, akių nerėžiančią skrybėlę, bet iš Enės 
veido buvo matyti, kad jai aš - vis tas pats dvylikametis ber- 
niūkštis ir ji niekaip negali susitaikyti su mano nauja išvaizda! 
Ir Enė, kaip ir anksčiau, bijojo, kad vyresnieji pusbroliai Ru- 
dolfas ir Teodoras iš seno įpratimo pradės mane skriausti. 

- Kur mano mielieji giminaičiai? - pasidomėjau aš. 

- Ten, - ji mostelėjo ranka į bibliotekos pusę. - Ketai, tu 
juk neketini... 

- O kodėl gi ne, senute? Tik tu nesijaudink, saugok širdį. 
Kas buvo - tai buvo. Be to, aš neilgam. Išnyksiu iš čia kaimy- 
nams net nepradėjus pliaukšti apie mano sugrįžimą. Ir atmink: 
šiandien man absoliučiai nieko nereikia iš visos tos Baner- 
manų gaujos. Viskas bus gerai, girdi? Juk užsukau tik prava- 
žiuodamas. 


Ji norėjo dar kažką pasakyti, bet paskui apsigalvojo ir 
tylėdama nuvedė mane prie bibliotekos durų. Supratau, kad 
Enė čia tik ūkvedė ir vargu ar tiksliai žino viską, kas dedasi 
šeimoje. 

Aš 1š tolo padrąsinančiai jai šyptelėjau ir staigiai abiem 
rankom atidariau dvivėres duris. Akimirkai įtampa įsismelkė į 
mano širdį. Taip būna visada, kai žmogus iš anksto nuspėja tai, 
kas turi įvykti arba tai, ką jis gali pamatyti. 

Aš dažnai įsivaizduodavau šią sceną, naktį gulėdamas lo- 
voje ir negalėdamas užmigti - dar tada, kai negalėjau sau leis- 
ti nors valandai sugrįžti į “šeimos židinį“. Mintyse mačiau, 
kaip dėdulė Mailsas lošia bridžą už stalo, klausydamasis eilinio 
vyresniojo sūnaus Rudžio melo. Paskui jis kviečia Makolėjų, 
senąjį tarną. Beje, Makolėjus nemėgo, kai senelis liepdavo 
jam mane nubausti - netgi už tikrus nusižengimus. Bet įsaky- 
mas yra įsakymas. Ir jis pėrė mane žinodamas, kad jei to nepa- 
darys, - pats bus nubaustas. 

Jei būtų gyvas tėvas, jis, žinoma, niekam neleistų manęs 
skriausti, ypač tam mulkiui Mailsui, savo broliui. Bet tėtis se- 
niai mirė. Jam tiesiog nepasisekė. Jį sulijo lietus, kai ėjo padėti 
giminaičiui Rudžiui išsikapstyti iš kažkokios bjaurios istorijos. 
Todėl tėvas susirgo plaučių uždegimu ir maždaug per savaitę 
užgeso. 

Taigi, aš atidariau bibliotekos duris. Viskas atrodė visai ne 
taip, kaip įsivaizdavau. Dėdulė Mailsas buvo virtęs sudžiūvu- 
siu ir atstumiančiu seneliuku. Jis iš tikrųjų sėdėjo prie savo sta- 
lo. Vyriausiojo Banermano veide atsispindėjo ir baimė, ir bai- 
sus pyktis vienu metu. Jo sūnūs buvo čia pat. Įniršusi tėvo vei- 
do išraiška, matyt, mažai juos gąsdino. Abu buvo gerokai pra- 
plikę ir nutukę. Pusbroliukų spuoguoti veidai pasirodė man, 
kaip ir anksčiau, kvailoki. | | 

Visada ramesnio būdo Tedas ir dabar prigludo kamputyje, 
stengdamasis likti nepastebėtas. Rudis įžūliai stovėjo viduryje 
kambario, įsirėmęs rankas į šonus ir nervingai laižydamasis. 

Be mano giminaičių kambaryje buvo dar trys vyriškiai. 
Vienas jų, nepažįstamas, sėdėjo krėsle, užsidėjęs koją ant ko- 
jos - šiek tiek neproporcingos figūros, ilgais tankiais tamsiais 

plaukais ir malonaus vyriško veido. Kitus du aš puikiai pažino- 
jau. Tai buvo Karlas Matas ir Popėjus Geidžas - taip vadinamo 
“Čikagos sindikato" žmonės. Jų buvimas čia kėlė nerimą, tuo 
labiau, kad iš jų veidų išraiškų aš supratau: pokalbiu, kuris vy- 
ko šiame kambaryje iki mano pasirodymo, svečiai buvo nepa- 
tenkinti. 

Man pasirodžius, aišku, visų galvos kryptelėjo į duris. Bet 
niekas manęs nepažino. Mailsas ir jo sūnūs atsigręžė svečių 
pusėn, tikėdamiesi, kad aš kažkaip su jais susijęs. Bet Karlas 
Matas užuot atsakęs tik truktelėjo pečiais. Visi nustebę vėl 
įsmeigė akis į mane. Dėdulė išsikepurnėjo iš už rašomojo sta- 
lo ir susierzinęs žengė žingsnį link manęs. 

- Kas jūs toks ir ko jums čia reikia? - išdidžiai pasiteiravo 
jis. 

Aš šyptelėjau: 

- Nusprendžiau jus aplankyti, dėdule! O tuo pačiu - pasi- 
matyti su šeimos nariais ir pailsėti po kelionės. 

Rudžiui staiga sutriko kvėpavimas. Aš supratau - pagaliau 
jis mane pažino! Brolelis, atrodė, dar minutė - ir uždus. 

- Ketas? - sunkiai išspaudė jis. - Ketas Kėjus? 

- Sveikas, lepši! - aš priėjau arčiau ir iš aukšto pažiūrėjau 
tiesiai jam į akis, suprasdamas, kaip stingsta iš paralyžiuojan- 
čio raumenis gyvuliško siaubo mano buvęs kankintojas. 

Atsitokėjęs Rudis nedrąsiai bandė ištiesti man ranką. Bet 
aš, tarsi jos nepastebėjęs, pakėliau savąją ir paniekinamai 
plekštelėjau jam per atvipusias lūpas. 

Tedas taip pat atsigavo. Pašokęs iš vietos, jis stryktelėjo ir 
metėsi į kitą pusę, - taip, kad tarp mūsų atsirastų didžiulis 
rašomasis stalas. 

- Tu... Tu ką, kuoktelėjai? - išlemeno jis. 

- Galbūt ir kuoktelėjau, broliuk! - nusikvatojau aš. 

Paskui su koja patraukiau pirmą pasitaikiusią kėdę dėdulei 
Mailsui, kad jis galėtų atsisėsti. Seneliuko išvaizda dabar buvo 
kur kas prastesnė, negu tada, kai atidariau duris į biblioteką. 

- To negali būti! Negali būti! - kartojo jis kaip užsuktas. 
Kitų žodžių man dėdulė nerado. 


Taigi, mano pasirodymą namuose buvo galima laikyti įvy- 
kusiu faktu. 

Nepažįstamas vyriškis pakilo iš krėslo ir priėjo prie 
rašomojo stalo. Mes šaltai pažvelgėme vienas į kitą. Atrodė jis 
gana gerai, netgi solidžiai. Vyriškio figūra neatrodė priklau- 
santi gerai treniruotam žmogui, bet, kaip rodo praktika, tokie 
kampuoti vyrukai, kaip jis, turi įprotį atakuoti klastingai ir ne- 
tikėtai. Todėl su juo reikėjo būti atsargiam. 

- Jūs galvojate, kad jau visiems aišku, kas toks esate? 

Aš parodžiau į jį pirštu. 

- Manau, kad pirmiausia prisistatyti teks jums! 

Nepažįstamasis įsitempė. 

- Mano vardas - Vensas Kolbis. Aš mis Anitos Banerman 
sužadėtinis. 

Anita! Velniai griebtų, kaip aš ją galėjau pamiršti? Maža 
mergaičiukė, mano pusseserė, miela mažylė, eidavusi paskui 
mane tarsi ištikimas šuniukas. Ji, kaip ir Enė, taip pat slapta 
kaišiodavo man sumuštinius ir atnešdavo arbatos, kai aš, palik- 
tas be vakarienės, stovėdavau kampe. Tada jai tebuvo dešimt 
metų, o man sukako dvylika. 

Tą naktį, kai išėjau iš namų, Anita viena tamsoje, apsipylu- 
si ašaromis, prie vartų laukė manęs, kad galėtų pabučiuoti atsi- 
sveikindama. 

- Štai kaip? Sužadėtinis? 

- Na, o dabar metas prisistatyti ir jums, drauguži. 

- Netikša Banermanas! - drėbtelėjau aš. - Manau, kad apie 
mane jau girdėjote? Mano tėvas buvo jauniausias dabartinio 
namo šeimininko brolis. Aš tam tikrą laiką čia gyvenau. 

- Aišku! 

Tik vieną žodį jis ir tepasakė, o paskui atsisuko į dėdulę, 
kuris vis dar sėdėjo nekrutėdamas. 

Iš kažkokių vos pastebimų ženklų pajutau, kad santykiai 
tarp susirinkusiųjų staiga pasikeitė. Situacijos kvailumą jaučiau 
visu savo kūnu, todėl pertraukiau tylą ir tariau: 

- Žinoma, nesitikėjau, kad mano atvažiavimui papjaus avi- 
ną ir padengs šventinį stalą - ne toks jau naivus esu. Bet įtarti, 
kad giminaičiai galėtų taip žemai nusiristi, jog savo dvare pri- 

imtų visokias padugnes, - aš linktelėjau galva “sindikato" 
žmonių pusėn. - Ir kaip jūs taip žemai puolėt? 

Geidžas įpykęs veriančiai į mane pasižiūrėjo, o Matas 
grėsmingai nusiteikęs pakilo iš savo vietos. 

- Ei, atsargiau, vaikine, jei nenori... 

Žaibiškai pripuoliau prie Mato ir trenkiau jam į saulės rez- 
ginį taip, kad atrodė, jog jaunuolis lūžo pusiau. Antrasis mano 
smūgis buvo 1š viršaus per kaklą. Gangsteris sukniubo, jo pori- 
ninkui nespėjus išsitraukti revolverio. Mano keturiasdešimt 
penktojo kalibro revolveris taip pat buvo paruoštas. Aš stuk- 
telėjau ginklu Geidžui į dantis ir išgirdau gerai man pažįstamą 
dantų griežimą. Geidžas stryktelėjo prie sienos, išsitepdamas 
krauju smakrą. Atrodė, tarsi vyriokas būtų ką tik padaręs klai- 
dą ir norėtų už tai atsiprašyti bei klaidą ištaisyti. Bet aš Žinojau, 
kad iš tikrųjų Geidžas vis dar pavojingas - todėl perbraukiau 
jam per dantis revolveriu dar kartą. Sudejavęs Geidžas žnek- 
telėjo ant bibliotekos grindų šalia savo draugužio. 

Spengiančioje tyloje atsigręžiau į giminaičius. 

- Nuo šiol šiuose namuose niekas neturi teisės sakyti man 
“vaikine". Aišku? 

Aš iš eilės apžvelgiau visus Banermanus. Anksčiau jie nie- 
kada manęs kitaip ir nevadino: “Ei, vaikine“, “šunyti"! 

Tik mano miela mergaitė rasdavo kitų žodžių. 

- Ketas Kėjus! - tylus balsas, vos ne šnibždesys, pasigirdo 
nuo slenksčio, iš kur buvo galima stebėti viską, kas vyko kam- 
baryje. 

Na, žinoma, tai ji, mano mažytė, mano saulutė. Kas gi dar 
galėjo virsti tokia grakščia, trapia moterimi! Puikūs kaštoniniai 
plaukai, išraiškingos mėlynos akys, aukšta standi krūtinė po 
plonu audiniu, stulbinančiai plona talija, dieviškos formos klu- 
bai. Ir lūpos, švelnios lūpos, padovanojusios man kažkada ne- 
drąsų, pirmą gyvenime bučinį. 

- Anita! - iškvėpiau aš. 

Nei pistoletas mano rankoje, nei kraujas, nei pašaliniai ti- 
pai, besivoliojantys ant grindų, nei kiti šeimos nariai, - niekas 
negalėjo Anitos sulaikyti. Ji puolė man į glėbį su džiaugsmo 
ašaromis akyse. Aš stipriai priglaudžiau ją prie savęs, o po to 
šiek tiek atitraukiau, kad galėčiau įsižiūrėti į jos veidą. 

- Velniai griebtų, kokia gi tu, Anita! - negalėjau nuslėpti 
savo susižavėjimo. 

Jos apsiblaususiose nuo ašarų akyse spindėjo laimė. 

- Tu nė karto man neparašei per visus tuos metus! Mes 
galvojome, kad tavęs jau nėra gyvųjų tarpe. Mes nieko... nieko 
apie tave negirdėjome. Kodėl gi tu ne... Iš kur išdygai, Ketai? 

- Anita! Mano brangute! Aš juk nieko, išskyrus tave, ne- 
turėjau, - paglosčiau jai veidą. - Visą laiką norėjau atvažiuoti 
ir išsivežti tave. Atleisk, kad iki šiol nesugebėjau to padaryti. 

- Anita! - garsiai ir, kaip man pasirodė, su priekaištu ištarė 
Vensas Kolbis, maigydamas nuorūką peleninėje. Atrodė, kad 
Vensas - vienintelis, nebijantis garsiai čia kalbėti. 

- Nurimk, drauguži, - atsisukau aš. - Mes su Anita visgi gi- 
minaičiai, o be to - seni draugai. Prieš daugelį metų mūsų 
draugystę sutvirtino bučinys. Todėl nesinervink be reikalo ir 
atstok. 

Anita staiga susikaustė, tarsi tik dabar pastebėjusi ant 
grindų tysančius vyriškius. Nuoširdus džiaugsmas jos akyse 
bematant išnyko, o pirštai konvulsiškai suspaudė man ranką. 

- Prašau tavęs, Ketai, eime iš čia. Mes galėsim kur nors 
kartu pasėdėti ir pasikalbėti, kaip anksčiau. 

Aš atsigręžiau į Kolbį ir pajutau, kad nevalingai šypsausi. 
Įsikišau savo keturiasdešimt penktojo kalibro revolverį į įpras- 
tą vietą ir paklausiau: 

- Tikiuosi, jūs neprieštaraujat? 

- Žinoma, ne! - Kolbis gūžtelėjo pečiais. 

Tada aš parodžiau ranka į Geidžą ir Matą: 

- Kai šiedu atsigaus, perduokite jiems mano linkėjimus. 


2 skyrius 


Mes pasukome link to paties vasarinio namuko sodo gilu- 
moje, kur vaikystėje dažnai susitikdavome. Kaip ir prieš dau- 
gelį metų, Anita atsisėdo į didelį pintą krėslą prie lango. Aš 
įsitaisiau ant palangės. 

- Na, štai mes ir vėl kartu, mieloji. Paaiškink, kas čia 
vyksta? 

- Lyg ir nieko ypatingo, Ketai. 

- Tai kodėl Banermanų dvare priimamos visokios pa- 
dugnės? Mano tėvas arba mūsų senelis net slenksčio perženg- 
ti tokiems būtų neleidęs! Be to, ir dėdulė Mailsas anksčiau nosį 
suko nuo žemo luomo publikos. Kas gi atsitiko? 

- Ketai, tai tu pažįsti tuos du? Pažįsti, taip? 

- Žinoma. Jie vadinami “kontrolieriais"'. Juos atsiunčia, kai 
“sindikato" vadeivoms kyla finansinių problemų. Kai kažkur 
kažką reikia stumtelėti, kad viskas vyktų taip, kaip sumanyta 
arba tiesiog reikia pademonstruoti, kad “sindikatas" neišven- 
giamai laimės. Štai tada vaikinai ir pasirodo. 

- Iš kur tu viską žinai? Ir kodėl nešiojiesi revolverį? 

- Kaip čia tau paaiškinus. Na matai, aš ir pats užsiimu pa- 
našiais dalykais. Bet tai jau kita tema. Papasakok, kas pas jus 
įvyko per visus šiuos metus? 

- Aš tau negaliu visko papasakoti, - tyliai sušnibždėjo Anita. 

- Kodėl? Bijai? Papasakok! Aš viską suprasiu. 

Net tamsoje buvo galima pastebėti, kaip ji konvulsiškai 
suspaudė kumštelius. 

- Ketai, labai tavęs prašau! Na, būk geras, nereikia apie 
tai! 

- Aš dabar kitas žmogus, Anita. Galbūt man pavyks atsi- 
lyginti Rudžiui. Jis gana dažnai su manim blogai elgdavosi, tu 
gi Žinai. 

- Bet ne visada gi jie... jie taip elgdavosi. 

- Nebijok ir papasakok, mieloji! 

- Ne. 

Aš nušokau nuo palangės ir priėjau prie krėslo, kuriame 
sėdėjo susijaudinusi Anita. 

- Brangioji mano, prašau, papasakok viską. Aš noriu atsi- 
skaityti su tais sutvėrimais. 

- Aš bijau, Ketai, - sušnibždėjo Anita, vengdama mano 
žvilgsnio. - Taip, jie tave labai įskaudino, labai. Vargu ar atsi- 
rastų Žmogus, kuris galėtų tai pamiršti. Bet prašau, meldžiu, 
neapsunkink mūsų padėties. 

- Keista tu mergina, Anita. - Kilstelėjau ją iš krėslo ir 
pastvėriau ant rankų. Nieko tokio aš negalvojau. Tik padariau 
tai, kas, mano manymu, pusbroliui ir pusseserei nedraudžia- 
ma. Bet, deja, įvyko kažkas neįtikėtina. 

Mano rankos, pajutusios Anitos švelnų kūną, nevalingai 
suspaudė ją stipriau, negu pridera. Staiga elektros iškrova su- 
purtė visą mano kūną, suspengė galvoje. 

Aš negirdėjau, ką ji man šnibždėjo. Mano galva jau pani- 
ro į purius pusseserės plaukus, o lūpos godžiai ieškojo jos 
lūpų. Anita atsiliepė į mano protrūkį su visa pašėlusia aistra. 
Jos liepsnojantis liežuvėlis, tarsi netyčia atsiradęs mano burno- 
je, skleidė tokį karštį, kad nejučia atitraukiau Anitą nuo savęs, 
nors to visai nenorėjau. 

- Ketai, brangusis, aš visą laiką tavęs laukiau. Niekada ne- 
tikėjau tuo, ką kiti kalbėjo. Jie visi sakė, kad tu miręs. Bet aš 
prisiekiau sau dar tą tolimą naktį, kai tu iš čia išėjai, kad lauk- 
siu tavęs. 

- Betgi mes tada buvome dar visiškai vaikai!.. 

- Vis dėlto tu grįžai. Ir pasakei, kad norėjai mane išsivežti. 

Aš negalėjau prieštarauti. Kita vertus, juk išsukau 1š pa- 
grindinio kelio ir atvažiavau į dvarą tik dėl jos. 

- Bet turbūt aš pavėlavau, Anita? 

Jos akyse sužibo ašaros. 

- Taip. Jau nieko negalima pakeisti, - pusseserė pakėlė 
galvą ir pažiūrėjo į mane. - Gal geriau grįžkim namo, Ketai? 
Prašau. Na, tai grįžtam namo? 

Į namo vidų aš nėjau. Atsisveikinau su ja prie pagrindinio 
įėjimo, nenorėdamas dar kartą susitikti su giminaičiais. “Biui- 
kas“, prie kurio pastačiau savo “Fordą", vis dar buvo savo vie- 
toje, o štai juodas “Kadilakas" - jau dingęs. 

Aš įlipau į mašiną ir pajudėjau link plento. Iki Kalver Si- 
čio buvo vos šešios mylios, o man dar buvo likusios devynios 
dienos atostogų - devynios dienos, o po to turėjau vykti su rei- 
kalais į Niujorką ir vėl grįžti į pajūrį. 

Prie įvažiavimo į miestą pastebėjau neišvaizdų antrarūšį 
viešbutį. Padaviau administratoriui penkis dolerius ir užpil- 

džiau formuliarą. Pareiškęs, kad kvito nereikia, gavau raktą be 
jokių papildomų klausimų. 

Pakilęs į kambarį, išsimaudžiau, išsitiesiau lovoje ir įsis- 
poksojau į lubas, stebėdamasis, jog staiga kilo noras Rudį ir 
Tedą užmūryti jų nuosavo šeimos dvaro rūsyje. Galų gale aš 
nusikvatojau 1š savo kvailos išmonės. Nesunkiai įveikčiau juos 
abu viena ranka, o apie dėdulę Mailsą nėra ko ir šnekėti. Bet 
vis dėlto konkrečioje susidariusioje situacijoje mūsų asmeni- 
niai santykiai įgavo netikėtą atspalvį. Mano neseniai iškrėstas 
pokštas, kai staiga pasirodžiau dvare, galėjo baigtis gana 
liūdnai, - aš tai supratau! - juk dėdulės viloje buvo vaikinai iš 
“Čikagos sindikato". O iš jų nieko gero nelauk. 

Atsibudęs septintą ryto, papusryčiavęs ir sulaukęs pusės 
devintos, aš nulipau Žemyn ir, markstydamasis nuo ryškios 
saulės, įlindau į telefono kabiną. 

- Hello, - išgirdau Marčio Sinklerio balsą. 

- Tave trukdo Ketas Banermanas, Marti. 

- Kur tu, Niujorke? 

- Ne, dar Kalver Sityje. Dar šiek tiek čia užtruksiu. 

- Velniai griebtų, Ketai, tu ką, išprotėjai! Jeigu tu ne... 

- Palauk, Marti, juk anksčiau aš čia gyvenau. 

- Na gerai, tai kodėl skambini? 

- Ir pats kol kas dorai nesuprantu. Čia vyksta kažkokie 
įdomūs dalykai. Lyg ir smulkmena, bet vertėtų patikrinti. 

- Kad tave kur velnias, Ketai, juk visas tas nelemtas Kalver 
Sitis - kaip ant delno. Lošimo namai ten dabar legalizuoti, o 
lenktynių sezonas praėjo. 

- Gal tu vis dėlto sužinotum, ar miestelyje yra koks nors 
asmuo, keliantis įtarimą? 

- Žinoma, jei nori. Palauk penkias minutes. 

- O'key. Laukiu. Paskambink po penkiolikos minučių, - 
pasakiau aš ir padiktavau jam savo kabinos telefono numerį. 

Mūsų Sinkleris punktualus. Lygiai po penkiolikos minučių 
jau viską žinojau apie žmogų, vardu Sidnėjus Laportas, taip 
pat ir jo adresą. Nebuvo prasmės gaišti laiką. 

Namas, pažymėtas 56 numeriu, buvo gana neišvaizdus ir 
stovėjo River gatvės gale, beveik prie pat įlankos. Ant pirmo 

aukšto langų puikavosi užrašas: “Maklerio kontora", o antra- 
me aukšte buvo išdaužyta daug stiklų. Apskritai, nejaukus pa- 
statas. 

Į Sidnėjaus Laporto butą buvo galima patekti per centrinį 
įėjimą. 

Duris atidarė žmogus, atrodęs kaip penkiasdešimties, nors 
jam tebuvo apie trisdešimt. Žemesnis už mane visa galva, 
smulkaus žiurkiško veidelio, kažkoks užguitas. Aš neblogai 
pažinojau tokio tipo žmones. Svarbiausia, bendraujant su jais, 
nesiterlioti ir veikti ryžtingai. 

Todėl tuoj pat Laportą įstūmiau atgal į butą. Jo kakta aki- 
mirksniu suprakaitavo. Tokie žmonės, kaip jis, visgi iš pradžių 
mėgina išsiaiškinti santykius. Taip buvo ir šį kartą. 

- Beje, misteri, - išstenėjo jis drebančiu balsu. - Jūs įeina- 
te į svetimus namus ir netgi nemanote... 

- Užsičiaupk! 

Daugiau neištariau nė žodžio, tiesiog atsilapojau striukę ir 
išsitraukiau nosinę. Pamatęs dėklą su revolveriu, jis sušnopavo 
ir lėtai atsisėdo ant krėslo kraštelio. 

- Bet... aš juk visiškai švarus. Tai jums gali patvirtinti For- 
besas, paklauskite jo! Aš jau sumokėjau už prekes. Šešias- 
dešimt dolerių praėjusią savaitę! Ir daugiau niekam neskolin- 
gas! | 

- Užsičiaupk! 

Jis nutilo. Apėjau butą, mėgindamas įvertinti realią padėtį. 
Paskui nutariau, kad Sidnėjus jau pasiruošęs, todėl prisistū- 
miau kėdę prie krėslo, atsisėdau ir įsispitrijau į buto šeiminin- 
ko veidą. Jis papilkėjo iš siaubo. 

- Ką tu Žinai apie Banermanus? 

Mano klausimas jį pribloškė. 

- Apie Banermanus? Ką aš žinau apie Banermanus? 

- Klok! 

Sidnėjui drebėjo rankos. 

- Jūs...jūs 1š policijos? 

Turbūt penkias sekundes tylėdamas žiūrėjau į jį. Jis 
neišlaikė mano žvilgsnio ir nuleido akis. 

- Aš pats, beje, ne iš Kalver Sičio, - iškošiau. 

Jo akys lakstė nuo mano veido prie revolverio dėklo. Pa- 
galiau Sidnėjus prabilo: 

- O! Banermanai - gana solidžios personos. Jie gyvena 
miesto vakarinėje dalyje. Tačiau, - jis staiga trumpam nutilo, 
bet aš reikšmingai mostelėjau ranka. - O'key! Apskritai, tie 
Banermanai per daug gerai apie save galvoja. Tiesa, nelabai 
gerai pažįstu tą šeimynėlę. Du iš jos švaisto pinigus į visas pu- 
ses ir amžinai valkiojasi su vietinėmis kekšelėmis iš klubo. 
Vyresnysis mėgsta pasišvaistyti su šautuvu, O ir jaunylis ne- 
daug nuo jo teatsilieka. Kas dar? Sunku pasakyti. Žmonės tu- 
ri pinigų, tegul sau linksminasi kaip nori. 

Pasėdėjau dar kelias minutes, netardamas nė žodžio, tuo 
pačiu priversdamas jį dar pasirausti savo atminty, paskui paki- 
lau ir pasukau link išėjimo. Ant slenksčio atsigręžiau ir pasi- 
tikslinau: 

- Ar mes kada nors buvome susitikę? 

Užuominą Sidnėjus suprato iš karto. 

- O Dieve! Žinoma, ne! Nė karto! 

- Nepamiršk to, - nusišiepiau aš ir išėjau. 


Visi penki dideli Kalver Sičio klubai buvo išsidėstę palei 
pagrindinę pelno dalį, nors tai buvo galima nuspėti. Kai aš vie- 
name iš jų pareiškiau, kad ketinu žaisti kreditan, niekas, su- 
prantama, neapsidžiaugė. Bet, kai tik leidau suprasti, kad esu 
artimas Banermanų šeimai, viskas iškart pasikeitė. 

Mano pusbroliai buvo dideli švaistūnai, bet jie reguliariai 
apmokėdavo savo sąskaitas, todėl jiems visada buvo suteikia- 
mas kreditas. Bet lošti, kaip supratau, jiems nesisekė. Paprasti 
lėbautojai: tai pašėlusiai linksmindavosi, tai savaitėmis nesiro- 
dydavo klube. 

Be to, juk pats neseniai mačiau vos besilaikančius ant 
surūdijusių vyrių suklypusius gimtojo lizdo vartus ir nutrintą 
iki skylių kilimą bibliotekoje. Aš negalėjau suprasti tokių da- 
lykų. Akivaizdu, kad į Banermanų krauję įaugęs lėbavimas ir 

puikybė; jie žarstė pinigus naktiniuose klubuose, o dvaras tuo 
metu lėtai, bet nesulaikomai iro. 

Kas buvo dabartinis jų pajamų šaltinis - aš nežinojau. Kaž- 
kada, aukso karštligės laikais, mūsų senelis ganėtinai pra- 
turtėjo. Jam labai pasisekė: radęs aukso gyslą, išspaudė iš jos 
viską, kas įmanoma, o paskui dar ir sėkmingai kažkam par- 
davė sklypelį. 

Senelis pusę turto padalino sūnums Mailsui ir Maksui - 
mano tėvui, bet senelis savo pusės į banką nepasidėjo. Jis liku- 
sią gyvenimo dalį praleido savo malonumui: klajojo po pa- 
saulį, leisdamas pinigus vynui, moterims ir linksmybėms. 

Paskui pas Maksą atsiradau aš. Žinojau, kad tėvas 
prašvilpė beveik visą savo dalį. Dėdė Mailsas dažnai man apie 
tai primindavo po tėvo mirties, kai paaugau. Tėvas per daug 
mėgo lošti bridžą, o lošdamas žmogus labai greitai praranda 
pinigus. Pats dėdulė taip pat labai daug išleisdavo. Išdidūs 
Banermanai jau nebuvo tokie turtingi, kaip anksčiau, bet net 
patys sau to neprisipažino. 

Visą pirmąją dienos pusę aš lankiausi tose vietose, kur 
galėjau nors žodelį išgirsti apie savo giminaičių finansinę 
padėtį. Bet man nesisekė. Po trijų nusprendžiau apsilankyti 
miesto bibliotekoje Steič gatvėje. Paprašiau ten įrišto vietinio 
laikraščio “Kalver Sentinel'* komplekto ir ėmiau jį įdėmiai 
sklaidyti. Greitai įsitikinau, kad per paskutines dvi savaites 
Banermanų vardas laikraščiuose buvo minimas kelis kartus ir 
visada su pagarba. Banermanai buvo susiję su kažkokiais civi- 
liniais projektais, aktyviai dalyvavo visuomeninėje veikloje. Ir 
nė žodelyčiu nebuvo užsimenama apie mano giminaičius nu- 
tikimų ir skandalingos kronikos skiltyje. 

Ryškios antraštės trijų savaičių senumo laikraščiuose 
klykė apie keturis išprievartavimus ir kelias muštynes, pasibai- 
gusias mirtimi, apie nužudymą Čeroki klubo automobilių 
aikštelėje ir apie gaudynes, kurias, vietinei valdžiai leidus, su- 
rengė policija, norėdama išaiškinti konspiracinius prekeivių 
narkotikais butus. Išprievartavimų ir narkotikų tyrimų rezulta- 
tai buvo pateikiami jau kitame laikraščio numeryje. Kažkokie 
vietiniai vaikinai, sukėlę muštynes, taip pat buvo areštuoti. O 

su žmogžudyste nebuvo taip aišku. Įtarė, kad ji įvykdyta iš pa- 
vydo. Žmogžudystės auka - buvęs jūreivis, kurio žmona daž- 
nai leisdavo laiką su vienu geriausių savo draugų, ypač kai vy- 
ro nebūdavo namuose. Vyras, abu įtardamas, jau sekė juos, ir 
štai... Situaciją apsunkino tai, kad meilužis netikėtai dingo iš 
miesto. Be to, jis jau anksčiau yra sėdėjęs kalėjime už antro 
laipsnio žmogžudystę. 

Versdamas laikraščius toliau, aš dar kartą aptikau Baner- 
manų pavardę. Šį kartą beveik pusė puslapio buvo skirta grei- 
tai įvyksiančioms Anitos Banerman ir Venso Kolbio, jauno, 
bet perspektyvaus verslininko, kuris į Kalver Sitį atvažiavo vos 
prieš pusantrų metų ir jau spėjo išvystyti aktyvią veiklą, su- 
žadėtuvėms. 

Gaila, bet biblioteka greitai užsidarė. Tačiau aš nenorėjau 
nutraukti informacijos rinkimo. Todėl neskubėdamas lipau 
viršun kalva į Pleis gatvę, kur, kaip prisiminiau, kažkada buvo 
“Kalver Sentine!'', vienintelio spausdinto leidinio mūsų maža- 
me miestelyje, redakcija. Bare, prieš redakcijos pastatą, aš išsi- 
rinkau staliuką prie įėjimo ir užsisakiau alaus. Greitai barą 
užplūdo žmonės - darbo laikas baigėsi, ir visi skubėjo suvilgyti 
gerklių po darbo dienos. Šurmuliuojančioje minioje sunku bu- 
vo susiorientuoti. Bet aš stengiausi nepražiopsoti nė vieno lan- 
kytojo. Ir greitai pamačiau tą, kurį tikėjausi surasti. 

Tai buvo neaukštas, gyvenimo vėtytas ir mėtytas vidutinio 
amžiaus vyriškis. Aš puikiai prisiminiau jį iš vaikystės. Kažka- 
da jie kartu su mano tėvu plaukė “Turinu-2", nelegaliai mėgin- 
dami praplukdyti kanadietiško viskio partiją. Kranto sargyba 
pradėjo šaudyti į jų laiviūkštį. Mano tėvas tada neteko savo 
laivo, o Henkas Fitersas - savo dešinės ausies, kurią kliudė 
kulka. Aš daug kartų girdėjau šią istoriją, kai jie susitikę juok- 
davosi, prisimindami jaunystės nuotykius. 

Iš tolo stebėjau, kaip Henkas užsisako tradicinę porciją. 
Paskui prie jo priėjau. 

- Vinsentas Van Gogas, jeigu neklystu? 

Henkas išgėrė savo taurelę, pastatė ją ant baro, atsisuko ir 
įdėmiai į mane pažiūrėjo savo liūdnomis akimis. Niekur pa- 
saulyje nemačiau tokių liūdnų akių. Bent man neteko matyti. 

Tačiau, nežiūrint jo solidaus amžiaus, Henkas atrodė šau- 
niai ir, manau, buvo pasiruošęs bet kokiems nuotykiams. 

Aš plačiai nusišypsojau, ir jo akių išraiška pasikeitė. Jos 
pasidarė linksmesnės. 

- Argi neprisimenate, kaip jus kažkada vadino? - tęsiau aš. 
- Kartą per susišaudymą jūs neatsargiai iškišote galvą... 

- Tik vienas Žmogus pasaulyje žinojo smulkmenas, velniai 
griebtų! 

- Taip, jis ir pavadino jus Van Gogu! 

- Tikrai. Vadinasi, tu... 

- Netikša Banermanas, - padėjau jam prisiminti mane. - 
Tėvas dažnai minėdavo, kad jums nelabai patiko mano mama. 

- Ketas Kėjus, mano berniukas, - aiktelėjo jis. - Kad aš nu- 
sprogčiau! Iš kur tu atsiradai? 

Henkas pagriebė mano ranką ir pasuko mane į šviesą. 

- Taip, tos pačios akys! Tu - jo sūnus. Viskas teisingai. O 
dėl mano nuomonės apie tavo motiną tu neteisus. Ji buvo ne- 
paprasta moteris - aš juk prisimenu! 

Henkas, neleisdamas man prieštarauti, nusitempė mane 
prie baro. 

- Eime išgerti! Mes su tavim, velniai rautų, turim ką prisi- 
minti! 

- O kaipgi! 

- Kodėl sugalvojai aplankyti savo gimtas vietas? 

- Užsukau tik pravažiuodamas. 

- Ar jau buvai pas giminaičius? 

- Vakar vakare aplankiau juos. 

- Lepšiai! - paniekinamai išsiviepė Henkas. - Tingūs ir 
dvokiantys ištižėliai. Absoliučiai niekam netinkami Žmoge- 
liūkščiai. Mergina - normalus žmogus, o vaikinai ir pats senis - 
mėšlas. Beje, jie čia įsigudrino pasiglemžti daugelį... 

- Paaiškinkite smulkiau, Henkai. Manau, kad savo gimi- 
naičius turėsiu prispausti. 

Jis gurkštelėjo iš savo taurės ir pažvelgė į mane. 

- Tai ne taip paprasta. Reikalas tas, jog jie čia gyvena pa- 
kankamai ilgai, kad žinotų, kas miestelyje kuo kvėpuoja, ką 
galima, o ko negalima daryti. Todėl Banermanai ir stiprūs. Su- 

pranti? Senis, pavyzdžiui, rūpinasi, kad šeimos pavardė 
mirgėtų spaudoje kiek įmanoma dažniau. Ir jis to pasiekia. Jei- 
gu, sakykim, senis sugalvoja, kad vietiniame teatre būtų rodo- 
mi naktiniai spektakliai, jis teatrui padės - tai juk pagerina vi- 
suomeninę nuomonę. Bet tuo atveju, jei pavardė laikraštyje 
gali būti susieta su kokiu nors nemaloniu įvykiu - jis iš visų 
jėgų stengiasi to išvengti, pasinaudodamas visais savo ryšiais 
ir galimybėmis. Tavo dėdulė Mailsas žino, ką daro! 

- Ir dažnai jūsų laikraštis nepamini Banermanų pavardės? 

- Na, pavyzdžiui, mes tylėjome, kai prisigėręs Teodoras 
apvertė dvi mašinas. Arba nesena tamsi išprievartavimo isto- 
rija. Dėdulė Mailsas privertė nukentėjusiąją pakeisti parody- 
mus. O jau apie žmogžudystę netoli Čeroki klubo ir kalbėti ne- 
verta: Banermanas aktyviai įsijungė į nusikaltimo tyrimą. Pats 
ėmėsi surasti ir apklausti galimus liudytojus. Štai taip. Presti- 
žiniai klubai, mano mielas, sugalvoti tam, kad aplinkiniams 
būtų galima pademonstruoti savo padėties visuomenėje patiki- 
mumą. Ypač, jeigu garbingų piliečių žmonos bando kištis į po- 
litiką. 

Reporteris nusijuokė: 

- Mes ne apie tai kalbame. Kaip tu? Kur tu, velniai 
griebtų, tiek metų lindėjai? 

Aš truktelėjau pečiais: 

- Ką čia papasakojus... Juk iš namų išėjau visai vaikas. 
Mane priglaudė smulkių fermerių imigrantų šeima. Jie, tiesa, 
greitai mirė gripo epidemijos metu, o aš įsidarbinau vienoje 
rančoje Techase. Ten mane privertė baigti mokyklą. Paskui 
tarnavau armijoje. Klajojau po margą pasaulį. Visko buvo ma- 
no gyvenime... 

- Tu iš tiesų atrodai daug kur buvusiu žmogumi, - sutiko 
Henkas Fitersas. Patylėjo, o paskui pridūrė: - Bet tu labai pa- 
našus į Banermanus. Tau tai ką nors reiškia? 

- Kaip čia pasakius. Man svarbesnis tas faktas, kad aš 
išgyvenau be jų pagalbos. Savarankiškai išgyvenau. 

- Labai panašus, - murmėjo sau po nosimi Fitersas, - labai 
Į juos panašus. 

- Aš panašus į savo tėvą, Henkai. 

Jis linktelėjo, baigdamas gerti alų. 

- Žinoma, žinoma! Vadinasi, viskas gerai. Dar išgersim? 

- Ne, ačiū. Turiu reikalų. Bet manau, kad mes dar susitik- 
sime iki mano išvažiavimo. Taip? 

- Žinoma, susitiksim. Aš tave aplankysiu, jei paliksi ad- 
resą. 

Pasakiau jam viešbučio, kuriame apsistojau, adresą, apsi- 
mokėjau sąskaitą, stipriai paspaudžiau Henko ranką ir išėjau į 
gatvę. Dabar apie išoriškai švarią ir padorią Banermanų šei- 
mynėlę jau buvau susidaręs gana aiškią nuomonę. 


3 skyrius 


Aš perkračiau mintyse pažįstamus vyrukus iš Čikagos ir 
pirmiausia nusprendžiau paskambinti Semui Ridui, arklidžių, 
esančių vos už dviejų žingsnių nuo “Ziulenos", šeimininkui. 
Prisiskambinęs paprašiau jo sužinoti, kodėl į Kalver Sitį atvy- 
ko Matas ir Geidžas. Semas, kaip įprastai, ilgai mykė ir atsi- 
kalbinėjo, bet pagaliau pažadėjo padaryti viską, ką galės. O 
tuo, kad jis padarys viską, aš neabejojau. Juk Ridas žinojo: te- 
reikia man apie kai ką užsiminti kai kuriems mūsų bendriems 
pažįstamiems, ir jam geruoju nesibaigtų! Bet Semas niekada 
nedavė tam preteksto. 

Po pokalbio telefonu aš pavakarieniavau ir vėl nuvažiavau 
į gimtąjį dvarą. 

Senutė Enė tą vakarą manęs laukė. Ji iškepė daug gardu- 
mynų, kuriais lepino vaikystėje. Ir bandydama įspėti menkiau- 
sią mano norą, ji, tarsi naminis paukštelis, rūpestingai skrajo- 
j0 aplink ir čirškė, kol aš smaguriavau virtuvėje. 

Dėdulė ir sūnūs išvyko į miestą visam vakarui, bet Anita 
liko namie. Aš pabeldžiau į jos kambario duris. Mano miela 
mergaitė, sėdėdama priešais veidrodį, šukavo savo kaštonines 
garbanas. Pasijutau toks laimingas ją pamatęs. Anita džiaugs- 
mingai nusišypsojo. Ji tuoj pat pašoko ir ištiesė man rankas. 
Aš stipriai ją apkabinau užuot pasisveikinęs. 

- Ketai, pagaliau! Laukiau tavęs visą dieną. Visą dieną! 

- Gaila, bet turėjau reikalų, brangioji, - aš truputį atitrau- 
kiau Anitą, kad galėčiau pamatyti jos veidą ir juo pasigrožėti. 
- Jei būčiau žinojęs, kad manęs nesulauksi, tai niekada 
nebūčiau pabėgęs iš namų. 

Aš gana žiauriai papriekaištavau, ir mergina nuleido akis. 
Šypsena iškart dingo, o balse nuskambėjo liūdesys. 

- Nereikia, Ketai! Prašau tavęs, nereikia! 

Aš paleidau ją iš savo glėbio. 

- Gerai, mano džiaugsme. Viską suprantu. 

- Vensas buvo toks atidus, geras, ir man... man nelengva 
buvo apsispręsti. 

- Žinoma. Ir visgi aš tikėjausi. 

- Man pasirodė, kad jis panašus į tave. Jis manimi rūpinasi. 

- Kaip? 

- Ketai, nereikia dabar apie tai, gerai? 

Ji nusigręžė, kad nesutiktų mano žvilgsnio. 

Mieloji, brangioji. Jeigu Vensas iš tikrųjų toks, kaip tu sa- 
kai, - aš džiaugiuosi dėl tavęs. Bet pasakyk ką kita: nuo kada 
po mūsų namus šlaistosi visokie bjaurūs tipai, kaip antai tie, su 
kuriais vakar susikibau? Mūsų išdidūs giminaičiai bičiuliauja- 
si su visokiais pašlemėkais? Žinoma, tai jų asmeninis reikalas. 
Ir aš neketinu kištis. Bet čia tikrai slegianti atmosfera! Grėsmė 
pakibo virš šių namų, gal ir virš tavęs. Todėl negaliu išvažiuo- 
ti nesupratęs, kas čia dedasi. 

Akimirką Anita tylėjo, paskui mechaniškai perbraukė 
šepečiu dar du tris kartus per plaukus ir numetė jį ant tualetinio 
stalelio. Nežiūrėdama į mane, ji tyliai, bet tvirtai ištarė: 

- Mums visiems bus geriau, Ketai, jeigu tu nieko nebandy- 
Si išsiaiškinti. Tegul lieka taip, kaip yra. Turbūt pamiršai, kad 
čia - mano namai. Man čia daug kas brangu, o tu gali viską su- 
gadinti. Tad prašau: tebūnie taip, kaip yra. 

Taigi, man teliko pakeisti pokalbio temą. 

- Ką veiksi šiandien vakare? Pasimatymas? 

- Ne. Vensas turi skubių reikalų mieste. Dėl nekilnojamo 
turto. Tad aš visiškai laisva. 

- Jeigu neprieštarauji, važiuojam į klubą. Išgersim po tau- 
relę, pašoksim. Tai kaip? 

- Sutinku, Ketai. Tik palauk penkiolika minučių, kol susi- 
ruošiu. 

Jos šypsena sušildė mane. 

- Nekantriai lauksiu apačioje!.. 

Aš palikau Anitą, kad ji persirengtų, bet apačion nelipau. 
Mano dėmesį patraukė kambariai išilgai galerijos. Atidaręs du- 
ris į dėdulės Mailso apartamentus, aš per penkias minutes su- 
pratau, kad nieko įdomaus čia nerasiu. Kambarys atrodė taip, 
tarsi jo šeimininkas neturėtų ir niekada neturėjo rūpesčių bei 
nemalonumų. Daugybė brangių neskoningų niekniekių patvir- 
tino, kad šis žmogus save lepina ir savo komforto sąskaita ne- 
ketina taupyti. 

Tedo pomėgiai buvo šiek tiek kitokie. Ant kambario sienų 
kabėjo visas arsenalas: šautuvas, du pistoletai ir šeši revolve- 
riai. Šalia kabėjo paveikslai su vietinių apylinkių peizažais ir 
keli gana profesionalūs merginų, tikriausiai vietinio kabareto 
šokėjų, eskizai. Ant piešinių puikavosi sentimentalūs užrašai 
“mielam draugui Tedui', kuris, matyt, už tokius žodžius kiek- 
vienai šokėjai dovanojo audinės kailinius. 

Rudžio kambariai buvo tiksli jo tėtušio apartamentų kopi- 
ja ir tai charakterizavo mano pusbrolį kaip siauraprotį, besi- 
stengiantį išoriškai sublizgėti. 

Aš žvilgtelėjau ir į kabinetą, ir į tualetą, ir į drabužinę. Ru- 
džio knygų lentynos buvo prigrūstos nuotykinių romanų, kurių 
rinkinio galėjo pavydėti bet kuris jaunesniosios klasės mokinu- 
kas. Vienintelis dalykas, kuris išsiskyrė iš aplinkos - šalia 
knygų stovinti nedidelė, maždaug 8 prie 10 gražiai nuaugusios 
brunetės fotografija. Jokio užrašo nebuvo, gali būti, kad por- 
tretą jis iš kažkur nukniaukė. Vadinasi, Rudis taip pat neabe- 
jingas gražioms moterims. 

Aš padėjau portretą į vietą, nulipau žemyn ir ėmiau laukti 
Anitos. 

Netrukus ji pasirodė. Paprasta juoda suknelė buvo neprie- 
kaištinga. Iš pažiūros lengvutė suknelė gražiai paryškino ma- 
no pusseserės figūros privalumus. 

Man smilktelėjo per širdį, vos tik išvydau Anitą ant 
viršutiniojo laiptelio. Kelias sekundes stovėjau suakmenėjęs, 

mintyse save keikdamas už tai, kad taip ilgai delsiau čia atva- 
žiuoti. Juk Anita manęs laukė visus tuos ilgus metus. Laukė. O 
aš, kvailys, pavėlavau! 

- Tai važiuojam? - paklausė ji. 

Aš linktelėjau. 

Mes nuėjome prie mašinos. 

- Kur nori važiuoti? 

- Betgi tu siūlei važiuoti į klubą. 

- Tada į patį ištaigingiausią! 

- Vadinasi į Čeroki klubą. 

- Puiku! 

Už penkių mylių važiuojant pakrante į šiaurės rytus buvo 
iškyšulys. Jame stovėjo šiuolaikinis dviejų aukštų pastatas, 
užlietas šviesos. Teritorija aplink pastatą buvo įrengta su pla- 
čiu užmoju: automobilių stovėjimo aikštelė, šventiškai pa- 
puošta girliandomis, teniso kortai, prie kurių šliejosi du plau- 
kiojimo baseinai. Spindinčios neoninės lempos virš visos šitos 
grožybės skelbė nežinantiems, kad tai ir yra Čeroki klubas. 

Anita nustebusi paklausė: 

- Kaip tu žinojai, kur važiuoti? Juk klubą pastatė tik prieš 
trejus metus. 

Aš neprisipažinau, kad čia jau lankiausi, norėdamas patik- 
rinti Banermanų šeimos mokumą. Nusprendžiau truputį pa- 
veidmainiauti. 

- Visą dieną važinėjau ir klausinėjau, kokie pasikeitimai 
įvyko pas jus, kol manęs nebuvo. 

Klubas buvo populiarus ir, jeigu ne mano palydovė, aš 
turbūt nebūčiau radęs, kur pastatyti savo mašiną. Aikštelės 
budėtojas be perstojo žiaumojo ir rengėsi pasiųsti mane vel- 
niop, bet staiga iš kažkur išniro vikrus žmogeliukas su smokin- 
gu ir pamojavo Anitai ranka. Jis iš tolo mums nusilenkė ir rik- 
telėjo: 

- Atleiskit, mis Banerman, mes neseniai priėmėm į darbą 
kitą budėtoją. Jis dar nepažįsta pastovių klientų. 

- Ar šis naujasis budėtojas dirba vietoj to vaikino, kuris 
buvo neseniai nušautas? - pasmalsavau aš. 

- Taip. Todėl su juo kol kas turime daug vargo. - Žmoge- 
liukas mostelėjo ranka ir pridūrė greitakalbe: - Tik jį ne- 
nušovė, o nudūrė. - Ir tuoj pat peršoko prie kitos temos: - Įei- 
kite, prašau! Mis Banerman, liepsiu jūsų mašiną pastatyti į 
įprastą vietą. 

Padėjau Anitai išlipti iš mašinos ir nustebęs paklausiau: 

- Tu taip dažnai čia būni, kad tavo mašina turi pastovią 
vietą? 

- Ką tu, Ketai! Tiesiog kelis kartus buvau čia atvažiavusi 
su Vensu. Jis nuolatinis Čeroki klubo lankytojas. 

- Nori pasakyti - žaidėjas? 

Anita įdėmiai pažvelgė į mane, bet aš spėjau nutaisyti abe- 
jingą veidą. 

- Jis retai žaidžia. Šiuo atveju, laimei, Vensas senamadis. 
Jam geriau patinka investuoti pinigus į verslą. 

- Vadinasi, protingas vaikinas, - konstatavau. 

Prie įėjimo į klubą mums linkčiojo ir durininkas, ir metr- 
dotelis. O einant prie nurodyto staliuko, Anitą pasveikino žilas 
žemaūugis vyriškis, kuris žvilgsniu tarsi klausė: mis Anita, kas 
čia per svetimšalis? 

Pusseserė mus supažindino. Tai buvo klubo šeimininkas 
Leslis Duglas. Kai tik paaiškėjo, kad aš taip pat Banermanas, 
Leslis iškart nusišypsojo ir mandagiai linktelėjo. Vadinasi, to- 
kių įstaigų savininkai gerbia mūsų pavardę, nepaisydami to, 
kokiu kostiumu mes vilkime. Tai davė peno apmąstymams. 

Maži staliukai supo šokių aikštelę, o salės priekyje ant pa- 
kylos nedidelė džiazo grupė grojo negirdėtą, bet mielą melodiją. 

Du barai aptarnavo klientus. Vienas iš jų buvo skirtas tik 
vyrams. Jis buvo įrengtas antrajame aukšte šalia aukščiausios 
klasės kazino. Tokį kazino mačiau tik Monte Karlo. Nors, be- 
je, Las Vegaso arba Reno lošimo namai atrodė, ko gero, pa- 
našiai. Lošimas vyko iš stambių sumų, ir aš pasijutau tarytum 
katinas, įsiropštęs į šuns būdą. 

Tas kelias valandas mes gurkšnojome gėrimus, kalbėjo- 
mės, šokome, prisiminėme geriausias mūsų vaikystės akimir- 
kas. Anita visą laiką šypsojosi, o retkarčiais užkrečiamai kva- 
todavosi; mums buvo linksma. Aš be paliovos plepėjau apie 

tai, kaip ir kur praleidau visus tuos metus. Mano pasakojimuo- 
se buvo nedaug tiesos - nenorėjau, kad ji sužinotų, kas man 
buvo atsitikę iš tikrųjų. Ir visą laiką jaučiau, kad mane su pus- 
sesere sieja kai kas daugiau, negu paprasta vaikiška draugystė. 
Ji tikriausiai taip pat tai jautė. Mes mylėjome vienas kitą, ta- 
čiau jau nieko negalėjome pakeisti. Anita negalėjo paminti 
šeimos garbės ir aš turėjau suimti save į rankas, kad atvirai 
neparodyčiau savo jausmų - nors vos tvardžiausi. 

Apie dvyliktą Anita atsiprašė ir nuėjo į tualetą, o aš nu- 
sprendžiau užsisakyti dar truputį išgerti. Akimis ieškodamas 
padavėjo, pastebėjau augalotą žmogų, kuris šypsodamasis per 
visą salę žingsniavo link manęs. Eidamas jis persimesdavo 
žodeliu kitu su sutiktaisiais, bet žingsniavo tikrai į mano pusę. 
Valingą veidą gadino sulaužyta nosis ir sužeista ausis, bet po 
drabužiais buvo galima įtarti esant stiprius raumenis, kurie kėlė 
pagarbą; jo kumščiai galėjo pridaryti nemenkų nemalonumų 
priešininkui, jei tik kumščių šeimininkas to panorėtų. 

Rodydamas į laisvą vietą, žmogus paklausė: 

- Nesutrukdysiu? 

- Ne. Sėskit. Gersite? 

- Ačiū, bet man negalima. Aš dirbu. 

- Štai kaip? 

Jis truktelėjo pečiais: 

- Apskritai tai nesvarbu, tiesiog aš visada taip kalbu. 

- Na ir juokeliai. 

Jis aiškiai norėjo su manim pasišnekėti, todėl palaukęs, 
kol išgersiu atneštą gėrimą, vyriškis pastebėjo: 

- Manote, kad aš pajuokavau? 

- Žinoma, - atsakiau. - Bet apskritai tai nesvarbu, tiesiog 
aš visada taip kalbu. 

Jo paniurusiu veidu nuslydo šypsnys. 

- Turbūt negalima jūsų išmušti iš vėžių? 

- Tokia profesija! 

- Tiesą sakant, prisėdau prie jūsų, norėdamas kai ką pasi- 
tikslinti. Girdėjau, kad jūs esate Banermanas. Tai tiesa? 

- Deja, taip. 

- O jūsų vardas ar ne Ketas Kėjus? 

Aš ilgai Žiūrėjau į vaikiną, bandydamas įspėti, kodėl jis 
manimi susidomėjo. Paskui linktelėjau. 

- Nežinau, ar jūs mane prisimenat? Na, žinoma, aš gerokai 
pasikeičiau nuo mokyklos laikų. Be to, ringe, sužeidė veidą. 
Mes kartu mokėmės Ringdalsko mokykloje. Mano vardas Pi- 
tas Salvas. 

Aš draugiškai nusišypsojau. Niekada nebūčiau pažinęs sa- 
vo klasės draugo! 

- Pitas Salvas? Nejaugi! Tai tavo galva kažkada užstrigo 
tvoroje? 

- Velniai griebtų, nejaugi tu tai prisimeni? 

- Žinoma, prisimenu! Negi galima pamiršti mūsų iškrėstas 
šunybes! Taip, seni laikai. 

- Seni, - jis įdėmiai pažvelgė man į veidą. - Matau, jog ir 
tu boksavaisi? 

- Truputį. 

- Aišku. Pats kvailiausias užsiėmimas. Ar seniai čia 
grįžai? 

- Prieš kelias dienas. 

- Manau, kad mes dar susitiksim ir kartu praleisim vakarą. 
Jeigu šiose vietose norėsi ką nors surasti, pasakyk. Padėsiu. 

- Gerai, Pitai, ačiū! 

Pitas Salvas jau ketino stotis. 

- Kai tu, Ketai, įėjai į klubą, aš ilgai bandžiau prisiminti, 
kur tave mačiau. Reikalas tas, kad čia ne visus įleidžia. Bet 
Leslis paaiškino, kas tu, ir aš nusprendžiau, kad draugužis 
Kėjus šiandien eina mis Banerman sargybinio pareigas. 

- Argi jai reikalingas asmens sargybinis? 

- Žinoma, velniai griebtų! Tokiai merginai tiesiog būtinas 
asmens sargybinis, be to, sumanus. Aplink čia vieni niekšai ir 
ištižėliai. Visokios padugnės! Po Čako Melonio nužudymo, 
kai visus susirinkusiuosius turėjo apklausti policija, tie niek- 
šeliai akimirksniu apsimokėjo sąskaitas ir išsilakstė. Mat nie- 
kas nenorėjo, kad jų pavardės patektų į laikraštį! 

- Bijojo? 

- Būtent. Melonis dalyvavo trisdešimt vienoje ringo kovo- 
je, o anksčiau tarnavo laivyne. Puikus buvo vaikinas! Niekas 

iš šių bjaurybių nė jo puspadžio nevertas. Tu supranti mane? Ir 
štai tokia beprasmiška mirtis. Žinai, vakare mačiau, kaip iš jo 
namų išėjo viena gražuolė, - jis 1š nuostabos skėstelėjo ranko- 
mis ir pakilo, dar primindamas: - Jei manęs prireiks, visada 
galėsi rasti šioj vietoj. Aš visuomet slampinėju kur nors neto- 
liese. 

- Gerai, Pitai. 

- Dar neišeik, pažiūrėk vaidinimą. Bus ypatingas numeris 
- striptizą šoks Čako Melonio našlė. Leslis jai pasiūlė darbą - 
reikia gi kaip nors padėti našlei! O jos figūra gera. Kai eina per 
restoraną, kraipydama šlaunis, - net kvapą gniaužia! 

- Įkalbėjai. Liksiu pasižiūrėti. 

Grįžo Anita. Pašnairavusi į tolstantį Pitą, pasakė: 

- Greitai gi tu užmezgi pažintis! 

- Mes pažįstami dar nuo vaikystės. Kartu mokėmės Ring- 
dalsko mokykloje. Prisimeni, Banermanai tada įstojo į “Choi - 
Poloi'', nes norėjo būti panašūs į demokratus? 

Šviesa salėje užgeso, liko tik ryškus ratas šokių aikštelės 
viduryje. Džiazo grupei pagrojus kažką žaismingo, į aikštelę 
išėjo konferansjė. Jis pakėlė rankas sveikindamas lankytojus. 
Įžanga buvo trumpa. Susirinkusiems į Čeroki klubą šį vakarą 
buvo siūlomas neužmirštamas reginys: auksaplaukė blondinė 
savo nepakartojamu šokiu uždegs visų sėdinčių salėje vyriškių 
širdis. Ir taip, misis Meloni bei jos varantys iš proto ritmai! 

Vėl užgrojo orkestras ir apšviesto rato centre pasirodė 
šokėja. Konferansjė neperdėjo - mergina iš tiesų buvo nuosta- 
bi. Jos kūnas nepriekaištingai judėjo pagal muzikos ritmą. Ji 
tiksliai kontroliavo kiekvieną savo judesį. O judesiai iš tikrųjų 
buvo kaip reikiant! Pagaliau blondinė dingo už kulisų, aidint 
audringiems plojimams salėje. 

Vaidinimas man patiko, bet mane labiau sudomino kitkas: 
striptizą šoko būtent ta moteris, kurios fotografiją mačiau Ru- 
džio kambaryje. Tik nuotraukoje į jos plaukai buvo tamsūs. 

- Na kaip? - pažadino mane iš apmąstymų Anita. - Ji tikrai 
labai graži, tiesiog pasakiška! 

- Tu gražesnė. Gal važiuojam? 

- Taip, metas grįžti. 

Aš apmokėjau sąskaitą ir paėmiau iš rūbinės Anitos paltą. 
Eidami link mano senutėlio “Fordo", prasilenkėme su Lesliu 
Duglu. Budėtojas, kaip supratau, nuolankiai aptarnavo tik “Ka- 
dilakų" savininkus. | 

Privažiavęs namus, palydėjau Anitą iki durų ir apkabinau 
ją per pečius. 

- Ačiū už nuostabų vakarą, sesute. 

Ji staiga pravirko. 

- Ketai. 

- Nereikia nieko sakyti, brangioji. Viską Žinau - ir prie- 
žastį, ir pasekmes. 

- Kodėl gi taip išėjo, Ketai? 

- Todėl, kad kitaip būti negalėjo. Tu - tikra Banerman, o 
aš, kaip ir anksčiau, esu šeimos gėda, netikša. Reikia to nepa- 
miršti! 

- Nereikia, Ketai! Prašau! 

- Kam gi apgaudinėti patiems save? Negalima suardyti 
Banermanų genealogijos. Mes esam skirtinguose poliuose, su- 
pranti? 

Jos akys sublizgėjo. 

- Tu mane blogai pažįsti, Ketai! Aš daug ką galiu. Atmink 
tai! - ir ji dingo už durų. 


7 
= 
pė 


Apie pusę keturių ryto, kai užsidarė kazino, Pitas Salvas 
išėjo iš klubo. Mes kartu pasivėžinome pakrante, o paskui 
užsukome į kažkokį barą išgerti po puodelį kavos. Pasikalbėjęs 
su Pitu penkias minutes apie visokius nereikšmingus da- 
lykėlius, aš paprašiau: 

- Pitai, papasakok man viską, ką žinai, apie tą auksaplaukę 
našlelę. 

Jis priekaištingai pažvelgė į mane. 

- Neprasidėk su ja, Ketai. Išmesk iš galvos! Čakas dėl šios 
gražuolės turėjo daug nemalonumų. Nejaugi jau spėjai 
įsižiūrėti? 

- Aš taip nesakiau. 

- Klausyk. Daug vaikinų nukentėjo per šitą kekšę. Ji ir 
Čakui prisegė ragus, valkiodamasi tai su vienu, tai su kitu, ir 
vyrui teliko tik negailestingai daužyti jos meilužiams snukius. 

- O tas vaikinas, kur policija įtaria, taip pat per ją įkliuvo? 

- Sandersas? Žinoma. Jis visą laiką aplink ją rėžė sparną. 
Čakas jį talžė. Ir ne kartą. Pati našlelė ilgokai erzino Sandersą, 
viliojo jį, tik nesuprantu, kodėl. Turbūt jai patiko stebėti, kaip 
Čakas susidoroja su jos kavalieriais. Vargšas Čakas! Kodėl jis 
ją vedė? Galėjo sau staipytis scenoje, o ne gadinti gyvenimą 
geram vaikinui. 

- Ką gali pasakyti apie Rudį Banermaną? 

- Kaip tai? 

- Ar jis taip sukosi apie misis Meloni? 

Pitas susiraukė. 

- Tu ką? Čakas iškart būtų jį suraitęs! 

Aš pažvelgiau Pitui į akis: 

- Drauguži, man būtina žinoti tiesą. 

- Ką gi, Rudis bandė jai meilintis. Tu gi pats supranti - visi 
vaikinai limpa prie šios bjaurybės! Tavo brolis - ne išimtis. Be 
to, Rudžio charakteris nepastovus. Vienos damos širdies jam 
visada mažoka. Jis vaikosi tai vieną, tai antrą, tai trečią. Ir 
būna nepaprastai laimingas, jei nors viena atkreipia į jį dėmesį. 
Tačiau Rudis atsargus ir visada mąsto apie galimas pasekmes. 
Kartais neatsispiria silpnybei - ir prisigeria iki žemės graiby- 
mo. 

- Ir ką? 

- O jeigu jau prisigeria, tai atitinkamai ir elgiasi. Pats su- 
pranti. Kalbama, kad merginos rytais iš jo tyčiojasi. Jis tarsi... 
Na, liga tokia, kaip ji ten moksliškai vadinasi?.. 

- Impotentas? 

- Teisingai! Negali patenkinti merginos. Nieko neišeina. 
Rudžiui nieko nebelieka, kaip miegoti vienam ir keikti savo 
bejėgiškumą. Bet kam tau visa tai, Ketai? 

- Noriu kai ką panervinti. Be to, atrodo, pradedu suprasti, 
kodėl buvo nužudytas Čakas Melonis. 

- Puiku. Kai sužinosi, šnibžtelk ir man. Gerai? Juk mes su 
Čaku buvom geri draugai. 

4 skyrius 


Kitą rytą atsibudęs, pirmiausiai paskambinau į Čikagą. Se- 
mas Ridas pakankamai daug sužinojo apie Matą ir Geidžą. Sa- 
vo tyliu prikimusiu balsu jis pranešė man, kad šiedu prieš pus- 
antros savaitės kartu su “kasininku" išvažiavo į Kalver Sitį. 
“Sindikatas"' siuntė šimtą tūkstančių dolerių kažkokiam pelnin- 
gam sandėriui. “Kasininkas", atlikęs pavedimą, jau grįžo į 
Čikagą, o Matas ir Geidžas pasiliko Kalver Sityje. Esą jie turį 
įsitikinti, jog “sindikato" lėšos iš tikrųjų bus panaudotos pagal 
paskirtį. 

Išdėstęs faktus, Semas pasakė ir savo nuomonę. Kai kas 
šioje istorijoje buvo keistoka. Popėjus Geidžas ne pirmą kartą 
lydėjo “kasininką", o štai Matui - tai, ko gero, buvo pernelyg 
menkas darbelis - nebent egzistavo koks nors asmeninis suin- 
teresuotumas. Matas vadovaudavo sudėtingesnėms operaci- 
joms. Į šią detalę reikėjo atkreipti dėmesį. Semas užsiminė, 
kad pastaruoju metu Geidžas pasidarė gana pavojingas. 

Aš padėkojau Semui, pažadėjau, reikalui esant, padėti ir 
jam bei pasakiau savo koordinates, jei sužinotų dar ką nors. 
Nekalbus Semas kažką burbtelėjo 1r padėjo ragelį. 

Papusryčiavau ir, sužinojęs Henko Fiterso namelio adresą, 
išvažiavau pas jį į užmiestį. Senis buvo beprapliumpąs keiks- 
mais, nenorėdamas keltis tokią jam ankstyvą valandą, bet grei- 
tai nusiramino pamatęs, kad jį pažadinau aš. Po penkių minu- 
čių mes jau gėrėm kavą. 

Henkas taip ir nesusitupėjo nuo audringos jaunystės laikų, 
nesusirado žmonos ir gyveno vienas. Žinoma, turtų jis nesusi- 
krovė ir neįsigijo didelio namo, kuriame galėtų rengti iškilmin- 
gus priėmimus. Bet jam, kaip viengungiui, užteko ir vietos, ir 
pinigų. 

Mes gurkštelėjome kavos, ir aš ėmiau jo klausinėti apie 
Čako Melonio nužudymo smulkmenas, kurios nepateko į laik- 
raštį. 

- Buvo išspausdinta nedidelė žinutė, - linktelėjo Henkas, - 
tik du stulpeliai: turėjome nedaug faktų. 

- Tai kas gi ten atsitiko? 

Henkas pastūmė savo puodelį į šalį ir pažiūrėjo man tiesiai 
į akis. 

- Velniai rautų, Ketai, tu labai panašus į tėvą! Toks pat 
užsispyręs. 

- O visgi? 

Henkas truputį pagalvojo. 

- Apskritai nieko ypatingo negaliu pridurti. Čaką rado jau 
mirusį, su durtine žaizda krūtinėje. Liudytojų nebuvo. Niekas 
nieko nematė, niekas nieko negirdėjo. 

- O motyvas? 

- Į vagystę nepanašu. Policija Čako kišenėje rado šimtą 
aštuoniasdešimt dolerių grynais ir laikrodį, kainuojantį apie 
penkis šimtus. Be to, nužudytasis tikriausiai pažinojo žudiką ir 
j0 nesisaugojo, jei žudikas galėjo taip arti prieiti! 

- Galėjo būti ir kitaip. 

- Ką turi omeny? 

- Negalime atmesti ir tokios galimybės, jog Melonis tikė- 
josi kažkokios niekšybės, bet nemanė, kad jam smogs, todėl 
nebuvo tam pasiruošęs. 

- Šį variantą policija taip pat svarstė. - Henkas vėl į puo- 
delius pripylė kavos. - Bet aš manau, kad vargšą Čaką nudūrė 
iš pasalų. 

- Kodėl? 

- Kairėje Čako rankoje buvo degtukų dėžutė, o greta lavo- 
no rado nesudegintą degtuką. Galbūt jis ketino gerai pažįsta- 
mam žmogui duoti prisidegti. Tuo metu jam ir įsmeigė peilį. 

- Policija irgi taip mano? 

- Atvirkščiai. Ji padarė išvadą, kad Čakas pats norėjo pri- 
sidegti, bet nespėjo. Žmogžudystės vietoje labai daug purvo, 
nuorūkų, degtukų. Iš kišenės buvo iškritusios cigaretės, kurias 
Jis nešiojosi išsibarsčiusios, o ne tvarkingai sudėliotos pakelyje. 

Baigiau gerti kavą ir susimąsčiau. 

- Gal galima sužinoti visų buvusių tą vakarą klube vardus? 

- Kam? Nori sukelti sąmyšį tarp dviejų šimtų gerbiamų pi- 
liečių ir išvysti jų reakciją? Aš bandžiau sužinoti, nelabai 
sėkmingai. Kas tave dar domina? 

- Mane domina tik vienas žmogus, vardu Rudis Banerma- 
nas. Suprantat, Henkai, Rudis Banermanas. 

- Kodėl būtent Rudis? - Henkas rimtai pažiūrėjo į mane, 
atsilošęs į kėdės atramą. - Rudis pernelyg daug tą vakarą 
išgėrė. Iš pradžių jis kiurksojo kazino, o po to nulipo į apatinį 
barą. Kai atvyko policija, Rudis buvo tualete. Jo išvaizda buvo 
apgailėtina, misteris Banermanas vėmė. Išsiblaivė, tiesa, grei- 
tai - kai tik paaiškėjo, kad netoliese įvyko žmogžudystė. Jis 
išsikepurnėjo iš tualeto savo jėgomis ir išvažiavo be pašalinių 
pagalbos. Bet smogti, būdamas tokios būklės, žinoma, Rudis 
nebūtų sugebėjęs. 

- Kuo gi smeigė Čakui, paprastu peiliu? 

- Seržantas mano, kad buvo panaudota kažkas panašaus į 
ilgą tribriaunį stiletą, kurio kiekvienos briaunos plotis ne ma- 
žesnis, kaip trys ketvirčiai colio. Melonis jau dvidešimt minu- 
čių buvo negyvas, kai jį aptiko. Taigi žudikas, kad ir kas jis 
buvo, spėjo, žinoma, atsikratyti įkalčio. Tai nesukėlė jam 
problemų - vandenynas šalia. Ieškok, kiek nori! 

- Taip, linksma istorija. 

- Pasakiau tau pagrindinius faktus, visa kita išmąstyk pats. 
O dabar su malonumu išklausysiu tavęs, ką tu apie tai galvoji? 
O gal pats imsiesi Čako nužudymo bylos? 

- Atrodo, Henkai, jūs pavydit? 

- Skandalinga kronika - mano duona, drauguži. Pats su- 
pranti. 

- O'key, duonos iš jūsų atimti neketinu, bet padėti paban- 
dysiu. Reikia sužinoti, ar nekilo kokių nors nesutarimų tarp su- 
tuoktinių Melonių. Ir dar - kas siejo Čako žmoną ir Rudį 
Banermaną. 

- Tu išprotėjai, Ketai? Kas juos gali sieti? 

- Rudžio namuose stovi šios moters fotografija. Juk ne 
šiaip sau? 

- Vargu ar tau pasiseks ką nors išsiaiškinti, mano berniuk. 

- Man visada sekasi, Henkai. Ir visur. 

Banermanų šeima, nors jau ir praradusi spindesį per pasta- 
ruosius metus, vis tiek buvo pakankamai garsi Kalver Sityje. 
Mažame miestelyje sena ir žymi Banermanų šeima buvo vie- 
nintelė, todėl kiekvienas jos atstovas buvo akylai stebimas. Vi- 
suomenė jais domėjosi. Pavyzdžiui, su mano tėvu, kol jis bu- 
vo gyvas, sveikindavosi gatvėje beveik kiekvienas sutiktas 
žmogus - ir uosto darbininkas, ir ištaigingo klubo savininkas. 

Daugelis nepamiršo netikšos Banermano. Kažkada po 
Makso sparneliu aš buvau toks pat pilnavertis bei gerbiamas 
šeimos narys, kaip ir visi kiti. Dabar man tai labai pravertė - 
nereikėjo gaišti laiko, kad priminčiau apie save. Žmonės no- 
riai bendravo. 

Todėl be didelio vargo sužinojau apie vieną stambiausių 
nekilnojamo turto agentų Kalver Sityje. Tai Simonas Heilis. 
Kai tik jis išgirdo, kad aš norėčiau atidaryti savo įstaigą kur 
nors mieste arba jo apylinkėse, mes iškart tapome draugai. 
Mums šiek tiek išgėrus, Simonas išsitraukė miesto žemėlapį ir 
dūrė pirštu į, jo nuomone, tam tinkamiausią vietą. Paskui man 
leido apgalvoti pasiūlymą, o vėliau mes perėjome prie svar- 
biausios temos, kuri neišvengiama, kai kalbama apie rimtą 
sandėrį. 

Mums tariantis, be abejo, buvo paminėtas ir Venso Kolbio 
vardas. Tiesiai, be užuolankų, Heilis pasiūlė man kreiptis į sa- 
vo būsimą giminaitį ir prašyti pagalbos, bet aš atsakiau, kad 
Vensu nepasitikiu. 

- M - taip, - kažkaip neaiškiai numykė Heilis. - Daugelis 
su juo elgiasi atsargiai. Ir ne todėl, kad kai kas Kolbį įtaria 
esant niekšu ir apgaviku. Man atrodo, jis per daug protingas ir 
gudrus. Čia provincijoje niekas tokių nemėgsta. Nors turiu pri- 
pažinti, jog Kolbis Kalver Sityje spėjo daug ką nuveikti. 

- Supratau. 

- Girdėjau, jog Vensas čia, pakrantėje, ketina įkurti dar 
vieną pasilinksminimų vietą. 

- Tai juk neišsenkantis pajamų šaltinis. 

- O taip! Vien tik lošimo namų atidarymas padengtų visas 
išlaidas. Svarbu, kad šalia būtų keliai. Geras privažiavimas 
šiame versle - tiesiog būtinas. 

- Šis gudročius puoselėja daug sumanymų. 

- Daug. Ojei Vensas įgyvendintų viską, ką sugalvojo, tai 
taptų miestelio savininku. 

- Bet, norint įgyvendinti tokį projektą, reikalingi milijonai. 
Tai ne vieno Žmogaus jėgoms. 

- Žinoma. Bet Kolbis pinigų suras. 

- Jis ką, toks turtingas? 

- Jūs pamiršote Banermanų pinigėlius, - Heilis šelmiškai 
man mirktelėjo. - Jų bet kam užteks. Net mažam valstybiniam 
perversmui. Jūs nenorite įsijungti į šį verslą? O vadovauti? 

- Jūs pervertinate mano galimybes - tai ne mano jėgoms! 
Be to, būtų žiauru kažkieno atžvilgiu. 

Simonas supratingai linktelėjo ir pastūmė man miesto 
žemėlapį. 

- Kaip norit. O dabar pažvelkim čia. 

- Ar neprieštarausit, jei iš pradžių pats apvažiuosiu sklypus 
ir juos apžiūrėsiu? Kad ir ką nuspręsiu - būtinai pranešiu jums. 

- Kaip norit, misteri Banermanai. Džiaugiuosi su jumis su- 
sipažinęs. 

- Aš taip pat, misteri Heili. 

Papietavęs aš paskambinau Pitui Salvui ir paprašiau jo pa- 
keliui į klubą užsukti pas mane. Nieko neklausinėdamas Pitas 
pažadėjo atvažiuoti aštuntą vakaro. 

Grįžau į savo kambarį, palindau po dušu, nusiskutau ir 
ėmiau tvarkytis revolverį. Išardžiau jį, išvaliau, padėjau ant 
stalo ir puoliau rengtis pastebėjęs, kad laikrodis jau rodo be 
penkiolikos aštuonias. Į duris kažkas pabeldė. Turbūt Pitas at- 
važiavo truputėlį anksčiau. Aš nuėjau atidaryti durų, patingė- 
jęs apsimauti kelnes. 

Ši klaida man brangiai kainavo. Per duris įvirto dviese. 
Pirmas įėjo Popėjus Geidžas, švytintis, tarsi neoninė reklama. 

Trumpavamzdis pistoletas akimirksniu įsirėmė man į pilvą. 
Antrasis įžingsniavo Karlas Matas. Plėšri šypsenėlė bjauriame 
veide nieko gero nežadėjo. 

- Atgal, vaikine! 

Nebuvo prasmės prieštarauti, be to, aš, suprasdamas savo 
klaidą, nesiruošiau to daryti. Žengęs žingsnį atgal, mečiau 
rankšluostį, kurį vis dar turėjau rankose, ant stalo taip, kad jis 
pridengtų ten gulintį ginklą. Mintyse meldžiausi, kad niekšai 
nesuprastų šito gesto tikslo. Tada man liktų nors menka viltis 
garbingai išsisukti iš nenumatytos situacijos. 

Geidžas veltui laiko nešvaistė: trinktelėjo pistoleto ranke- 
na man per galvą. Kažkoks šeštas jausmas nurodė.man smūgio 
kryptį ir aš sušvelninau jį, truputį pasilenkęs į šalį. Bet Gei- 
džas tuoj pat trenkė dar kartą. Aš susmukau ant grindų. 

Mato žvilgsnio padrąsintas, Geidžas įniršo. Jis spardė ma- 
ne kojomis be atvangos: į pilvą, į rankas, į šonkaulius. Laimei, 
į galvą pataikė tik kartą. Geidžas sunkiai kvėpavo, paraudo, bet 
nenustojo. Aš kiek galėdamas stengiausi prisidengti veidą bei 
galvą rankomis ir galvojau tik apie tai, kaip su jais atsiskaity- 
siu progai pasitaikius. 

Geidžas pavargo ir nutarė atsikvėpti. Ir čia aš vėl suklydau, 
pasisukęs į jį. Smūgis koja į veidą buvo toks stiprus, kad ke- 
lioms akimirkoms netekau sąmonės. 

Kai sudejavau ir atsimerkiau, Karlas pareiškė: 

- Štai dabar galima ir pasikalbėti. Stok! 

- Gal jam padėti? - išsiviepė Geidžas. 

- Neverta gadinti lako ant batų, šis išgama pats atsistos. 

Truputį pasitraukęs nuo lovos, aš pabandžiau atsistoti. Iš 
sumušto veido lašėjo kraujas. 

- Aš neatleidžiu už nemandagų elgesį, - pro dantis iškošė 
Karlas Matas. - Supranti? Išimčių šiai taisyklei nėra. 

Kalbėti dar negalėjau, todėl tik nežymiai linktelėjau galva. 

- Kodėl atsibeldei į Kalver Sitį? - paklausė jis. 

- Aš... aš čia gimiau ir anksčiau gyvenau. 

- Taip, gerai. O kodėl grįžai? 

- Atostogauju, užsukau pravažiuodamas. 

- Leisk, dar įkrėsiu, - įsikišo Geidžas. 

- Nereikia. Užteks. Pažiūrėk į snukį - tikras žlėgtainis. Ti- 
kiuosi, vaikinukas viską suprato ir greitai dings iš čia. Turbūt 
jis atsivilko pas Banermanus, norėdamas gauti išmaldos. To- 
kių prašeivų visada užtenka. Bet jei dabar nepaskubės išsi- 
nešdinti - vėl prisišauks bėdą. Jo mašiną matei? Griozdas, se- 
niai laikas į sąvartyną. O drabužiai? Skarmalai! Niekam jis čia 
nereikalingas. Esu tikras, kad dabar tu mus supratai, netikša 
Banermanai. 

- Bet paklausykit manęs. 

Tuoj turėjo pasirodyti Pitas, ir aš neabejojau, kad jis, pa- 
matęs šį vaizdą, nesutriks. 

- Užsičiaupk! - suriaumojo Matas. - Išsinešdinsi dar šian- 
dien vakare. Neduok dieve, jei apkurtai. Antrą kartą niekas su 
tavim nesikalbės. 

Aš nespėjau nieko paaiškinti. Geidžas, Matui davus ženk- 
lą, vėl man spyrė. 

Skausmo nepajutau - iškart panirau į tamsą, apgaubiančią 
ir švelnią. 

Atsipeikėjau tada, kai kažkas stipriai purtė mane už pečių. 
Tai buvo Pitas Salvas. Mano nelaimei, jis pavėlavo ištisas dvi- 
dešimt minučių. Aš pusnuogis gulėjau ant grindų. Pitas jau 
spėjo drėgnu rankšluosčiu nuvalyti kraują nuo mano kūno. 

- Tai tu, Pitai? - sušnibždėjau aš. 

- Kas čia atsitiko, Ketai? Kas tave taip? Kai atėjau, durys 
buvo plačiai atvertos, o tu visas kruvinas tysojai ant grindų. 

Aš sunkiai atsistojau ir nusvirduliavau prie lovos. 

- Du niekšai netikėtai atėjo į svečius. 

- Kas? Mes juos pamokysim. Žinai, kas jie? 

- Žinau. 

- Tai eime. 

- Ne dabar, Pitai. 

Jis metė rankšluostį ir įsistebeilijo į mane, nieko nesupras- 
damas. 

- Ketini jiems atleisti? 

Aš neigiamai papurčiau galvą ir aštrus skausmas iškart 
pervėrė visą kūną. 

- Niekada! 

- Tada kam gaišti laiką? 

Aš pažvelgiau į Pitą. 

- Palaukim truputį, drauguži. Tie galvijai niekur nepabėgs. 
Prieš tai man reikia kai ką padaryti ir išsiaiškinti. Patikėk, da- 
bar ne pats tinkamiausias laikas kerštauti. 

- Gerai, kaip nori. Bet kodėl jie tave taip primušė? 

- Laukiau tavęs ir atidariau duris. 

- Koks aš kvailys! - sušuko 1š apmaudo Pitas. - Jeigu ne 
senutė, su kuria užsiplepėjau... 

- Gerai, ką jau ten. Kita vertus, netgi neblogai, kad taip at- 
sitiko. Tiedu vis tiek būtų su manim susidoroję, ne čia, tai kito- 
je vietoje. Bet ir jie netrukus sulauks atsakomojo vizito. Ilgai 
prisimins netikšą Banermaną! - pabandžiau nusišypsoti. 

- Velniai griebtų, Ketai, tu niekad nebuvai skystablauzdis, 
aš žinau. Kam gi laukti? 

- Kam laukti? Dėl Melonio nužudymo, Pitai! Man tiesiog 
būtina sužinoti, kas tai padarė ir kodėl. Galų gale aš dar gyvas 
ir pasiruošęs veikti. Nieko baisaus. Ne pirmą kartą patenku į 
keblią situaciją. 

- Ne pirmą kartą? 

- Taip. Septintą ar aštuntą. 

Dušas atgaivino mane. Paskui Pitas profesionaliai ištrynė 
mano kūną, kad bent dalinai išsklaidytų kraujosrūvas. Man pa- 
sisekė - kai vanduo visiškai nuplovė kraują, pasirodė, kad 
mėlynių ne tiek jau daug, o ir jas galima nugrimuoti. Tiesa, 
skaudėjo galvą. Aš papasakojau mašinoje Pitui viską, ką 
spėjau sužinoti ir mes ėmėme aptarinėti tolesnių veiksmų pla- 
ną. 

Buvo nuspręsta, kad Pitas iš pradžių mane supažindins su 
misis Meloni, pristatęs kaip seną Čako draugą. Išgirdęs apie jo 
mirtį, aš, suprantama, panorau pareikšti užuojautą našlei. 

Misis Meloni gyveno mažame namelyje Sentr gatvėje. 
Gana kuklus gėlynas prieš būstą ir nebenauja mašina liudijo, 
kad jos gyvenimas netviskėjo prabanga. Kita vertus, matėsi, 

jog čia gyvenęs žmogus bandė visaip pagražinti savo Žmonos 
gyvenimą. 

Iš arti ta moteris neatrodė tokia nepaprastai graži, kaip 
scenoje. Ji sėdėjo, patogiai įsitaisiusi dideliame minkštame 
krėsle ir ištiesusi kojas. Protingai išdėlioti neryškūs šviestuvai 
kambaryje pabrėžė jos figūros efektingumą ir pirmiausiai - 
putlią krūtinę. Apgalvotas apšvietimas slėpė misis Meloni 
amžių, bet susimetusios raukšlelės akių kampučiuose ir šiek 
tiek pavytusi kaklo oda išdavė: šeimininkė truputį vyresnė, 
negu stengiasi atrodyti. 

Deja, ji elgėsi taip, tarsi būtų dvidešimties ir visi Kalver Si- 
čio vyrai turėtų voliotis jai po kojų. Grimuotojų profesionalu- 
mas ir įvairiaspalvė jupiterių šviesa padėjo paslėpti misis Me- 
loni tikrąjį amžių per jos pasirodymus naktiniame klube. Bet 
čia... Gerai - ką jau ten! 

- Tai mano senas draugas Ketas Kėjus, - ištarė pasisvei- 
kinęs Pitas. Jis sąmoningai nepasakė mano pilno vardo. 

- Ketas Kėjus ir mirusysis Čakas kažkada buvo geri drau- 
gai. Dabar Ketas panoro su jumis pasišnekėti. Gaila, bet aš tu- 
riu jus palikti, manęs laukia klube. Bet jums, misis Meloni, iki 
pasirodymo pradžios dar visa valanda. 

Namų šeimininkė buvo gerai nusiteikusi. Kai tik Pitas 
išėjo, ji pakeitė pozą, užmetusi koją ant kojos, kad aš turėčiau 
galimybę įvertinti visus jos figūros privalumus. Misis Meloni 
judesiai buvo pakankamai atviri. Tad, ruošdama kokteilius, ji 
pasilenkė į priekį ir buvo galima tik stebėtis, kaip stebuklingai 
išsilaiko putlios krūtys nėriniuotoje liemenėlėje, nors atrodė, 
jos tuoj tuoj iššoks tiesiai į ištiestus delnus. Mano delnus. 

Reikėjo trūks plyš susivaldyti, norint pažaboti staiga įsip- 
lieskusią aistrą. Padėkojęs už pasiūlytą taurę, aš atsisėdau 
priešais ją, leisdamas jai apžiūrėti mane bei įvertinti, po to nu- 
traukiau per ilgai užsitęsusią tylą: 

- Labai apgailestauju, misis Meloni, kad įvyko tokia ne- 
laimė. Mes buvome geri draugai, kai tarnavome laivyne. 

Ji pakėlė savo taurę ir išraiškingu gestu pasiuntė man... 
oro bučinį. 

- Nenoriu prisiminimų, drauguži! 


4() 


- Taip, betgi aš kalbu apie jūsų vyrą, misis. 

- Tokių silpnavalių, kaip jis, negaliu pakęsti! 

- Atsiprašau, misis Meloni, bet... 

- Čakas pats kaltas dėl savo mirties, patikėkit manim, - ap- 
stulbino ji mane. 

- O tas vaikinas, Sandersas? Jis, atrodo... 

- Toks pat menkysta! Jis ir musės nenuskriaustų! Tikriau- 
siai iš išgąsčio pridėjo į kelnes, kai sužinojo, kad įtariamas 
žmogžudyste. - Ji trim gurkšniais baigė savo kokteilį. 

- Vadinasi, Sandersas blogesnis, negu, sakykim, Rudis 
Banermanas? 

- Ką jūs paminėjot? 

- Rudį. 

- Irgi mat pavyzdį rado. Jūsų Rudis dar didesnis menkys- 
ta! Nesubrendėlis, kuris anksčiau laiko užsitempė vyriškas 
kelnes. Jeigu aplinkui viskas ramu, o pats Rudis nebūkštauja, 
tai, tikiuosi, jis dar sugebės patenkinti kokią nors gašlią mo- 
terėlę. - Misis Meloni viliojančiai nusišypsojo ir laukiamai pa- 
žiūrėjo į mane. 

- Na, o jūs, misteri Ketai, kas toks būsite? 

- Silpnavalis niekada nebuvau. 

- Štai kaip? O sakot, kad buvote Čako draugas. Tikrų vyrų 
jo draugų tarpe niekada nemačiau. 

- O draugai iš laivyno? - paklausiau aš. 

Užuot atsakiusi ji staigiu rankos judesiu truktelėjo sijono 
užtrauktuką ir apnuogino visa tai, ką ir taip buvo nesunku 
įžvelgti. Po to šypsodamasi atsirėmė į krėslo atramą. 

Aš pakilau. 

- Esu labai pagerbtas, misis Meloni. Bet dar kartą kartoju, 
kad Čakas buvo mano draugas. Tad gal neskubėkime su šiuo 
reikalu. 

Pamaniau, kad blondinė dabar įširs, kaip paprastai būna su 
moterimis tokiose situacijose. Bet ji tik šyptelėjo ir atkišo 
lūputes į mano pusę: 

- O dar sakote ęsas tikras vyras! 

- Žiūrint kaip jūs suprantate. 

Vienu žaibišku judesiu moteris nuplėšė nuo savęs viską, 
kas dar buvo likę, ir atsigulė ant lovos pražergtomis kojomis 
klasikine poza. Šypsena nedingo nuo jos viliojančiai pravirų 
lūpų. 

- Pabandyk pasakyti “ne"! - netikėtai prikimusiu balsu ne- 
kantraudama ištarė blondinė ir mėšlungiškai suglaudė šlaunis. 

Aš lėtai pakilau ir pasukau link išėjimo. Priėjęs prie durų, 
atsigręžiau. Ji vis taip pat viliojančiai šypsojosi. Kol ieškojau 
tinkamų žodžių, misis Meloni aplenkė mane: 

- Vis tiek būsi mano, “tikrasis vyre"! - Jos balse skambėjo 
vos juntama pašaipėlė. 

- Būtinai. Kai ateis laikas, - mestelėjau. 

Važiuodamas į miesto centrą pagalvojau, kad šiandien 
man daug kas paaiškėjo. Ko gero, jau nekėlė abejonių nužudy- 
mo motyvas. Liko išspręsti sudėtingesnį uždavinį: kas sieja 
Geidžą, Matą ir, žinoma, Banermanus su šia žmogžudyste. Aš 
jaučiau, kad toks ryšys yra. Kaip išsiaiškinti viską iki galo? 
Žinojau tik vieną būdą! 


5 skyrius 


Stovėdamas prie užpakalinio įėjimo, aš žvilgtelėjau pro 
langą. Enė tvarkė virtuvę. Pabeldžiau. Senutė pakėlė galvą, 
metė indų plovimą ir užgesino šviesą. Paskui atsargiai dirs- 
telėjo iš už durų: 

- Kas ten? 

- Tai aš, Ketas. Atidaryk duris, Ene, prašau! 

Ji nurimo, nuėmė grandinėlę, atšovė sklendę ir aš įėjau į 
virtuvę. 

- Kas per naujiena? - burnojo senutė. - Banermanui nepri- 
tinka brazdintis prie užpakalinio įėjimo, net jei jis ir kačiukas. 

- Argi tu pamiršai, Ene? Giminaičiai į savo namus mane 
įleisdavo tik pro užpakalinį įėjimą. Pameni? 

- Bet dabar šie fokusai niekam tikę, Ketai Kėjau! 

- “Tikę", brangioji, “tikę"! Man reikia su tavim pasi- 
kalbėti, kol niekas nežino, kad aš čia. 

Enė suspaudė lūpas: 

- Ketai Kėjau! Aš priklausomas žmogus, paprasta tarnaitė. 
Nepamiršk apie tai. Todėl prašau tavęs... 

- Daugiau nė žodžio, Ene! Tu - šių namų siela, vienintelė 
geroji fėja, kuri manęs gailėjo. Aš juk žinau, - jei ne tu ir ne 
Anita, jie būtų išmetę mane iš čia gerokai anksčiau, negu pats 
susiprotėjau išeiti. Netikšai Banermanų šeimoje ne vieta, ar ne 
taip? 

Aš apkabinau senutę per pečius ir nuėjau su ja prie ma- 
žytės nišos, kur stovėjo virtuvinis stalas - tas stalas, prie kurio 
kažkada seniai mes su Ene pusryčiaudavome. Atsisėdome į tas 
pačias vietas, kuriose sėdėjom senais laikais. Aš pradėjau: 

- Esu tikras, Ene, tu, kaip visada, žinai, kas vyksta namuo- 
se. Kad ir kokios storos būtų sienos - argi galima ką nors nuo 
tavęs nuslėpti? Šeimininkų paslaptys - tavo paslaptys, argi ne 
taip? Aš nemėgstu knaisiotis po svetimas paslaptis, bet dabar 
Banermanų paslaptys pernelyg dvokia. Tu ir pati tai supranti. 

- Bet, Ketai. Juk gali netyčia padaryti taip, kad mums vi- 
siems bus blogiau. 

- Vadinasi, tu visgi žinai, kas vyksta? 

Ji tam tikrą laiką svyravo, paskui ryžtingai tarė: 

- Ketai! Bus geriau, jei tau nieko nepasakysiu. 

- Kaip nori. Bet aš vis tiek išsiaiškinsiu - kad ir kiek man 
tai kainuotų. Ir tada visa tai, ką tu nutyli, gali prišaukti bėdą. 

Enė tylėdama tampė staltiesę, užtiestą ant stalo, paskui 
sunkiai atsiduso: 

- Tai Rudis! Tai jis užmušė Žmogų mašinų aikštelėje neto- 
li klubo! 

- Ką? 

- Aš sakau tiesą. Rudis tą vakarą buvo daug išgėręs. O kai 
jis girtas - tai nesuvaldomas. Rudis išėjo iš Čeroki klubo, 
norėdamas sėsti į mašiną ir važiuoti namo. Bet budėtojas pa- 
sakė, kad Rudžiui, esant tokios būklės, vairuoti negalima. Jie 
ir susivaidijo. Tada Rudis grįžo į klubą, iš kažkur pasiėmė 
peilį, ir juo dūrė tarnautojui į krūtinę. Štai ir viskas. 

Aš suspaudžiau senutės rankas savo delnuose. 

- Kas tau papasakojo apie tai, Ene? 

- Girdėjau, kaip tiedu gąsdino Rudį. Tie niekšeliai nusikal- 
timo metu buvo kažkur netoliese. Apskritai visi matė. 

Jau dabar ir aš žinojau, kas vyksta. 

- Taip. Turbūt šie niekšeliai tvirtina turį mano nelaimingo 
brolelio peilį su jo pirštų atspaudais. Ir dabar jų rankose - ne- 
nuneigiamas įkaltis prieš Rudį. 

- Kaip atspėjai? 

- O kaip Rudis teisinosi, kai jie atvažiavo? 

- Jis nieko neprisimena. Buvo per daug išgėręs. 

- Vadinasi, dabar tiedu reikalauja sumokėti už tylėjimą. 

- Taip, turbūt. Bet daugiau aš nieko nežinau. 

- Kas šiuo metu yra namuose? 

- Visi. Laukia Venso. O tiedu neseniai išvažiavo. Jie ir vėl 
neaišku ko buvo apsilankę. 

Aš dar kartą apkabinau Enę. Pasakiau, kad nesijaudintų, 
kad viskas bus gerai. 

Į biblioteką reikėjo eiti per holą. Aš tyliai jį perėjau ir pla- 
čiai atlapojau abi durų puses. Šeimynėlė atrodė taip, tarsi į 
kambarį būtų buvusi įmesta bomba, tuoj tuoj turinti sprogti. 

Dėdulė Mailsas iš netikėtumo pabalo kaip kreida ir 
mėšlungiškai įsitvėrė į krėslo atramas. Rudis, vaikščiojęs pir- 
myn atgal, sustojo kaip įbestas. Jis bandė pasirodyti esąs nepri- 
klausomas ir padėjo savo rankas ant krėslo, kuriame sėdėjo 
Tedas. 

Tik Anita greitai pakilo nuo lovos ir žengė manęs pasitik- 
ti. Jos šypsenoje pajutau pavojų ir supratau, kad miela mergytė 
bandys mane iš čia išvesti, neleis kalbėti. Bet netgi jai nepa- 
vyks sustabdyti šiandien to, kas turi įvykti. 

Aš švelniai paėmiau Anitą už alkūnės ir nuvedžiau ją prie 
rašomojo stalo, už kurio išpūtęs akis sėdėjo dėdulė. Turbūt 
kiekvienas šiame kambaryje turėjo ką pasakyti vienas kitam, 
bet niekas nesiryžo nutraukti tylos. Ir aš tiesiai paklausiau Ru- 
džio: 

- Kalbama, jog tu kaltas dėl žmogžudystės. Tai tiesa? 

Bomba sprogo! Visi krūptelėjo, pradėjo muistytis, šokinėti 
iš savo vietų. Anita suspaudė mano ranką, neatplėšdama akių 
nuo grindų. 

- Iš kur ištraukei? - sunkiai išspaudė dėdulė. 

Aš pažiūrėjau jam į akis. 

- Gandai po miestą sklando. Be to, pas jus dažnokai lanko- 
si Geidžas ir Matas. Seniai Žinau, kas jie. Apskritai telieka su- 
gretinti faktus ir rasti teisingą atsakymą. Rudžio veide pa- 
rašyta, kad jis smarkiai įklimpęs. Aš tuo netgi patenkintas. 
Man atsirado galimybė viską išsiaiškinti. Bet tik dėl to, kad 
dar kartą įsitikinčiau, jog visi jūs - mėšlas! Kad ir kaip ten 
būtų, jūs daugiau negalėsit vaizduoti padorių piliečių. Neišdegs! 
Jeigu šantažistai sugebės įbauginti žudiką ir nupešioti jam 
plunksneles - legenda apie didžiuosius Banermanus nustos gy- 
vavusi. 

Rudis, klausydamasis manęs, vis labiau niuko. Dėdulė bu- 
vo panašus į savo šešėlį. Jo senoje krūtinėje kažkas karkė ir 
gurguliavo, tarsi kas nors būtų paspaudęs sulūžusios fisharmo- 
nijos klavišus. 

- O apie mane tu pagalvojai, Ketai? - tyliai paklausė Anita. 

- Tu gi išteki. Greitai tapsi misis Kolbi, mieloji. Viskas, 
kas susiję su Banermanais, tau neturės jokios įtakos. 

- Manai, kad po tokio skandalo jis mane ves? 

- Iš kur man žinoti? 

- Vensas visada buvo man atidus. Gal ir neatsisakys, bet... 
- Anita greitai žvilgtelėjo į tėvą, tarsi prašytų leidimo tęsti, o 
paskui visgi nusprendė baigti frazę.- Jis ir taip jau ėmėsi padėti 
mums ir stengėsi viską išsiaiškinti su tais tipais. Bandė tartis 
taikiai, bandė grasinti. Kol kas nieko gero. Jie pernelyg daug 
nori. 

- Kiek? 

Rudis pagaliau neištvėrė. 

- Užsičiaupk, Anita! Ar nenorėtum... 

- Tylėk! - užriaumojau aš ant pusbrolio. - Tęsk, Anita. 

- Jie reikalauja milijono dolerių. 

- Nieko sau! - švilptelėjau aš. - Tai visiškas Banermanų 
žlugimas. Ir ką gi jūs ketinate daryti? 

Giminaičiai tylėdami susižvalgė, o aš, žiūrėdamas į juos, 
šypsojausi. 

Pagaliau dėdulė Mailsas išstenėjo: 

- Žinoma, mes suprantam, kad... Beje, mes... tai su tavim 
nesusiję. 

- Na, žinoma, nesusiję! Tiesiog aš žinosiu, kad brolelis Ru- 
dis išsisuko, o policija suvers kaltę Sandersui. Juk jis jau buvo 
teistas, o sugalvoti jam Melonio nužudymo motyvą - nesunku. 
Vaikinas alibi neturi. Jis išsigandęs pabėgo, kai sužinojo, kad 
Čakas Melonis nužudytas, - pernelyg nervingai sureagavo į šį 
pranešimą. Peilio, kuriuo nudūrė Čaką, kaip suprantu, nerado. 
Taigi Sandersui visai realiai gresia elektros kėdė. O dabar at- 
sakykite: kaip po viso to žmonėms į akis žiūrės garbinga 
Banermanų šeimyna? Dėl jos kaltės žus du žmonės. Tai ne 
juokai. O tikrasis žudikas ramiai kiurksos gimtajame lizdelyje. 

Rudis neištvėrė: susiėmė abiem rankom sau už galvos ir 
sudejavęs išlėkė iš kambario. 

- Kur tu lenki? - pavargusiu balsu paklausė Mailsas. 

- Tiesą sakant, aš ir pats ne visai suprantu, - atidžiai apžŽ- 
velgiau susirinkusiuosius. - Tiesiog matau, kad virš namų, kur 
mane be galo be krašto žemino, dabar kabo Damoklo kardas. 
Tada aš buvau bejėgis ir nieko negalėjau padaryti. O dabar... 
Na, ką gi! Pažiūrėsiu, kuo visa tai baigsis. Atėjo mano eilė 
juoktis. 

- Kaip tu gali, Ketai! - ašaroms smaugiant gerklę šūktelėjo 
Anita. Ji apžvelgė visus paeiliui - senuką Mailsą, Tedą ir pa- 
galiau Rudį, grįžusį į biblioteką ir susigūžusį prie durų. Paskui 
pasisuko į mane. - Prašau tavęs, nekerštauk. Jie ir taip niekin- 
gi. Jie neverti keršto. 

- Žinoma, - linktelėjau aš. - Nesikrimsk taip smarkiai, ma- 
žyte. Galbūt ši istorija išvarys jų puikybę ir jie pasitaisys. Ru- 
dis galų gale ir pats gali susiprasti, kad elgtis reikia sąžiningai. 

Bet, pažvelgęs į patį Rudį, aš supratau, kad noriu pernelyg 
daug. Apie tokį abstraktų dalyką, kaip sąžinė, mano pusbrolis 
turėjo savo nuomonę. Man labai norėjosi kai ką pasakyti savo 
giminaičiams, bet įvirto Vensas Kolbis. 

Jis įėjo į namą taip, tarsi seniai čia viskas priklausytų jam 
- kas man asmeniškai nelabai patiko. Apžvelgęs jėgų išsidės- 

tymą, Vensas teisingai įvertino situaciją. Įrėmęs žvilgsnį į 
Anitos veidą, jis tiesiai paklausė: 

- Kodėl jūs papasakojote tai, ko pašaliniam sakyti ne- 
reikėtų? 

Ji paleido mano ranką. 

- Ketas viską išsiaiškino savarankiškai. 

Vensas Kolbis pasisuko į mane: 

- Ar galiu pasidomėti, kodėl jūs lendate ten, kur jūsų ne- 
prašo? 

- Turbūt jūs, drauguži, norite gauti į dantis. Kitaip aš nega- 
liu paaiškinti tokio netaktiško klausimo. 

Iš jo iškreiptos šypsenėlės ir keisto akių blizgesio aš supra- 
tau, kas bus toliau. Jis žengė prie manęs. 

- Vadinasi, netaktiškas klausimas, taip? 

Aš nelaukiau jo atakos - tiesiog pirmas vožiau. Smūgis bu- 
vo stiprus - net pirštų kauliukus susimušiau. 

Kolbis nulėkė prie lovos. Jis turbūt kažkada buvo sporti- 
ninkas ir galbūt net mokėsi įvairių kovos būdų - kitaip kam gi 
reikėjo pulti! - bet ką Vensas tikrai pamiršo, tai tiesų ir patiki- 
mą smūgį į žandikaulį. Ir todėl nukentėjo. 

- O dabar atsiminkite: kitą kartą galiu ir nušauti! - sulig 
šiais žodžiais aš atsilapojau striukę ir pademonstravau dėklą su 
savo keturiasdešimt penktojo kalibro revolveriu. 

- Jis nieko neatsakė, tik pabandė atsistoti. 

- Gal padėsi jam, Anita? - paklausiau aš. 

- Pats atsistos, - griežtai tarė mano miela mergaitė. - Aš juk 
mačiau, ką jis ketina daryti. Tiesą kalbant, man ir anksčiau ne 
visada patikdavo Venso elgesys. Dabar jis gavo tai, ko nusi- 
pelnė. 

Po tokių žodžių aš negalėjau nepabučiuoti pusseserės. 

- Ačiū, mažyte! 

Mes kartu išėjome iš bibliotekos ir pasukome link išėjimo. 
Prie pagrindinių durų aš sustojau: 

- Žinai, juk norėjau juos tik pagąsdinti. Negalvojau, kad 
kils muštynės. Bet, kad ir kaip ten būtų, ta nužudymo istorija 
su tavim nesusijusi. Byla paini, o žudiko ieškos ilgai - tokiems 
nusikaltimams senaties terminas negalioja. Be to, aš ir pats dar 

ne viską suprantu. Kol neišsiaiškinsiu, kas ir kaip, tavęs nepa- 
liksiu. Bet ir tu turi man padėti. 

- Kaip, Ketai? 

- Pasakyk man viską, ko jie imsis. Tai labai svarbu, mer- 
gyte. Sutarėme? 

- Žinoma, brangusis! - ji staiga susigėdo, ištarusi šį žodį, 
bet paskui patikliai palinko prie manęs. - Aš tikiu tavimi. Tu 
negali man linkėti blogo, tiesa? 

- Viskas bus gerai, - žvaliai nusišypsojau. 

Anita vėl atsidūrė mano glėbyje. Aš bučiavau jos lūpas, 
plaukų garbanas, nosies galiuką. Pasaulis man nustojo egzis- 
tavęs, viskas buvo - tik ji! Pagalvojęs, kad per stipriai Anitą 
suspaudžiau, tuoj pat paleidau ją iš savo glėbio. Atrodė, kad 
širdis tuoj tuoj iššoks iš krūtinės. Matyt, ji jautė tą patį. 

- Mes turime būti kartu. Tiesiog dabar, supranti?.. Mes juk 
skirti vienas kitam, - sušnibždėjau aš neišlaikęs. 

- Taip, vienas kitam. Bet niekada negalėsime būti kartu, 
nors man taip pat labai to norisi. Mes negalime... Tu pavėla- 
vai! 

Aš nusisukau ir greitai nukulniavau prie mašinos. Karčios 
nuosėdos nusėdo mano širdyje. 

Viešbutyje pranešiau portjė, kad pasiliksiu dar kelioms 
dienoms, apmokėjau naują sąskaitą ir pakilau į savo kambarį. 
Pirmas dalykas, kurį padariau, tai dukart pasukau raktą spyno- 
je, paslėpiau ginklą po pagalve, palindau po dušu ir įvirtau į 
lovą. 

Čirpė radijas. Tyli muzika man netrukdė mąstyti. Netgi - 
atvirkščiai. Vadinasi, taip: Popėjus Geidžas ir Karlas Matas at- 
vyko į miestą, lydėdami “kasininką", kuris atvežė kažkokiam 
klientui šimtą tūkstančių dolerių. Operacija buvo pakankamai 
svarbi, jeigu dalyvavo pats Matas. Visai atsitiktinai tie žaliūkai 
pamatė Melonio nužudymą. Jie ryžosi šantažuoti. Jeigu šanta- 
žas pavyktų, jiems tektų apvali sumelė. Nors... Ar tikrai atsi- 
tiktinai šie vaikinai atsirado reikiamu momentu? Žinau aš to- 
kius “atsitiktinumus". Ypač jeigu kvepia stambiu laimikiu. 

Klasikinių kūrinių koncertą pakeitė naujienų laida. Aš 
klausiau jų puse ausies. Staiga krūptelėjau: radijas trumpai 

pranešė, kad Džoną Sandersą, pagrindinį įtariamąjį nužudymo 
byloje Kalver Sityje, aptiko policija Sietle, Vašingtono valsti- 
joje. Vyksta derybos dėl įtariamojo išdavimo. 


6 skyrius 


Rytiniai laikraščiai jau rėkė apie naujieną. Žurnalistai tvir- 
tino, kad Sanderso kaltė praktiškai įrodyta ir jis suklups dar 
pirmoje apklausoje. Čako Melonio nužudymo byloje netrūko 
nei detalių, nei smulkmenų. 

Tik kažkoks anonimas vietiniame laikraštyje bandė kriti- 
kuoti policiją už tai, kad ji susikoncentravo ties viena vienin- 
tele versija, ir priekaištavo įstatymų saugotojams už neprofe- 
sionalumą. Bet šis vienintelis balsas taip ir nebuvo išgirstas. 
Vyko pasiruošimas apklausai Sanderso byloje teisme. 

Dieną pradėjau nuo to, kad dvi valandas važinėjau po 
apylinkes. Aš norėjau sužinoti apie tuos žemės sklypelius, 
apie kuriuos kalbėjo Simonas Heilis. Teko kai ką užsirašyti į 
bloknotą, kad, kai susitiksime dar kartą, neapsijuokčiau. 

Kai baigiau apžiūrą, buvo beveik dešimt. Turbūt Heilis jau 
laukia! Grįžęs į miestą, aš nuvažiavau tiesiai į jo kontorą. 

Sandėris su manimi seniui Simonui pasirodė gana naudin- 
gas. Dėl jo buvo atidėti visi kiti darbai. Jis iškart mane pa- 
kvietė į kabinetą ir įsakė mūsų netrukdyti. 

- Kuris iš rekomenduotų sklypų jums patiko labiausiai, 
misteri Banermanai? 

- Man patiko du: buvusios Uitvordo valdos ir misterio Hilo 
žemės. Tiesa, ir ten, ir čia aš radau vieną Žymų trūkumą. 

- Jūs iškart jį pastebėjote? - pakėlė antakius agentas. 

- Jeigu užduodate tokį klausimą, vadinasi, pats suprantate, 
kokį trūkumą, - palingavau aš galva. 

Matote, - atsiduso Simonas Heilis, - man atrodė, kad jums 
šis trūkumas neturės jokios reikšmės. Jeigu reikia - surasime 
ką nors kita, kas jums patiks. 

- Norėčiau išsakyti kai kurias mintis. 

- Aš klausau! 

- Reikalas toks: tokio masto pirkinį, žinoma, pastebės laik- 
raščiai. O man asmeniniais sumetimais norėtųsi kol kas laikyti 
šią informaciją paslaptyje. Todėl prašau jūsų tęsti sklypo 
paieškas, bet niekam apie tai nesakyti. Mane domina valdos, 
esančios netoli šio miestelio pasilinksminimų vietos, kurių 
projektą kuria mano būsimasis giminaitis. Idealus variantas: 
sklypas, esantis šiame rajone. Pabandykite nupirkti jį man. Aš 
gerai užmokėsiu. 

- Matote, misteri Banermanai... 

- Dar kartą kartoju: pastarasis variantas tinkamiausias. Aš 
turiu kitokių planų dėl šių žemių. Šiuolaikiniai pastatai, resto- 
ranai, keliai. Galbūt nedidelės lengvosios pramonės įmonės. 
Toks kompleksas duos didesnes pajamas, negu įprastinė parti- 
ja kazino. Jūs sutinkate su manimi? 

- Bet... 

- Jokių prieštaravimų, misteri Heili! Jeigu jūsų netenkina 
mano sąlygos - taip ir sakykite. Pasiieškosiu kito maklerio. 

Simonas Heilis pasidavė. 

- Jeigu jūs taip norite - tebūnie. Bet aš nesu tikras, kad tai 
realu. Pabandysiu sužinoti, kiek pasistūmėjo projekto darbai. 
Ir tada... 

- Ir tada mes arba konkrečiai aptarsime visas sandėrio de- 
tales, arba ieškosime kitų variantų. 

- Aš jūsų paslaugom. 

- Kiek laiko truks žinių rinkimas? 

Mano pašnekovas prabėgomis žvilgtelėjo į laikrodį, sto- 
vintį prieš jį. 

- Jeigu nekils jokių netikėtumų, antroje dienos pusėje jau 
žinosiu, kaip klojasi reikalai. 

- Puiku! - aš paėmiau kepurę. - Užsuksiu į dienos pabaigą, 
jeigu neprieštaraujate. 

- Iki susitikimo, misteri Banermanai! - pabrėžė mano pa- 
vardę Heilis. 

Pristabdęs prie “Kalver Sentine!'' redakcijos, aš išlindau iš 
mašinos ir, pastebėjęs už vieno iš langų Henką Fitersą, pamo- 
jau jam ranka. Senukas Henkas linktelėjo. Po kelių sekundžių 
jis jau sėdėjo greta manęs. 

- Gal sužinojote ką nors nauja? - pasidomėjau aš. 

- Kaip čia pasakius. Pats tiksliai nežinau. Man pavyko kai 
ką išsiaiškinti apie žmones, kurie tą vakarą linksminosi Čeroki 
klube, ir, be to, truputėlį paplepėjau su Melonio kaimynais. 
Vienas mano bendradarbis su savo žmona gyvena tame rajone, 
greta Čako namo. Tad buvo galimybė išsiaiškinti, apie ką 
tauškia kūmutės apylinkėje. 

- Bobų tauškalai! Kas iš jų! 

- Nekalbėk taip! - Henkas prisimerkė. - Šiaip ar taip, as- 
meniškai aš kai ką nauja išsiaiškinau. 

Aš įdėmiai pažvelgiau į jį. 

- Apie tai, kad Čako žmona keitė vyrukus vieną po kito? 
Kad gražuolė mėgsta prabangiai gyventi ir turi visą minią 
draugų? Tai aš ir pats Žinau. 

- Galbūt, - palingavo galva Henkas. - Tik šioje minioje 
esama įdomių Žmonių. 

- Taip? 

- Taip. Tik neskubėk, sūneli, - jis šyptelėjo. - Pirma, vienu 
metu iš tikrųjų paskui ją bėgiojo tavo Rudis. Juos matė kartu, 
kai ji, pavyzdžiui, deginosi. Tai daugelis prisimena. Rudis tie- 
siog alpo dėl šios damos. Tačiau visą laiką spėdavo dingti iki 
Čako pasirodymo. 

- Laimės kūdikis! - išsišiepiau aš. 

- Džonas Sandersas - vaikinas, įtariamas nužudymu - taip 
pat sukosi aplink ją. Kalbama, kad kartais ateidavo į svečius, 
be to, juos kelis kartus matė kažkokiame bare prie vieno staliu- 
ko. Dabar šie keli menki faktai bus panaudoti prieš Sandersą. 

- Turbūt! - sutikau aš. 

- Žinau dar kai ką įdomaus. Viena gerbiama pagyvenusi 
ledi labai mėgsta prieš miegą pakvėpuoti tyru oru. Todėl ji va- 
karais išeina pasivaikščioti gatve - kaip tik ta gatve, kurioje gy- 

vena misis Meloni. Apie vieną bendradarbio žmoną aš jau 
minėjau. Tai štai: dvi moterys, viena apie kitą nieko nežinoda- 
mos, pasakoja - kai Čakas paskutiniu metu užtrukdavo budėji- 
me, jo žmoną pastoviai lankydavo tas pats žmogus. Jis elgda- 
vosi labai atsargiai. Šiaip ar taip, niekas nežino, kas jis. 

- O kaip jį apibūdina? 

- Labai neaiškiai. Apsivilkęs arba striuke, arba švarku, vei- 
dą dengia skrybėlė. Pasitikintis savimi, nepriklausomas. Pa- 
prastai jis ateidavo tuo pačiu laiku. Retai išlipdavo iš mašinos. 
Gražuolė laukdavo jo ant namų slenksčio. Ji stryktelėdavo pro 
duris, įšokdavo į jo mašiną, mašina apsisukdavo - ir pirmyn! 

- Mašinos markė? 

Henkas gūžtelėjo pečiais. 

- Tu pernelyg daug nori iš pagyvenusių ledi, sūneli! Jos ne 
tik markės - net spalvos neįstengė prisiminti. Sako “tamsi"? - ir 
viskas! Beje... Abi damos mano, kad pas misis Meloni atva- 
žiuodavo Sandersas. 

- Puiku! O kaip jums atrodo?.. 

- Sunku pasakyti. Žmogus, kuris atvažiuodavo naktį, buvo 
aukštas ir plonas. Sandersas atitinka šiuos požymius. O Rudis 
Banermanas - kresnas ir apkūnus. Ką nori dar sužinoti? 

- Iš pradžių apmąstysiu tai, ką jau išgirdau. 

Henkas atidarė dureles ir išlipo iš mano mašinos. Nuėjo du 
žingsnius šaligatviu, paskui staiga susigriebė ir atsigręžęs pa- 
sakė: 

- Beje, Ketai, aš visai atsitiktinai sutikau seną tavo tėvo 
pažįstamą. Jis norėtų su tavimi pasimatyti. Prašė tau tai pasa- 
kyti. 

- Kas jis? 

- Galbūt tu jį prisiminsi. Tai Džordžas N. Uilkinsonas, ad- 
vokatas. 

- Velniai griebtų, Henkai! Juk jam turbūt virš devynias- 
dešimties! 

- Devyniasdešimt treji. Bet atrodo dar šauniai. Aš pasakiau 
jam, kad su tavim mačiausi, kad Makso Banermano sūnus 
grįžo. Uilkinsonas labai susijaudino ir pareiškė, kad jam tie- 
siog būtina su tavim susitikti. Tad nepamiršk. Galbūt jis bus 

tau naudingas, - juk daug ką prisimena iš praeities. Be to, ir ta- 
vo tėvą mylėjo. Jie kartu žvejodavo. 

- Ačiū, drauguži! Būtinai aplankysiu! - pažadėjau aš. - O 
dabar patarkite, Henkai, kuo iš policijos galima pasitikėti? Rei- 
kalingas patikimas, tvarkingas, bešališkas profesionalas. 

- Turbūt leitenantas Traversas. Jeigu kreipsiesi į jį - pasisa- 
kyk, kad nuo manęs. 


M, 


Dar pusvalandį pasivažinėjęs po gatves, aš radau policijos 
nuovadą ir pasiteiravau leitenanto Traverso. Budintis seržantas 
pakėlė telefono ragelį, kažko paklausė, paskui paaiškino man, 
kur eiti toliau. 

Iš Traverso išvaizdos iškart supratau - profas. Tokioms pa- 
reigoms jis atrodė pernelyg jaunas. Protingu, nors ir truputį 
ironišku žvilgsniu jis nužvelgė mane nuo galvos iki kojų, 
santūrių gestu pakvietė atsisėsti. Mes paspaudėm vienas kitam 
ranką. Aš dar pagalvojau, kad, jeigu mano revolveris nebūtų 
likęs mašinoje, Traversas turbūt mane nuginkluotų - o tik po to 
pradėtų pokalbį. 

- Ar jūs kaip nors susijęs su vietiniais Bannnermanais? - iš 
pradžių pasidomėjo jis. 

- Šiek tiek. Esu šios šeimos narys, bet nesantuokinis. Taip 
sakant, “netikša Banermanas". 

Jis linktelėjo, įsidėmėjęs tai, ką pasakiau, ir ištiesė ranką 
link cigaretės. 

- Kažkada girdėjau šią istoriją, - Traversas užsirūkė. - Tad 
kuo galiu padėti? 

- Matot, aš atsitiktinai Kalver Sityje sutikau du tipus, gerai 
žinomus Čikagoje. Vienas jų - Popėjus Geidžas, o kitas - Kar- 
las Matas. 

Leitenantas, supdamasis kėdėje, pažvelgė į mane ir pa- 
tylėjęs pasakė: 

- Aš žinau, kad šie žmonės dabar čia sukinėjasi. Bet 
norėčiau, kad jūs pasakytumėt, ką ir iš kur apie juos žinote, 
misteri Banermanai. 

- Man teko su jais susidurti Čikagoje. Jie abu tada buvo 
“sindikato" atstovai. Manau, to pakanka, kad jūs susi- 
domėtumėte mano informacija? 

- Taip taip, - jis lėtai užsitraukė cigaretę. - Patikėkite, aš 
vertinu jūsų pilietinį sąmoningumą. Bet, nelaimei, mes kol kas 
negalirne jiems pateikti jokių kaltinimų. Nebent jūs atėjote pas 
mus su oficialiu pareiškimu? Ar nusiskundimu? 

- Kol kas ne. Bet aš ketinu čia įsikurti. Ir nenorėčiau, kad 
po miestą ramiai vaikščiotų potencialūs nusikaltėliai. Nėra jo- 
kių garantijų, kad jie nepradės kištis į padorių piliečių gyveni- 
mą. 

- Tai jau mūsų rūpestis, misteri Banermanai. Kol kas, ma- 
nau, jūs neturite pagrindo nerimauti. Mūsų valstijoje, kaip 
jums žinoma, azartiniai žaidimai neuždrausti. Vadinasi, žmo- 
nių su pakankamai marga ir įtartina biografija antplūdis, deja, 
neišvengiamas. Matas dabar viską daro legaliai, formina licen- 
ciją pagal visas taisykles, nors ir mėgina, mano nuomone, kaž- 
ką supainioti, nustatydamas komercinių interesų sferą. AtsiŽ- 
velgiant į mūsų vietines sąlygas, aš manau, jis pasieks tai, ko 
nori, neapeidamas įstatymo. Be to, dabar jam nenaudinga nu- 
sižengti įstatymui. 

- Ačiū, Jeitenante. Man viskas aišku. Norėčiau būti tikras 
tuo, kad mano žemiečiai patikimai saugomi nuo nusikaltėlių. 

- Malonu girdėti tokius žodžius, misteri Banermanai, - 
Traversas kažkaip keistai pažvelgė į mane ir jo veidu nuslydo 
vos pastebima šypsena. 

Aš pakilau, nusišypsojau ir atsisveikinęs išėjau iš kabineto. 
Man pasirodė, kad mano gimtoji pavardė pareigūnui padarė 
įspūdį. Nors jis to neparodė. 


7 
ė 


Po penkiolikos minučių jau buvau prie Banermanų konto- 
ros Mein gatvėje. Pakilęs liftu, prie brolelio Rudžio kabineto 
netikėtai susidūriau su sekretore, kuri pranešė man, kad miste- 
ris Banermanas nieko nelaukia ir pas jį be išankstinio įspėjimo 
niekas neina. Pareiškęs jai, kad aš taip pat Banermanas, ir 

todėl draudimas “nieko neleisti" manęs negąsdina, aš apėjau 
merginą ir įžengiau į kabinetą. 

Mano nuostabai, jis buvo labai mažas. Bet jame tilpo ir 
antikvarinių baldų komplektas, ir puikiai priderintas baras. 
Apstatymas turėjo pabrėžti ne tik šeimininko gerovę, bet ir 
plačius interesus. Kampe stovėjo golfo lazdos, virš minkštos 
sofos kabėjo paveikslas brangiu rėmu, o sienos nišoje stovėjo 
stereosistema su televizorium. 

Visą šią prabangą papildė pats Rudis Banermanas, sėdin- 
tis pusiau gulomis krėsle su šlapiu rankšluosčiu ant galvos. Pa- 
stebėjęs mane, jis pašoko, glamžydamas rankšluostį rankose ir 
iš siaubo mirksėdamas akimis. 

- Kaip sekasi, broleli? - linksmai paklausiau aš ir, pristū- 
męs arčiausiai stovėjusią kėdę, atsisėdau prieš Rudį. - Nelau- 
kei? Tikiuosi, tu jau sukūrei versiją, pasak kurios vietoje tavęs 
į elektros kėdę pasodins vargšelį Džoną Sandersą? Ar sugal- 
vojai kitus variantus? 

- Ketai, - jis trypčiojo, nervingai laižydamas perdžiūvusias 
lūpas. 

- Aš atėjau tau kai ką pasakyti, Rudi. Bet iš pradžių tu man 
kai ką papasakosi. Tik be staigių judesių! Situacija pasikeitė - 
aš jau ne tas ankstesnis išdvėsėlis ir galiu tave “išjungti"" per 
minutę. Amžiaus skirtumas dabar man palankus! 

Jis tylėdamas atsisėdo į savo krėslą ir vėl užsidėjo 
rankšluostį ant galvos. 

- Tavo kambaryje mačiau misis Meloni fotografiją, - 
pradėjau aš, įdėmiai žvelgdamas į jį. - Iš kur tu ją gavai? 

- Nugvelbiau iš klubo vitrinos. 

- Kam ji tau? Tu juk, kalbama, impotentas? 

Rudis kilstelėjo. Atrodė, kad jo putliuose skruostuose neli- 
ko nė lašo kraujo, veidas buvo baltesnis už kreidą: 

- Bjaurybė! Tokie įžeidimai neužmirštami. Tu įsiveržei į 
mano kabinetą. Tuoj pat skambinu į policiją. 

- Skambink! Telefonas čia pat! 

Mano pusbrolis sudejavo ir, truktelėjęs nosimi, vėl susmu- 
ko į krėslą. 

- Tu girdėjai klausimą? Jei nori kviesti policiją - aš ne- 
prieštarauju. Galų gale tu turi teisę. Tik policija pradės pokalbį 
nuo to paties klausimo. 

- Bet juk ji... Ji labai graži moteris, - pasidavė Rudis. 

- Tu susitikinėjai su ja? 

- Aš juk Banermanas. O tokios moterys, kaip ji, pats su- 
pranti. 

- Kartoju: tu susitikinėjai su ja? 

- Du kartus. 

- Na ir?.. 

- Aš ją palikau. 

- Keista. Negaliu patikėti. 

- Ji... Ji neturėjo teisės manęs šmeižti. 

- Kad ją nubaustum, tu ir užmušei Čaką Melonį? Taip? 
Kaip tai įvyko? 

Rudžio galva bejėgiškai nusviro ant krūtinės. 

- Neprisimenu. Aš... Aš daug išgėriau tą vakarą. Prisime- 
nu, kad man buvo bloga. Daugiau nieko. 

- O kada jie atsirado pas jus? 

- Kas jie? 

- Geidžas ir Matas, tavo nusikaltimo liudininkai. 

- Po dviejų dienų. Jie atvažiavo pas tėvą, viską jam papa- 
sakojo ir iškėlė savo sąlygas. Vensas tuo metu taip pat buvo 
pas mus. Mes... Mes nieko negalėjome padaryti. Visiškai nie- 
ko, - paskutinius žodžius jis ištarė tyliu drebančiu balsu. 

- Kada baigiasi ultimatumas? 

- Šį šeštadienį, - per jėgą išspaudė Rudis, nepakeldamas 
akių. 

Vadinasi, liko trys dienos. Norint per šį laiką surinkti mili- 
joną dolerių grynais, reikia smarkokai suktis! O mano pusbro- 
lis - ištižėlis; tik šniurkščioja, nugrimzdęs į minkštą krėslą! Ne 
taip jau paprasta greitai nekilnojamą turtą paversti grynaisiais. 
Banko operacijoms atlikti reikia laiko ir atidumo. Neišvengia- 
mas popierizmas. Be to, viską reikia atlikti be triukšmo. Įdėti 
reikalaujamą sumą į šantažistų kišenę turbūt taip pat sudėtin- 
ga, kaip ir šantažistais atsikratyti. Taigi, kas tada... 

- Kas ėmėsi dokumentų įforminimo, Rudi? 

- Vensas. Ačiū jam! 

- Bet kodėl būtent jis? 

- Tėvui visai blogai. Jis serga. Teko visus įgaliojimus per 
advokatą perduoti Vensui Kolbiui. 

Man daugiau nebuvo apie ką kalbėti su tuo ištižėliu. 

Pastebėjęs, kad išeinu, Rudis pasuko galvą į mano pusę ir 
nusivylusiu balsu ištarė: 

- O kodėl tu į visa tai kišiesi, Ketai? Ką tu sugalvojai? 

- Nieko ypatinga, - burbtelėjau aš. - Noriu pažiūrėti, kaip 
jūs Žlugsite. 


Ši 
ė 


Pitas Salvas, kaip išaiškėjo, gyveno tame pačiame name, 
kaip ir vaikystėje. Aš jį lengvai radau. 

Iš pradžių pamačiau vieną berniūkštį, panašų į Pitą mo- 
kykliniais metais, paskui pažvelgiau į dar du, kurie tvarkė 
gėles lysvėje. Kiti, kaip vėliau išaiškėjo, buvo dar mokykloje. 
Pats Pitas Salvas, padėdamas vaikams darže, tuo pačiu metu 
barėsi su Žmona. 

Pamatęs mane, jis nusišypsojo ir nusivedė į namą - supa- 
žindinti su savo antrąja puse. Salvai buvo paprasti žmonės ir 
vieno iš Banermanų apsilankymas buvo neeilinis įvykis - net 
jeigu Banermanas ir ne visai gryno kraujo. Ne veltui Pito 
žmona, pasisveikinusi su manimi, iškart puolė į miegamąjį ir 
grįžo iš ten persirengusi. 

Ji su Pitu pasodino mane prie stalo, ant kurio tuoj pat pa- 
statė puodelį kavos ir lėkštutę su sausainiais. Misis Salvo ma- 
nimi rūpinosi taip, tarsi aš būčiau tikras baronas arba mažų 
mažiausia teisėtas Banermanų turtų paveldėtojas. Pitas, matyt, 
niekada - nei dabar, nei anksčiau, - jai nepasakojo, kad aš tik 
netikša! 

Padėkojęs šeimininkams už vaišes ir truputį pasišneku- 
čiavęs apie šį bei tą, aš perėjau prie reikalo. 

- Pitai, ar tu galėtum savais kanalais sužinoti, kur apsisto- 
jo du niekšeliai, neseniai čia atvažiavę iš Čikagos? 

- Pabandysiu. 

Aš smulkiai jam apibūdinau Mato ir Geidžo išvaizdą, pa- 
sakiau jų pavardes. Pitas pritariamai linktelėjo galva. 

- Nesijaudink, rytoj viską sužinosiu. 

- Rytoj man per vėlu. | 

- Na, ką gi. Aš tuoj surasiu ką nors iš vaikinų, turinčių 
ryšių. Tu, kaip suprantu, turi omeny tuos žaliūkus, kurie pri- 
mušė tave vakar viešbutyje? 

- Būtent. 

- Iki šiol nesuprantu, kodėl jie paliko tave gyvą. Galima 
buvo ir anksčiau prisikasti iki tų bjaurybių. 

- Aš kitaip manau, Pitai. 

- Na, kaip nori! O kas dabar? 

- Kol kas man reikia tik sužinoti, kur juos rasti. Toliau - 
kapstysiuosi pats. 

- Velniop, Ketai! Jeigu šie vaikinai kaip nors susiję su 
Čako nužudymu, aš - su tavimi! 

- Ką gi, ačiū, drauguži, žinojau, kad galiu tavimi pasi- 
kliauti! O pagalba, beje, bus reikalinga labai greitai. 

- Skambtelėk man telefonu į darbą po dviejų valandų. Ti- 
kiuosi, kad tada aš jau žinosiu. O'key? 

- O'key! - aš mirktelėjau jam, kaip vaikystėje. 


ris 
ė 


Turbūt Simonas Heilis gimė verslininku! Antroje dienos 
pusėje jis jau turėjo ne tik mane dominančią informaciją, bet ir 
nuotraukas, planus ir šūsnį kitų popierių, - kas privertė pajusti 
nuoširdžią pagarbą jo sumanumui ir profesionalumui. 

Heilis pasodino mane į patogų krėslą, pats dalykiškai įsi- 
taisė prie rašomojo stalo ir ėmė vieną po kito demonstruoti 
planus, nepamiršdamas, beje, priminti, kiek jis pastangų 
pridėjo, kol visa tai surinko. 

- Dabar apibendrinsime viską, ką pasakiau, misteri Baner- 
manai! - tarškėjo jis. - Gaila, bet jūs šiek tiek pavėlavote. Vi- 
sai neseniai Vensas Kolbis įgijo pirmumo teisę, renkantis 
žemės sklypus. Ji galios tris mėnesius. Pačių sklypų vertė - 
apie ketvirtis milijono. O jeigu dar įvertinsime statinius ir vis- 

ką, kas ten įruošta, suma padvigubės. Tai dideli pinigai. Ir aš 
esu beveik tikras, kad Kolbis veikia ne vien savo vardu. Už jo 
nugaros stovi dar kažkas. Kad ir kaip ten būtų, Vensas niekada 
anksčiau neturėjo galimybės imtis tokių stambių sandėrių. Aš 
pabrėžiu - fantastiškai stambių sandėrių! Apie savo konku- 
rentų darbo metodus aš žinau pakankamai daug. Vadinasi... 

- Vadinasi, šių sklypų man nepavyks įsigyti! - atsidusau aš. 

- Nereikia skubėti su išvadomis! - su apgaulingu Žvitrumu 
balse tarstelėjo Heilis. - Jūs gi Žinote: pinigai turi savybę keisti 
šeimininkus! Be to, sklypų pasirinkimo laikas gali būti pakeis- 
tas, arba valdžia gali nuspręsti ką nors kita daryti su šiuo pasi- 
linksminimų miesteliu... Bet, Žinoma, jeigu atvirai... Gal jūs 
geriau susiraskite kitus sklypus, misteri Banermanai? 

Aš apgailestaudamas nusibraukiau prakaitą nuo kaktos. 

- Turbūt teks pasinaudoti jūsų patarimu, misteri Heili. Ry- 
toj dar kartelį apžiūrėsiu viską, ką jūs man rekomendavote. 
Galbūt susitarsime! Labai apgailestauju, kad jus taip sutruk- 
džiau. 

- Ką jūs, ką jūs! - subruzdo makleris. - Ką jūs kalbate? Aš 
tik vykdžiau kliento norą! Rekomenduoju kol kas neskubėti su 
pasirinkimu. O jeigu reikės mano konsultacijų, misteri Baner- 
manai, - visada jūsų paslaugoms. Jūs gi žinote! 

- Būtinai kreipsiuosi į jus, misteri Heili! 

Ir aš atsisveikinau. 


Už kampo stovėjo telefono būdelė. Aš paskambinau į Ba- 
nermanų dvarą. Enė pakėlė ragelį. Paprašiau pakviesti Anitą. 

- Saulute, tai aš, Ketas. 

- Kur tu dabar? 

- Mieste. Kas naujo? 

Ji truputėlį patylėjo, o paskui nuleido balsą beveik iki 
šnibždesio: 

- Šiandien pas mus sugužėjo daug žmonių. Tėvas su Tedu 
neišeina iš kabineto ir man liepė niekur nedingti iš namų. Vie- 
nas iš tų dviejų tipų taip pat neseniai čia buvo. 

- Kuris? Vyresnis? Matas? 

- Jis! 

Anita vos girdimai sukukčiojo: 

- Ketai, kas bus su mumis? 

- Dar nežinau. Bet be nemalonumų neapsieisime... O kur 
Vensas? 

- Ką tik išvažiavo su tuo Matu. Siaubas!.. Aš viską 
girdėjau. Jie nenori nė trupučio nusileisti, Ketai. Reikalauja pi- 
nigų iškart ir... 

- Anita, prašau tavęs, nusiramink! Nereikia taip jaudintis. 

- Matas pasakė Vensui, kad, jeigu kas nors nepavyks, jie 
eis va bank! Kažkoks siaubas. Aš daugiau negaliu to pakelti. 
Prašau, Ketai, padėk mums. Prašau. Vensas dirba be poilsio: 
jis sakė, kad jau pavertė grynaisiais didžiąją savo turto dalį. 

- Ramiau, brangioji, laikykis! Turiu idėją. Dar niekas ne- 
prarasta. Pakentėk, girdi? 

- Daryk ką nors, Ketai! Prašau! 

- Pasistengsiu, būtinai. 

Aš pakabinau ragelį ir kurį laiką tylėdamas žiūrėjau į 
telefono aparatą. Anitos balsas skambėjo mano ausyse. Dabar 
labai daug kas priklausė nuo intuicijos ir nuovokumo. Negali- 
ma buvo trypčioti vietoje. 

Dar kartą susisiekiau su pakrante ir paprašiau sujungti 
mane su Marčiu Sinkleriu. Jis sutiko patikrinti kai kurias 
žinias. Atsakymą man pažadėjo pranešti tiesiai į viešbutį. Jei- 
gu nepaskambins - vadinasi, nepavyko susisiekti su reikalin- 
gais žmonėmis. Tada aš pats rytoj ryte jam paskambinsiu. 

Po šio skambučio nutariau užsukti į viešbutį. Palikęs 
mašiną apačioje, aš pakilau į savo kambarį, įėjau, įjungiau 
šviesą ir... Ant mano lovos ramiai gulėjo apsinuoginusi mote- 
ris, paskendusi savo auksinėse garbanose. Tyliai ir neskubėda- 
ma ji vartė kažkokį žurnalą, tarsi būtų savo miegamajame. Jos 
cigaretės dūmai lengvai kilo į viršų. 

- Ir kaip jums pavyko patekti į mano kambarį, misis Melo- 
ni? - susidomėjau aš. 

- Argi tai problema? Pasakiau portjė, kad aš jūsų žmona. - 
Ji pakėlė į viršų ranką, apmaustytą žiedais. - Kai tik vaikinas 

pamatė mano brangenybes, - iškart amo neteko. Kaip jums pa- 
tinka? 

- Gražūs Žiedai. Bet, man atrodo, gedulo laikas dar nepa- 
sibaigė? 

- Ak, atsikabinkite, misteri Banermanai! Kiek galima? 

Mano antakiai pakilo aukštyn, ir ji tai pastebėjo. 

- Taip taip! Iš tikrųjų jūs esate Ketas Kėjus Banermanas, 
ar ne? Portjė tai patvirtino. Na, o jūs, kiek prisimenu, sakėte, 
kad esate tikras vyras? Nors, žinoma, viskas, ką jūs pasakojo- 
te apie laivyną ir tarnybą kartu su Čaku - grynas melas. Argi 
ne taip? 

- Taip. 

- Vadinasi, pirmą kartą apsilankėte, norėdamas pažiūrėti į 
mane iš arčiau? 

- Žinoma. 

- Ir viskas? 

- Ne. Aš ieškojau motyvų, dėl kurių nužudė jūsų vyrą. 

- Radote? 

- Tokia moteris, kaip jūs, - gana tinkamas motyvas. Jums 
tereikėtų šnibžtelėti - ir net toks mulkis, kaip Rudis Banerma- 
nas, griebsis peilio. Štai man ir reikėjo išsiaiškinti, ar labai to- 
li pažengė jūsų santykiai. 

- Aš jau aiškinau aną kartą... 

- O dabar noriu užduoti kitą klausimą, - grubiai ją pertrau- 
kiau. - Pas jus retkarčiais atvažiuoja dar kažkoks vyras. Ne Ru- 
dis, ne Sandersas, bet dar kažkas. Kas? 

- Ar tik jūs nepavyduliaujat, misteri Banermanai? Kodėl 
taip domitės? Vyrų aplink mane visada buvo daug. 

- Aš kalbu apie tą, su kuriuo pastaruoju metu jus matė daž- 
niau, negu su kitais! 

Auksaplaukė gražuolė norėjo nusispjauti į visokias apkal- 
bas, gandus ir išsigalvojimus. Ji išdidžiai pakėlė galvą. 

- Tai Arturas Sirsas. Taip, jis buvo mano meilužis! 

- Ir kodėl gi jums Sirsas taip patiko? 

- Gražus. Žavus. Moka elgtis su moterimis. O dar jis turi 
“Biuiką" ir storą piniginę. Jis mane mylėjo, - moteris išsirietė 
gracingai, kaip katė, ir nusišypsojo. - Prašė palikti Čaką ir 

išvažiuoti kartu su juo. Žadėjo elgtis su manimi, kaip su deive. 
Žaviuosi, kai vyrai dėl manęs pameta galvas! 

- Kodėl neišvažiavote? 

- Pirma, aš bijojau Čako keršto. Šis pavyduolis mane iš po 
žemių būtų iškasęs. Be to, ir pinigų Sirsas turėjo ne tiek jau 
daug, kiek norėtųsi. Piniginė stora - bet ne daugiau. Taip, 
akims apdumti. O man atrodo, jeigu jau būti išlaikomai - tai 
tik tikro pinigų maišo. Ir kad visa kita jis turėtų. Jūs mane su- 
prantat? 

Aš atsisėdau į krėslą. Blondinė priešais gundančiai išsi- 
tiesė, demonstruodama visas savo grožybes. Akies krašteliu ji 
stebėjo mano reakciją. 

- Kodėl šiandien nedirbate? - šyptelėjau aš. 

- Norėjau jus pradžiuginti. Pitas prasitarė, kur esat apsi- 
stojęs. O aš iškart nusprendžiau, kad man tinkat. Manau, ne- 
apsirikau. 

- Oho!.. O kas, jei aš jus išmesiu iš kambario neapsirengu- 
sią? 

- Neišmesite! 

- Kodėl gi? 

- Juk jūs labiau už viską pasaulyje norite pasilikti su mani- 
mi. Aš gi jaučiu! Nejaugi jums neįdomu, kuo aš traukiu kitus, 
- ji aistringai atmetė rankas. - Na, eikš gi, tikrasis vyre! 

Neturėjau jėgų įveikti pagundą. Vildamasis, kad kada nors 
man bus atleistos visos nuodėmės, priartėjau prie lovos ir po 
akimirkos jau spaudžiau jos aistringą kūną savo glėbyje. Jis 
buvo stangrus, subrendęs, ir mane užvaldė nepaaiškinama, gy- 
vuliška aistra. Aš pasinėriau į malonumų jūrą, prarasdamas 
paskutinius santūrumo likučius. Ji darė su manim, ką norėjo, 
virpėdama ir siekdama pačių šiurkščiausių mano glamonių. 

Taip, tai buvo tikra moteris - nenuilstanti, aistringa, suge- 
banti uždegti kiekvieną - net tokį niekam tikusį liurbį, kaip 
Rudis Banermanas. 

Aistra prarijo mus. Ir man trumpam viskas nustojo egzis- 
tuoti: ir Pitas su savo pažadu būtent šiandien sužinoti, kur sle- 
piasi mano skriaudėjai, ir Banermanų problemos, ir mano pik- 
tdžiuga dėl juos užgriuvusių nemalonumų, ir siekimas nepai- 

sant nieko pamėginti atskleisti šią nešvarią istoriją, ir net ma- 
no miela nepasiekiama mergina. Deja - ir ji taip pat!.. 
Aš nugrimzdau į naktį... 


T skyrius 


Rytą aš pabudau pirmas. Atsargiai atsikėliau iš lovos, pa- 
lindau po dušu, palikau raštelį matomoje vietoje, kad viešnia 
nelauktų manęs, o eitų namo, - susitiksime vėliau. Paskui 
išėjau iš kambario, suradau telefoną-automatą ir paskambinau 
Pitui Salvui. 

Pitas neapgavo! Jis iš tikrųjų jau seniai išsiaiškino, kad 
Geidžas ir Matas apsigyveno Oranž Hause Mein gatvėje. Be 
to, visą vakar dienos vakarą jie praleido Čeroki klube, stebė- 
dami publiką ir gurkšnodami viskį. Tuoj po vidurnakčio Gei- 
džas nusigėrė ir Matas buvo priverstas draugą išvesti - kaip 
pastebėjo Pitas; vaikinai įsigeidė įkvėpti tyro oro. 

Artimiausiame restorane, kur aš užsukau papusryčiauti, 
lankytojai tik apie tai ir kalbėjo, kad Džoną Sandersą tuoj atveš 
į Kalver Sitį su konvojumi. Teisminio bylos nagrinėjimo data 
taip pat jau buvo žinoma. 

Laiko liko nedaug, ir aš nuskubėjau pas Henką Fitersą. 
Šis dar nebuvo atsibudęs. Aš turėjau gerokai pasistengti, kad 
pažadinčiau senuką. Pagaliau velniuodamasis ir keikdamas vi- 
są pasaulį, jis išsiropštė iš po antklodės. Aš greitai išviriau jam 
kavos ir po dviejų puodelių, mano dideliam džiaugsmui, jis vėl 
tapo pats savimi. 

Išvakarėse Henkas bendravo su leitenantu Traversu. Jis 
leitenantui apie mane papasakojo tik tiek, kad aš iš “tų pačių" 
Banermanų ir kad jis, Henkas, gerai pažinojo mano tėvą - ir 
viskas. Bet kadangi aš ir pats neskubėjau leitenantui atskleisti 
visų savo kortų, mane tai tenkino, - apie ką aš ir pasakiau senu- 
kui. 

- Tu jau spėjai pasivažinėti po miestą, sūneli? - paklausė 
jis. - Kas girdėti? 

- Na, ką galima išgirsti tokį ankstyvą metą? 

- Tu neteisus, berniuk. Kai tik mieste pasirodo kas nors iš 
Banermanų, gali tikėtis naujienų. Tai įstatymas! Štai tu vakar 
palietei skaudamą leitenanto vietą, rodydamas susidomėjimą 
dviem perėjūnais iš Čikagos. Kaip jis užsivedė! Tu supranti 
dėl ko? 

- Ne. Paaiškinkite. 

- Prieš šešerius metus “sindikatas? jau bandė lošimo verslą 
mieste paimti į savo rankas. Ir net pasodino savo žmones ke- 
liose vietose. Bet valdžiai tada visgi pavyko išprašyti “kontro- 
lierius"'. Dabar bandoma dar kartą. Matas atvažiavo turbūt kaip 
rezidentas. Ir, nors aišku, kad jis iš “sindikato"', niekas nieko 
negali įrodyti. Matas laikosi įstatymų, elgiasi atsargiai, ir, be 
abejo, jam padeda kažkas iš vietinių - kitaip nebūtų toks pasi- 
tikintis. Matyt, vaikinas jaučiasi labai gerai. Vadinasi, greitai 
mūsų miestelį užgrius visokie nemalonumai. 

- Geras biznis! - švilptelėjau aš. - Gerai. Apie gangsterius 
dar pakalbėsim. O kol kas grįžkime prie mūsų istorijos. 

- Tu vėl apie Banermanus? 

- Žinoma! 

- Aš tik reporteris, sūneli. Rengiu skandalingą kroniką. 
Jeigu kas nors pažeidžia įstatymą arba įklimpsta į kokią nors 
istoriją, privalau pranešti apie tai skaitytojams. O tu ko nori? 

- Aš noriu išsiaiškinti visą šią painiavą su Sandersu. Ir pa- 
daryti tai kuo greičiau. Padėsite? Reikalinga svari medžiaga. 
Visuomeninė apklausa, moralinė problemos pusė - viskas, kaip 
reikia. Turint spaudos palaikymą, galima kalbėti ir su policija. 
Gal pavyktų atidėti bylos svarstymą iki galutinio nagrinėjimo, 
pareikalauti papildomo tyrimo. Su Čako nužudymu kažkas ne- 
aišku, prisiekusieji turi tai pajusti. Juk jūs, Henkai, taip pat ti- 
kite tuo, kad aš teisus. Tad padėkite man. 

- Nežinau, ar sugebėsiu. Juk man greitai į pensiją. Mieste- 
lis nedidelis, visi vienas su kitu susiję, pažįstami, Ketai. 

- O gal surizikuosite? Kažkada jūs su mano tėvu. 

- Oi, nori įtraukti senatvėj mane, sūneli, į avantiūrą. 

- O argi visas mūsų gyvenimas - ne avantiūra? 

Padedant Pitui Salvui aš įslinkau į Čeroki klubo virtuvę, 
kai ten nieko nebuvo. Pitas iškraustė dėžes, kuriose buvo lai- 
komi indai, ir išdėliojo ant stalo visus peilius, kuriuos pavyko 
rasti. Dauguma iš jų buvo įprastiniai, bet vienas patraukė 
dėmesį. Aš 1lgai jį sukiojau, apžiūrinėjau, paskui pasakiau Pi- 
tui, kad ketinu peilį pasiimti. 

- Kodėl? - paklausė Pitas. 

- Noriu parodyti policijos gydytojui, kuris darė Čako Me- 
lonio skrodimą. 

- Bet juk žinoma, kad Čaką nudūrė stiletu! 

- O tu įsižiūrėk į šį peilį atidžiau, - pasiūliau aš. - Ir pagal- 
vok, kaip atrodys juo padaryta žaizda. Jeigu aš teisus - vadina- 
si, nusikaltimo ginklo neišmetė, o tiesiog grąžino ten, iš kur 
paėmė. Tegul policija patikrina ir šią versiją. 

- Galbūt tu teisus, Ketai, - susimąstęs burbtelėjo Pitas. 

Gydytojas Entonis Uemberas be didelio džiaugsmo išklau- 
sė pasiūlymą patikrinti mano versiją, bet kadangi aš buvau 
Banermanas, neprieštaravo. Žvilgtelėjęs į peilį, jis pasakė, kad 
žaizda Čako krūtinėje padaryta aštriu daiktu, kurio briaunos 
panašios į mano atvežto peilio. Norint patvirtinti šį faktą, būti- 
na kruopščiai sulyginti žaizdos gylį su peilio ilgiu, žaizdos 
dydį su ašmenų pločiu, patikrinti kitus parametrus. Gydytojas 
man pažadėjo kuo greičiau pranešti tyrimo rezultatus. 

Mes su Pitu išėjome iš jo ryžtingai nusiteikę ko nors imtis. 
Iki Oranž Hauso buvo ne taip jau toli, ir Pitas nedraugiškai 
singai! 

Pirmas pasitaikęs berniūkštis - pasiuntinukas su viešbučio 
tarnautojo uniforma - pasakė mums reikalingo kambario nu- 
merį. Priėjęs kambarį, aš pabeldžiau į duris, o Pitas Salvas at- 
sistojo taip, kad jo nesimatytų. Man atidarė Popėjus Geidžas. 
Jis, matyt, buvo pasiruošęs įvairiems netikėtumams, todėl ran- 
koje laikė revolverį. 

- Pažiūrėk, Karlai! - riktelėjo Geidžas, pamatęs mane. - 
Pažiūrėk, kas mus aplankė! Šitam snargliui vieno karto neužte- 
ko. Atėjo antrąkart! 

Matas padėjo popierius į šalį, atsistojo iš už stalo ir priėjo 
arčiau: 

- Tau ką, mažai kliuvo, vaikine? 

- Juk perspėjau jus, kad žodis “vaikine" man sukelia aler- 
giją. - Aš pažengiau žingsnį link Mato, Geidžas subaubė man 
už nugaros: 

- Stok! Šausiu! 

Būtent to aš ir tikėjausi. Aš pasisukau taip, kad jie abu, 
sekdami mane, nematytų durų. Todėl, kai, tyliai žengdamas, 
Įėjo Pitas, niekas iš jų neatsigręžė. Pitas pagriebė juos už pa- 
karpų ir stuktelėjo galvomis. Jėgos mano draugui buvo galima 
pavydėti, tad Geidžas ir Matas brinktelėjo ant grindų ir atsi- 
jungė. 

Atidžiai apieškoję kambarį, mes neradome nieko, kas mus 
sudomintų (išskyrus, žinoma, ginklus ir keturis tūkstančius do- 
lerių). 

Geidžas tuo metu atsimerkė. Pastebėjęs šalia savęs Salvą, 
Jis norėjo vėl apsimesti esąs be sąmonės, bet Pitas tai pa- 
stebėjęs čiupo jį ir pakėlė nuo grindų. Geidžo akyse atsi- 
spindėjo gyvuliška baimė. 

- Mesk jį į krėslą, Pitai. Mes jam esame paruošę kai ką 
ypatinga, - pasakiau aš. 

- Ar galėčiau aš suteikti jam tą “ypatinga", Ketai? - pa- 
prašė manęs Pitas. 

- Neskubėk! Jis ir pats praskys. Sunkiau bus su Matu. 

Pitas vilkte nuvilko Geidžą iki krėslo su atramom ir švys- 
telėjo jį ten. Niekšelis į Pitą Salvą žiūrėjo su neslepiamu siau- 
bu. Jis pagaliau suprato, kad jėgos nelygios ir drebėdamas 
laukė “kažko ypatinga". 

O su Karlu Matu iš tikrųjų teko daugiau paplušėti. Pitas 
nutempė jį prie krėslo taip pat, kaip jo porininką. Bet Matas 
netylėjo, ne taip, kaip Geidžas. Tik atsigavęs jis ėmė mus 
plūsti. Pitas, nesulaukęs mano paliepimo, pats ėmė jį talžyti. 
Aš nesikišau; tik tada, kai gangsterio smakru jau tekėjo krau- 
jas, o akys beveik užvirto, negarsiai ištariau: 

- Mums reikalingas peilis, Karlai! Tas pats, kuriuo šanta- 
Žuojate Banermanus. 

- Patys ieškokit, - suvapėjo Matas. 

Šį kartą aš neišlaikiau. Smūgis! - ir Karlas nokautuotas. 
Palaukiau, kol jis atsimerks, ir perspėjau: 

- Tu neišvengsi nemalonumų, vaikine. Jūs abu įkliuvote. 

Nusirisdamas ant grindų, Matas visgi mestelėjo man dar 
kelis mielus žodelius. Pitas, daug negalvodamas, trinktelėjo 
jam į tarpuakį. Karlas nutilo. 

Iš krėslo, kuriame tysojo Geidžas, pasigirdo gailios aima- 
nos. Pitas apsidairęs paklausė manęs: 

- Šie niekšai nužudė Čaką? 

- Vykdytojai - ne jie. Jie turbūt organizatoriai. 

- Kodėl gi mes su jais terliojamės, Ketai? Pribaigiam - ir 
baigta. Ar tu kitaip galvoji? 

- Nereikia kraujo, Pitai! Mes neturime įklimpti. Su jais ir 
taip susidoros - bet be mūsų. 

- Kaip žinai, drauguži. 

Jis su neapykanta žiūrėjo į gangsterius. 

Galvodamas, ką daryti toliau, aš pažvelgiau į Popėjų Gei- 
džą. 

- Pitai, gal Žinai kur nors netoliese vietelę, kur būtų galima 
laikinai paslėpti šį tipą? Tokią vietą, kur jo niekas negirdėtų, 
net jei jis rėktų. 

- Ar seni rūkymo namai už jūsų dvaro tiks? 

Puiki idėja! Aš gerai Žinojau tą lūšną: Rudis ir Tedas ne 
kartą ten apkuldavo jaunesnįjį broliuką netikšą. Kaip tik tai, 
ko mums reikia! 

Popėjus suprato, kad jam teks truputį pakeliauti, ir sunkiai 
judindamas sumuštas lūpas išstenėjo: 

- Paklausykite. Aš tiksliai nieko nežinau. Kam aš jums? 

- Tam, kad mes viską išsiaiškintume, mažuti. Manau, kad 
Karlas tave panardino į šį mėšlą, - paaiškinau aš. 

Matas taip ir liko tysoti ant grindų Oranž Hause, o mes su 
Pitu nuvežėme Geidžą į rūkymo namus. Kad Popėjus nesi- 
blaškytų, Pitas atsisveikindamas jam vožtelėjo į žandikaulį. 
Mes užmetėm Geidžą ant pjuvenų krūvos, surišę jam kojas ir 
rankas, kad nepabėgtų. Buvo aišku, kad su klientu didelių pro- 
blemų nekils: truputį atsipeikėjęs, jis supras, kad išeities nėra ir 

pats papasakos viską, kas mus domins. Jei dar reikės jo prisi- 
pažinimo. 

Susidorojęs su Geidžu, Pitas įlipo į mano mašiną, ir mes 
nuvažiavome į dėdulės sodybą. Įvažiavome pro galinius var- 
tus. Enė 1š tolo nusišypsojo, pamačiusi mane, paskui sušni- 
bždėjo, kad Rudis vakar vakare grįžo beveik be sąmonės, šian- 
dien galutinai susirgo, nesikelia iš lovos. Pusbrolis Tedas kaž- 
kur išvyko, o dėdulė su būsimu žentu užsidarė bibliotekoje. 

Aš perėjau holą ir, prieš įeidamas į biblioteką, dar truputį 
pastovėjau prie durų, įsiklausydamas į pasitikintį savimi jauną 
balsą, sklindantį iš vidaus. Bet per ąžuolines duris nieko nebu- 
vo galima suprasti. Tik girdėjosi, kaip Maikas atsakinėja 
vienskiemeniais žodžiais, pritardamas Vensui Kolbiui. 

Ir staiga pokalbis baigėsi. Aš greitai pasitraukiau į šalį 1r 
pasislėpiau už kampo. Nesinorėjo susitikti akis į akį su būsimu 
giminaičiu, kuriam, deja, nejaučiau jokios simpatijos. Vensas 
Kolbis išėjo iš namo, ir aš išgirdau, kaip suburzgė jo mašinos 
motoras. Dabar jau galėjau peržengti bibliotekos slenkstį. 

- Laba diena, brangus dėdule! 

Senikas stovėjo prie rašomojo stalo. Jo veidas buvo 
išmuštas raudonomis dėmėmis, tarsi ką tik būtų gavęs porą an- 
tausių. Išgirdęs mano žodžius, jis pakėlė galvą ir išdidžiai tarė: 

- Mes neturime apie ką kalbėti, tau taip neatrodo? 

- Neatrodo, - aš patraukiau pečiais. 

Senuko rankos truputį drebėjo, žandikaulis atvipo. Atrodė, 
kad jį tuoj ištiks širdies smūgis. 

- Ko tau iš manęs reikia? - jo balsas gergždė. 

Mums, žinoma, būtų buvę geriau pasikalbėti kaip giminai- 
čiams, tik aš nežinojau, kaip tai padaryti. 

- Aš daug žinau apie tai, kas atsitiko, - buvau bepradedąs, 
bet dėdulė atsuko nugarą, leisdamas suprasti, kad manęs klau- 
sytis neketina. 

Aš numykiau ir išėjau į holą. 

Anita lipo laiptais žemyn. Sustojau ir jai nusišypsojau. Ji 
suskubo nulipti ir, priėjusi arčiau, sučiauškėjo: 

- Vienas, du, trys, keturi, penki - išėjo kačiukas palakstyt! 

Prieš daugelį metų ji mane erzindavo šiais žodžiais. Ir aš 
įniršęs ją puldavau. Anita spiegdavo, mes vaikėmės vienas ki- 
tą po visą namą. Mėgstamas vaikiškas žaidimas. 

- Laba diena, mieloji! Ką šiandien veiksi?7 

- Nieko. Vensas dar pas tėvą... 

- Jau nebe. Jis ką tik išvažiavo. 

- Keista, - susiraukė mergina. - Net neužėjo pas mane. 

- Pati supranti: reikalai! 

- Žinai, dar visai neseniai jis buvo toks atidus, švelnus, pa- 
slaugus. O dabar staiga pasikeitė. 

- Nesijaudink, viskas bus gerai! 

Ji nusišypsojo. Mes kartu atėjome į virtuvę. Aš stipriai 
apglėbiau pusseserę per taliją. Anita patikliai padėjo galvą man 
ant peties. 

- Gal nori pasivažinėti? - pasiūliau aš. 

- O tu kur nors ketini važiuoti, Ketai? 

- Na taip. Noriu kai ką patikslinti. Ar važiuosi? 

- Žinoma! - linktelėjo ji. - Aš tik pasiimsiu švarkelį. 

Pakeliui į miesto centrą mes sustojome prie mano viešbu- 
čio. Aš užbėgau sužinoti, ar kas nors neskambino. Budėtojas 
pranešė, kad skambino du žmonės: Semas Ridas iš Čikagos ir 
Henkas Fitersas. 

Aš tuoj pat paskambinau Semui, ir man pasisekė: pataikiau 
pačiu laiku, nes jau ketino išeiti iš savo kontoros. 

- Paklausyk, Ketai! - riktelėjo jis kitame laido gale. - Pas 
mane atsitiktinai užėjo senas pažįstamas, kuris kažkada dirbo 
su Karlu Matu. Tai štai, jis pasakė, kad "sindikatas" net neke- 
tina kontroliuoti lošimo verslo Kalver Sityje. Matas pas jus at- 
važiavo savais tikslais! Kalbama apie kažkokį pelningą 
sandėrį ir, beje, visiškai teisėtą. Matas į tai investavo daug pi- 
nigų, bet, jo paskaičiavimais, tai turėtų greitai atsipirkti, supra- 
tai? Na kaip, svarbi informacija? 

- Labai! Ačiū, Semai! Tai daug ką paaiškina. 

- Gerai, gerai! Ir atmink: tu žadėjai, kad skolingas neliksi! 

Mes atsisveikinome, ir aš paskambinau Henkui Fitersui. 
Redakcijoje jo nebuvo. Man pasakė, kad jis ilgai manęs ieško- 
jo, o dabar išvyko į vieną užmiesčio viešbutį rinkti medžiagos. 

Aš paskambinau paliktu telefonu ir greitai išgirdau pažįstamą 
balsą: 

- Labas, Ketai! Turiu naujienų! 

- Aš klausau, Henkai! 

- Tu prisimeni, kad mano kolega gyvena vienoje gatvėje 
su Meloni ir kad jo žmona labai plepi? 

- Taip, prisimenu. 

- Tai štai, moteris pamiršo man papasakoti patį įdomiausią 
dalyką. Prisiminė tik dabar. Vieną vakarą tas tipas, kuris važi- 
nėdavo pas misis Meloni, apsigręždamas netoli jos namų, sa- 
vo mašinos užpakaliniu buferiu kliudė kitą mašiną, stovėjusią 
prie šaligatvio. Galbūt ten liko įbrėžimas arba sparno įlenkimas 
- nežinau, nesiaiškinau. Bet nuo smūgio nukrito kaltininko au- 
tomobilio numeriai. Ši moteris pakėlė juos ir padėjo ant nu- 
kentėjusio automobilio priekinio stiklo - kad šeimininkas, jei 
panorės, galėtų rasti skriaudėją. 

- Ir kada tai įvyko? 

- Praėjusią savaitę. 

- O kieno mašiną kliudė, ji žino? 

- Ne. Tiesiog mano kolegos žmona stebėjosi tokiu nuva- 
žiuojančios mašinos vairuotojo nerūpestingumu. 

- Na, ką gi, pagalvosiu, kuo gali būti naudinga jūsų infor- 
macija. Ačiū! 

- Taip, vos nepamiršau! Man dar kartą skambino advoka- 
tas U1lkinsonas. Tu jau pagerbk senuką - užvažiuok pas jį. Jis 
labai nori tave pamatyti. 

- Susitarėm, Henkai. Būtinai! 

Anitai atsibodo manęs laukti mašinoje, ir man teko teisin- 
tis. 

- Ar dar beverta kur nors važiuoti? - su ironija paklausė ji. 

- Žinoma! Mes dabar pabūsime detektyvais mėgėjais. Be 
abejo, aš tikiuosi, kad daugiau nebus jokių nemalonumų. 

- Apie ką tu čia? 

- Apie tai, kad visas problemas, kurios staiga užgriuvo 
Banermanų šeimą, manau, galima logiškai paaiškinti. 

- O aš galvojau, kad tu džiaugiesi tuo, kas mums nutiko! 

- Gal ir džiūgaučiau, velniai griebtų, jeigu ne tu! Tavęs 
mesti aš negaliu! Visa, kas nors truputį susiję su tavimi, - su- 
siję ir su manimi! Kol tavo pavardė - Banerman, tol ji išliks 
nesutepta, kad ir kiek man tai kainuotų. Aš jau sakiau, kad 
nieko nesitikiu iš šios šeimos. Aš - netikras Banermanas. O tik 
netikša, ir dar kažkada seniai pabėgęs iš namų. Taip, aš nieko 
neturiu - bet nieko ir nereikia! Man svarbu jaustis nepriklau- 
somam. Būtent todėl aš laimingas, todėl kad nepriklausomas 
žmogus visada laimingas! Na, o pragyvenimui, norint, visada 
galima užsidirbti. Nieko. Mano skrandis niekada nebus tuš- 
čias. Ir niekada nesiskolinsiu, kad nebūčiau kam nors įsiparei- 
gojęs. Tuo aš pranašesnis už Tedą ir Rudį - jie ištižėliai, todėl 
kad bijo prarasti savo turtą. Taip, aš nekenčiu jų. Bet tik dėlto, 
kad per juos netekau šeimos ir tos mažos dalelės vaikiškos 
laimės, į kurią turėjau teisę. Ir viskas. O taip! Aš tiesiog juos 
niekinu. Gerai, visa tai - praeitis. Kam prisiminti?.. Noriu tik 
prisipažinti: įsikišau į šią painiavą tik dėl tavęs, sesute. Kitos 
priežasties nėra. 

- Kaip aš tave myliu, Ketai, brangusis! Ir visada mylėjau. 

- Žinau, mažute. 

- Gaila, bet dabar mes jau nieko negalime pakeisti. Per 
daug vėlu. 

- O gal ne taip ir vėlu?! - sušnibždėjau aš, bet nepratęsiau - 
pasukau raktelį ir mašina pajudėjo iš vietos. 

Mes įsukome į gatvę, kur neseniai gyveno Čakas Melonis, 
ir aš ėmiau stabčioti prie kiekvieno buto, klausinėdamas apie 
mašiną, kurią prieš savaitę šiek tiek įlenkė ar įbrėžė. Laikas ėjo 
veltui, bet Anita kantriai laukė. Maždaug pusę šešių, kai be- 
veik netekau vilties, mane pašaukė nebejauna moteris. Aš 
neiškart ją pastebėjau. Anita atkreipė mano dėmesį: 

- Ketai, tavęs kažko nori paklausti! 

- Klausau jūsų, mem! 

Aš pažvelgiau į moterį ir prisiminiau, kad jos bute jau bu- 
vau. 

- Jaunuoli, ką tik namo grįžo mano vyras ir aš papasakojau 
jam apie jūsų apsilankymą. Jis suprato, apie kokią mašiną jūs 
kalbate. Mūsų namuose nakvojo senas draugas ir jis savo 

mašiną pastatė prie namo. Ryte ji iš tikrųjų buvo truputėlį 
įbrėžta, 0 į priekinį stiklą kažkas buvo atrėmęs svetimą nume- 
ro ženklą. 

- Ačiū, mem, jūs man labai padėjote. Gal galėtumėt pasa- 
kyti, kur galėčiau rasti to automobilio šeimininką? Manau, kad 
tai nedidelė paslaptis. 

- Tuoj. Mūsų draugas - Džekas Denneris, jūs jį surasite 
Trečiojoje Šiaurinėje aveniu. Bet iš pradžių paskambinkite jam 
telefonu - numeris knygoje. 

- Jūs labai mums padėjote, mem. Dar kartą ačiū! 

Artimiausioje degalinėje aš radau telefonų knygą ir tuoj 
pat iš automato paskambinau Denneriui. Jis buvo nustebęs, kai 
priminiau jam tą įvykį, bet numerio ženklo skaičius padiktavo. 
Aš, beje, pažadėjau padėti kuo greičiau užglaistyti šį incidentą, 
padėkojau ir padėjau ragelį. 

Taigi pagaliau buvo pastebėtas pirmasis įtrūkimas aklinoje 
sienoj. Iš patirties Žinojau, kad jis gali virsti plyšiu, reikia tik 1!- 
giau stuksenti į silpną vietą. 

Kai grįžau į mašiną, Anita paklausė: 

- Tikiuosi, radai, ko ieškojai? 

- Atrodo, radau... Supranti, jau nedaug trūksta. Dar tru- 
putėlį - ir įsižiebs šviesa: viskas bus aišku. O kol kas užvažiuo- 
sime į viešbutį dar kartą. Truputį susitvarkysiu, ir pagaliau 
galėsime pavakarieniauti. 

- Žinai, šiandien pažadėjau Vensui su juo susitikti. 

- Tavo Vensas palauks. Mūsų brolišką draugystę visgi 
kažkada sutvirtino bučinys, o tai man suteikia tam tikrų teisių. 
Argi ne taip? 

Anita vos šyptelėjo lūpų kampučiais: 

- Sužadėtinis nervinsis! 

- Beje! Turėk omeny, brangusis, Vensas tau to nedovanos! 

- Pats prisiprašė, - burbtelėjau aš. 

Ji patylėjo, nežiūrėdama į mano pusę. 

- Žinai, Vensas amžinai įsivelia į muštynes. Nori atrodyti 
Supermenas. Kažkada sportavo, nuo tų laikų ir liko tas jo pa- 
S1pūtimas. 

- Tada suprantu. Ką gi, jei tau papasakočiau savo istoriją, 
tu... 

Kaip tik tuo momentu stabdžiau prie viešbučio. Sustojau, 
atidariau dureles. Ir staiga priekyje važiavusi mašina su neuž- 
degtais žibintais žaibiškai apsisuko. Jeigu ne šviesos virš 
aikštelės, kurios akimirkai apšvietė mašinos vidų, aš būčiau 
patekęs į pasalą. 

Šaižiai riktelėjęs Anitai: “Gulkis", išstūmiau ją ant šaligat- 
vio pro antras dureles. Tuoj pat pasigirdo šūviai. Kulka išmušė 
stiklą virš mano galvos, suskambėjo šukės. 

Aš spėjau išsitraukti ginklą ir iššauti į ratus. Bet tie, kurie 
šaudė, jau švilpė visu greičiu pirmyn ir aš, sprendžiant iš vis- 
ko, nepataikiau. Daugiau nebuvo prasmės šaudyti. 

Žmonės išbėgo iš viešbučio, bet aš, į nieką nekreipdamas 
dėmesio, pakėliau merginą ir nusivedžiau ją į savo kambarį. 
Administratorius tuoj pat prisistatė, norėdamas išsiaiškinti, kas 
įvyko. Teko aiškintis, kad mane kėsinosi nužudyti, bet, laimei, 
niekas nenukentėjo. O pasikėsintojų aš nespėjau pamatyti, 
neįsiminiau 1r mašinos numerio. 

Greitai išaiškėjo, kad budėtojas iškvietė policiją. Leitenan- 
tas Traversas kartu su seržantu atvažiavo į viešbutį. Jie abu 
atėjo į mano kambarį. 

- Misteri Banermanai, - pradėjo Traversas, - manau, jog 
tinkamai pasiaiškinsite, kodėl panaudojote šaunamąjį ginklą. 

Policijos pareigūno balsas skambėjo ne tik oficialiai - jis 
buvo pabrėžtinai sausas. 

Aš trumpai ir aiškiai papasakojau, kas atsitiko. 

- Klausykite, - pro dantis iškošė Traversas, - pernelyg daž- 
nai man pastaruoju metu tenka susidurti su Banermanų šei- 
mynėle. Jie kažkodėl mano, kad mieste gali daryti viską, kas 
jiems šauna į galvą. Mano vyresnybė dažnai mini šią pavardę, 
kai kalbama apie tuos, kurie mėgina įpiršti miestui savo sąly- 
gas ir netgi kišasi į politiką. Anksčiau Banermanai kažkaip 
išsisukdavo. Bet dabar aš pasistengsiu prigriebti bent vieną iš 
jų. 

Sulig kiekvienu žodžiu Traverso žvilgsnis darėsi vis šaltes- 
nis. 

- Išsiaiškinom, kad jūs nešiojatės ginklą. Parodykit jį! 

Aš prasisegiau striukę, parodydamas dėklą. 

- Konfiskuokite ginklą, Fredai! - įsakė Traversas seržan- 
tui. 

Žinodamas, kas bus toliau, aš atsistojau. 

- Visus savo parodymus jūs turėsite pakartoti policijos 
nuovadoje, - pranešė leitenantas, o paskui pažvelgė į Anitą: 

- Būkite gera ir važiuokite su mumis, mis! 


8 skyrius 


Policininkai pasodino mus netoli stalo, centre gulėjo mano 
revolveris. Leitenantas Traversas buvo patenkintas savo veiks- 
mais ir maloningai leido Anitai paskambinti Vensui Kolbiui. 
Kolbis neatsiliepė, matyt, jos sužadėtinis jau žinojo apie su- 
sišaudymą bei mūsų sulaikymą ir dabar važiavo čia, į policijos 
nuovadą. 

Aš pasakiau leitenantui, kad taip pat norėčiau paskambin- 
ti. Padvejojęs Traversas įsakė seržantui pajungti dar vieną apa- 
ratą. Tuo metu aš jau buvau radęs Uilkinsono numerį telefonų 
knygoje. Advokatas labai susijaudino, kai jam paaiškinau, iš 
kur skambinu, ir nieko neklausinėdamas pažadėjo tuoj pat at- 
važiuoti. 

Jis atvyko nepraėjus nė penkiolikai minučių. Aš nemačiau 
Uilkinsono ketvirtį amžiaus, bet, reikia pasakyti, kad per šį lai- 
ką advokatas beveik nepasikeitė. Sulaukęs 93-jų metų jis dar 
nebuvo susimetęs į kuprą, jo nekankino marazmas, išvaizda 
buvo tokia pat didinga ir iškilni, tik kupeta plaukų ant galvos 
visiškai pražilo, bet, deja, neatrodė tokia vešli, kaip kadaise. 
Uilkinsonas buvo žymus asmuo ne tik mieste - jis buvo vienas 
iš gerbiamiausių juristų valstijoje. 

Mes stipriai paspaudėme vienas kitam ranką. Labai norėjo- 
si pasakyti senukui ką nors malonaus, bet jis, neleidęs man nė 
prasižioti, paprašė Traverso, kad šis leistų mums kelias minu- 
tes pasišnekėti vieniems. Leitenantas neprieštaravo. Iš Traver- 

so veido išraiškos aš supratau, apie ką jis galvojo tuo momen- 
tu. Patyręs policininkas Traversas, žinoma, numanė, kad po- 
kalbis su manimi bus ilgas ir nelengvas, ypač dalyvaujant Uil- 
kinsonui. Geriau neskubėti ir pasiruošti tam kaip reikiant. 

Nedidelis kambarys, skirtas pokalbiams, buvo prisigėręs 
prakaito ir tabako dūmų. Per savo gyvenimą man ne kartą teko 
kalbėtis tokiuose kambariuose, ir negaliu pasakyti, kad šis 
užsiėmimas man labai patiko. Neleisdamas veltui nė se- 
kundės, advokatas ištraukė iš aplanko šūsnį kažkokių popierių 
ir padėjo juos prieš mane, rodydamas į iš anksto pažymėtas 
vietas. 

- Tikiuosi, jūs manimi pasitikite, Ketai Kėjau Banermanai? 

- Visiškai! Juk jūs buvote net mano tėvo ir senelio advoka- 
tas, misteri Uilkinsonai. 

- Na ir puiku! Tada pasirašykite ten, kur padėti paukščiu- 
kai, - jis išsitraukė iš kišenės parkerį. 

- Kam jums tai? - susidomėjau aš, pasirašinėdamas ne ma- 
Žžiau, kaip dvidešimtyje vietų. 

Advokatas tvarkingai surinko popierius, sudėjo juos į ap- 
lanką ir įdėmiai pažvelgė į mane: 

- Ar jūs žinote visas savo senelio testamento sąlygas? 

Aš suglumęs truktelėjau pečiais: 

- Kiek Žinau, senelis dalį savo turto padalijo dėdulei Mail- 
sui ir mano tėvui. Taip? 

- Taip. Bet ne visai. Testamente buvo gana palankios jums 
papildomos sąlygos. Po jūsų tėvo arba dėdės mirties pinigai tu- 
ri atitekti jų vaikams, o mirus vaikams - tuo metu gyvenan- 
tiems giminaičiams arba mirusiojo vaikams. 

- Įdomu! Aš nieko nežinojau. 

- Būtent tokia formuluotė buvo paskutiniame testamento 
variante. Bet ir tai dar ne viskas. Jūsų senelis, gerai pažinoda- 
mas savo sūnus ir jų mokėjimą leisti pinigus, įrašė į testamentą 
papildomą sąlygą, suteikiančią teisę mirusiojo giminaičiams 
naudotis turtu tik tuo atveju, jeigu tiesioginiai paveldėtojai to 
turto nepareikalaus per trisdešimt metų. Rytoj sukanka tris- 
dešimt metų, kai mirė jūsų tėvas! 

- Vadinasi, jeigu aš viską teisingai supratau, esu vieninte- 
lis teisėtas turto, kurį mano tėvas seniai iššvaistė, paveldėtojas. 
Kodėl jūs man tada visa tai pasakojate? Ir kam gi buvo reika- 
linga visa ta rašliava? Juk mano tėvas išleido savo dalį. 

- Na taip. Bet jūs nežinote, kad įžvalgusis senelis viską .ap- 
galvojo. Jis neleido sūnums visiškai disponuoti jiems tekusiu 
turtu. Testamento pastaboje rašoma, kad jūsų tėvui, kuris, sa- 
kykim, buvo nerūpestingas žmogus, draudžiama parduoti visą 
jam likusį nekilnojamą turtą. Sumokėjus mokesčius, susikau- 
pusius per visus tuos metus, jums, Ketai Banermanai, dar liks 
daugiau kaip du milijonai dolerių. 

Aš pašokau kaip įgeltas. 

- Ką?! 

Advokatas pritariamai linktelėjo galva: 

- Taip, taip. Būtent taip. Dabar, tikiuosi, jums aišku, kam 
buvo reikalinga visa ta, kaip jūs išsireiškėte, rašliava? 

- Atleiskite man, misteri Uilkinsonai. Ar galiu užduoti dar 
vieną klausimą? - Man nebuvo viskas aišku. - O kaip dėdulė 
Mailsas ir jo sūnūs? Kas liks jiems. 

- Aš manau - nieko. Jie išleido viską iki paskutinio cento. 
Iš visų Banermanų liko tik vienas pasiturintis žmogus - jūs. 

- Oho! 

- Ne viskas taip puiku, Ketai. Aš jaudinuosi dėl dar vieno 
testamento punkto, kuris, deja, gali viską sugadinti. 

- Kokio? 

- Jūsų senelis visą gyvenimą mane stebino savo poelgių 
ekstravagancija. Bet visgi jis gerbė įstatymą, tiesiog iki pasku- 
tinio kablelio. Testamente pažymėta, kad jeigu paveldėtojas 
kuo nors nusikals ir tai įrodys policija, jis automatiškai neteks 
savo dalies - visi pinigai atiteks tiems, kurie neužsitraukė 
gėdos. 

“Štai kodėl, - supratau aš, - dėdulė Mailsas visomis savo 
Jėgomis stengiasi ištraukti sūnus iš bet kokios painiavos. Net 
milijono dolerių išpirką pasiryžęs sumokėti". 

- O šiandien buvot labai neatsargus, mano berniuk, - tęsė 
advokatas. - Jus sulaikė policija. Net jeigu jūs ir niekuo ne- 

nusikaltote, ginklo nešiojimas be leidimo - taip pat kriminali- 
nis nusikaltimas. Ar suprantat, kad jums gali nepavykti 
išvengti nemalonumų? 

- Manau, kad ši problema kaip nors išsispręs! 

Uilkinsonas abejodamas palingavo galva ir užvertė savo 
aplanką. Iš jo veido buvo matyti, kad jis nuoširdžiai apgailes- 
tauja. 

- Nedarykite skubotų išvadų, misteri Uilkinsonai. Manau, 
kad man pasiseks! Beje, būkite malonus, padarykite man nedi- 
delę paslaugą. 

- Jeigu tik jėgos leis. 

- Prašau, nuvažiuokite pas Pitą Salvą, - aš greitai nu- 
piešiau ant popieriaus lapo, kaip rasti Pitą, - ir perduokite jam, 
kad jis atvežtų paliktus jo globai du tipelius Geidžą ir Matą - 
jis supras! - į Banermanų dvarą maždaug... - aš pasižiūrėjau į 
laikrodį, - maždaug vienuoliktą valandą vakaro. Mes visi tuo 
laiku, tikiuosi, susitiksime ten. 

- Bet... - buvo bepradedąs advokatas. 

- Aš jūsų labai prašau, misteri Uilkinsonai, padarykite man 
šią paslaugą. Prašau! 

- O'key, - gūžtelėjo pečiais senukas. 


14 

Seržantas užėjo pas mus ir paprašė grįžti į didįjį kambarį, 
kur, mano nuostabai, jau buvo susirinkę visi Banermanai ir la- 
biau nei įprastai savimi pasitikintis Vensas Kolbis. Anita, kaip 
man pasirodė, stengėsi laikytis nuo jo atokiau, ir, kai aš įėjau, 
skausmingai susiraukė. Visi kiti giminaičiai į mane žvelgė 
pergalingai. Bet aš apsimečiau, kad nepastebiu jų žvilgsnių. 

Vensas Kolbis priėjo prie leitenanto Traverso. 

- Tikiuosi, jūs leisite, sere, parvežti mis Banerman namo. 
Ji pernelyg susijaudino dėl to, kas įvyko. 

- Prašau, - linktelėjo leitenantas. - Jei ko nors prireiks, aš 
išsikviesiu ją. 

- Nejaugi jūs kuo nors kaltinate mis Banerman? - nusi- 
stebėjau aš. 

- Žinoma, ne! - šyptelėjo Traversas. - Mis Banerman mus 
gali dominti tik kaip įvykio liudytoja. Ir visi kiti taip pat gali 
eiti. Mane domina tik vienas Žmogus. 

Jis parodė į mane. 

Aš žvaliai nusišypsojau Anitai. Ji norėjo nusišypsoti man, 
bet nepajėgė. 

- Nesijaudink! - švelniai pasakiau aš. - Viskas bus gerai, 
pamatysi. Važiuok namo ramiai. 

Kai giminaičiai išėjo, patenkintas Traversas atsisėdo prieš 
mane ir atsilošė į kėdės atramą. 

- Na, ką gi, pradėsim. 

Aš greitai išsitraukiau iš kišenės popieriaus lapelį, ant ku- 
rio buvau brūkštelėjęs padiktuotą man telefonu numerį 
mašinos, kuri taip neatsargiai apsigręžė netoli misis Meloni 
namų prieš savaitę. 

- Tai įdomi informacija, - lyg tarp kitko pastebėjau aš. 

Leitenantas pažiūrėjo į lapelį. 

- Apie ką jūs? 

- Jeigu būtų galima išsiaiškinti, kieno ta mašina, mes grei- 
tai baigtume pokalbį, leitenante. 

Traversas nustebęs pasižiūrėjo į mane, bet išsikvietė serž- 
antą Fredą ir liepė išsiaiškinti dėl numerio. 

Mes su leitenantu penkiolika minučių tylėjome. Galų gale 
grįžo seržantas ir padėjo jam ant stalo lapelį. 

Traversas perskaitė jį ir padavė man. 

Aš pamačiau tai, ką, beje, ir tikėjausi pamatyti. Dabar bu- 
vo galima atsakinėti į visus leitenanto klausimus. Tarp kitko, 
mes su Traversu kalbėjomės neilgai. O kai viskas išaiškėjo, aš 
pasiėmiau nuo stalo savo ištikimąjį “keturiasdešimtpenktka- 
librį"', įsikišau jį į kišenę ir pasiūliau kabineto šeimininkui va- 
žiuoti kartu su manimi į Banermanų dvarą. 

Jau buvo beveik vienuolika, kai mes su leitenantu išlipo- 
me iš mašinos. Dėdulės namas buvo ryškiai apšviestas. Pro 
bibliotekos langus sklido susijaudinę balsai. 

Pusgirčiai Tedas ir Rudis daužėsi taurėmis, kai aš pasiro- 
džiau tarpduryje. Vensas Kolbis šauniai nusiteikęs kažką įro- 
dinėjo dėdulei Mailsui, sėdėjusiam savo įprastoje vietoje. 

Tik viena nusiminusi Anita sėdėjo kampe. 

Tai kas įvyko vėliau, priimta vadinti nebylia scena. Abu 
mano pusbroliai mane pamatę akimirksniu prablaivėjo. Dėdu- 
lei atvipo apatinė lūpa ir nutįso seilė. Ir tik Kolbis išliko ramus. 

- Mes nesitikėjome, kad jūs taip greitai būsite laisvas, - at- 
sainiai burbtelėjo jis. 

- Kurgi ne! - burbtelėjau aš ir, priėjęs prie Anitos, at- 
sisėdau ant jos krėslo alkūnramsčio. Mergina tuoj pat pagriebė 
mano ranką, mėšlungiškai ją suspaudė, prikandusi apatinę 
lūpą, kad nepravirktų. 

Aš leidau sau šiuo momentu truputėlį pasityčioti iš gimi- 
naičių. Patyčios buvo tokios, kad aš tiesiog sėdėjau ir tylėjau, 
nekreipdamas į juos dėmesio. O jie įsitempę tylėjo, nenuleis- 
dami nuo manęs akių. 

Laikrodis išmušė vienuoliktą. Hole pasigirdo žingsniai, Pi- 
tas Salvas įtempė į biblioteką surištus Geidžą ir Matą. 

- Na štai. Visa gauja susirinko, - pranešiau aš. 

Geidžas dabar buvo panašus į prisirūkiusį narkomaną. Na, 
o Matas, matyt, ką tik eilinį kartą gavo antausį. 

Rudis nepastovėjo ant kojų ir sudribo į krėslą. 

- Stok, niekše! Tai, ką pasakysiu, turi išklausyti stovėda- 
mas. 

Aš apžvelgiau visus susirinkusiuosius. 

- Pagaliau jūs būsite laimingi, mieli giminaičiai!.. 

- Kaip jūs galite, - pradėjo Vensas. 

Aš nutraukiau jį: 

- O jums išvis geriau patylėti! 

Kolbis nutilo. 
legalizuoti. Vadinasi, daug kam parūpo gauti didelius pinigus 
be jokio vargo. Ir kai kam iš čia dalyvaujančių ši idėja patiko. 
Bet norint ją įgyvendinti reikėjo turėti daug pinigų, labai daug 
- ir iškart. Šis žmogus sugalvojo, kaip juos galima gauti - šan- 
tažo būdu! Jam pasisekė - atsirado nevisprotis, deginamas 
aistros vienai vietinei gražuolei. Visi supranta, apie ką aš kal- 
bu: mūsų pusiau impotentą brolelį Rudį ir misis Meloni. Ne- 
žinau, ar ilgai tai tęsėsi, bet net jei pusbroliui ir nieko neišėjo, 

pretekstas konfliktui tarp Rudžio ir Čako Melonio buvo 
aiškus! 

Žmogus, sugalvojęs šantažą, dirbo dviem kryptimis: jis 
įgijo turtingos ir įtakingos mieste Banermanų šeimos pasi- 
tikėjimą, o tuo pačiu metu susitiko su “Čikagos sindikatu". Juk 
organizuojant tai, ką jis sugalvojo, buvo reikalingas didelis 
pradinis kapitalas. Jis gavo pinigus iš “sindikato" skolon. 

Kitas operacijos etapas buvo pats paprasčiausias. Reikėjo 
sulaukti momento, kai Rudis nusigers ligi žemės graibymo 
Čeroki klube ir nieko neprisimins. Tokio atvejo ilgai laukti ne- 
teko. Žudikas įviliojo Rudį į tualetą, ten paliko, o pats nuėjo į 
aikštelę ir dūrė Čakui Meloniui peiliu, gaimtu iš virtuvės. Jis 
padėjo peilį į vietą, o su “sindikato"" žmonėmis susitarė, kad 
šie prigąsdins Rudį Banermaną, esą jie matė, kaip Rudis nu- 
žudė Čaką, nors iš tikrųjų jie nieko nematė. Žmonės iš “sindi- 
kato" savo vaidmenį atliko įtikinamai. Niekšeliai prisistatė vy- 
riausiajam Banermanų šeimos atstovui ir paprašė sumokėti už 
tylėjimą, grasindami, jog jei jis atsisakys, tai jie perduos poli- 
cijai neva turimus jų įrodymus prieš Rudį. Pats Rudis išsi- 
gandęs tylėjo: juk jis nieko neprisiminė. 

Na, o paskui, kaip paprastai, įvyko nesusipratimas: išaiš- 
kėjo, kad Banermanų šeima pinigų jau seniai neturi... Tačiau 
reikėjo kapstytis. Išeitis buvo tokia - pasisavinti mano paliki- 
mo dalį. Tai buvo visai įmanoma. Dar kelios dienos ir... 

Bet įsivaizduokite, kaip jautėsi žudikas, kai staiga pasiro- 
džiau aš! Juk “sindikato"' pinigai jau buvo įdėti į verslą ir juos 
būtina grąžinti! Man atvažiavus, žudikas pats tapo priklauso- 
mas nuo šantažistų - “sindikato" žmonių! Todėl reikėjo atsi- 
kratyti manimi. Iš pradžių Geidžas ir Matas bandė mane pa- 
gąsdinti: būtų užtekę ir mano išvažiavimo, kad pinigai liktų 
Banermanų rankose. Bet aš neišsigandau. Ir tada žudikas 
puolė į paniką. Jis pats šovė į mane prie viešbučio. Bet ne- 
turėjo tikslo nužudyti mane, jam tereikėjo įtraukti mane į kri- 
minalinį nusikaltimą ir tai jau būtų buvęs laimėjimas. Iuo at- 
vėju, pagal testamento sąlygas, aš netekčiau teisės Į pinigus! 
Žudikas žinojo visas seno dokumento vingrybes! Banermanai 


80 


tik ir laukė, kol aš įkliūsiu, 17 neslėpė savo triumfo, pamatę 
mane policijos nuovadoje. Tai pasakykite, kas gi tikrasis “ne- 
tikša“ šioje istorijoje? Manau, kad žudikas dabar vos laikėsi 
nepuolęs manęs. Ramiau! Aš dar nebaigiau! Tai štai. Žinau 
kaip gimė jo planas. Anksčiau tas žmogus pats bendravo su 
dama, dėl kurios tirpo Rudis. Jie turėjo romaną, beje gražuolė 
savo kavalierių pažinojo Arturo Sirso vardu. Misteris Sirsas 
būtent iš jos sužinojo apie slaptus Rudžio Banermano ketini- 
mus, apie beprotišką Čako Melonio pavydą ir dar apie vieną 
misis Meloni garbintoją - Džoną Sandersą. Manau, kad ap- 
klausiamas Sandersas policijoje prisimins apie anoniminį 
skambutį, kurio dėka jis sužinojo apie tai, kas atsitiko su Čaku. 
Skambinęs asmuo pranešė ir tai, kad būtent jis, Sandersas, - 
pagrindinis įtariamasis byloje. Aš galvą guldau, kad tą vakarą 
kažkas specialiai siųstas prigirdė buvusį jūreivį Sandersą iki 
sąmonės netekimo ir alibi, Žinoma, vaikinas neturėjo. Kas jam 
skambino ir kas jį girdė - tuos vardus netrukus išsiaiškinsime. 

Na, o dabar - svarbiausia. Viskas klojosi kaip sviestu pa- 
tepta, bet Sirsas padarė klaidą. Prieš savaitę, atvažiavęs į pasi- 
matymą, jis savo “Biuiko"" buferiu kliudė mašiną, stovėjusią 
prie misis Meloni namų. Nuo smūgio nukrito lentelė su 
mašinos numeriu. Sena ledi, atsitiktinai mačiusi įvykį, pakėlė 
lentelę ir užkišo ją po daužtos mašinos “valikliu". Ir, kaip 
išaiškėjo, ši lentelė buvo nuo automobilio, užregistruoto 
pažįstamo visiems susirinkusiems Venso Kolbio vardu! 

Taurė su šampanu iškrito iš Kolbio rankų. Jis suklupo ir 
griebėsi už stalo krašto. Anita prisispaudė prie manęs taip stip- 
riai, kad aš negalėjau pajudinti kairės rankos. Beje, dešinė liko 
laisva, ir aš išsitraukiau revolverį. 

- Pats bjauriausias dalykas šioje istorijoje, - tęsiau aš, - tas, 
kad jums, Kolbi, visai nerūpėjo Anita. Tai ne jūsų moters ti- 
pas. Ji buvo reikalinga tik kaip papildoma priemonė, kad 
Banermanų kapitalas garantuotai pereitų į jūsų rankas. Bet kai 
tik taptumėt padėties šeimininku - jums užtektų klastingumo 
atsikratyti Anita. 

Vensą atidžiai stebėjo Karlas Matas. Bet Kolbio veidas 
priminė sustingusią, be jokios išraiškos kaukę. 

- Jūs, Kolbi, dabar turite kelias išeitis - pasirinktinai, - aš 
šiek tiek paaukštinau balsą. - Pirma, jūs, matyt, tikitės pasi- 
naudoti savo ginklu - nė kiek neabejoju, kad jūs jį turite. Ne- 
verta! Aš iššausiu pirmas. Turiu keturiasdešimt penkto kalib- 
ro ginklą, tad dėdulę Mailsą jūs aptaškysit savo krauju nuo 
galvos iki kojų. 

Antra išeitis - pasislėpti. Iššokti pro langą ir taip toliau. 
Neracionalu: net jei policija jūsų nesugaus, kolegos iš “sindi- 
kato“ iškas iš po žemių. Jūs jų skolininkas, Kolbi, o su tais, 
kurie skolų negrąžina, šie vaikinai elgiasi Žiauriai. 

Lieka trečias, pats geriausias variantas: jūs tiesiog dabar 
einate prie policijos mašinos, kuri stovi prie įėjimo, ir savo no- 
ru važiuojate į policijos nuovadą. Galbūt valstijos įstatymuose 
bus kokia nors spragelė ir vietoj elektros kėdės jus nuteis kalėti 
iki gyvos galvos. 

Tiesa, yra dar viena galimybė: viską neigti, nors faktai ne- 
nuginčijami. Tokiu atveju bylos nagrinėjimas iš tikrųjų užsi- 
tęstų. Bet pažvelkite į Pitą Salvą. Jis - geriausias Čako drau- 
gas. Ir jis ne vienintelis, kuris norėtų su jumis susidoroti. Nie- 
ko gero iš tokių vaikinų nesulauksit. Jūs mane supratot, Kolbi? 
Rinkitės! 

Išbalęs Kolbis tylėdamas stovėjo prie stalo. Jo buvusio pa- 
sipūtimo neliko nė ženklo. Taip turbūt jaučiasi užspeistas į 
kampą žvėris, kai supranta, kad jo tyko mirtis ir nėra jokios 
išeities. Telieka nuolankiai paklusti likimui. 

Jis lėtai, net per daug lėtai, apsisuko ir nuėjo prie atvirų 
durų į holą. Ten jau stovėjo pasiruošęs leitenantas Traversas. 
Jis turėjo girdėti kiekvieną sklidusį iš bibliotekos žodį. 

Visą trijulę - Kolbį, Matą ir Geidžą - pasodino į policijos 
mašiną. Aš girdėjau, kaip užkaukė motoras ir ėmė staugti sire- 
na. Mašina nuvažiavo plentu. 

Paglosčiau Anitos ranką. Ji dar neatsigavo po sukrėtimo, 
bet man prisilietus grįžo į realybę. Mano mergaitė pagaliau su- 
prato, kad mums niekas nekliudo. Dabar niekas negalėjo su- 
trukdyti dviejų anksčiau menkų ir likimo nuskriaustų galingos 
Banermanų šeimos atžalų laimei. Viskas keitėsi mūsų gyveni- 
me. Ir, norėtųsi galvoti, - visam laikui! 

- Jūs likote be lėšų pragyvenimui, broleliai, - šyptelėjau aš. - 
Tai, beje, ne katastrofa. Juk turite namą, žemę. Tik, deja, ne- 
sugebate patys užsidirbti pinigų, ir todėl, manau, grimsite vis 
gilyn į skolas. Bet man jūsų negaila. Be jokios abejonės, jūs 
norėjote atimti iš manęs tai, į ką, pasirodo, aš turėjau visas tei- 
ses. Ką gi, viso gero. Aš pasiimu savo palikimo dalį. Kas lie- 
ka jums? Nežinau. Turbūt tik nešvari sąžinė. Pamąstykite lais- 
valaikiu, kas iš Banermanų “netikša" - aš ar jūs? Visgi tikriau- 
siai jūs, gerbiamieji giminaičiai! Jūs ir esate tikrieji netikšos. 

Aš apžvelgiau kompaniją nulenktomis galvomis ir pridū- 
riau: 

- Anita, Žinoma, važiuos su manimi. Aš taip pat pasirūpin- 
siu ir Ene. Ji, manau, ir pati nepasiliks jūsų namuose. 

Mes su Anita jau buvome prie durų, kai atsigręžiau. Rudis 
bei Tedas taip ir sėdėjo, nepakeldami akių, Mailsas laikėsi už 
širdies. 

- Viso gero, dėdule, viso gero, broliukai! - mestelėjau aš. - 
Šiandien jums iškilminga diena. Prasideda naujas gyvenimas. 
Sėkmės! 


47 
S 

Nusėtas žvaigždėmis dangus kabėjo virš mėnulio apšvies- 
to kelio. Iš radijo aparato į automobilio saloną liejosi tyli muzi- 
ka. Anita padėjo galvą man ant peties. Mes ką tik susituokėme 
ir mano miela mergaitė vis dar negalėjo patikėti, kad visi ne- 
malonumai jau praeity. Mes tylėjome, bet aš žinojau, kad Anti- 
ta ilgai neištvers ir paklaus: Banermanai visada pasižymėjo 
smalsumu. 

- Pasakyk man, Keltai, o visgi kodėl leitenantas nesulaikė 
tavęs? 

- O kodėl jis turėtų mane sulaikyti? Aš jam pasakiau visą 
teisybę. 

- O kur mes dabar važiuojam? 

- Turiu reikalų. 

- Aš suprantu. Bet kur? Ar gali man pasakyti? 

Aš nusišypsojau: 

- Zinoma, galiu. Tiesa, bijau, tu susikrimsi: tai truputį pa- 
keis povestuvinės kelionės maršrutą. Nors galbūt tau pasirodys 
netgi romantiška. Supranti, Niujorke sulaikė vieną pabėgusį 
kalinį. Aš turiu palydėti jį atgal. 

Ji įsmeigė į mane plačiai atmerktas akis. 

- Tai tu... tu... 

- Taip, mieloji. Aš tarnauju policijoje, o dabar atostogau- 
ju. Kadangi šefas žinojo, kad važiuoju į gimtąsias vietas, tai 
paprašė, kad grįždamas atlikčiau tarnybinę užduotį. Aš sutikau 
- juk vykdant užduotį apmokamos kelionės išlaidos. 

- O, Ketai!.. 

- Matai, - nusikvatojau aš, - o dabar, be viso to, pasirodė, 
kad aš - policininkas milijonierius, visai kaip tas vaikinas, apie 
kurį neseniai rodė filmą per televizorių. Bet, manau, tu man 
nepriekaištausi? 

- Ne, Ketai! Įsivaizduoju, kaip mes su tavim gyvensim! 

Aš švelniai perbraukiau jai delnu per koją nuo keliuko ir 
aukščiau, ir ji prigludo prie manęs dar arčiau. 

- Kai atliksiu viską, ko iš manęs reikalauja, - pažadėjau aš, 
- mes praleisime medaus mėnesį kaip reikiant. Ir tada - saugo- 
kis, Anita. 

- Tai tu saugokis, kačiuk! - atsakė laiminga Anita ir nusi- 
juokė. 


KUŪNŲ 
MYLĖTOJAI 


1 skyrius 


Išgirdęs nakties rūke kažkieno šaižų klyksmą, aš instinkty- 
viai paspaudžiau pedalą. Mašina, staiga pasukusi į šalį, sustojo 
prie sankryžos. Šiaip jau klyksmai nebuvo tokie jau neįprasti 
Niujorke, bet šiame miesto rajone jie nuskambėjo netikėtai. 
Keista buvo todėl, kad miestą čia priminė tik keli sugriauti pas- 
tatai, krūvos sudaužytų plytų ir kalnai šiukšlių. Didžiulis skly- 
pas buvo valomas naujo dangoraižio statybai. Riksmai, ku- 
riuos aš girdėjau, buvo ne vien riksmai, o tiesiog isterija. Be 
to, klykė, atrodo, vaikas. 

Pagriebęs žibintuvėlį iš pirštinių skyriaus, aš iššokau iš ma- 
šinos ir nubėgau takeliu, vingiuojančiu tarp griuvėsių. Dėl viso 
pikto stengdamasis laikytis šešėlyje, aš ėjau į tą vietą, iš kur 
girdėjosi klyksmai. Ten galėjo atsitikti bet kas. Atsitiktinai čia 
atsidūręs vaikas galėjo užlipti ant supuvusios lentos ir įkristi į 
kokią nors skylę arba jį galėjo užgriūti pasvirusi siena. Tik keli 
blausūs Žibintai apšvietė kvartalą, ir visa aikštelė skendėjo 
prieblandoje. Net automobiliai apvažiuodavo šį sklypą aplinki- 
niu keliu. 

Pagaliau aš pamačiau kokių aštuonerių metų berniuką. Jis 
vilkėjo taukuotus džinsus ir megztinį. Užsidengęs veidą del- 
nais, jis raudojo, drebėdamas visu kūnu. Pribėgęs aš papurčiau 
jį už pečių, bet vaikas, atrodė, net nepajuto to. Man ir anksčiau 
teko susidurti su tokiais atvejais. Vaikas buvo ištiktas gilaus 
šoko ir apimtas isterijos. Jo kūnas tarsi suakmenėjo, akys žibė- 

j0 tamsoje kaip du balti rutuliukai. Netikėtai aš išvydau vaiko 
išgąsčio priežastį. 

Už šiukšlių krūvos po pusiau nugriauta siena matėsi beto- 
ninio luito prispaustas rudaplaukės moters kūnas. Kūną kažkas 
norėjo paslėpti nuo pašalinių akių, bet jį atsitiktinai pastebėjo 
vaikas, atbėgęs pažaisti griuvėsiuose. Ši moteris turbūt buvo 
graži, bet dabar jos kūnas - sudarkytas. 

Pakėlęs vaiką, aš prispaudžiau jį prie krūtinės ir pajudėjau 
link savo automobilio. Berniūkštis ant mano rankų vis dar rau- 
dojo, jo kūną tampė konvulsijos. Jis stipriai, tarsi nagais, įsiki- 
bo į mane savo rankutėmis. Pagaliau jo akyse atsirado suprati- 
mas, kad jis saugus. Klausinėti vaiką šiuo metu buvo bepras- 
miška. Jis negalėtų suprantamai atsakyti nė į vieną klausimą. 
Pasodinęs berniuką ant priekinės sėdynės, aš atsisėdau už vai- 
ro ir privažiavau prie statybos kompanijos sargo nedidelio na- 
muko. Radijas grojo namelio viduje. Aš atidariau duris. 

Prie mažos dujinės viryklės, ant kurios šilo kavinukas, sto- 
vėjo kresnas plinkantis žmogus. Jis greitai atsisuko ir įsmeigė į 
mane išsigandusias akis. 

- Ei... - neužtikrintai pradėjo jis. 

- Jūs turite telefoną? - šiurkščiai paklausiau aš. 

- Bet, misteri, jūs... 

- Ramiai, drauguži, aš turiu tam teisę. 

Išsitraukiau piniginę ir, atidaręs ją, parodžiau sargui savo li- 
cenciją, kurią man išdavė Niujorko policijos valdyba. Prabė- 
gom žvilgtelėjęs į ją, sargas įsistebeilijo į mano 45-o kalibro 
koltą iš per petį permesto dėklo. 

- Jums gresia dideli nemalonumai, - pasakiau aš. - Kur tele- 
fonas? 

Palikęs kavinuką, jis drebančia ranka parodė į dėžutę ant 
sienos Ir suvapėjo: 

- O kas atsitiko? Jeigu jūs... 

Nekantriai numojęs ranka, aš priėjau prie telefono ir surin- 
kau Pato numerį. 

Budintis seržantas pakėlė ragelį. 

Ė Maikas Hameris, - prisistačiau aš. - Sujunkite mane su ka- 
pitonu Cambersu. 

- Jungiu, - atsakė seržantas. 

Ragelyje greitai nugriaudėjo Pato balsas. 

- Žmogžudysčių tyrimo skyrius. Kapitonas Čambersas 
klauso. 

- Labas, Patai, tai Maikas. Aš dabar esu sargo namelyje 
Leirono statybos aikštelėje. Turbūt tau reikėtų čia atvažiuoti. 
Atsivežk savo vaikinus ir medicinos ekspertą. 

Patas susirūpinęs paklausė: 

- Ką nušovei šį kartą? 

- Nekalbėk kvailysčių, Patai. Aš radau moters lavoną. Beje, 
atvežk gydytoją, su manimi - vaikas. 

- Gerai, lik ten, kur esi. Aš tuoj atvažiuosiu. Tik nieko ne- 
liesk! 

- O'key, nemokyk mokyto. Įjungsiu savo mašinos žibintus, 
pagal juos ir orientuokitės. Galbūt statybos aikštelėje dar liko 
vaikų. Berniuką paliksiu sargui. Tegul jį iš pradžių apžiūri gy- 
dytojas, o paskui, manau, jums pavyks ką nors iš jo išpešti. 

Pakabinęs ragelį, išėjau iš namelio, bet greitai grįžau su 
vaiku ant rankų. Paguldžiau jį ant sudedamos sargo lovelės. 
Namelio šeimininkas norėjo išklausinėti manęs, kas atsitiko, 
bet aš pasiunčiau jį po velnių. Užklojęs berniuką, įsakiau jam 
niekur neiti ir laukti policijos. Vaikinukui tai tikrai nepatiko, 
tačiau nebuvo kur trauktis. 

Aš sėdau į mašiną ir grįžau į tą vietą, kur radau berniuką. 
Apsigręžęs pastačiau ją taip, kad žibintai apšviestų kaimyninį 
pastatą ir išsklaidytų tamsą priekyje. Aplinkui dunksojo krū- 
vos šiukšlių, ir aš vos radau aikštelę, kurioje tilptų mano mašina. 

Paėmęs į kairę ranką Žibintuvėlį, o į dešinę - koltą, atlau- 
žiau gaiduką ir atsargiai slinkau į priekį, apšviesdamas griuvė- 
sius. Vargu ar žudikas slėpėsi kur nors netoli lavono, bet man 
visgi nesinorėjo papulti į spąstus. Priėjęs prie betoninio luito, 
aš apmiriau ir įsiklausiau. Kažkur toli girdėjosi silpnas polici- 
jos mašinų sirenų kaukimas, kuris sulig kiekviena sekunde vis 
artėjo. Aplink mane viešpatavo absoliuti tyla - nei garso, nei 
šnaresio. Nors kokia pelė perbėgtų per nuolaužas arba tiesiog 
cyptelėtų. 

Aš apšviečiau betoninio luito prispaustą lavoną prožekto- 
riaus šviesos srautu. Moteriai buvo apie trisdešimt metų. Dabar 
jau jai niekas neberūpėjo. Iš jos rūbų buvo telikę tik žalios 
spalvos apatinių baltinių skiautės ir juostelė aplink juosmenį. 
Smailios krūtys styrojo, tarsi mesdamos piktą iššūkį dangui, il- 
gos stangrios kojos buvo išsitempusios nuo priešmirtinių trau- 
kulių. 

Iš pirmo žvilgsnio buvo aišku, kad moteris mirė kankina- 
ma. Jos taisyklingus veido bruožus buvo iškreipusi sustingusi 
siaubo grimasa. Pusiau atmerktos akys blausiai blyksėjo ir, at- 
rodė, prieš mirtį spėjo pažvelgti į pragaro bedugnę. Lūpas su- 
stingdė nebylus skausmas ir neviltis. 

Man nereikėjo apversti kūno, kad suprasčiau, kaip visa tai 
įvyko. Per moters odą ties šonkauliais ir klubais ėjo raudoni 
rėžiai. Sudžiūvęs kraujas buvo įsigėręs į jau sukietėjusias apa- 
tinių baltinių nailono skiautes. Ilgų plaukų galiukai taip pat 
braukęs teptuku su dažais. Moterį surišo, o paskui mirtinai 
užplakė. Aš atsargiai rankos viršumi paliečiau nelaimingosios 
pilvą. Kūnas buvo šaltas. Mirtis ištiko maždaug prieš parą, va- 
dinasi, žudikas turėjo pakankamai laiko pasislėpti. 

Staiga man už nugaros sukaukė sirenos, ir policijos žibin- 
tų šviesos, perskrodę tamsą, apšvietė mano figūrą. Kažkieno 
balsas griežtai pareikalavo, kad sustingčiau ir nejudėčiau. Aš 
paklusau. Ryškios šviesos apakintas, vos pastebėjau kelias fi- 
gūras, atsargiai artėjančias prie manęs per griuvėsius. Pirmas 
prie manęs priėjo seržantas ir nusitaikė į mane 38-o kalibro re- 
volverį. Pasitraukęs į šoną, aš tylėdamas stebėjau policininkų 
veiksmus. 

Medicinos ekspertas, apžiūrėjęs kūną, išvažiavo. Kūną įkė- 
lė į specialų furgoną ir išvežė į lavoninę, kad atliktų skrodimą. 
Greitai reporteriai ir fotografai užėmė visą aikštelę. Policijos 
mašinų šviesos sraute žybčiojo akinantys fotokamerų blyks- 
niai. Greitosios pagalbos mašina išvežė berniuką į ligoninę. 
Davęs paskutinius nurodymus, Patas gestu pakvietė mane 
prieiti prie vienos mašinos. 

Truputį pavažiavę, mes užėjome į naktį dirbančią užkandi- 
nę, atsisėdome prie kampe stovinčio staliuko ir užsisakėme po 
puodelį kavos. 

- Ką gi, išsiaiškinkim, Maikai, - subambėjo Patas. 

- Tai tavo užduotis, drauguži, - atsakiau aš. 

- Žinai, man jau įgriso tokie sutapimai. Tu jau ne pirmą 
kartą atsirandi šalia lavono. 

Gurkštelėjęs karštos kavos, aš truktelėjau pečiais. 

- Patikėk, Patai, aš nebandau apginti savo eilinio kliento. 
Visą dieną blaškiausi po miestą, bandydamas kai ką išsiaiškinti 
dėl nelaimingo atsitikimo. Tai Krausui Tilmanui iš “Keihardo 
Bildingo“. Žinai tokią kontorą? Ji už penkių kvartalų į šiaurę 
nuo čia. 

- Žinau, - burbtelėjo Patas. 

- Patikrink, jeigu nori. 

- Aš per daug gerai tave pažįstu, Maikai. Geriau tu į tai ne- 
sivelk! 

- Ir neketinu. - Aš truktelėjau pečiais. - Kam man to reikia? 

- Tu pernelyg smalsus. Visur kiši savo ilgą nosį. Juk pats 
man vakar apie tai kalbėjai. Velniai tave rautų, Maikai! Vesk 
geriau tu Veldą, gal ji sugebės tave sulaikyti! 

- Ačiū, - šyptelėjau. 

Aš pažinojau Patą jau daug metų. Jis visada buvo nekalbus 
ir mažai pasikeitė nuo to laiko, kai mes susipažinom. Jis, kaip 
ir anksčiau, buvo panašus į prekiautoją niekučiais. Tačiau pa- 
kako pažvelgti jam į akis, norint suprasti, jog tai policininkas. 
Pato akys matė pernelyg daug mirčių. Prievartos ir žmogžu- 
dysčių virtinė paliko jo akyse neišdildomus pėdsakus. Atrodė, 
kad jo žvilgsnis aprėpia visą Žmonijos istoriją - praeitį, dabartį 
ir net ateitį. 

- Na, ir ką tu apie tai galvoji? - paklausiau aš. 

Per ilgus metus Patas mane pažinojo kaip nuluptą. Užsiimi- 
nėjome, žinoma, kiekvienas savo darbais, bet kartais mūsų in- 
teresai susikirsdavo. Mums ne kartą teko kartu stovėti prie ko- 
kio nors lavono, mąstant, nuo ko pradėti tyrimą. Todėl Patas 
iškart suprato mano klausimą. 

- Jos apatiniai, - suburbėjo jis. 

- Ką tu turi omeny? 

- Prisimeni blondinės lavoną, kurį mes ištraukėme iš van- 
dens praėjusį mėnesį? Tai buvo mokytoja iš Nebraskos mo- 
kyklos. 

- Lyg ir prisimenu. Skaičiau laikraščiuose. Na ir ką? 

- Ji vilkėjo tokiais pat apatiniais, tik juodos spalvos. 

Aš tylėjau. Pažvelgęs į mane pro puodelio viršų, Patas tęsė: 

- Mes galvojome, kad tai savižudybė. Tačiau mūsų dabarti- 
nis ekspertas mano, kad mes padarėme klaidą. Beje, įdomus ti- 
pas. Jo hobis - keistas, jis kolekcionuoja žmogžudystes, įvyk- 
dytas nuodingų chemikalų dėka. Ekspertas įtaria, kad blondinė 
buvo nunuodyta. 

- Ką reiškia "įtaria"? Argi nebuvo atliktas skrodimas? 

- Buvo, žinoma. Bet kūnas pernelyg ilgai išgulėjo vandeny- 
je. Maždaug savaitę. Ekspertas nerado jokių nuodingų medžia- 
gų, galėjusių sukelti mirtį. 

- Tada kodėl jis nusprendė, kad ją nunuodijo? 

- Jis mano, jog charakteringa dantenų deformacija liudija 
tai, kad moteris buvo nunuodyta. Bet ekspertas nėra dėl to ab- 
soliučiai užtikrintas. Kūnas, kaip aš jau sakiau, pernelyg ilgai 
išgulėjo vandenyje, užterštame netoli stovinčios chemijos ga- 
myklos atliekomis. Ekspertas norėjo atlikti išsamesnį lavono 
apžiūrėjimą, bet galimybė, kad pavyks ką nors išsiaiškinti, bu- 
vo per daug maža. Kūną grąžino mirusiosios tėvams, 0 šie jį 
kremavo. 

- Man atrodo, kad tu ne viską pasakei, - ištariau aš. 

- Taip, - padelsęs sutiko Patas, - ne viską. Mūsų ekspertas 
įtaria, kad tai buvo lėtai veikiantys nuodai, kurie sukelia ilgą ir 
kankinančią mirtį. Kai kurios laukinės gentys Pietų Amerikoje 
naudoja panašius nuodus, jeigu nori nubausti ką nors iš savo 
gentainių, įvykdžiusių rimtą nusižengimą. 

- Kitaip tariant, tai kankinimas? 

- Galima ir taip sakyti. - Jis patylėjo ir su abejone ištarė: - 
Mane nervina reporteriai. Jie, tarsi musės medų, puola viską, 
kas su tavimi susiję. Ir šiandien jiems labai sėkminga diena. Tu 
juk visada jiems mesteli įvairių sensacijų. 

- Gal tave užgraužė nauja vadovybė? - šyptelėjau aš. 

- Po velnių, Makai! - įsikarščiavo Patas. - Tu pats puikiai 
žinai, kaip mus spaudžia politikai ir teisėjai! Mūsų rankos su- 
rištos! Dirbti tokiomis sąlygomis - tai tas pats, kaip bandyti iš- 
minuoti minų lauką, neturint minų ieškiklio! 

Padėjęs ant stalo monetą, aš užsimaukšlinau kepurę. 

- Gerai, Patai, man laikas. - Aš pakilau. - Dėl manęs nesi- 
jaudink. Pranešk, jeigu sužinosi ką nors nauja. 

- Gerai, - linktelėjo jis, bet jo balse aš neišgirdau tikrumo 
gaidelės. 

Virš Niujorko tvyrojo drėgnas, niūrus rytas, prisisunkęs 
upės rūku ir suodžiais. Gatvėse pasirodė pirmieji praeiviai, ir 
netrukus miestas jau ūžė kaip skruzdėlynas. Miesto šurmulyje 
pakako ir džiaugsmo garsų, ir liūdesio. Atrodė, kad žmonės 
nekreipė vienas į kitą nė menkiausio dėmesio, judėjo savo įp- 
rastais maršrutais ir neturėjo jėgų ištrūkti iš to užburto rato, 
kurį patys ir sukūrė. Miestas prarydavo Žmones ir juos sugro- 
muliuodavo, o jie vis tiek manė esantys čia šeimininkai. 

Aš stovėjau prie savo įstaigos lango ir Žiūrėjau žemyn. 
Miestas man atrodė panašus į didžiulį žvėrį, ant kurio ropojo 
daugybė parazitų, į kuriuos jis nekreipė jokio dėmesio. Bet tai 
buvo apgaulingas įspūdis. Tereikėjo miestui pajusti skausmin- 
gą įkandimą, ir nerangus skriaudiko likimas jau buvo nulem- 
tas. 

Man už nugaros atsivėrė durys, ir aš pajutau lengvą pažįsta- 
mų kvepalų aromatą, kuris pasiekė mane kartu su silpnu skers- 
vėju. 

Atsigręžęs aš pasakiau: 

- Labas, katyte. 

Velda padovanojo man švelnų žvilgsnį, reiškiantį, kad mū- 
sų santykiai tokie patys, kaip ir anksčiau, ir metė ant stalo krū- 
vą korespondencijos. 

Aš žavėjausi Velda. Mano miela, puiki, puošni lėlytė-gra- 
žuolė. Jos vešlūs plaukai bangavo ant pečių, drabužiai negalė- 
jo paslėpti moteriškų nuostabaus kūno išlinkimų. Platūs pečiai, 

stangrios, iškilios krūtys, įtrauktas pilvas ir nuostabiai dailios 
šokėjos kojos, kurios, atrodė, juda pagal negirdimą muziką. 
Tačiau Velda buvo gana pavojinga moteris. Žymaus siuvėjo 
pasiūtas kostiumėlis, kurį ji vilkėjo po paltu, be puikaus kūno, 
slėpė dar ir nedidelį brauningą. Veldos kišenėje gulėjo toks 
pat, kaip ir mano, pažymėjimas. 

Žiūrėdamas į Veldą, aš galvojau apie tai, kokia ji nuostabi 
ir koks ištižėlis esu aš. Man jau seniai reikėjo ją vesti, juk mes 
tokie artimi. Šios raudonos lūpos jau siurbėsi į mano lūpas, ir 
aš skendau jos bedugnėse akyse. Tačiau Velda manęs nesku- 
bino ir buvo pasiruošusi šį žaidimą tęsti tol, kol man patiks. 

- Laikraščius peržiūrėjai? - paklausė ji. 

- Kol kas ne, - atsakiau aš. 

- Tu vėl pasižymėjai. Tavęs nė sekundei negalima palikti 
be priežiūros. 

Aš paėmiau nuo stalo laikraštį. Mano nuotrauka puikavosi 
pirmame puslapyje. Policija uždraudė spausdinti vakarykščio 
įvykio smulkmenas, bet straipsnis išėjo vis tiek gana įtaigus. 
Apskritai buvo rašoma, kad aš, išgirdęs vaiko verksmą, sustab- 
džiau mašiną ir aptikau lavoną. Nebuvo nė vienos užuominos 
apie tai, dėl ko mirė mergina. Buvo rašoma, kaip berniukas, at- 
sitiktinai atsidūręs statybų aikštelėje, žvilgtelėjo už betoninio 
luito ir pamatė negyvą moterį. Kūnas iki šiol neatpažintas. 
Taip pat neatsirado ir artimųjų, reikalaujančių grąžinti lavoną. 
Užtat buvo atkreiptas dėmesys į atsitiktinį mano atsiradimą ša- 
lia lavono. Skaitytojai galėjo mėgautis mano biografijos 
smulkmenomis ir mąstyti, ar tai tik sutapimas, jog toks tipas, 
kaip aš, atsidūrė netoli statybų aikštelės, kur gulėjo lavonas. 
Man kilo įtarimas, kad aš kažkada pakenkiau šio straipsnio au- 
toriui. Suglamžęs laikraštį, nusviedžiau jį į šalį ir koja prisit- 
raukiau kėdę. 

- Mes vėl įklimpome! - atsisėdęs pareiškiau aš. 

Nusivilkusi paltą, Velda pakabino jį ant pakabos. Aš ėmiau 
pasakoti vakarykštę istoriją. Kai baigiau, Velda truputėlį paty- 
lėjo, virškindama informaciją, ir paklausė: 

- O tu nemanai, kad tai mums bus naudinga? 

- Ne, - susierzinęs burbtelėjau aš. 

- Tada, kodėl tu jaudiniesi? Man atrodo, nėra dėl ko jaudin- 
tis. 

- Aš nesijaudinu. 

Ji nusišypsojo, žybtelėjusi baltais dantukais. 

- Tikrai? 

- Taip. 

- Aš taip ir supratau. Bet tu vis tiek paskambink Patui ir 
paklausk, kaip sekasi. 

- Gerai, - sutikau aš ir pakėliau telefono ragelį. 

Patas atsakė į mano pasisveikinimą gana šaltai, netardamas 
mano vardo. Aš supratau, kad jis ne vienas kabinete. 

- Minutėlę, - ištarė jis. 

Aš girdėjau, kaip Patas atsistojo, žengė kelis žingsnius ir 
ištraukė stalčių iš kartotekos. 

- Klausau, Maikai, - išgirdau ragelyje. 

- Aš skambinu iš smalsumo, Patai. Ar ką nors išsiaiškinai 
dėl vakarykštės žmogžudystės? 

- Nieko. Kūnas vis dar neatpažintas. Dabar mes tikriname 
pirštų antspaudus. 

- O dantys? 

- Jos burnoje nė vienos plombos! Intuicija man kužda, kad 
ši mergina yra iš kokio nors šou. Viliuosi, kad ji užregistruota 
policijoje. O tu kaip? Kalbėjai su reporteriais? 

- Ne, aš nuo jų pabėgau. Bet turbūt jie mane suras. Be to, 
neturiu ką jiems pasakyti. Žinai, man atrodo, jog tu kažkoks 
nusivylęs. Aš teisus? 

- Mitčas Templas iš “Naujienų"? pastebėjo, kad abiejų mer- 
ginų permatomi apatiniai baltiniai panašūs. Jis sulygino etike- 
tes ir pateikė mums šį faktą. Drabužiai pirkti skirtingose vieto- 
se. Tai tokios specialios parduotuvėlės, kuriose prekiaujama 
erotiniais apatiniais. Kabliukas, žinoma, menkas, bet žurnalis- 
tai sukels tikrą sąmyšį. 

- Bet ką gi jie gali pasakyti? 

- Jie gali sukęlti ant kojų visus puskvaišius, pamišusius dėl 
sekso. Pats supranti, kas gali atsitikti. 

- Ar galiu kuo nors padėti? 


93 


- Galbūt... Jeigu tu pažįsti Mitčą, paprašyk jo sulėtinti tem- 
pus. 

Aš šyptelėjau į ragelį. 

- Taip, linksma dėmelė manęs laukia. 

Užuot atsakęs, Patas nusišypsojo ir tarė: 

- Aš neprašiau nieko neįmanomo. Tiesiog pakalbėk su juo, 
vaikuti, ir viskas. 

Žodį “vaikuti" jis ištarė ypač aiškiai. 

- Ir kada man oficialiai atsiskaityti? 

- Kuo greičiau, tuo geriau. 

Aš pakabinau ragelį, plekštelėjau Veldai per užpakaliuką ir 
siekiau savo skrybėlės. 

- Maikai, - pašaukė Velda, vylingai pažvelgusi į mane. 

- Ką? 

- Patas pastebėjo ryšį tarp abiejų merginų apatinių baltinių? 

- Apie kokį ryšį tu kalbi? 

- Na, blondinė vilkėjo juodais apatiniais baltiniais, o ruda- 
plaukė - žaliais. 

- Taip, jis tai pasakė. 

- Bet tai juk ne paprasti apatiniai baltiniai, tu supranti? Tai 
juk specialūs baltiniai, skirti sužadinti vyrų aistrą. 

- Patas mano, kad rudaplaukė dalyvavo kažkokiame šou, - 
linktelėjau aš. 

- Bet juk blondinė buvo mokytoja! 

- Tu gana originaliai mąstai, mieloji. 

- O gal ir tau apie tai pamąstyti? 


2 skyrius 


Policijos nuovadoje mane sutiko ne itin maloniai. Aš nu- 
ėjau į Pato kabinetą ir ten, dalyvaujant stenografistei, daviau 
išsamius parodymus dėl vakarykščio įvykio. Naujas prokuro- 
ro padėjėjas tuojau pat paėmė lapą su mano parodymais ir 
bandė iš jų išpešti ką nors, kas susietų mane su žmogžudyste. 

Galų gale mes vos nepuolėme vienas kito, bet Patas, laiku 
įsikišęs, mus abu sutramdė. Beje, aš visgi spėjau įsiminti pro- 
kuroro padėjėją. Susiraukęs jis atsistojo iš už stalo ir, įsakęs 
man neišvykti už miesto ribų, išdidžiai išėjo iš kabineto. 

- Man susidarė įspūdis, kad jis per daug žavisi detektyvi- 
niais romanais, - mečiau aš Patui. 

- Spjauk tu į jį, - nepagarbiai atsiliepė Patas. - Jie ten pro- 
kuratūroje visada niršta, kai prieš rinkimus laikraščiuose rašo- 
ma apie nusikaltimus. 

- Neapsimetinėk, Patai, - suniurzgėjau aš. - Prisipažink, tau 
nekaip sekasi. Tave smarkiai spaudžia, taip? 

- Kaip paprastai, - gūžčiojo jis pečiais. - Jie jau seniai nepa- 
lieka mūsų ramybėje. Kiek daug gerų vaikinų išėjo iš darbo! 
Jie negalėjo daugiau tverti! 

- O tu neleisk tiems niekšams tau ant sprando joti. 

- Drauguži, mano darbas - valstybinis, - atsiduso Patas. 

- O mano - ne, - šyptelėjau aš. - Ir apskritai mėgstu pasidar- 
buoti liežuviu. Ten koridoriuje manęs laukia tuzinas Žžurnalis- 
tų. Tad, jeigu mane įsiutinsit, aš galiu sukelti didelį sąmyšį... 

- Net negalvok apie tai! 

- Gerai, gerai, aš pajuokavau, nesijaudink. 

- O'key. Ar buvai susitikęs su Mitču Templu? 

- Dar ne. 

- Susitik su juo, Maikai. Padaryk man šią paslaugą. Visa ki- 
ta padarysime mes patys. 

- Patai, aš juk jau sakiau, kad neketinu kištis į šią bylą. 

- Puiku. Bet pasakyk tai žurnalistams, kurie laukia tavęs 
koridoriuje. - Patas atsistojo ir nužingsniavo prie durų. - Eime. 
Publika nuilso belaukdama mūsų pasirodymo scenoje. 

Interviu metu buvo gaila žiūrėti į Patą. Jis liguistai markstė- 
si, kai aš pozavau fotografams, ir su palengvėjimu atsidusda- 
vo, kai išsisukdavau nuo tiesių atsakymų į klastingus klausi- 
mus. Tiesą sakant, man ir nereikėjo gudrauti, visi puikiai su- 
prato, kad aš žinau labai mažai. Kai kurie reporteriai prašė iš- 
sakyti savo nuomonę apie žmogžudystę, bet aš atsisakiau. Tik 
vienas Mitčas Templas bandė rasti ryšį tarp abiejų Žmogžudys- 

čių. Aš atsakiau, kad jeigu toks ryšys ir egzistuoja, Patas būti- 
nai jį ras. 

Kai viskas baigėsi, mes su Patu nusileidome į pirmą aukštą 
ir užsisakėme po porą puodelių kavos. 

- Ačiū, vaikeli, tau puikiai pavyko. 

- Nėra už ką. Aš juk iš tikrųjų neturėjau ką pasakyti. 

- Taip, bet tu net nemėginai išsakyti savo nuomonės. Jeigu 
nori, galiu tau kai ką papasakoti. 

- Tikiuosi, kad tai bus įdomu, - suniurnėjau aš. 

- Atrodo, kad jokio ryšio tarp šių dviejų nužudymų nėra, - 
susiraukęs rūškanai tarė Patas. - Visai įmanoma, kad pirmasis 
atvejis - savižudybė. Knibždėte knibžda moteryčių, kurios 
mėgsta vaikščioti vien tik apatiniais. Nesuprantu, kodėl joms 
tai patinka. Man atrodo, mūsų ekspertas pernelyg toli nuėjo su 
išvadomis. Beje, jis spėjo paimti kelis odos gabalėlius ištyri- 
mui prieš išvežant lavoną. Jis kategoriškai netvirtina, bet visai 
įmanoma, kad pirmoji mergina buvo nunuodyta kažkokiais 1a- 
bai skausmingais ir lėtai veikiančiais nuodais. 

- Ir kas 1š to? 

- Nieko! Mes neturime kūno, vadinasi, nėra ir galimybės 
įrodyti, kad tie odos gabaliukai paimti būtent iš šio lavono. Po 
kelių dienų tuose gabalėliuose neliks jokio chemikalų pėdsako. 
Nuodai suyra. 

- O kaip antroji mergina? - paklausiau aš. 

- Ant jos kūno - rimbo žymės. Rimbas panašus į cirko atri- 
butus, importuojamus iš Australijos. 

- Ar sužinojote, kas pirkėjai? 

- Kur ten! - mostelėjo ranka Patas. - Šių atributų reklamą 
galima išvysti visur, net žurnaluose. Rimbus šimtais parduoda, 
siųsdami paštu. Išaiškinti visų pirkėjų tiesiog neįmanoma. 

- Vadinasi, tau lieka tik pirštų atspaudai. 

- Ir dar nuotraukos. Mūsų vaikinams iš fotolaboratorijos pa- 
vyko atkurti jos veido atvaizdą. - Jis ištraukė iš piniginės 4 prie 
5 dydžio nuotrauką ant blizgančio popieriaus ir, pasižiūrėjęs į 
ją, ištarė: - Tokį veidą lengva prisiminti. Ji buvo gražuolė. 

- Ar paliksi man šią nuotrauką? 

- Imk. Greitai ji pasirodys laikraščiuose. 

- O'key. - Aš paslėpiau nuotrauką. - Paskambinsiu tau tuo- 
jau pat, kai tik pakalbėsiu su Templu. 

- Manai, sugebėsi jį perkalbėti? 

- Beveik įsitikinęs. - Aš šyptelėjau. - Žinau apie jį kai ką to- 
kio, ko jis nenori prisiminti. 

Apie pusę pirmos aš susitikau su Mitču Templu “Žydrosios 
juostos" restorane 44-ojoje gatvėje. Mitčas perkopė ketvirtąją 
dešimtį ir labai brangino savo dabartinę padėtį. Jis su dideliu 
vargu išsikovojo teisę spausdinti savo straipsnelius pirmuo- 
siuose laikraščio puslapiuose. Sėkmė pražūtingai veikė Mitčą: 
jis tapo dar ciniškesnis, negu anksčiau. Man net nereikėjo aiš- 
kinti mūsų susitikimo tikslo. Mitčas viską suprato, kai tik jam 
paskambinau. 

- Na, Maikai, klok, pasakok, kaip tu nusiritai iki tokio gy- 
venimo, - vyptelėjo jis, kai atsisėdome prie staliuko. - Kada ta- 
pai pasiuntinuku? 

- Gavau šias pareigas dėl savo sunkaus kumščio, - atsakiau 
aš. 

Niūriai pažvelgęs į mane, jis kreivai šyptelėjo ir pasakė: 

- Tik nesugalvok manęs šantažuoti tuo vakarėliu jachtoje. 
Tu jau dukart tuo pasinaudojai. Tai - negarbinga. 

- Gerai, - sutikau aš. - O ką tu gali papasakoti apie Liusę 
Delakor? Kodėl tu neparašei apie ją ir apie tą namą, iš kurio ji 
pabėgo? 

- Kas tau prasitarė apie tai? 

- Juk žinai, jog turiu daug draugų, - nusišypsojau aš. - Vadi- 
nasi, Liusė, kaip ir anksčiau, tavo rankose. Taip? 

- Gerai, baikim šią temą. Ko tau reikia? 

- Patas nori tavęs kai ko paprašyti. Nesikišk į dviejų pasku- 
tinių žmogžudysčių narpliojimą, gerai? 

Mitčo veidas įgavo susimąsčiusią svajojančią išraišką. 

- Hm, - numykė jis. - Vadinasi, aš teisus, taip? 

- Mitčai, nesikišk į šią bylą, - pavargusiu balsu ištariau aš. - 
Patas nenori, kad painiotum čia seksą. Žmonėms gali kilti ne- 


97 


geros mintys. Tavęs prašo tik patylėti kelias dienas, kad Patas 
galėtų ramiai padirbėti. Paskui gali daryti viską, kas tau šaus į 
galvą. Na kaip, susitarėm? 

- Aš nusivariau nuo kojų, narpliodamas šią bylą! Man pa- 
vyko rasti ryšį tarp drabužių etikečių! Ir viskas veltui, taip? 

- Ir ką gi tu išsiaiškinai? 

Mitčas sunkiai atsiduso. 

- Aš surinkau žinias apie galimus pirkėjus. Pardavėjai tvir- 
tina, kad tai labai paklausi prekė. Apatinius galėjo įsigyti kokie 
nors provincialai, nusprendę parvežti savo žmonoms dovanų 
ką nors seksualaus, galėjo nupirkti ir karininkai arba... O gal ir 
merginos, kurios įsigeidė šių apatinių pagalba užkariauti kokių 
nors turtingų senukų širdis. 

- Ir tai viskas, ką tu išsiaiškinai? - nustebęs paklausiau aš. 

- Pats supranti, kad nupasakoti šių pirkėjų išvaizdą labai 
sunku. Bet aš sužinojau, kad dvi katytės nusipirko tokius pat 
apatinius ir, sprendžiant iš dydžio, sau. Galėčiau jas aplanky- 
ti, bet nesu įsitikinęs, jog tai bus naudinga. O gal tu ką nors su- 
galvojai šiuo klausimu? 

- Galbūt, - linktelėjau aš. - Velda pastebėjo įdomius spalvų 
derinius. Blondinė vilkėjo juodos spalvos apatiniais, o ruda- 
plaukė - žalios. Galbūt tai ką nors reiškia? 

- Betgi tai pačios populiariausios spalvos! Balti ir rausvi 
apatiniai neturi paklausos, kukluoliai dabar nemadingi. - Mit- 
čas palingavo galva. - Klausyk, o gal pasakyk Patui, kad nesu- 
tinku nutraukti šios bylos nagrinėjimo? 

- Jis taip pat ją nagrinėja. 

- Taip, keista, kad daugiau niekas nepastebėjo tokio aki- 
vaizdaus ryšio. Visgi tai kabliukas. 

- Turbūt visi mano, kad mokytoja - savižudė, - išsitariau aš. 
- Todėl ir nemato jokio ryšio tarp šių dviejų nužudymų. 

- Dabar aš abejoju savižudybės versija, - suburbėjo Mitčas. 

- Ir Patas abejoja, - pasakiau aš. - Beje, jis tvirtina, kad sa- 
vižudžiai gana dažnai išeina iš namų vienais apatiniais. Ganė- 
tinai paplitęs reiškinys. 

- Taip, taip, - išsiblaškęs atsiliepė Mitčas. - Mergina galėjo 
išeiti iš namų tik apsisiautusi paltu. Jeigu po to ji kur nors paltą 

pametė, kas nors galėjo jį rasti ir parduoti pusvelčiui. Net už 
viskio butelį. 

- Tad ką man perduoti Patui? - paklausiau aš. 

- Pasakyk jam, kad aš tylėsiu lygiai vieną savaitę. Paskui 
išsakysiu savo nuomonę dėl šių apatinių. - Jis pažvelgė į mane 
pro savo bokalo viršų. - O ką tu galvoji, Maikai? Mane visą 
laiką domino tavo nuomonė. Galbūt pasiūlytum kokią nors 
versiją? 

- Aš nesidomiu šiomis žmogžudystėmis. Štai ir visa mano 
versija. 

- Nepanašu į tave, - abejodamas ištarė Mitčas. - Tu visada 
buvai smalsus. 

- Ir dabar esu smalsus, - šypsodamasis atsakiau aš. - Bet vi- 
sas versijas su malonumu perskaitysiu “Naujienose"'. 

Išėjęs iš restorano, nuėjau gatve, pasukau į Brodvėjų ir nu- 
žingsniavau link savo biuro. Iš debesimis aptraukto dangaus 
dulkė smulkus lietutis. Upeliai bėgo gatvėmis, šaligatvis virto 
nenutrūkstamu skėčių srautu. 

Aš sustojau prie artimiausio spaudos kiosko. Pirmieji laik- 
raščių puslapiai mirgėjo nuo ryškių antraščių apie rastą ruda- 
plaukės merginos lavoną. Viename iš dieninių leidinių puika- 
vosi mano nuotrauka greta lavono, taip pat ir berniuko nuot- 
rauka. Nusipirkęs kelis laikraščius, įsikišau juos į lietpalčio ki- 
šenę ir nukulniavau į “Keihardo Bildingą". 

Velda paliko man raštelį, kuriame pranešė, kad išėjo kai ko 
nusipirkti ir greitai grįš. Aš paskambinau į Krauso Tilmano ofi- 
są. Atsiliepė Uoltas Kenlis. Išklausęs įprastų nurodymų, padė- 
jau ragelį. Paskui paėmiau Veldos raštelį ir apačioje parašiau, 
kad turiu skubiai išvykti kelioms dienoms. Atsiprašiau ir pridū- 
riau, kad, gaila, bet pasimatymą bei vakarienę teks atidėti vė- 
lesniam laikui. 

Žinoma, Velda tai perskaičiusi nuliūs. Šiandien buvo jos 
gimtadienis, o aš net pamiršau nupirkti jai dovaną. 

Užuot užtrukęs dvi dienas, aš negrįžau ištisą savaitę. ĮŽen- 
giau į biurą be penkiolikos penktą. Velda sėdėjo prie rašomo- 
sios mašinėlės. Baigusi spausdinti puslapį, ji galų gale pakėlė į 
mane akis. 

- Su gimtadieniu, - ištariau aš. 

- Ačiū, - lediniu tonu atsakė ji. 

Nusišypsojęs aš mečiau jai ant kelių paketėlį, kurį nupirkau 
prieš dešimt minučių. Velda neištvėrė ir nusišypsojo. Išvynio- 
jusi paketėlį, ji nustebusi aiktelėjo - jos rankose žėrėjo perlų 
vėrinys. 

- Nejaugi tikri perlai? - sušnibždėjo Velda. 

- Pardavėjas tvirtino, kad tikri, - atsakiau. 

- Eikš... 

Aš priėjau, pasilenkiau ir pabučiavau tiesiai į jos minkštas 
kvepiančias lūpas, iškart jusdamas, kaip pradedu virpėti. Visa- 
da taip jaučiuosi, kai tik paliečiu Veldą. Atsitraukęs nuo jos, 
atgavau kvapą. 

- Tu labai rizikuoji, mieloji... 

- Betgi tu pats to nori. 

- Jaučiu, prapulsiu aš su tavim. 

- Galbūt, - sumurkė ji. - Tu manęs bijai? 

- Neprovokuok manęs! - įpykau aš. - Nes tuoj pratrūksiu! 

- Aš galiu tau padėti. 

Suvėlęs jai plaukus, prisėdau ant stalo kraštelio, ant kurio 
gulėjo išskirstyti į tris krūveles laiškai: pranešimai, dalykiniai 
laiškai, adresuoti biurui, ir asmeniniai laiškai. 

Aš ėmiau peržiūrinėti korespondenciją. 

- Kas naujo, vaikuti? 

- Argi tu neskaitei laikraščių? - nustebo ji. 

- Žinai, brangioji, ten, kur buvau, nėra laikraščių. Ten tik 
kalvos, akmenys ir medžiai. 

- Nejaugi? Na, nustatyta nužudytos rudaplaukės merginos 
asmenybė! 

- Kas ji? 

- Maksina Delani. Ji šoko striptizą Vakarinėje Pakrantėje ir 
buvo dukart patraukta baudžiamojon atsakomybėn už tai, kad 
mergina esą gundė klientus. Bet abu kartus dėl įrodymų stokos 
buvo paleista. Klientai nesiskundė. Pastaruoju metu ji dirbo 
kažkokioje reklamos agentūroje Čikagoje. Maksina buvo po- 
zuotoja, ją fotografuodavo visiškai nuogą. 

- Taip, įdomi detalė. Gal dar kas nors svarbaus? 

- Mano manymu, nieko ypatinga. Nors paštu atėjo kažkoks 
paketas, pažiūrėk. 

Asmeninių laiškų krūvoje radau gana įspūdingo dydžio 
plokščią paketą su atgaliniu adresu ir gana Žinomo miestelio 
Gudzone, kur gyveno kai kurie buvę Niujorko gyventojai, 
marke. Atplėšęs paketą, išėmiau iš jo dėžutę ir atidariau ją. 
Spausdintame laiške buvo teigiama, kad tai, kas guli dėžutėje, 
padarė kalinys. Apačioje buvo parašyta, kad jeigu aš norėčiau 
šiek tiek paaukoti, tai turėčiau kreiptis į fondą, užsiimantį kali- 
nių pasilinksminimų organizavimu. Dėžutėje gulėjo pakanka- 
mai elegantiška odinė rankų darbo pinginė su auksiniu įspau- 
du: “Maikas Hameris, draudimo agentas". 


Nt 
ė 

Pavartęs piniginę rankose, aš numečiau ją ant stalo. 

- Na ir ką tu apie tai galvoji? - paklausiau Veldos. 

- Manau, jog tai reiškia, kad tavo reputacija gana stipriai 
sugadinta, - atsakė ji. - Gal nusiųsti jiems skundą? 

- Geriau nusiųsk jiems penkis dolerius. Galbūt tai tiesiog 
Juokai. - Aš įsikišau piniginę į kišenę ir paklausiau: - Tai kaip 
dėl vakarienės? 

- Sutinku, mano brangusis draudimo agente. 

Mes jau buvome prie durų, kai staiga suskambėjo telefonas. 
Aš norėjau nekreipti dėmesio į šį skambutį, bet Velda skubiai 
prišoko prie stalo ir pakėlė ragelį. Ištiesusi jį man, ji pašnibž- 
dom tarė: 

- Patas. 

- Labas, mažyli, - tariau aš, paėmęs ragelį. 

- Klausyk, Maikai, kada tu paskutinį kartą matei Mitčą 
Templą? - kažkokiu keistu balsu paklausė Patas. 

- Prieš savaitę. O kas atsitiko? 

- O po to tu su juo nesusitikai? 

- Ne. 

- Ar tu su juo nesusipykai? Galbūt tu dėl jo turėjai kokių 
nors nemalonumų? 

- Velniai tave griebtų, Patai! - įsiutau aš. - Juk viską tau ta- 
da papasakojau! Kas atsitiko? 

- E... e... Klausyk, ar tu turi alibi praėjusiai parai? 

- Galiu tau išvardyti tris liudytojus, kurie pasakys, kur pra- 
leidau visą praėjusią savaitę! Patenkintas? O dabar baik taukšti 
niekus ir pasakyk, kas atsitiko! 

- Kažkas nužudė Mitčą. Jį rado jo paties bute su durklu šir- 
dyje. Mitčas gulėjo ant rytietiško kilimo, paplūdęs krauju. 

- Kas rado? 

- Jo draugužė. Ji turėjo raktą nuo jo buto. Draugė spėjo pas- 
kambinti mums, o paskiau apalpo. Atvažiuok, Maikai, mums 
reikia pasikalbėti. 

- O'key, - atsakiau aš, padėjau ragelį ir pažiūrėjau į Veldą, 
jausdamas, kaip traukia veido odą. 

- Kažkas atsitiko? - tyliai paklausė ji. 

- Nužudytas Mitčas Templas. 

Lėtai linktelėjusi galva, Velda pasidomėjo: 

- Jis ir toliau tęsė šių dviejų merginų nužudymų tyrimą, 
taip? 

- Taip, - linktelėjau aš. 

- O ko Patas nori iš tavęs? 

- Turbūt jis nori sužinoti mūsų pokalbio su Mitču smulk- 
menas. 

- Na, ką gi, eime, - atsisuko Velda. 


ė 


Mitčo Templo butas buvo naujame name rytiniame miesto 
rajone. Tai buvo ištaigingas pastatas, kuriame gyveno turtingos 
įžymybės. Uniformuotas durininkas, matyt, nepratęs prie dide- 

lio svečių antplūdžio, šiek tiek suglumo nuo daugybės polici- 
jos mašinų ir karininkų, kurie stovėjo prieš masyvias išraižytas 
duris. 

Budėjęs prie įėjimo seržantas pažino mane bei Veldą ir įlei- 
do į namą. 

Mes įlipome į liftą ir pakilome į šeštą aukštą. Aikštelėje bu- 
vo du butai. Vieno iš jų durys buvo atidarytos. Policininkai šio 
buto viduje atliko įprastinę jo apžiūrą. Pamatęs mus, Patas pa- 
mojo ranka. Mes atsargiai apėjome kraujo dėmę ant kilimo ir 
prisiartinome prie kūno. Vaikinai iš kriminalinės laboratorijos, 
baigę savo darbą, stovėjo šone ir pusbalsiu aptarinėjo kažkokių 
beisbolo rungtynių rezultatus. 

- Galima apžiūrėti? - paklausiau aš Pato. 

- Taip, - linktelėjo jis. 

Aš atsiklaupiau ir ėmiau apžiūrinėti lavoną. Mitčas gulėjo 
ant šono kraujo klane. Viena jo ranka buvo ištiesta ir bandė įs1- 
kabinti į kabėjusio ant kėdės atlošo švarko skverną. Mitčo pirš- 
tai spaudė batistinę nosinę, kuri paprastai kyšodavo iš švarko 
kišenės ties krūtine. Atsistojęs pažiūrėjau į kraujo pėdsakus, 
vedančius nuo durų iki žaizdos Templo krūtinėje. Šie pėdsakai 
buvo maždaug dvidešimties jardų ilgumo. 

- Ar ką nors išsiaiškinai, Patai? - paklausiau aš. 

- Iš visko sprendžiant, Mitčas atidarė duris suskambėjus 
skambučiui ir tuoj pat jam buvo įsmeigtas aštuonių colių durk- 
las į krūtinę. Mitčas griuvo ant nugaros, o žudikas užtrenkė du- 
ris ir tyliai pasišalino. 

- Žaizda buvo mirtina, taip? 

- Taip, - linktelėjo Patas. 

- O kodėl jis siekė švarko? 

- Turbūt norėjo ką nors pasiekti, kas sustabdytų kraujavi- 
mą. Bute, beje, niekas nepaliesta. Aš stebiuosi, kaip Mitčas su- 
gebėjo nusigauti iki kėdės. Ekspertas taip pat to nesupranta. 
Mitčas visiškai neteko jėgų, jis du kartus krito, o paskutinius 
colius šliuožė. 

- Betgi į butą niekas negali patekti be įspėjamojo durininko 
skambučio, - pastebėjau aš. 

Patas nepatenkintas susiraukė. 

- Kol kas mums nepavyko nustatyti tikslaus mirties laiko. 
Jeigu žudikas buvo profesionalas, tai pasirinko tinkamą mo- 
mentą. Dabar mes apklausiame gyventojus ir bandome sužino- 
ti, kas dar buvo namie, išskyrus juos. Bet esu beveik tikras, 
kad mums nieko nepavyks išsiaiškinti. Žmonės, kurie čia gy- 
vena, nenori turėti nieko bendra nei su lavonais, nei su polici- 
ja. Čia net kaimynai nepažįsta vieni kitų. 

- Niujorkas, - atsidusau aš. 

- O kaip tu, Maikai? - paklausė Patas, šnairiai žiūrėdamas 
į mane. 

Atsidusęs aš palingavau galva. 

- Mane gali iškart išbraukti iš įtariamųjų sąrašo. Nemačiau 
Mitčo nuo to laiko, kai mes su juo buvome susitikę restorane. 
Aš gi tau papasakojau mūsų pokalbio turinį. Mitčas žadėjo nie- 
ko neperdavinėti spaudai ištisą savaitę. Bet jis ketino savaran- 
kiškai tęsti tyrimą. Galbūt Mitčas ką nors iššniukštinėjo. Jis 
juk turėjo daugybę informatorių. 

Patas nepatenkintas sušniokštė. 

- Mes neradome jokių užrašų apie šį tyrimą. Mitčo sekreto- 
rė taip pat nieko nežino. Ji tvirtina, kad Mitčas kažkur prapul- 
davo ištisas dienas, bet reguliariai pateikdavo medžiagą savo 
skilčiai. Mes peržiūrinėjame visas jo paskutines publikacijas. 
Galbūt mums pasiseks, ir mes nors ką nors iškapstysime. 

- Gal tai atgarsis į jo straipsnius apie mafiją, kurie buvo 
išspausdinti prieš mėnesį? 

- Vargu. Žmonės iš mafijos pernelyg protingi. Jiems never- 
ta medžioti žurnalistų. Kam? Juk tokiu būdu vis tiek nieko ne- 
laimėsi. Mafija vengia viešai rodytis. Čia kažkas kita. 

- Manai, kad jis ką nors sužinojo apie tuos prakeiktus apa- 
tinius? 

- Visai įmanoma. O tu nieko neišsiaiškinai? 

Aš įkišau ranką į kišenę, norėdamas išsitraukti cigaretes, 
bet užčiuopiau piniginę. 

- Žiūrėk, Patai, aš esu tik draudimo agentas, - šyptelėjau ir 
mečiau piniginę Veldai. - Taip, būtent taip mane kažkas įverti- 
no. 

Velda sugavo piniginę ir paslėpė ją rankinėje. 

- Atleisk, Patai, bet vargu ar galėsiu tau kuo nors padėti, - 
atsidusau aš. - Nebent jūsų departamentas skubiai iškviestų 
mane į tarnybą policijoje. 

- Aišku, - burbtelėjo jis. - Tikiuosi, kad ši bėda mūsų neuž- 
grius. Gerai, Maikai, kulniuok iš čia, kol neatvyko žurnalistai. 
Jiems tik tavęs ir tetrūko. Jie ir be to apskelbs apie šią žmogžu- 
dystę visam pasauliui. 

- Žvelk į tai paprasčiau, brolau. 

- Pasistengsiu. Jeigu ką nors sužinosi, pranešk man. 

- Būtinai. 

- Manau, tau geriau išeiti per užpakalinį išėjimą. 

Aš pasukau link išėjimo, bet prie durų atsigręžiau. 

- Patai, ar praneši man, kaip einasi byla? 

Kreivai šyptelėjęs, Patas linktelėjo. 

- O'key, senas sukčiau. 

Pavakarieniauti mes nusprendėme Veldos namuose. Ji bu- 
vo rūpestingai pasiruošusi pasisėdėjimui, kuris, atrodė, tarsi 
skirtas vyrui įvilioti į klastingus spąstus. Velda pagamino pui- 
kius kepsnius. Ji pati buvo apsisiautusi mėlyno šilko peniuaru. 
Veldai vaikščiojant po butą, aš negalėjau atplėšti akių nuo jos 
klubų ir plono audinio glotniai aptempto užpakaliuko. Kai 
Velda atsisėdo prieš mane, jos peniuaro atlapai susiglaudė, 
paslėpdami nuo mano žvilgsnio gundantį tarpelį tarp krūtų. 
Apskritai tereikėjo Veldai tik pajudėti, ir aš gaudavau galimy- 
bę įvertinti jos nuostabią krūtinę. 

Sušveitęs kepsnį, pastūmiau lėkštę, galvodamas apie tai, 
kad valgis man pasirodė visai beskonis. Įpylusi į mano puodelį 
kavos, Velda pastebėjo: 

- Dabar supratai, ko tau trūko visą tą laiką? 

- Tu mažas ir klastingas velniūkštis su sparneliais, - atsa- 
kiau aš ir išsitraukiau cigaretes. - Duok man prisidegti. 

Pasiekusi rankinę, Velda išpurtė iš jos viską, kas ten buvo, 
surado degtukus ir ištiesė juos man. Aš prisidegiau ir grąžinau 
jai dėžutę. Dėdama viską atgal, ji staiga sulaikė rankoje pinigi!- 
nę, pavartė ją ir pasakė: 

- O kodėl tau kalinys atsiuntė šį žaisliuką, kaip manai? 

- Nežinau, - truktelėjau aš pečiais. - Turbūt tai vienas iš jų 
perauklėjimo programos punktų. Tu gi pati skaitei laišką. 

- Aš ne tai turėjau galvoje. Kai tokias dovanas siunčia Ži- 
nomiems žmonėms, paprastai jų pareigas tiksliai nurodo. Ta- 
ve tai ten tikrai žino. Gaila, kad čia nėra pavardės to žmogaus, 
kuris padarė šį daikčiuką. 

- Imkim ir apžiūrėkim! - įsiaudrinau aš. 

Paėmęs piniginę, ją atidariau. Tai buvo paprasta piniginė 
su skyreliu vizitinėms kortelėms, išpjovimu asmens pažymėji- 
mui įdėti ir kišenėlėmis sąskaitoms. 

- Nieko čia nėra, - suburbėjau aš. - Kvaila buvo tikėtis, jog 
ką nors rasime šioje piniginėje. Visi siuntiniai iš kalėjimo 
kruopščiai patikrinami, kad nuteistieji negalėtų perduoti jokių 
žinių į laisvę. Tai tiesiog kažkoks reklaminis triukas. 

- Tai paieškok joje slapto skyrelio, - sukikeno Velda. 

Netikėtai aš apmiriau, kažką apčiuopęs lenkimo linijoje. 
Atidžiai apžiūrėjęs piniginę, radau slaptą kišenelę, kuri buvo 
beveik nepastebima. 

Viduje buvo raštelis. 

Ant tualetinio popieriaus skiautelės vos matėsi pieštuku pa- 
rašytos mažutėlytės raidės. Aš dukart perskaičiau raštelį. Jame 
buvo rašoma: 


“Gerbiamas Maikai, per radiją išgirdau apie rudaplau- 
kės merginos, kurios kūną jūs radote, nužudymą. Mano 
sesuo pažinojo šią merginą, o taip pat ir kitą merginą Pes- 
ton. Kai aš sužinojau apie Peston mirtį, nekreipiau į tai 
dėmesio. Tačiau pastaroji mirtis mane labai sujaudino. Aš 
jau keturis mėnesius negaunu iš Gretos jokios žinutės. 
Maikai, suraskite ją, prašau, ir paprašykite jos man para- 
šyti. Užmokėsiu jums, kai tik iš čia išeisiu. 

Garis Servis" 


Paėmusi raštelį iš mano rankų, Velda atidžiai jį perskaitė. 

- Peston, - susimąsčiusi burbtelėjo ji. - Elena Peston... Taip, 
būtent toks buvo mokytojos vardas, kurios lavoną rado vande- 
nyje. 

- Matyt, tai ji, - sutikau aš. 

- O tas Garis Servis... 

- Tai aš jį pasodinau. 

- Kodėl gi jis tau parašė? 

- Turbūt jis ant manęs nepyksta. Apskritai jis nepasitiki 
mentais. 

- Ir ką tu darysi? 

- Supratimo neturiu! 

- Gal šį raštelį perduoti Patui? 

- Jokiu būdu! Tada visi galvos, kad aš paskutinis niekšas! 
Garis kaip reikiant pasidarbavo, kad perduotų man šį raštelį. 
Jis specialiai parašė ant piniginės “draudimo agentas", kad už- 
gautų mano savimeilę. 

Velda ištiesė man popieriaus skiautelę. 

- Betgi tu neprivalai padėti tam Serviui. 

- Žinoma, neprivalau, - suniurnėjau. - Aš pagavau jį va- 
giant, o jis net nepamėgino manęs užmušti. Turbūt Garis ma- 
no, kad aš padorus žmogus ir manimi galima pasikliauti. - Aš 
dar kartą atidžiai perskaičiau Servio žinutę. - Taip, tai nevilties 
klyksmas. 

- Maikai, tai, ką tu sugalvojai, - visiška nesąmonė! 

- Klientas, Žinoma, neįprastas. 

- Patui nepatiks. - Ji susiraukė. - Tu gi žadėjai jam nesikiš- 
ti į šią bylą. Patikėk, susilauksi nemalonumų! 

- Viešpatie, kas gi čia blogo? Aš tik surasiu tą merginą! 

- O, taip, ką čia bešnekėti, tavęs juk neperkalbėsi, tu vis 
tiek padarysi savaip! Tik prašau, nepradėk tiesiog dabar! 

- O'key, - linktelėjau aš. 

- O'key, - pakartojo ji ir, šelmiškai nusišypsojusi, prigludo 
prie manęs. Viena ranka ji glostė man nugarą, o kita ėmė seg- 
ti mano kelnių diržą. 


3 skyrius 


Išstudijavęs Gario Servio dosjė, aš išsiaiškinau, kad jo arti- 
miausia giminaitė - sesuo Greta. 

Dosjė buvo rašoma, kad prieš pusantrų metų, kai Servis už 
ginkluotą apiplėšimą buvo pasodintas į kalėjimą, Greta gyveno 
Grinvič-Vilidže. Aš nesupratau, ar ji buvo teisme ar ne, bet, 
peržiūrėdamas senų laikraščių komplektą, vienoje iš fotografi- 
jų pamačiau stovinčią nugara moterį juodu paltu. Ji laikė už 
rankos Garį, kuriam ką tik paskelbė nuosprendį. 

Pusę trijų Gajus Gardneris įėjo į savo kontorą, linktelėjo 
man, pasiūlė sėstis, o pats įsitaisė prie rašomosios mašinėlės. 

- Kas šį kartą tave domina, Maikai? - paklausė jis. 

- Gario Servio byla. 

- Kiek aš pamenu, tu padarei jam paslaugą, įkišęs jį už gro- 
tų. Tuo pačiu tu jį išgelbėjai nuo elektros kėdės. Nejaugi nori iš 
naujo peržiūrėti šią seną bylą? 

- Žinoma, ne. 

- Tada kas? 

- Kai jam paskelbė nuosprendį, kažkokia moteris priėjo prie 
jo ir paėmė už rankos. Ši moteris fotografijoje matosi tik iš nu- 
garos. Aš įtariu, jog tai Servio sesuo. Galbūt kas nors iš jūsų 
laikraščio fotografų išsaugojo to teismo proceso nuotraukas? 
Norėčiau gauti šios moters portretą. 

- Ji ką nors iškrėtė? 

- Ji gali būti svarbi liudytoja vienoje byloje. Man reikia kai 
ką patikrinti. 

- Gerai, tuoj paieškosiu, - pasakė jis. - Truputį palauk. 

Tarnautojas iš informacijos skyriaus netrukus man atnešė 
dvi 4 prie 5 dydžio momentines nuotraukas. Mergina vienoje 
iš jų buvo nufotografuota profiliu, o kitoje - iš priekio. Antro- 
ji nuotrauka buvo labiau vykusi, negu pirmoji. Joje Greta vil- 
kėjo paltą, kuris, beje, neslėpė jos puikių figūros linkių. Iš po 
skrybėlės su plačiais atvartais žvelgė labai mielas veidukas, 
kuris net be kosmetikos atrodė gražus. Pasidažiusi Greta tur- 
būt būtų tiesiog nepakartojama. Ši fotografija nepateko į laik- 
raštį, nes pats Garis joje žiūrėjo kažkur į šoną. Kitoje nuotrau- 
kos pusėje pieštuku buvo parašyta: “Greta Servis, sesuo". Kiti 
trys asmenys fotografijoje: Gario advokatas, prokuroras ir par- 
duotuvės savininkas, kurį Garis mėgino apiplėšti. 

- Gajau, ar galiu pasiimti šią nuotrauką? - paklausiau aš. 

- Žinoma, imk, - burbtelėjo jis, įsikniaubęs į savo popierius. 
- Paskui papasakosi man apie šią bylą? 

- Manau, kad tavęs ji nesudomins. Vieni niekai. 

- Nejaugi nori mane apgauti? - Jis pakėlė į mane akis. - 
Net nemėgink! Tavo žvilgsnis išduoda! 

- Taigi, man turbūt neverta žaisti pokerio, kaip galvoji? 

- Su manimi neverta. Ir su Patu taip pat. 

Aš pakilau, pasiėmiau savo kepurę. 

- Vadinasi, nori žinoti, Gajau? 

- Žinoma. Bet tik ne dabar. Aš išvažiuoju į Majamį. Laikas 
padaryti pertrauką. Parašyk man, kai viskas baigsis. 

- O'key, - linktelėjau. - Ačiū už foto. 

Aš nesunkiai radau man reikalingą namą Grinvič-Vilidže. 
Tai buvo neišvaizdus trijų aukštų pastatas iš raudonų plytų. 
Neaišku, kas jame buvo įkurta anksčiau, bet dabar čia veikė 
dailininkų ir rašytojų studijos. Įėjęs į holą, aš sustojau prie gy- 
ventojų sąrašo virš pašto dėžučių. Gretos Servis vardo jame 
neradau. Tai manęs nenustebino. Po brolio teismo Greta galė- 
jo pasikeisti vardą. Dabar viskas priklausė nuo to, ar mane ly- 
dės sėkmė. 

Aš priėjau prie pirmųjų durų ir paspaudžiau skambučio 
mygtuką. Spragtelėjo spyna, durys prasivėrė ir išlindo susivė- 
lęs vaikinas, apsimovęs dažais suteptas kelnes. 

- Jūs pas mane? - apsnūdusiu balsu pasitikslino jis. 

- Ieškau Gretos Servis, - atsakiau aš. 

Nusivaipęs vaikinas palingavo galva. 

- Na, tai tikrai ne aš, seni. Šioje blakynėj, aš, ko gero, vie- 
nintelis tikras vyras. O tau, kaip supratau, reikalinga dama, tei- 
singai? 

- Man pasakė, kad Greta Servis čia gyveno prieš pusantrų 
metų. 

-Ė, ė, seni, tai buvo gerokai iki manęs. Aš čia apsigyvenau 
tik prieš šešias savaites. 

- O kiti gyventojai? - paklausiau. 

Pasikasęs savo gaurus, vaikinas susiraukė. 

- Kiti? Ta avinų banda antrame aukšte įsikūrė maždaug 
prieš keturis mėnesius. Trenkti studentai! Susivėlę, siaurais 
nudrengtais džinsais - ir jokio supratimo apie moralę! Supran- 
ti, apie ką kalbu? Aš ir pats, deja, esu panašus tipas, bet jie - 
tikri niekšeliai. Gyvena iš atsitiktinių uždarbių ir reguliariai 
gauna čekius iš namų. Mano manymu, jų tėvai siunčia jiems 
pinigus vien todėl, kad šie nenaudėliai nesugrįžtų. Vietoj jų tė- 
vų aš... 

- O kas čia dar gyvena? - įsiterpiau į jo monologą. 

Vaikinas nusikvatojo. 

- Pakalbėk su Kleo. Ji gyvena trečiame aukšte. Apskritai ji 
nelinkusi leistis į kalbas, bet gal tau pasiseks. Kalbama, kad ji 
jau seniai čia gyvena. 

- O kokia jos pavardė? 

- Nežinau, - patraukė jis pečiais. - Niekad negirdėjau, kad 
kas nors būtų į ją kreipęsis pavarde. 

- Ačiū. Pabandysiu ją surasti. 

Liktelėjęs vaikinas dingo už durų. Aš užlipau į antrą aukš- 
tą ir sustojau laiptinės aikštelėje. Durys į vieną iš butų buvo 
pusiau atidarytos, ir už jų girdėjosi kažkoks triukšmas. Aš įsi- 
klausiau. Du balsai ginčijosi dėl kažkokio muzikanto privalu- 
mų, o kita pora traukė kažkokią dainelę, akompanuojant nusi- 
dėvėjusiai plokštelei. Buvo dar tik dešimta valanda ryto, bet 
blaivių šiame bute, atrodo, nebuvo. 

Nusprendęs paklausyti savo pašnekovo patarimo, užlipau 
laiptais į trečią aukštą. 

Aš radau reikalingas duris ir paskambinau. Paskambinau 
dar kartą, ir pagaliau pasigirdo kažkieno šiūruojantys žingsniai. 
Durys vos vos prasivėrė - tik tiek, kiek leido apsauginė grandi- 
nėlė. Paprastai taip elgiasi visos moterys. Paskui durys staiga 
plačiai atsivėrė. Taip elgiasi taip pat dauguma moterų, norėda- 
mos, matyt, apstulbinti lankytoją. 

Taip, tai buvo vaizdas, vertas dailininko teptuko. Atsirėmu- 
si ranka į staktą, prieš mane stovėjo mergina. Šviesa, besilie- 
janti iš prancūziško stiliaus buto langų, kiaurai peršvietė jos 

šilkinį peniuarą, paryškinantį jos puikią figūrą. Šukuosena “a 
lia pudelis'' rėmino gražų veidą juodomis skvarbiomis akimis. 
Aš beveik fiziškai pajutau, kaip buto šeimininkė apčiupinėja 
mane akimis. Turbūt ji bandė nuspėti, ar aš valgomas, ar ne. 

Po tam tikro laiko aš atsigavau, priverstinai nusišypsojau ir 
paklausiau: 

- Jūs Kleo? 

- Taip, būtent taip mane vadina, paslaptingasis nepažįsta- 
masis, - atsakė ji, įdėmiai mane apžiūrinėdama. - Man atrodo, 
kad aš jus kažkur mačiau. 

- Mano vardas Maikas Hameris, - prisistačiau aš. 

- A, na taip! - šyptelėjo ji. - Jūsų fotografiją dažnokai 
spausdina pirmuosiuose laikraščių puslapiuose. 

Ji paėmė mane už rankovės. 

- Nestovėkite kaip stulpas, įeikite. 

Aš paklusau ir paslapčia nužvelgiau ją akimis. Kleo nusi- 
juokė. 

- Nekreipkite dėmesio į mano aprangą. Piešiu autoportretą. 
Ar jūs šokiruotas? - Viltingai paklausė ji. 

- Turbūt šiek tiek, - sutikau aš. 

Prunkštelėjusi ji nepatenkinta palingavo galva. 

- Vyrai, panašūs į jus, pernelyg ilgai gyvena pasaulyje. Ir 
todėl jų niekuo negalima nustebinti. Mano nuomone, tokius, 
kaip jūs, reikia užmušti nė nemirktelėjus. - Nusišypsojusi ji 
priglostė plaukų sruogą. - Bet kitos rūšies vyrams tai padaro įs- 
pūdį. 

- Pirmą kartą girdžiu apie kažkokius kitos rūšies vyrus, - 
įsiterpiau aš. 

- Na, žinoma! 

Ji įėjo į kambarį ir atsisėdo prieš molbertą ant medinės su- 
kamosios kėdės. 

Aš apsižvalgiau. Palyginus su kitomis panašiomis patalpo- 
mis, ši studija buvo puikiai įrengta ir visiškai teisinga būtų ją 
vadinti profesionalia. Pro didžiulius langus ir įstiklintą stogą 
sklido pakankamai daug šviesos, todėl galėjo patenkinti kiek- 
vieno dailininko skonį. Visi reikalingi reikmenys buvo sudėti 

ant stelažų palei sieną. Kitos sienos buvo nukabinėtos paveiks- 
lais. Buvo čia ir originalių, ir spalvotų arba nespalvotų kopijų, 
ir reprodukcijų. Dauguma iš jų - pasirašyti vienu trumpu žo- 
džiu “Kleo"". 

- Patinka? - paklausė ji. 

- Taip, - linktelėjau aš. - Turbūt turi paklausą. 

- Taip, perka neblogai, - atsakė ji. - Aš gana nemažai už- 
dirbu. Išmaldos prašyti nereikia. Beje, esu įsitikinusi, kad jūs 
mano paveikslų nematėte. Jūs nepanašus į žmogų, kuris skai- 
tytų madingus meno žurnalus. Nežinau kodėl, bet mane laiko 
viena iš geriausių dailininkių. 

Priartėjęs prie molberto, aš sustojau. Taip, nė vienas rimtas 
žurnalas niekada neišspausdintų šio paveikslo. Kūnas ir vei- 
das, matyt, buvo pačios dailininkės... O kas dėl siužeto... Pa- 
veikslas dar nebuvo baigtas, bet sumanymas abejonių nekėlė. 
Paveikslas vaizdavo patyrusią gundytoją, žadančią kiekvienam 
vyriškiui viską, ko jis panorės. Ir visai ne dėl pinigų, o tik to- 
dėl, kad pati moteris to norėjo. Ji tiesiog alsavo aistra ir noru 
bet kam padovanoti nežemišką palaimą ir pačiai ją patirti. Jau- 
tėsi, kad tas, kas pasiduos jos kerams, negrįžtamai paskęs ma- 
lonumų gelmėje. 

- O kaip jis vadinasi? - paklausiau aš. 

- O kaip jūs pavadintumėt? 

- Natiurmortas “Malonumų puota". 

- Na, ką gi, atspėjote. 

- Vargu ar jūs jį parduosite, - abejodamas ištariau aš. 

- Jūs taip galvojate? - Ji šyptelėjo. - Įsivaizduoju, kaip nu- 
stebtumėt sužinojęs, ką būtent pageidauja įsigyti kai kurie 
klientai. Nors jūs atspėjote: šio darbo aš neketinu parduoti. Tai 
sielai. Kartais tarp užsakymų aš visiškai atsiduodu savo hobiui. 
Gerai, tuo ir baigiam. Jūs, žinoma, atėjote ne tam, kad pasikal- 
bėtumėm apie tapybą. 

Aš pasitraukiau nuo molberto ir atsisėdau ant kėdės su 
aukštu, tiesiu atlošu. 

- Ar pažįstate Gretą Servis? - paklausiau aš. 

- Žinoma, - tuoj pat atsakė ji. - Tam tikrą laiką ji gyveno 
čia, apačioje. 

- Ar gerai ją pažinojote? 

Kleo truktelėjo pečiais. 

- Kaip čia pasakius? Tiek gerai, kiek išvis galima ką nors 
čia pažinoti. Juk dauguma gyvenančių šioje skylėje - provin- 
cialai, kurie nuoširdžiai tiki, kad Grinvič-Vilidžas - tiesiog 
Niujorko rajonas, esantis kairiajame krante. Senbuviams, žino- 
ma, tai netaikoma. 

- O kas buvo Greta? Senbuvė ar provincialė? 

- Senbuvė. Neprisimenu, iš kur ji pas mus atvažiavo. Atro- 
do, Greta kažkur dirbo manekene. Čia ji atsikraustė tik todėl, 
kad, pirma, jai čia patiko, o antra, nedidelis mokestis už butą. 

- O ką jūs čia veikiate? - nemandagiai pasiteiravau aš. 

Kleo nusišypsojo. 

- Aš? O, man čia taip pat patinka! Kažkada seniai prisi- 
klausiau apie šią vietą visokių istorijų. Aš čia jau gyvenu maž- 
daug dešimt metų ir teisėtai vadinuosi senbuve. O apskritai esu 
ne tokia, kaip visi kiti gyventojai. 

- Taip? Ir ką tai reiškia? 

- Na, jau pasakojau jums, kad užsidirbu pakankamai. Mėgs- 
tu gerai pavalgyti ir galiu sau leisti apsimokėti sąskaitą norma- 
liame bare, o ne kokioje nors užkandinėje. Esu balta varna. 
Daugelis iš manęs šaiposi. Jie juokiasi ir iš mano darbų, kurių 
dėka aš pragyvenu. Bet kai nusprendžiu surengti nedidelę va- 
karonę, jie godžiai puola prie maisto ir gėrimų. - Kleo staiga 
nutilo ir, rimtai pažvelgusi į mane, paklausė: - O kam jums pri- 
reikė Gretos Servis? 

- Mano draugas norėtų jai kai ką perduoti žodžiu. Kur ga- 
lėčiau ją rasti? 

Kleo patylėjo ir susimąsčiusi tarė: 

- Jūs turbūt žinote apie jos brolį, taip? 

Aš linktelėjau. 

- Po šio įvykio Greta ir išsikraustė iš čia, - tęsė Kleo. - Ir 
man atrodo, kad niekas nežino kur. Jos vardu ateidavo laiškai, 
kuriais buvo užversta visa pašto dėžutė. Turbūt ji niekam ne- 
paliko savo naujojo adreso. 

- O draugų ji turėjo? 


113 


- Nebuvo labai lengva su ja susidraugauti. Greta buvo per- 
nelyg uždara. Aš mačiau ją kelis kartus vis su kitais vyrais, 
bet... 

- Kas? 

- Mano nuomone, ji jiems buvo visiškai abejinga. Man pa- 
sirodė, kad Gretą labiau domino pinigai. 

- Tai ji storų piniginių medžiotoja? 

- Fu, kaip vulgaru! Ne. Ji tiesiog norėjo turėti savų pinigų. 
Užsidirbti, kitaip sakant. Kelis kartus ji man skundėsi dėl savo 
neturto. 

Nušliuožusi nuo taburetės, Kleo gracingai išsirietė. Šilkinis 
chalatėlis stipriai prie jos prigludo, išryškindamas apvalias for- 
mas. 

- Greta buvo labai ryžtinga mergina, - pridūrė Kleo. - Kada 
nors ji būtinai pasieks savo. 

- Įdomu, kaip? 

- Jeigu jau moteris ko nors įsigeidžia, tai ir gauna! Kiekvie- 
nas Žmogus turi savo užslėptus talentus. 

- Sutinku, - linktelėjau aš, reikšmingai žvilgtelėjęs į jos šil- 
kinį chalatėlį. 

- Taip, jūs greitai suprantate, apie ką kalbama, - šyptelėjo ji. 

- Ar kas nors iš jūsų namo gyventojų gali Žinoti, kur ieškoti 
Gretos'? - paklausiau aš. 

Truputį padelsusi, Kleo truktelėjo pečiais ir atsakė: 

- Galbūt. Galiu pabandyti sužinoti. 

- Būkite tokia maloni. Iš anksto dėkoju. 

- O kaip jūs išreikšite savo dėkingumą? - vėl šyptelėjo ji. 

- O ko jūs norėtumėt? 

- Ar sutiktumėt man papozuoti? 

- Vargu ar aš tinku natiurmortams, kuriuos jūs mėgstate. 

- Taip? - žaismingai ištarė ji. - Būtent to aš ir bijojau. 

Nusijuokęs pakilau nuo kėdės. 

- Žiūrėkit, brangioji, atsargiau su žodžiais! Nes galiu sugal- 
voti pasiskųsti jūsų namo savininkui! 

- Mūsų namo savininkas - moteris. Esu tikra, kad ji jums 
patiks. 

- Tai bent, - sumurmėjau aš, eidamas prie išėjimo. Prie du- 
rų sustojau ir atsigręžiau. Kleo stovėjo prieš langą ir saulės 
spinduliai išryškino jos gundančią figūrą. 

- Aš dar pas jus užeisiu, - pažadėjau. 

- Lauksiu, - atsakė ji. 

Apšiuręs namas, kuriame aš pabuvojau ir kur anksčiau gy- 
veno Greta Servis, priklausė “Marion Rielšn“ kompanijai 
Brodvėjuje. Sekretorius palydėjo mane į nuomojamų užmies- 
čio patalpų skyriaus viršininko misterio Ričardo Hardžio kabi- 
netą. Tai buvo nedidelio ūgio pliktelėjęs vyriškis. Pasiūlęs pri- 
sėsti, jis mandagiai pasiteiravo, kokiu reikalu atėjau į kontorą. 
Aš trumpai išdėsčiau apsilankymo esmę. 

- Greta Servis? - susimąstęs ištarė misteris Hardis. - Taip, 
taip, aš gerai prisimenu ją. Bet vargu ar galėsiu kuo nors jums 
padėti. 

- Ji nepaliko jums savo naujojo adreso? 

- Gaila, bet ne. Mes daugiau kaip mėnesį saugojome ko- 
respondenciją, atėjusią jos vardu, o paskui išsiuntėme jos laiš- 
kus atgaliniais adresais. Mes tikėjomės, kad mis Servis praneš 
mums, kokiu adresu išsiųsti jai paštą, bet nesulaukėme iš jos 
jokių žinių. Beje, mes ir nenustebome. Žinote, tokie nuominin- 
kai - gana keisti žmonės. Jie kažkodėl nenori, kad kas nors ži- 
notų, kur jie išsikrausto. 

- Gal jūs ką nors išsaugojote iš jos korespondencijos? 

- Gaila, bet ne. Mes viską išsiuntėme. Bet, jeigu kas ir būtų 
likę, jums tai niekuo nepagelbėtų. Daugiausia ten buvo sąskai- 
tos iš parduotuvių, keli čekiai iš draudimo agentūros ir įvairūs 
laiškai. Mis Servis už butą sumokėjo į priekį, todėl mes per 
daug nesukome sau galvos. 

Padėkojęs misteriui Hardžiui, atsisveikinau ir išėjau į gatvę. 
Pilki debesys buvo aptraukę dangų, oras dvelkė drėgna vėsa. 
Įsiliejęs į pėsčiųjų srautą, aš greitai nusigavau iki savo biuro. 
Velda kaip tik kalbėjo telefonu. Pabaigusi pokalbį, ji padėjo 
ragelį ir klausiamai pažvelgė į mane. 

- Ką nors sužinojai? - pasidomėjo ji. 

Papasakojęs jai apie tai, ką sugebėjau išsiaiškinti, aš link- 
telėjau stalo pusėn, kur gulėjo du aplankai. 

- Kas tai? | 

- Žinios apie Eleną Peston ir Maksiną Delani. Gal tau pri- 
reiks. Beje, čia vien tik laikraščio iškarpos, bet jose parašyta 
viskas, ką sugebėjo išsiaiškinti policija. Aš nusprendžiau 
surinkti informaciją ir susisiekiau su keliais žmonėmis 1š to 
miestelio, kuriame gyveno Peston. Būtent su mokyklos direk- 
toriumi, su dviem mokytojom ir su žmogumi, kuris kažkada jai 
pardavė nenaują automobilį. Mis Peston reputacija - puiki, bet 
man pasirodė, kad dėstytojavimas mokykloje nebuvo jos vie- 
nintelis užsiėmimas. 

Atplėšęs žvilgsnį nuo aplanko, aš nieko nesuprasdamas 
įsispoksojau į Veldą. 

- Ką turi omeny? 

- Na, nieko konkretaus... Tiesiog susidariau tokią nuomonę. 
Turbūt tam turėjo įtakos tas automobilių pardavimo agentas. 
Jis juk nebrendyla, tai jaučiasi. 

- Kaip tai? 

- Tokie, kaip jis, savo galimybės nepraleis. Pasiruošę lėkti 
paskui kiekvieną sijoną. Jis leptelėjo, kad norėtų pamatyti mis 
Peston su bikini. Ji nusipirko 1š jo automobilį, pasakiusi, kad 
nori pakeliauti. Mokytoja atrodė susijaudinusi nuo minties, kad 
teks pačiai išvykti taip toli nuo namų. Štai tas tipas ir išsakė sa- 
vo nuomonę, jog kukli mokytoja iš provincijos miestelio nusp- 
rendė nuvažiuoti į didelį miestą, kad ten galėtų iki valiai pasi- 
linksminti. Jis galvojo, kad mis Peston norėjo kuo toliau pasi- 
slėpti nuo savo mokyklos kolegų akių. 

- Kodėl jis taip atvirai su tavim kalbėjosi? 

- Aš jam pasakiau, kad noriu parašyti pasakojimą apie šią 
bylą. Jis labai jaudinosi, ar teisingai užsirašiau jo žodžius. 

- O ką sužinojai apie Maksiną Delani? 

- Paskambinau Verniui. Jis susisiekė su vienu policijos ka- 
rininku, kuris kažkada sulaikė Delani. Šis faras mano, kad De- 
lani priklausė tai niekam netinkančiųjų genčiai, kuri gyvena 
Holivude ir jo apylinkėse. Iš pradžių jie degančiomis iš susiža- 

vėjimo akimis veržiasi į garbę ir sėkmę, o paskui greitai viskuo 
nusivilia ir visiškai nesidomi gyvenimu. Griebiasi visokių 
abejotinų uždarbių, nesibjauri jokiais ryšiais, girtavimu, narko- 
tikais. Bobas Saiveris susisiekė su viena agentūra, kur Delani 
dirbo manekene. Ten pasakė, kad ji nepateisino jų vilčių. Be 
dailaus veiduko ir gražios figūros, Delani daugiau nieko netu- 
rėjo. Jiems buvo reikalingas kažkoks perliukas, kaip jie išsi- 
reiškė. Be to, mis Delani kažkodėl įsivaizdavo esanti žvaigždė 
ir atitinkamai elgėsi. 

- Vadinasi, abi šios merginos buvo vertos viena kitos, - pa- 
dariau išvadą. 

- Taip, jos turi daug bendra, - sutiko Velda ir, padelsusi, ne- 
ryžtingai tarė: - Maikai... 

- Taip? 

- Aš visą laiką galvoju apie tuos apatinius, kuriuos vilkėjo 
tos merginos. Rudaplaukė žaliais apatiniais - tai suprantama, 
bet štai juodi apatiniai visai netiko mis Peston. 

- Žmonės laikui bėgant keičiasi, brangioji. 

- Betgi visi tvirtina, kad Peston buvo labai senamadiška ir 
konservatyvi. 

- Tik savo namuose. Dideliame mieste ji turėjo daug drau- 
gų ir pažįstamų. 

- Kaip manai, ar yra čia koks nors ryšys? 

- Tikiuosi, kad mes greitai išsiaiškinsim. O kol kas patik- 
rink sąskaitas iš parduotuvių, kuriose Greta Servis apsipirkda- 
vo. Pabandyk išsiaiškinti, ar jie ką nors žino apie ją. Gal ji kam 
nors paliko savo naująjį adresą. Niekaip negaliu įsivaizduoti, 
kad mergina nusprendė neapmokėti sąskaitų. Juk tokiu būdu ji 
gali netekti kredito! 

- O'key, - šyptelėjo Velda. - O savo adresą tu ketini palikti 
iki pareikalavimo? 

- Taip, - atsakiau. - Aš paliksiu tavo adresą. Užvažiuosiu 
pas tave vėliau. 

- Ačiū. 

- Ir vien tik iš meilės tau, mieloji! 

- Tu vis dar didelis berniūkštis, - atsiduso ji ir pakėlė telefo- 
no ragelį. 

Donaldas Harnėjus gyveno “Steiheilo Bildingo" devintame 
aukšte. Ten buvo jo kontora, kurioje dirbo kartu su trim savo 
kolegomis advokatais, kol kas neturinčiais turtingos klientūros. 
Visa ši kompanija turėjo vieną bendrą sekretorių, kuris, suži- 
nojęs, pas ką aš atėjau, tylėdamas parodė man Harnėjaus ka- 
bineto duris. Žinodamas, kad Harnėjus negali pakęsti jokių 
formalumų, aš nepabeldęs stumtelėjau jo būsto duris. 

Apsivilkęs marškinius atraitytomis rankovėmis Donaldas 
oriai sėdėjo už stalo. Jam už ausies styrojo pieštukas. Pamatęs 
mane, Donaldas atsistojo, nerūpestingai atmetė plaukus nuo 
kaktos ir ištiesė man ranką. 

Paskutinį kartą mes su Donaldu matėmės Gario Servio teis- 
me. Apklausdamas mane kaip liudytoją, advokatas Harnėjus 
uždavė man kelis klausimus apie arešto smulkmenas, ir tuo 
apsiribojo. Teismas Servį pripažino kaltu. Donaldas sugebėjo, 
kiek buvo įmanoma, sušvelninti nuosprendį. 

Atsirėmęs į kėdės atlošą, jis paklausė: 

- Kas atsitiko, Maikai? Mano klientas prilupo? 

- Ne, Garis ne iš tokių, - atsakiau aš. - Manau, jis stengsis 
anksčiau laiko išeiti į laisvę. Tiesiog man reikia kai ką išsiaiš- 
kinti. 

- Bet aš neturiu teisės skelbti asmeninės informacijos. 

- Žinau. Bet dabar kalbama apie tavo kliento gerovę. Beje, 
jis taip pat ir mano klientas. - Aš šyptelėjau. - Tau gali pasiro- 
dyti neįtikėtina, bet Garis paprašė manęs padaryti jam paslau- 
83. 

Aš išsitraukiau Gario Servio raštelį ir padaviau jį Donaldui. 
Jis perskaitė jį ir aš paslėpiau popieriaus skiautelę savo pinigi- 
nėje. 

- Kaip jis įsigudrino tau jį atsiųsti? - paklausė Harnėjus. 

- Patekęs į padėtį be išeities, žmogus tampa labai išradin- 
gas. Tai ar žinai ką nors apie jo seserį? 

Pažvelgęs į mane iš padilbų, Harnėjus ėmė suptis kėdėje. 

- Teismas pasiūlė man imtis Gario bylos. Vaikinas neturėjo 
pinigų nusamdyti advokatui. Teismas vyko tik tris dienas. Pro- 

kuroras bandė teisiamajam primesti dar kelias neišaiškintas va- 
gystes, bet nesėkmingai. Paskutinę dieną teismo salėje pasiro- 
dė Gario sesuo. Ji buvo prislėgta sielvarto. Manau, kad vaikys- 
tėje jie buvo labai artimi, bet vėliau beveik nesusitikdavo vie- 
nas su kitu. 

- Tada vaikinui jau niekuo nebuvo galima padėti, tiesa? 

- Taip, - linktelėjo Harnėjus. - Tačiau sesuo save kažkuo 
kaltino. Tai kažkas panašaus į motinišką instinktą. Vaikystėje 
jos akyse brolis buvo tikras herojus. Vėliau, kai Greta negalė- 
jo rasti darbo, jis visaip jai padėjo. 

- Ką ji tuo metu veikė? 

- Ji nesakė. Mergina žadėjo, jog padarys viską, kad jai dau- 
giau su broliu netektų jausti pinigų stygiaus. Ji sakė, kad viskas 
bus padaryta, kol jis išeis iš kalėjimo. Man pasirodė, kad tai 
tiesiog stipraus susijaudinimo rezultatas. 

- Žinoma, - linktelėjau aš. 

Harnėjus suglumęs pažvelgė į mane. 

- Žinoma, ji kalbėjo visai rimtai, bet aš ne vieną kartą bu- 
vau panašių užtikrinimų liudytojas. Turiu prisipažinti, kad tai 
skambėjo labai įtikinamai, bet pasakyk man, kaip moteris gali 
ko nors pasiekti viena? 

- Yra daug būdų, - nuolankiai atsakiau aš. 

- Ir visi liūdnokai baigiasi, - tarė Harnėjus. - Dėl to tu ir atė- 
jai pas mane, taip? 

- Greta dingo. Garis nerimauja dėl jos. Beje, tu lankei jį 
kalėjime? 

- Taip, du kartus. Aš ten važiavau kitais tikslais, bet tuo pa- 
čiu užsukau ir pas Garį. 

- Apie ką jūs kalbėjote? 

- Na, tiesiog šnekėjome bendrom temom. Jis jaučiasi gerai, 
dirba, tikėdamasis išeiti į laisvę anksčiau laiko, jį dažnai lanko 
sesuo. Man atrodo, Garis suprato, kad už nusikaltimą reikia 
brangiai mokėti. Vieną kartą net klausinėjo apie tave. 

- Štai kaip? 

- Taip. Pasakė kelis “meilius" žodelius tavo adresu, bet 
paskui pavadino tave neblogu vaikinu. Todėl, kad tu neužmu- 
šei jo, nors ir galėjai. 

Išsitraukęs cigaretes, aš užsirūkiau. Visa tai gana keista, tau 
neatrodo? 

- Būtent kas? 

- Kodėl Garis nusprendė susisiekti su manimi tokiu ekstra- 
vagantišku būdu? Juk jis galėjo surasti mane tau padedant. 

Šyptelėjęs Harnėjus suburbėjo: 

- Na, kaip tik nieko keista. Juk puikiai pažįsti tuos vaikinus, 
Maikai. Aš esu įstatymo atstovas. O tu... Tu pernelyg savitas, 
tavo atitinkama reputacija. Tu šiai publikai artimesnis, negu aš, 
tai akivaizdu! Kuo konkrečiai galiu tau padėti, a? 

- Surask Gretą Servis ir pranešk man. - Aš nusišypsojau. - 
Kai Garis išeis iš kalėjimo, honorarą dalinsimės pusiau. 

- Klausyk, o tu nieko neskolingas Gariui? 

- Nieko. Jis tik paprašė manęs padėti. Žmonės turi padėti 
vieni kitiems, argi ne taip? 

Harnėjaus veide švystelėjo šypsena. 

- Visi jūs vienodi, velniški užsispyrėliai! 

- Tai mes susitarėme? - paklausiau aš. 

- O'key, - atsakė jis su atodūsiu. - Susitarėm. 

Grinvič-Vilidžas - tai tik miražas, kaip ir visas Holivudas. 
Iš tikrųjų, nieko panašaus tikrovėje neegzistuoja. Šios vietos 
gyvos tik senukų atminty ir naivioj jaunimo vaizduotėj. Tai, ko 
dėka kažkada iškilo Holivudas ir Grinvič-Vilidžas, jau seniai 
išnyko, be pėdsakų ištirpo ore. Tūkstančiai žmonių veltui 
braido po šias vietas, tikėdamiesi rasti mielą savo širdžiai tik- 
rovę arba nors menkus negrįžtamai prabėgusios praeities šešė- 
lius. Ir visgi kai kurie buvusios garbės ženklai išliko. Čia kaip 
ir anksčiau labai siauros bei vingiuotos gatvelės, kuriose gyve- 
na visokie keistuoliai, bandantys pavaizduoti savo gyvenimą 
drobėse arba neišleistuose rankraščiuose. Šie keistuoliai vis dar 
traukia turistus. Tačiau miestas per daug didelis ir labai greitai 
auga, todėl ne jo jėgoms išsaugoti šią mažą salelę pirmykštės 
būklės. Komercijos pasaulis įnešė savo pataisas, ir tūkstančiai 
varguolių užplūdo Grinvič-Vilidžą, tikėdamiesi ten susirasti 

paskutinį savo prieglobstį. Kad ir kaip ten būtų, ankstesnių lai- 
kų aromatas ten išliko. Niujorkui tiesiog būtinas kažkoks sal- 
dus miražas, kad atsilaikytų prieš nesuvaldomą ir šaltą progre- 
so veržimąsi. 

Gyvenantiems čia žmonėms naktis dalijasi į tris dalis. Va- 
kare vadovauja užkietėję realistai ir cinikai. Po to juos keičia 
dykinėtojai. Paskui galų gale pasirodo tylos ir ramybės mėgė- 
jai. Jie pabunda iš savo svajonių pasaulio, kad vėl panirtų į 
naujas fantazijas. 

Sėdėdamas prirūkytame bare, aš mažais gurkšneliais siurb- 
čiojau savo viskį ir žvelgiau į trečiąjį antplūdį. Po vidurnakčio 
aš kas pusvalandį užsisakydavau gėrimą, ir galų gale barmenas 
ėmė mane gerbti. Jo draugiškumas pasireiškė tuo, kad jis ėmė 
pilti man truputį daugiau, negu įprasta dozė, ir retkarčiais 
prieidavo prie staliuko, norėdamas pasiguosti man sunkiu savo 
gyvenimu bei daug triūso reikalaujančia profesija. Kai atsi- 
skaičiau už eilinį užsakymą, jis prisiartino ir atsirėmė į staliuką. 

- Klausyk, vaikine, tu juk 1š miesto, taip? 

„ - Iš miesto, - patvirtinau aš. 

- Mano reikalai eina vis prastyn, - atsiduso jis. - Darbo 
daug, o pajamų beveik jokių. Gailiuosi, kad nepasilikau sanita- 
rijos skyriuje. Velniai griebtų mano antrąją pusę, jai, matot, 
nesinorėjo būti šiukšlininko žmona! Bjaurus gyvenimas! 

- Taip, dabar visiems nelengva, - sutikau aš. 

- Tu ieškai darbo? 

- Ne, darbą aš galiu susirasti ir mieste. 

Jis įdėmiai įsižiūrėjo į mano veidą. 

- Mano manymu, aš kažkur jus jau mačiau. Gal tu iš kovos 
su neteisėta prekyba alkoholiu skyriaus? 

- Ne. 

- O gaila. Rastum čia sau darbo. - Jis man šelmiškai mirkte- 
lėjo. - Kurgi aš tave mačiau, a? 

Išsitraukęs iš vidinės kišenės vizitinę kortelę, ištiesiau ją 
barmenui. 

- Štai kaip! - nutęsė jis. - Juk sakiau, kad esu tave matęs! 
Tad ko čia ieškai? 

- Ieškojau, - pataisiau aš jį. - Visą naktį bandžiau surasti 
Gretą Servis. 

- O kodėl manęs apie ją neklausi? 

- O tu ją pažįsti? 

Barmenas truktelėjo pečiais. 

- Greta čia ateidavo. Turbūt gyveno kur nors netoli. Jai kas 
nors atsitiko? 

- Kol kas nežinau. Brolis jos ieško. 

- Tai tas, kuris sėdi kalėjime? Juk būtent tu, atrodo, ten jį 
pasodinai, a? 

- Taip, aš prie to prisidėjau, - sutikau. - O dabar jis paprašė 
manęs, kad surasčiau seserį. 

- Ji jau seniai čia neateina. Atrodo, mergina iš čia kažkur iš- 
sikraustė, bet kelis kartus visgi buvo užėjusi su kažkokiu atva- 
žiavusiu pasipūtėliu. Kad būtum matęs jo kepurę! Mergina lai- 
kėsi įsikibusi į jį. Pinigėlių jis turėjo, ir jų negailėjo. Paskui, 
tiesa, Greta ėmė dalytis pinigais ir gėrimais su savo senais 
draugais, ir tas pasipūtėlis pasiuntė ją po velnių. 

- Tu jį pažįsti? 

Paėmęs skudurėlį, barmenas ėmė rūpestingai valyti staliu- 
ką. 

- Argi įmanoma juos atskirti vieną nuo kito? Visi jie vieno- 
di. Dabar jau daugelis už grotų. Aš išvis stengiuosi nieko ne- 
pastebėti. Geriau laikytis atokiau nuo šios publikos. 

- O su kuo tu ją dar matei? 

- Kelis kartus ji čia atėjo su vietiniais vaikinais. Tai įprasta. 
Jie sėdėjo, gėrė... Apskritai aš atkreipiau dėmesį į tą tipą su 
skrybėle. Daugiau jokių įsidėmėtinų tipų su ja nebuvo. 

Paėmęs mano tuščią stiklinę, jis sumaišė man šviežią kok- 
teilį. Aš gurkštelėjau jo, ir barmenas, pritariamai linktelėjęs, tę- 
sė: 

- Beje, kai ką prisiminiau. Vieną kartą uždariau savo barą ir 
nusprendžiau užeiti pas Lėjų Mičį. Ten ir pamačiau Gretą kaž- 
kokio užsieniečio ir dailios merginos kompanijoje. Vaikinas 
buvo juodukas. 

- Kaip tai? 

Neapibrėžtai mostelėjęs ranka, barmenas paaiškino: 

- Na, toks tamsiaodis, juodaplaukis... Gal indas ar kažkas 
tokio. Jie gėrė, juokėsi 1r be paliovos plepėjo. Ta mergina, ku- 
ri sėdėjo šalia Gretos, buvo tiesiog nuostabi. Lėlytė! Ir labai 
gerai apsirengusi. Turbūt turistė. Daugelis mėgsta čia pasiro- 
dyti apsinuoginusios, tarsi pokylyje “Ritce". 

- O kada tai buvo? - paklausiau aš. 

Susiraukęs barmenas patylėjo kelias sekundes ir pasakė: 

- Gana seniai, net neatsimenu. Daugiau aš Gretos nema- 
čiau. Turbūt kažkur išvažiavo. 

Ištuštinęs savo stiklinę, mečiau ant staliuko kelis dolerius ir 
atsistojau. 

- Na, ką gi, man jau metas, - pasakiau. - Ačiū už pokalbį. 

- Dar ateik. Bet kada. Kartais čia būna smagu. 

- O'key, - nusišypsojau aš. 

Gatvėje buvo pilna žmonių. Atrodė, kad jie atgijo tik atėjus 
nakčiai ir tik dėl to, kad nueitų į kokį nors barą ar restoraną, 
užsisakytų kavos arba alaus ir sėdėtų ten, iki begalybės disku- 
tuodami niekam, išskyrus juos pačius, nesuprantamom temom. 
Du policijos automobiliai lėtai judėjo gatve. Mentai įdėmiai 
žiūrėjo į praeivių veidus ir į kiekvieną neapšviestą vietą, kur 
galėjo kilti koks nors incidentas. Beje, praeiviai nekreipė į po- 
licininkus nė menkiausio dėmesio. 

Pasiekęs 7-ąją aveniu, pasukau į dešinę, nužingsniavau du 
kvartalus ir patraukiau į taksi aikštelę. Staiga pamačiau Kleo. 
Ji sėdėjo bare, esančiame ant kampo. Stumtelėjęs duris, aš jė- 
jau ir atsisėdau šalia merginos. 

- Labas, paslaptingasis nepažįstamasai, - pasakė ji, atplėšu- 
si žvilgsnį nuo laikraščio. 

- Jūs ką, pakaušyje akis turite? 

- Ne, mano platus regėjimo laukas. Juk aš dailininkė, jei 
nepamiršote. 

Sulanksčiusi laikraštį, ji nerūpestingai švystelėjo jį į šoną. 
Paskui Žvilgtelėjo į mane ir nusišypsojo. 

- Nusprendėte paslampinėti naktinėmis gatvelėmis? 

- Taip. Čia daug kas pasikeitė. 

- Pasaulyje viskas keičiasi. Ar ką nors išsiaiškinote dėl Gre- 
tos? 

- Beveik nieko. Ji paliko labai mažai pėdsakų. - Pakvietęs 
barmeną, aš užsakiau “Keturias rožes" ir imbierinio alaus bo- 
kalą. - Beje, kam ji dirbo? 

- Į ją kreipėsi daug agentūrų. Greta beveik visada sutikda- 
vo ir neblogai uždirbdavo. Dažnokai ji dirbdavo modeliu gata- 
vų suknelių parduotuvėje. Prisimenu, vienąkart aš nusiunčiau 
ją pas Dalsę... 

- Kaip jūs pasakėt? 

- Dalsė Makiles, mano darbdavė. Žurnalo redaktorė Prek- 
tono firmoje. Pinigai, aukštuomenė, naujienos iš aukštosios 
mados pasaulio. Šis žurnalas leidžiamas specialiai tiems, kurie 
perka šimtą dolerių kainuojančias sukneles. Greta pasišnekėjo 
su ja, bet tuo viskas ir baigėsi. Gretos išvaizda per daug prasta, 
žemiška, jeigu galima taip išsireikšti. Prektono firmoje dirba 
liesos, plokščiakrūtės ir ilgakojės pempės. Greta jų kompanijo- 
je būtų atrodžiusi tarsi apetitą žadinanti vištelė. 

- O kiek uždirba tos pempės? - pasidomėjau aš. 

- Tos, kurios patenka į pirmąjį dešimtuką, uždirba iki pen- 
kiasdešimties tūkstančių į metus. Kitos gali tegauti vieną ar du 
šimtus į mėnesį. Bet taip būna tik kelerius metus, kol jų veide- 
liai lygūs, skaistūs, be jokios raukšlelės. Šių vargšelių vieninte- 
lė viltis - laimingai ištekėti. 

- O kaip jūs? 

Trumpai nusikvatojusi, Kleo atsakė: 

- Aš pati tvarkau savo gyvenimą. O jei kalbėsime apie vy- 
rus, tai jau dukart buvau ištekėjusi. Beje, abu kartus nesėkmin- 
gai. Dabar renkuosi pati ir tik tuos, kurie man patinka. 

- Ateis laikas ir jūs apsigalvosite, - tvirtai pareiškiau. 

- Galbūt. Jeigu ir apsigalvosiu, tai tik dėl tokio, kaip jūs! - 
Pasilenkusi ji įžnybo man į ranką. - Atminkite, priklausau 
agresyvių moterų tipui! 

Aš gurkštelėjau alaus ir paklausiau: 

- Kaip jums atrodo, ar galėjo Greta išvažiuoti su kokiu nors 
vyrų? 

Nutaisiusi paniekinančią grimasą, Kleo neigiamai papurtė 
galvą. 

- Gretą buvo apnikusios svarbesnės mintys. Ji galvojo apie 
pinigus, o ne apie vyrus. Juk aš jums pasakojau! - Kleo pakėlė 
„savo stiklinę ir pažvelgė į mane. - Jūs pasiryžęs, kad ir kiek tai 
kainuotų, surasti ją? 

- Pabandysiu, bet nežinau, ar pavyks. Greta puikiai sumėtė 
pėdas. 

- Šis miestas pasižymi įdomia savybe, - mįslingai tarė Kleo. 
- Anksčiau ar vėliau, bet būtinai sutiksi ką nors iš pažįstamų, 
kurio jau seniai nematei. Galbūt kas nors iš vietinių ir sutiko 
Gretą. Jeigu tai iš tikrųjų taip svarbu, mes galėtume kartu nuei- 
ti į kelias vietas ir su kai kuo pasikalbėti. 

- Šiandien daugiau negersiu, - atsakiau aš. 

Vienu mauku išgėrusi savo gėrimą, Kleo nušoko nuo tabu- 
retės, sušlamėjusi nailonine suknele. Pažvelgusi man į akis, ji 
klastingai nusišypsojo ir pagrūmojo pirštu. 

- Beje, Gretos skonis labai savitas. Labiausiai jai patikdavo 
kuoktelėję intelektualai. 

- Gerai, veskite, - atsidusau aš. 

Turbūt net ir pasirodžius šmėklai, niekas čia nekreiptų į ją 
dėmesio. Pristatyti vėl atvykusiuosius šioje kompanijoje buvo 
nepriimta. Ore plaukiojo tiršti tabako dūmai, kuriuose buvo 
juntamas lengvas uždraustos žolelės aromatas. Dauguma daly- 
vaujančiųjų jau buvo panirę į saldžių svajų pasaulį. Tam tikrą 
laiką mes su Kleo tylėdami vaikštinėjome tarp šių Žmonių, 
paskui mano palydovė pasilenkusi sušnibždėjo man į ausį: 

- Čia vyksta kassavaitiniai jaunimo pasilinksminimai! Gre- 
ta dažnai čia ateidavo. Daugelis iš čia esančių turėtų pažinoti 
ją. Pabandykite kieno nors paklausti. Galbūt jums pasiseks. 
Jeigu su kuo nors bendrauti bus nepakenčiama, duokite man 
ženklą ir aš jums pagelbėsiu. 

Bute buvo maždaug dvidešimt žmonių. Daugelis, gulėdami 
ant grindų, klausėsi graudaus dviejų gitarų, kuriomis grojo vai- 
kinai, įsitaisę ant palangės, raudojimo. Mergina su trumpais 
plaukais ir aptemptais džinsais dainavo dainą, kurioje skundė- 

si savo nelaimingu gyvenimu. Jos akys buvo užmerktos, ran- 
kos suspaustos į kumščius; taip ji išreiškė ir nusivylimą, ir 
protestą vienu metu. Aš du kartus apėjau visą kompaniją ir ga- 
lų gale nusprendžiau prisijungti prie dviejų vaikinų virtuvėje. 
Vaikinai sėdėjo prie i1mprovizuoto baro ir vaišinosi alkoholiu. 
Už butelių baterijos aš pamačiau didžiulį katilą, iki pusės pri- 
pildytą įvairaus dydžio smulkmenų, tarp kurių mėtėsi kelios 
vienišos dešimties dolerių kupiūros. Išsitraukęs 1š kišenės pen- 
kis dolerius, aš švystelėjau juos į katilą. 

Barzdotas vaikinas nusišaipė ir tarė: 

- Tik pažiūrėkit, tarp mūsų atsirado bankininkas. 

Jis pakėlė savo bokalą, sveikindamas mane. 

- Prisėsk, drauge. Mes retai čia matome tokios vertės bank- 
notus. 

Nusišypsojęs aš gurkštelėjau viskio ir pasakiau: 

- Nuostabus vakarėlis. 

- Mėšlas, - nepagarbiai atšovė barzdočius. - Buvo puiku, 
kai čia ateidavo viena mažytė, kuri meistriškai atlikdavo pilvo 
šokį. - Timptelėjęs sau už barzdos, jis išsiviepė. - Ar patinka 
tokie pokštai? 

- Ne. 

- Taip aš ir supratau. Tu ne iš tokių. 

- Užtai galiu mintinai padeklamuoti pirmąsias dešimt eilu- 
čių iš “Gani Din“, - pasakiau. 

Nusikvatojęs barzdočius prilipo prie alaus butelio. 

- Turbūt senstu, drauguži. Tokius, kaip tu, lengva suprasti. 
Štai man jau greitai trisdešimt ketveri, o aš, tarsi berniūkštis, 
velkuosi į koledžą. Tiesa, man ėmė darytis nejauku jaunesnių- 
jų kurso draugų kompanijoje. Netgi imu galvoti, kad mano tė- 
tis buvo teisus, kai mane įkalbinėjo pradėti dirbti jo kontoroje. 
Kai tik pradedu apie tai galvoti, visas mano entuziazmas kaž- 
kur dingsta. - Patylėjęs jis mąsliai tarė: - Galbūt iš pradžių man 
reikia nusiskusti barzdą? 

- Ir nusikirpti taip pat nepakenktų, - patariau aš. 

- Na, tada studentiška kepuraitė man bus tikrai per didelė! - 
juokdamasis pasakė jis. - O kaip tu čia patekai, drauguži? 

- Kleo atvedė. 

- A, ta bandelė su putniu užpakaliuku! Apie ją pasakoja 
smagių dalykėlių, bet, atrodo, visa tai melas. Bet kuris vaikinas 
norėtų su ja permiegoti. Tu jau smaguriavai? 

- Ne. 

- Tai bent! Na ir atsakymas! Bet kuris kitas būtų sumela- 
vęs! Bet, tikiuosi, ketini? 

- Aš dar apie tai negalvojau. 

- Klausyk, drauge, tavo požiūris į gyvenimą neteisingas. 
Taip gali prašauti pro šalį. Kleo nemėgsta, jeigu kas nors Žiūri 
1 ją abejingai. Beje, kur su ja susipažinai? 

- Ieškojau Gretos Servis ir netikėtai susidūriau su Kleo. 
Greta anksčiau gyveno tame pačiame name. 

- Gretos? - Barzdočius nustebęs pažvelgė į mane. - Bet juk 
ji seniai išvažiavo. Ar jus kas nors siejo? 

- Ašjos anksčiau niekada nemačiau. 

- Tikiu. Daugelis bandė prie jos prieiti, bet ją nelengva įkal- 
bėti. Vaikinai iki šiol Gretą prisimena. Vieną kartą Solas at- 
sitiktinai sutiko mergytę mieste, bet ji greitai paspruko. Tik 
pamanykit, nenori pažinti senų draugų! 

- O kas tas Solas? 

- Štai jis! - Barzdočius parodė į vaikiną, vilkintį raudonus 
languotus marškinius. Jis tupėjo prie pat durų ir, pasirėmęs 
rankomis smakrą, klausėsi dainos, pritariant dviem gitaroms. - 
Palauk, tuoj aš jį atvesiu! 

Mano pašnekovas, kažką pasakęs Solui, atvedė jį pas ma- 
ne. Solas Dekeris versdavosi atsitiktiniais uždarbiais, kurda- 
mas skelbimus ir krintančias į akis antraštes madingiems mo- 
terų žurnalams. Vieno iš tokių žurnalų redakcijoje jis ir susipa- 
žino su Greta Servis, kuri tuo metu ten dirbo. 

- Vienas jos draugas prašė manęs perduoti jai raštelį, - pa- 
sakiau aš. - Jis surado Gretai kažkokį darbelį. 

Solas išsiviepė. 

- Manau, jai dabar nusispjaut ir į senus draugus, ir į darbą. 
Aš sutikau ją išeinančią su kažkokiu biznieriumi iš prabangaus 
naktinio klubo. Greta buvo apsisiautusi kailiais ir apsikarsčiusi 
briliantais. Linktelėjo man, pasisveikino ir paskubėjo dingti. 
Aš tik spėjau paklausti, ar ji girdėjo apie Eleną Peston. Greta 

kažkaip keistai pažiūrėjo į mane, tylėdama linktelėjo ir įlipo į 
taksi. 

- Elena Peston? - perklausiau aš. 

- Tai juk ta beprotė, kuri nusiskandino! Ji su Greta vienu 
metu fotografavosi žurnalui “Sinjora Fešiz“. Aš tada taip pat 
ten uždarbiavau. Reikia pripažinti, šios merginos turėjo gana 
didelį pasisekimą. Manau, kad jos buvo artimos draugės, labai 
artimos. O dabar Greta, iš visko sprendžiant, neblogai gyvena. 

- Taip? - subumbėjau aš. 

- Žinoma! Tas tipas, su kuriuo ji buvo, labai panašus į Čarlį 
Čapliną. Toks žemas, juodas, su ūsiukais ir drėgnomis akimis. 
Jis kažkaip labai jau skubiai įsitempė ją į taksi. 

- O kur galėčiau rasti Gretą? - paklausiau. 

Solas šyptelėjo. 

- Niujorke. Kurgi dar? 

- Galbūt kas nors žino tiksliau? 

- Vargu. Aš vienintelis, matęs ją paskutiniu metu. Mergina, 
matyt, gavo tai, ko siekė. Ir jai dabar mes nerūpim. Esu tikras, 
kad ji daugiau nedirba. 

Dainininkai kaip tik užtraukė naują dainą. Šį kartą - apie 
prakeiktą karą. Išgėręs viskio, aš įėjau į kambarį. Kleo sėdėjo 
ant sofos kažkokių susivėlusių jauniklių apsupta. Gurkšnodami 
alų, jie mėgino su ja apie kažką rimtai šnekučiuotis. Nuspren- 
džiau jiems padėti: priėjau ir šypsodamasis paėmiau Kleo už 
rankos. Kad neužgaučiau švelnių jauniklių jausmų, aš seno 
draugo tonu tariau: 

- Mums metas eiti, brangioji. 

Vienas iš spuoguotų jos pašnekovų griebė man už rankos ir 
įniršęs sušnypštė: 

- Na, tu, senoli, atsargiau! 

Suspaudęs pirštais jo riešą, aš išsišiepiau ir mandagiai pasi- 
teiravau: 

- Jūs kažką pasakėte? 

- Ne, ne, viskas gerai! - skubiai užtikrino jis. 

Aš paleidau jo ranką. 

Nusikikenusi Kleo paėmė mane už parankės ir mes pasu- 
kome link išėjimo. 

- Tu tiesiog genijus! - sužavėta tarė ji. - Gerai, eime pas 
mane gerti kavos. Noriu tau kai ką parodyti. 

Mes išėjome iš buto, aš stumtelėjau duris koja, ir jos užsi- 
trenkė. Kleo tuoj pat pakibo man ant kaklo. Jos karštos lūpos 
įsisiurbė į manąsias, tarsi ji būtų norėjusi mane praryti. Kleo 
švelniai paėmė mano ranką ir priglaudė prie savo šilto pilvo. 
Paskui pakėlė mano ranką prie savo krūtinės. Nuo mano pirštų 
prisilietimų Kleo kūnas įsitempė ir, rangydamasis bei degda- 
mas aistra ir geismu, prigludo prie manojo. Aš atsargiai atsi- 
traukiau ir paėmiau ją už rankų. Kleo akys degė viską naiki- 
nančia meilės ugnimi, drėgnos lūpos drebėjo. Ji žvelgė į mane 
ilgai bei įdėmiai, po to paklausė: 

- Tu nenori kavos? 

Aš tylėjau. 

Liūdnai nusišypsojusi, Kleo pirštų galiukais palietė mano 
veidą. 

- Gerai, herojau, kitą kartą aš būtinai atsigriebsiu. 

- Neaušink veltui burnos, - nusišypsojau. 


4 skyrius 


Įėjęs į biurą, nusivilkau šlapią lietpaltį, papurčiau jį ir nu- 
mečiau ant kėdės atlošo. Ant mano stalo stovėjo garuojančios 
kavos puodelis - Veldos atidumo man ženklas. Aš spėjau iš- 
gerti tik pusę puodelio, kai Velda įėjo į kambarį ir padėjo prieš 
mane savo atspausdinto pranešimo lapus. 

- Praleidai audringą naktį? - kandžiai pasidomėjo ji. 

Mintyse nusikeikęs, ramiai atsakiau: 

- Veltui laiko neleidau. Atrodo, aš aptikau Gretos Servis 
pėdsakus. 

- Aš taip pat. 

- Ką? Nagi, nagi! Papasakok man, ir kuo greičiau! 

- Greta buvo skolinga šešis šimtus dolerių. Ji atsiskaitydavo 
nuosekliai, kiekvieną mėnesį. Paskui staiga sumokėjo iškart 
visą likusią sumą. Nuo to laiko Greta daugiau nieko nepirko 

tose parduotuvėse ir dingo, niekam nepalikusi savo adreso. Aš 
pasikalbėjau su viena moterimi iš kreditų skyriaus parduotuvė- 
je, kur Greta paprastai apsipirkdavo. Ta moteris pasakė, kad 
Greta dėvėjo daug geresnes sukneles, negu tos, kurios buvo 
parduodamos parduotuvėje. Tad kurgi tu buvai praėjusią naktį, 
ą? 

- Dirbau, - atsidusau aš. 

Paskui trumpai papasakojau Veldai tai, ką man pavyko iš- 
siaiškinti. Ypač pabrėžiau tą faktą, kad Greta buvo artima Ele- 
nos Peston draugė. Pasižymėjau tai bloknote, Velda dalykiškai 
pasidomėjo: 

- Nori, kad aš tai išsiaiškinčiau? 

- Taip, pabandyk. Apklausinėk Peston pažįstamus. Turbūt 
jie prisimena tą savižudybę. Jeigu reikės ką nors patepti, duok 
kelis žalius. Prisistatyk jiems reportere, kuriai pavedė išaiškinti 
kai kurias smulkmenas. Ir, prašau, būk atsargi. 

- O kaip tu? - Ji kumštelėjo alkūne man į šoną ir klastingai 
nusišypsojo. - Gerai, gerai, aš tau nepriekaištausiu. Bet galėjai 
apsivilkti švarius marškinius. Ant tavo apykaklės lūpų dažų 
žymės. 

- Tiesiog stengiuosi vaidinti savo vaidmenį, - atsakiau aš. 

- Kurgi ne! Kartais man tave norisi primušti. - Ji iš kavinu- 
ko pripildė mano puodelį ir paklausė: - Tad ką tu apie tai gal- 
voji? 

- Manau, kad šis tas aiškėja. Gretą matė mieste. Ant jos 
puikavosi briliantai ir kailiai. Manau, jog mergina rado turtin- 
gą klientą. 

- Tokią pat nuomonę girdėjau ir kreditų skyriuje. Galėtum 
kartu su Patu peržiūrėti skelbimus apie dingimus. 

- O kam? Tai beprasmiška. Niekas jos neieškos. Garis krei- 
pėsi tiesiai į mane. Mums su tavimi teks gerokai padirbėti 
kojomis. 

- Kaip manai, ar ją atpažins pagal tą fotografiją, kurią tau 
davė Gajus? Nuotrauka nelabai vykusi. 

- Žinau, kur galima gauti puikią Gretos nuotrauką. 

Pasiėmusi savo kavą, Velda prisėdo ant mano krėslo alkūn- 
ramsčio. 

- Nori pasakyti, kad aš dirbsiu, o tu tuo metu ištvirkausi? 

- O kodėl gi aš norėjau, kad tu dirbtum kartu su manimi? - 
linksmai nusistebėjau aš. 

- Oi, na ir klius tau kada nors nuo manęs! - rūsčiai pažadė- 
jo ji. 

- Gerai, pažiūrėsim. Patas skambino? 

- Ne. Bet skambino Gajus. Prašė tau perduoti, kad jis atidė- 
jo savo kelionę. Nori: parašyti kelis straipsnius apie Mitčo 
Templo nužudymą. Paskambink jam. 

- Gerai. 

Išgėręs savo kavą, aš ištiesiau ranką link lietpalčio. 

- Pasirodysiu po pietų, brangioji. 

- Maikai... 

- Taip? 

- Aš vis prisimenu tuos apatinius... 

- Viską atsimenu, nesijaudink. Mitčą Templą nužudė neat- 
sitiktinai. Patas būtinai ką nors suuos. O kai tik jis ras pėdsa- 
kus aš apie tai sužinosiu. 


a 
ė 


Prektono kontora buvo įsikūrusi viršutiniuose keturiasde- 
šimties aukštų dangoraižio, neseniai pastatyto 6-0joje aveniu, 
aukštuose. Tai buvo tikras monumentas iš stiklo ir betono, iš- 
kilęs komercijos dievo garbei. Visur buvo švaru, kaip ligoninė- 
je. Įėjęs į holą, aš sustojau prie direktorių tarybos sąrašo, ku- 
riame suradau Dalsės Makiles pavardę. Ji vadovavo madų sky- 
riui. Jos ofisas buvo paskutiniame aukšte. Aš įlipau į lifto kabi- 
ną, kurioje buvo pilna moterų. Kai paspaudžiau viršutinio 
aukšto mygtuką, jos supratingai susižvalgė. 

Atsidūriau tikroje moterų karalystėje. Ant sienų kabėjo ak- 
varelės darbai, langus dengė skoningai parinktos užuolaidos, o 
storas blyškiai žalias kilimas, patiestas ant grindų, švelniai su- 
gėrė žingsnių garsus. Priimamojo sienos buvo papuoštos bran- 
giais paveikslais, nutapytais aliejiniais dažais, bet, atrodė, kad 
čia kažko trūksta. Dvi užguitos vyriškos lyties būtybės, kurios 
tūnojo priimamajame, buvo panašios į vargšes išsigandusias 

pelytes, patekusias į namą, kuriame pilna katinų. Jie vergiškai 
nuolankiai šypsojosi gražiosios lyties atstovėms, kurių galvas 
puošė neįtikėtinos skrybėlės, labiau panašios į karūnas. Rūpes- 
tingai atlikdami savo niekam nereikalingą darbą, vyriškos ly- 
ties padarai buvo dėkingi savo viršininkėms už jų atsainius 
galvos linktelėjimus, ir be atvangos kartojo: “Ačiū jums". Ši 
vieta labai priminė haremą, o du tarnautojai - eunuchus. Vie- 
nas iš jų, pamatęs mane, pažiūrėjo taip, tarsi aš būčiau smulkus 
gatvės prekeivis, kuris drįso prisiartinti prie grafo pilies vartų. 
Jis jau norėjo paklausti, ko man reikia, bet pastebėjęs greitą 
priimamojo sekretorės žvilgsnį, tuoj pat tylėdamas nuspūdino 
šalin. 

Sekretorė buvo rūsčios išvaizdos moteris, griežtai sučiaup- 
ta burna ir įžvalgių akių valdingu žvilgsniu. Apskritai ji buvo 
labai panaši į dievobaimingų mergaičių pensiono vyresniąją. 
Jos veido išraiška aiškiai bylojo, jog ji nepermaldaujama ir ne- 
sileis į jokius kompromisus. Tai buvo tikras pririštas šuo, kurį 
čia patupdė tam, kad ne pasveikintų, o aplotų visus lankytojus. 
Sekretorė vilkėjo pusiau kariško kirpimo kostiumą, o balse 
skambėjo neslepiamas priešiškumas. 

- Kuo galiu padėti? - valdingai pasiteiravo ji. 

Aš nustebau, išgirdęs šią frazę. Man pasirodė, kad furija 
tiesiog paklaus, kurių velnių aš čia šlaistausi. 

- Norėčiau susitikti su Dalse Makiles, - pasakiau. 

- Jūs susitarę? 

- Ne. 

- Tada tai neįmanoma. 

Atsakymas buvo trumpas ir ryžtingas. Kad man neliktų jo- 
kių abejonių, furija tuoj pat įsikniaubė į kažkokius popierius 
ant savo stalo. 

Tačiau aš nebuvau Peliuko Mikio veislės, kurios du atsto- 
vai trynėsi po priimamąjį. Apėjęs stalą, pasilenkiau prie sekre- 
torės ausies ir kai ką pašnibždėjau. Furijos akys vos neišvirto. 
Ji akimirksniu pabalo, paskui paraudo, o iš jos gerklės išsiver- 
žė kažkoks apgailėtinas, prislopintas lyg ir riksmas, lyg ir spie- 
gimas. 

- Na! - reikliai tariau aš. 

Papurčiusi galvą, furija apsilaižė perdžiūvusias lūpas. Pas- 
kui staigiai atsistojo ir skubiai dingo už durų, ant kurių kabė- 
jo lentelė: “Pašaliniams įeiti draudžiama". 

Po minutės ji grįžo ir baikščiai prilaikė duris ranka, kad ga- 
lėčiau įeiti į kabinetą. Kai aš nusišypsojau jai tiesiai į veidą, ji 
išsigandusi atšoko ir greitai uždarė duris. 

Moteris, sėdėjusi ant sofos, buvo visai ne tokia, kokią aš 
įsivaizdavau. Ji buvo brandaus grožio; tokį grožį dovanoja vi- 
dutinis amžius, jeigu gamta, žinoma, sutaria su mados reikala- 
vimais ir mokėjimu save prižiūrėti. Moters pasidabruoti plau- 
kai minkštomis bangomis gaubė švelniai įdegusį veidą. Jos 
burna buvo jautri su putliomis lūpomis, kuriose žaidė draugiš- 
ka šypsena. 

Padėjusi kažkokius prospektus ant kavos stalelio, moteris 
gracingai atsistojo. Aš su pasitenkinimu stebėjau, kaip skonin- 
gai ir grakščiai juoda suknelė aptempė jos liekną figūrą, iškilią 
krūtinę ir stangrias šlaunis. Tačiau labiausiai mane pakerėjo 
akys. Didžiulės, neįtikimai žalios spalvos, jos buvo panašios į 
du linksmai Žaižaruojančius smaragdus. 

- Mis Makiles? - mandagiai pasiteiravau aš. 

Nusišypsojusi taip, kad suspindėtų balti dantys, ji ištiesė 
man ranką. 

- Ką jūs pasakėte mis Tabor? Niekada nemačiau jos taip iš- 
sigandusios. 

- Nenorėčiau to pakartoti. 

- Ji net nežino jūsų vardo. 

Aš atsargiai paspaudžiau tvirtą šiltą delną. 

- Maikas Hameris, privatus detektyvas. 

- Nejaugi? - nusijuokė ji. - Tai kažkas nauja. Dabar, atrodo, 
suprantu, kodėl mis Tabor buvo taip išsigandusi. Jūsų vardas 
man girdėtas. Ar negalėjau jo girdėti kur nors anksčiau? 

- Visai įmanoma. 

Ji vėl atsisėdo ant sofos, ištiesė man cigarečių pakelį. Aš at- 
sisėdau ant kėdės, stovėjusios prie sofos, po to mes su mis Ma- 
kiles prisidegėme cigaretes jos inkrustuotu žiebtuvėliu. 

- Neslėpsiu, jog man smalsu, misteri Hameri. Sakykite, 
kam jūs dabar dirbate? 

Išleidęs dūmų debesėlį, išsitraukiau iš kišenės nuotrauką. 

- Dirbu savo malonumui. Ieškau šios merginos. Jos vardas 
Greta Servis, ji dirbo manekene. 

Paėmusi fotografiją, mis Makiles tam tikrą laiką į ją Žiūrė- 
j0. 

- Jūs manote, kad turėčiau ją pažinoti? 

- Galbūt. Ji kreipėsi į jūsų agentūrą Kleo patarus... 

- Kleo? - atgijo mis Makiles. - Aš pažįstu Kleo. Ji viena ge- 
riausių mūsų darbuotojų. 

- Kaip manote, ar galėtumėt rasti mis Servis nuotraukų? - 
paklausiau aš. 

- Manau, kad taip. Palaukite minutėlę. - Ji pakėlė telefono 
ragelį ir nuspaudė svirtį. - Marta, pažiūrėkite, ar nėra mūsų 
kartotekoje Gretos Servis nuotraukų. Tai pozuotoja. Jeigu rasi- 
te, atneškite man. 

Padėjusi ragelį mis Makiles pažvelgė į mane. 

- Ši mergina dirbo mūsų agentūroje? 

- Suprantate, e-e... Man atrodo, Greta nelabai tiko šiam dar- 
bui. Juk visos jūsų manekenės - pačios aukščiausios klasės. 

- Laimei, mus domina moteriškosios žmonijos pusės nuo- 
monė, - su šypsena ištarė mis Makiles. - Jūs, vyrai, į moteris 
žiūrite tik kaip į lengvabūdišką nuotykį... 

Aš pažvelgiau į ją ir prieš savo valią nusišypsojau. Atmetu- 
si galvą ant sofos atramos, mis Makiles skambiai nusikvatojo. 
Jos akys sužibo. 

- Aš, ačiū Dievui, taip pat ne aukščiausios klasės! Ir visai 
nenorėčiau marinti savęs badu! 

- Vargu ar badas ką nors pakeistų, - pasakiau aš. - Viskas 
priklauso nuo gamtos, jos nepakeisi. 

- Tokius žodžius retai galima išgirsti šiame kambaryje, - 
klastingai nusišypsojo ji, iššaukiančiai pažiūrėjusi į mane. - 
Manau, jūs didelis panašių dalykų žinovas? 

- Kol kas nusiskundimų manimi nebuvo, - kukliai atsakiau 
aš. 

Netikėtai pasigirdo beldimas į duris, ir į kambarį įėjo aukš- 
ta plona mergina. Rankose ji laikė aplanką. Atidavusi jį mis 

Makiles, mergina tuoj pat išėjo, spėjusi mesti į mane nerimas- 
tingą žvilgsnį. 

- Taip, jūs, iš visko sprendžiant, padarėte didelį įspūdį pri- 
imamajame, - pastebėjo mis Makiles, atversdama aplanką. 

Peržiūrėjusi turinį, ji ištiesė jį man. 

Viduje radau spausdintą mašinėle tekstą, kuriame buvo 
smulkiai surašyti visi Gretos Servis išorę apibūdinantys bruo- 
žai. Namų adresas buvo nurodytas Grinvič-Vilidže. Taip pat 
buvo kelios iškarpos iš siuvimo pramonės reklaminių skelbi- 
mų. Gulėjo kelios fotografijos, kuriose Greta vilkėjo įvairius 
kostiumėlius. Jos veidas buvo paslėptas arba po aukštai pakelta 
apykakle, arba po skrybėle plačiais atvartais. Ant keturių foto- 
grafijų kitų pusių buvo uždėtas Prektono firmos antspaudas. 
Taip, iš tikrųjų, nė viena suknelė Gretos Servis kūnui netiko 
taip, kaip būtų tikęs bikinis. Pernelyg atviras buvo toks kūnas, 
o veidas dvelkė aistringu geismingumu, kurio niekaip nebuvo 
įmanoma paslėpti. Juodi it smala plaukai aiškiai liudijo apie 
pietietišką merginos temperamentą. Kad ir kokia poza Greta 
būtų pozavusi, vis tiek buvo aišku, jog jei būtų jos valia, ji 
vaikščiotų apsinuoginusi. 

- Manau, jūs irgi tai pastebėjote? - paklausė mis Makiles. 

- Graži mergina. - atsakiau. 

- Aš ne apie tai. Ši mergina tiesiog netinka mūsų agentūrai, 
tokios mūsų biznio sąlygos. 

Išsirinkęs vieną iš labiausiai pavykusių fotografijų, aš pa- 
klausiau: 

- Ar galiu ją pasiimti? 

- Žinoma. Tikiuosi, kad tai jums padės. Negatyvai vis tiek 
liks pas mus. Kartais mes gauname gana specifinius užsaky- 
mus iš kai kurių verslininkų. Taip būna retai, bet visgi būna. 

Susukęs nuotrauką į vamzdelį, aš paslėpiau ją kišenėje. 

- Sakykite, o kas nors iš jūsų darbuotojų ar gali ką nors Ži- 
noti apie Gretą? 

- Vargu. Ji buvo atėjusi prieš kelis mėnesius. Į mūsų agen- 
tūrą naujos merginos kreipiasi kiekvieną dieną. Galų gale mes 
tiesiog ėmėme jų nebeskirti vienos nuo kitos. Gaila, bet mūsų 
biznis nuasmenina Žmones. Aš prisimenu, kad gavau iš Kleo 

raštelį dėl Gretos. Perdaviau šį raštelį kažkam iš personalo. 
Kleo gana dažnai rekomenduoja mums merginas. Kai kurios 
iš jų paskui mums dirba. Kleo nuojauta nuostabi, bet štai dėl 
Gretos ji aiškiai apsiriko. Mano nuomone, ji nesuderino norų 
su tikrove. Gretos Servis fotografijos labiau tiktų vyrų žurna- 
lams. 

- O kiek ten moka? 

Patraukusi pečiais, Dalsė pagalvojo ir pasakė: 

- Mažiau, negu mes. Mūsų merginos gauna labai didelius 
honorarus. Kai kurios net įsitaiso Holivude. 

Aš pakilau. 

- Dėkoju, mis Makiles. Atleiskite, kad sutrukdžiau. 

- Man buvo malonu su jumis pasikalbėti. - Jos akyse su- 
spindo valiūkiškos kibirkštėlės. - Šiandien sėkmingas rytas... - 
Ji truputį suraukė nosytę. - Gal man pranešite, kai rasite tą 
merginą. 

- Būtinai. 

- Jums gali pasirodyti juokinga, bet manyje slypi kažkokie 
motiniški jausmai visoms šioms merginoms. Juk jų labai sun- 
kus darbas. 

Mis Makiles ištiesė man ranką, ir aš ją paspaudžiau. Atro- 
do, kad ranką suspaudžiau per daug stipriai, bet mis Makiles 
net nesusiraukė. Jos atsakomasis paspaudimas buvo tvirtas ir 
malonus. 

- Pažadu, kad pranešiu, kai tik rasiu Gretą, - pakartojau aš. 

- Būsiu jums dėkinga. Nepamirškite, prašau. 

Pamačiusi mane, furija priimamajame instinktyviai atšoko, 
o kai aš ėjau pro šalį, nuraudo, sugavusi mano žvilgsnį. Kitą 
akimirką ji pasipiktinusi prunkštelėjo ir apsimetė, jog manęs 
nepastebi. Kiti darbuotojai palydėjo mane nustebusiais žvilgs- 
niais. 

Paspaudęs lifto iškvietimo mygtuką, aš ėmiau laukti, klau- 
sydamasis oro švilpesio šachtoje už uždarytų durų. Pagaliau 
švilpesys nutilo ir durys lėtai atsidarė. Iš kabinos išlipo tam- 
saus gymio vyras su lagaminu, kokius paprastai nešioja diplo- 
matai. Abejingai į mane pasižiūrėjęs, lankytojas praėjo pro 

mane į priimamąjį. Aš įlipau į liftą 17 paspaudžiau mygtuką 
“holas"". Kartu su keliais darbuotojais ir čia dirbančiomis po- 
zuotojomis nuvažiavau žemyn. Atsidūręs gatvėje, giliai įkvė- 
piau oro, persismelkusio parfumerijos kvapų mišiniu. 

Per paskutinįjį dešimtmetį 6-oji aveniu taip pasikeitė, kad 
visiškai neteko savo individualumo. Dabar ji virto tipiška gat- 
ve, biznio imperijos dalimi. Kai priėjau prie “Mėlynosios ro- 
žės“ restorano, kur turėjau susitikti su Gajumi Gardneriu, lan- 
kytojų, baigiančių valgyti priešpiečius, srautas jau išseko. 

Mes atsisėdome prie staliuko kampe, šalia barto. Aš atsisė- 
dau veidu į salę, o Gajus - prieš mane. Jis ėmė traukti iš kiše- 
nių kažkokius popierėlius ir dėti juos ant stalo. Gajus atrodė 
taip, tarsi jį būtų užpuolę niežai, o jis niekaip negalėtų pasika- 
syti. Galų gale neišlaikęs jis paklausė: 

- Maikai, į ką įsipainiojai šį kartą? 

- Nereikia taip jaudintis, drauguži, - nusišypsojau aš. - Pa- 
bandyk pats atspėti. 

- Gerai, pabandysiu. - Jis pasimuistė ant kėdės, stengdama- 
sis patogiau įsitaisyti, paskui atsmaukė akinius ant kaktos. - Iš 
pradžių tu aptikai Maksinos Delani lavoną, paskui susitikai su 
Mitčų Templu, po ko jį nugalabijo, o paskui su Patu atsidūrei 
jo namuose. Žurnalistai kažkodėl nebuvo įleidžiami. 

- Palauk, Gajau, ne taip greitai. 

- Betgi tai tiesa! Mūsų reporteris matė, kaip tu patyliukais 
sprukai per užpakalinį išėjimą! O dabar ieškai Gretos Servis. 
Maikai, ką tu rezgi? Man atrodo, tu visiškai kvaištelėjai! 

- Gajau, nurimk... 

- Nepertrauk manęs! - įpyko jis. - Man teko atidėti savo ke- 
lionę į Majamį. Mūsiškį Mitčą Templą nudaigojo, o tu vis dar 
žaidi su manimi slėpynių! Kada tai baigsis? 

- Jeigu nurimsi, pabandysiu tau šį tą paaiškinti. 

- Klausyk, Maikai, kuo tu mane laikai? Prisimink, kiek 
mums kartu teko visko patirti! 

- Gerai, klausyk. Bet žinok, aš išsakysiu tik savo nuomonę... 

Trumpai jam išdėsčiau viską, ką žinojau. Gajus karštligiš- 
kai kažką užsirašinėjo ant popieriaus skiautelės. 

Baigęs aš pasidomėjau: 

- Na, ir ką tu apie tai galvoji? 

- Vadinasi, taip. Garis Servis tvirtina, kad jo sesuo pažinojo 
abi merginas: ir Eleną Peston, ir Maksiną Delani. Tu išsiaiški- 
nai, kad Greta iš tikrųjų buvo pažįstama su Peston. Tai ne- 
sukelia jokios nuostabos žinant, kokiu bizniu jos vertėsi. Apsk- 
ritai jos turėtų turėti daug bendrų pažįstamų. Daug merginų 
1eško darbo ir susitinka įvairiose reklamos agentūrose. Tu su- 
žinojai, kad Greta gyvena kažkur mieste. Niekas, išskyrus mer- 
ginos brolį, jos neieško. Garis jos ieško vien dėl to, kad suži- 
nojo apie tų dviejų merginų mirtį. Šitai turbūt ir viskas. 

- Greta dingo, - priminiau aš. 

- Visai ne, - paprieštaravo Gajus. - Mes tiesiog nežinome, 
kur ji šiuo metu gyvena. Argi tai taip jau neįprasta mūsų mies- 
te? Kažkoks vaikinas apvilko ją kailiniais, apkarstė brangiais 
papuošalais, ir ji tuoj pat pamiršo visus savo ankstesnius drau- 
gus! Kas čia tokio? Įprastas reiškinys. 

- Taip tai taip, - su atodūsiu sumurmėjau aš, - bet Žinai, ma- 
ne apėmė kažkokia negera nuojauta... 

- Atsargiau, drauguži! - pasakė jis. - Man labai nepatinka 
toks tavo žvilgsnis. Dabar aš beveik tikras, kad tu visa galva 
pasinersi į šį tyrimą! 

- Galbūt, galbūt... Gal sužinojai ką nors nauja apie Templą? 

Nusmaukęs antakius ant nosies galiuko, Gajus pažvelgė į 
mane pro stiklų viršų. 

- Aš visada sakiau, kad žurnalistų geriau neįžeidinėti. 
Templo nužudymas visus sujaudino. O juk tu žinai, kiek daug 
mes turime informacijos šaltinių. Mes tam tikra prasme taip 
pat mentai. “ Naujienos" visada stengiasi pasiųsti savo darbuo- 
tojus ten, kur atsitinka kokie nors nemalonumai. Be to, ir kiti 
leidiniai elgiasi taip pat. Todėl mus kartais pasiekia tokios ži- 
nios, apie kurias mentai nieko nežino. 

- Pavyzdžiui? 

- Mitčas buvo patyręs žurnalistas ir kiekvieną dieną viską 
užsirašinėdavo. Bobis Deilas, peržiūrinėdamas redakcijoje as- 

meninius Mitčo daiktus, tarp jų rado ir dienoraštį. Vienintelė 
tema, kurią tyrinėjo Mitčas, - tai ryšys tarp Peston ir Delani. 
Jis prirašė visą puslapį savo samprotavimų šia tema. Ten pat 
Mitčas parašė ir apie Pato Čemberso prašymą, kurį šis perdavė 
jam per tave. Prisimeni? Patas prašė, kad Mitčas kol kas nety- 
rinėtų šios bylos. 

- Nereikia kaltinti Pato. 

- Niekas jo ir nekaltina. Bet Mitčas nepaklausė šio patari- 
mo. Jis apėjo daug parduotuvių, kuriose buvo pardavinėjami 
apatiniai, panašūs į tuos, kuriuos dėvėjo merginos. Jis išleido 
daugiau kaip tris šimtus baksų, pirkdamas šiose parduotuvėse. 
Tą dieną, kai Mitčą nužudė, į jo ofisą paštu ėmė plaukti pake- 
tai. 

- Na ir kas iš to? 

- Mitčas, be abejonės, kažką aptiko! Todėl jį ir nužudė! 
Savo mirties dieną jis buvo labai susijaudinęs ir visą valandą 
prasėdėjo mūsų informacijos biure, peržiūrinėdamas fotografi- 
jas. Mitčas nieko neišsinešė iš biuro, kitaip būtų rastas tam 
tikras įrašas registracijos žurnale. Informacijos biuro darbuo- 
tojai net nežino, kokiame skyriuje Mitčas rausėsi. 

- Ar Mitčas ką nors užsirašė apie tai? 

- Ne. Arba jis buvo pernelyg susijaudinęs, arba nesuspėjo 
nieko užrašyti. 

- M-taip, keista. Mitčui tai nebūdinga. 

- Būtent! Deilas tvirtina, kad Mitčas turėjo dar kažkokius 
užrašus, kuriuos visą laiką nešiojosi su savimi. 

- Betgi jo bute nieko nerado. 

- Ir ką gi tai reiškia? Juk Mitčas ne veltui iš paskutiniųjų jė- 
gų siekė savo švarko. Jam pavyko iš kišenės ištraukti tik nosi- 
nę. O gal jis bandė išgelbėti užrašus? Visai įmanoma, kad žu- 
dikas pasiėmė juos, o paskui pasislėpė. 

- Bet juk tie, kurie užsakė žmogžudystę, negalėjo nepagal- 
voti apie tai, kad Mitčas turbūt turi savo užrašų kopiją. 

- Gal ir taip. Bet jie turėjo vieną vienintelę galimybę, kuria 
ir pasinaudojo. Ir, reikia pripažinti, neapsiriko... Beje, anksčiau 
ar vėliau, kas nors būtinai išaiškės. Mitčo pėdomis dabar eina 
ir farai, ir reporteriai. Mes jau nustatėme, kad Mitčas Templas 

keturis kartus skambino Normanui Garisonui, to pačio laikraš- 
čio politikos apžvalgininkui. Normano nebuvo namie, ir Mit- 
čas prašė, kad Normanas tuoj pat jam paskambintų, kai tik 
grįš. Mitčas mirė, taip ir nepasikalbėjęs su Normanu. Apskritai 
jie susitikdavo labai retai, tad šis skambutis atrodo gana keis- 
tas. 

Pamatęs, kad noriu kažką pasakyti, Gajus sustabdė mane. 

- Palauk, aš dar nebaigiau. Tą dieną, kai Mitčas kapstėsi 
informacijos skyriuje, jis pasiuntė raštelį kažkokiam Mileriui, 
kuris dirba inžinieriumi “Perikl Kemiklz“ kompanijoje. Jeigu 
tiksliau, jis dirba jų Egipto filiale Kaire. Mes išsiaiškinome, 
kad Mitčas norėjo susitikti su Mileriu kažkokiu labai svarbiu 
klausimu. Tačiau inžinierius kaip tik ruošėsi išvažiuoti į Egip- 
tą ir neturėjo laiko susitikimui. Tas Mileris tvirtina, kad nejsi- 
vaizduoja, dėl ko Mitčas norėjo su juo susitikti. Jie kažkada 
kartu tarnavo armijoje, paskiau atsitiktinai susitiko, ir Mitčas 
parašė recenzijas kelioms knygoms, kuriose Mileris aprašė sa- 
vo gyvenimą Artimuosiuose Rytuose. Apskritai jų santykiai 
įtarimo nekėlė. 

- O kokios knygos? 

- Aš peržiūrėjau jas. Radau bibliotekoje. Viena iš jų - nuo- 
tykinė, o kita - techninio pobūdžio. Jas pirko blogai. Nė vieno- 
je neradau nieko tokio, kas pastūmėtų mūsų tyrimą į priekį. 

- O kada Mileris jas parašė? 

- Maždaug prieš dešimt metų. 

- Ir po to jis daugiau nieko nerašė? 

- Bent jau neišleido. O ką? 

- Galbūt jis ketino dar ką nors parašyti? 

- Gal. O kodėl tu klausi? 

- Gali būti, kad jis dabar didelis savo srities autoritetas, - 
sumurmėjau aš. | 

- Ką nori pasakyti, Maikai? 

- Pats kol kas nežinau. Patas visa tai žino? 

- Žinoma. Mes juk bendradarbiaujame su policija. 

Aš šyptelėjau. 

- Na kaipgi, jūs, žinoma, bendradarbiaujate su policija. Bet 
tik po to, kai patys apdorojate savo jėgomis gautą informaciją. 

- Suprantama, juk mes taip pat tiriame, - be nuoskaudos 
linktelėjo Gajus. - Be to, žinome įstatymą apie įrodymų patei- 
kimą. 

- O būtent kokius įrodymus pateikti, jūs, Žinoma, nuspren- 
džiate patys, taip? 

Gajaus lūpos pašaipiai virptelėjo. 

- Tu viską puikiai supratai, Maikai. Beje, kur dabar žadi 
traukti? 

- Į Gretos Servis paieškas, - atsakiau aš. 

- Manai, jog tai teisingas kelias? 

- Kito aš tiesiog neturiu. 

- O jeigu tuo keliu eidamas tu prisikapstysi iki Mitčo nužu- 
dymo? 

- Mitčas buvo mano draugas, Gajau, - atsidusau. 

- Taip, mums reikia patikrinti visas versijas. Ir tavo keliu, 
išskyrus tave, nėra kam eiti. Tikiuosi, tau pasiseks. 

Išsitraukęs iš kišenės Gretos Servis fotografiją, ištiesiau ją 
Gajui. 

- Manau, kad tavo vaikinai gali man padėti. Paprašyk, kad 
jie padaugintų šią fotografiją ir visur išsiuntinėtų. Gal kas nors 
merginą atpažins. Mano nuomone, Greta turėtų būti kažkur 
Manheteno rajone. Beje, originalą būtinai man grąžink į biurą. 
Aš turiu atiduoti šią nuotrauką mis Makiles. Nuostabi dingstis 
dar kartą pamatyti tą lėlytę. 

Linktelėjęs Gajus šyptelėjo. 

- Nejaugi ko nors iš jos tikiesi, Maikai? Ji priklauso aukš- 
tuomenei, o tu ten svetimas. Jeigu tu apsivilksi smokingą, kur 
kiši savo prakeiktą šautuvą, a? Pagalvok apie tai, drauguži! 

Patas sėdėjo už stalo savo kabinete. Jo plaukai styrojo į vi- 
sas puses, po akimis buvo tamsūs ratilai. Sprendžiant iš visko, 
Patas nemiegojo visą naktį. Linktelėjęs į mano pasisveikini- 
mą, jis parodė man į kėdę, atsakė į du telefono skambučius, 
paskui delnu perbraukė per savo pavargusį veidą ir atsidusęs 
tarė: 


141 


- Ir kurių galų aš visu tuo užsiimu? 

- Tave kas nors spaudžia? - pasmalsavau. 

- Tu ką, tyčiojiesi? Pats žinai, kad greitai rinkimai. Visi tar- 
si iš proto išsikraustė dėl to Templo nužudymo! 

- Ar ką nors išsiaiškinai? 

Patas mostelėjo ranka. 

- Beveik nieko. Užtat tapau dideliu moteriškų naktinių apa- 
tinių žinovu. Mes jau patikrinome visas parduotuves. Pardavė- 
j0s prisimena, kad pardavė tokius apatinius, bet neprisimena 
kam būtent. Mitčas joms sakė, kad nori nupirkti savo draugei 
tokius pat apatinius, kokius jo draugas nupirko savo Žmonai. 
Mitčas bandė išsiaiškinti, kas pirko juodus arba žalius apati- 
nius. Bet tai tokios populiarios spalvos, kad pardavėjos nieko 
negalėjo prisiminti. Dabar visi tie skudurai guli pas mus. 

- O kodėl Mitčas prisipirko tiek šlamšto? 

- Supratimo neturiu. Turbūt jis norėjo pelnyti pardavėjų 
malonę. Eime, pats pamatysi... 

Mes atsistojome ir išėjome į gretimą kambarį. Ten nieko 
nebuvo. Krūvos tuščių kartoninių dėžučių mėtėsi ant grindų, 
stalo ir kėdžių, o 1lgas stalas prie sienos buvo užverstas perma- 
tomais moteriškais apatiniais. 

Aš priėjau prie stalo ir ėmiau apžiūrinėti visą šitą gerą, įdė- 
miai stebėdamas etiketes. Nebrangūs erotiniai apatiniai tikrai 
nebuvo skirti kuklioms namų šeimininkėms. Pusė jų buvo 
rausvos, raudonos, žalios spalvos, o kiti - juodos. 

- Ar žinote, kokius apatinius jis pirko paskiausiai? - paklau- 
siau aš. 

- Ant keturių iš jų įpakavimų buvo parašyta Templo nužu- 
dymo data. Visi apatiniai buvo pirkti ryte. Tikslesnio laiko 
nustatyti nepavyko. Tą dieną parduotuvėse buvo parduota 
tūkstančiai tokių apatinių komplektų įvairiems vyrams ir mote- 
rims. Mūsų vaikinai nuo kojų nusivarė, bandydami ką nors iš- 
siaiškinti, bet iki šiol nėra jokio rezultato. Viešpatie, kaip man 
visa tai nusibodo! Ir kodėl viskas taip painu? 

- Būčiau laimingas, jei galėčiau tau padėti. 

- O-o0, tik ne tai! - suvaitojo Patas. - Aš iki šiol krūpčioju 
prisiminęs, jog būtent tu radai tos merginos Delani lavoną. 

- Ar ką nors apie ją išsiaiškinai? 

- Kol kas mes žinome tik tiek, kad nei jos, nei Peston neat- 
pažino nė viena moteriškų apatinių drabužių pardavėja. Beje, 
prieš mėnesį Vaisas užtiko vieną kontorą, kur buvo prekiauja- 
ma pornografiniais atvirukais ir atitinkamais filmais šešiolikos 
milimetrų juostoje. Ir ta Delani visai neblogai ten atrodo. Vie- 
nas iš mūsų vaikinų ją atpažino. Šių filmų pardavėjai suprati- 
mo neturi, kas filmavo šias erotines scenas. Bet viename kad- 
re matosi langas antrame plane. Šiame lange galima įžvelgti 
kažkokius pastatus. Apskritai mes radome viešbutį, kur buvo 
filmuojama ši pornucha. Apklausę viešbučio personalą mes su- 
darėme žodinius portretus vaikinų, kurie gyveno tame kamba- 
ryje ir stebėjo viešbutį tuo atveju, jeigu ten užgriūtų policija. 
Dabar tame viešbutyje visą laiką budi mūsų vaikinai. Gal kas 
nors pasirodys? 

- Hm, visai neblogai. Vis šioks toks postūmis. 

- Taip, bet daugiau mes nieko neišsiaiškinome. Merginos, 
kurios filmuojasi tokiuose filmuose, prisistato, žinoma, išgal- 
votais vardais. Kol kas Delani lavoną mes laikome šaldytuve. 
Ji turi kažkokį tolimą giminaitį Oregone, bet jis apie tai neno- 
ri nieko girdėti. Apskritai mes trypčiojame vietoje. 

- O apie Peston ką nors sužinojote? 

- Nieko. Tu žinai tiek pat, kiek ir mes. 

- Nejaugi jūs nemėginate nustatyti, kokiais nuodais ji buvo 
nunuodyta? 

Patas šyptelėjo. 

- Nuovokumo tau galima pavydėti, Maikai, - pasakė jis. - 
Žinoma, mes bandome tai nustatyti. Todėl ir kreipėmės į Va- 
šingtoną, bet, atvirai kalbant, netikiu sėkme. Mūsų pedantiškas 
medicinos ekspertas pranešė apie tai savo kolegoms, kurių ho- 
bis toks pat, kaip ir jo. Ekspertas nepraranda vilties, kad kas 
nors iš jų galės mums padėti. Galbūt ir pavyks išsiaiškinti, iš 
kur į miestą atkeliauja tie nuodai. 

- Visa ši byla kvepia seksu, - pasakiau. 

- Taip, truputį, - atsiduso Patas. - Bus baisus skandalas, jei 
ši istorija pateks į laikraščius. Jau jie tai mokės ją išpūsti! 

- Tai tiesa, - linktelėjau aš. 

- Tu, tikiuosi, su jais palaikai ryšį? Ar viskas gerai? 

- Taip. 

- Tada nesuprantu, kodėl atėjai pas mane? Prisipažįstu, jog 
tai man kelia nerimą. 

- Prisimeni Garį Servį? - paklausiau aš. 

- Žinoma; prisimenu, - atsakė Patas. 

- Tai štai, Garis nori, kad aš surasčiau jo seserį. Jis jau dau- 
giau kaip mėnesį nieko apie ją negirdėjo... 

- K3-ą! - Patas apstulbęs įsispoksojo į mane. - Jis nori, kad 
būtent tu jos ieškotum? 

- Betgi pats Žinai, kad Garis nė už ką nesikreiptų pagalbos į 
policiją. š 

- O kaip jis susisiekė su tavimi? 

- Įsivaizduok, kad aš tavo klausimo negirdėjau. 

Patas nepatenkintas susiraukė. 

- Gerai, tebūnie. O ko tu nori iš manęs? 

- Aš noriu aplankyti Garį. Ar gali kas nors iš tavo bosų iš- 
rašyti man leidimą? 

- Dėl tavęs niekas ir piršto nepajudins. 

- Betgi tu Žinai, kad aš ir pats galiu susiorganizuoti tą leidi- 
mą. 

- Žinau, - burbtelėjo Patas. - Bet geriau tau taip nedaryti; 
Gerai, pabandysiu padėti. 

- Ačiū. 

Susimąstęs jis pažvelgė į mane ir susikišo rankas į kišenes. 

- Maikai, pasakyk man tiesą: Garis pats tave susirado? 

- Jeigu tu manim netiki, aš galiu papasakoti, kaip Garis su 
manim susisiekė. Tik duok žodį, jog viską tuoj pat pamirši. 

- Geriau nereikia. 

- Kodėl? 

- Jeigu iniciatorius buvai tu, tai turėsiu tave apkaltinti kiši- 
musi į policijos reikalus. 

Aš nusijuokiau, bet, atrodo, nelabai nuoširdžiai. Beje, Pa- 
tas, sprendžiant iš jo fizionomijos, patikėjo manimi. 

- Drauguži, juk pažįsti mane ne pirmus metus, - pasakiau. 

- Būtent, - atsiduso jis. - Todėl ir nerimaujųu. 

Susirietęs seneliukas, laikraščio informacijos skyriaus ve- 
dėjas, kažkada buvo neblogas reporteris. Paskui atėjo senatvė, 
ir jis tenkinosi tuo, kad leido laiką tarp žurnalistikos atributų, 
guosdamasis, jog jaunimas pernelyg viską lengvai pasiekia šia- 
me neteisingame gyvenime. 

- Labas, Bifai, - pasisveikinau. 

Šlubčiodamas senukas prisiartino prie manęs ir pasitaisė 
akinius. 

- Kad mane kur griausmas, jeigu tai ne Maikas Hameris! - 
Mes paspaudėme vienas kitam rankas. - Gerai, kad nusprendei 
mane aplankyti! - Jis nusišypsojo. - Atsimenu, aš dažnokai ta- 
ve keiksnodavau savo straipsniuose! 

- Buvo, buvo... 

- Betgi žinai, kad visa tai dariau ne iš pykčio, - sukikeno 
jis, - 0 grynai strateginiais sumetimais. Tu visada buvai nu- 
trūktgalvis ir ir tau visada sekėsi. Iki šiol nesuprantu, kaip tau 
visada pavykdavo išlipti sausam iš vandens. 

- Tokia mano strategija, - atsakiau aš. 

Eidamas aplink stalelį, jis užsirūkė sumankytą cigaretės ga- 
lelį. 

- Taigi, kuo galiu tau padėti, Maikai? 

- Mitčas Templas neseniai buvo pas tave užėjęs, taip? 

Senukas užspringo ir nustebęs pažvelgė į mane. 

- Nejaugi ir tu įsivėlei į šią bylą? 

- Teko, - atsidusau aš. - Bifai, ar moki saugoti paslaptis? 

- Taip. Tu gi Žinai, aš ne plepys. 

Trumpai papasakojau senukui apie savo susitikimą su Mit- 
ču Templu ir padariau prielaidą, kad jo nužudymas kažkaip su- 
sijęs su ta byla, kurią aš tiriu. Bifas puikiai suprato, kad jam 
papasakojau toli gražu ne viską, ką žinau. Bet senukas žinojo 
žaidimo taisykles ir ant manęs nepyko. Man išėjus, jis, be abe- 
jo, pats susidėlios visus įvykius į grandinę. 

- Vargu, Maikai, ar galėsiu pasakyti tau ką nors nauja, - tarė 
jis. - Aš jau pasakojau apie tai kitiems. Mitčas atėjo čia ir išbu- 
vo kelias valandas. Jis peržiūrinėjo kartoteką. Aš buvau užsi- 
ėmęs ir nekreipiau į jį jokio dėmesio. Mitčas nieko manęs ne- 
klausinėjo, nieko nesitikslino ir nesiaiškino. 

- Kiek žinau, Mitčas labai retai rašydavo reportažus su 
nuotraukomis. 

- Taip, - linktelėjo Bifas. - Jeigu jis naudodavo nuotraukas, 
tai tik pačias šviežiausias, iš kokios nors spaudos agentūros. 
Jas po to atsiųsdavo čia. 

- O kokioje sekcijoje jis rausėsi? 

- Maikai, 1š savo vietos aš matau tik pirmą stelažų eilę. Mtt- 
čas visą laiką buvo ne mano matymo lauke. Man jau uždavė šį 
klausimą. Bet aš nieko nemačiau, tik girdėjau, kaip jis atidari- 
nėjo kažkokius stalčius. 

- Gal buvo kas nors užėjęs, kai Mitčas žiūrinėjo kartoteką? 

Pagalvojęs Bifas truktelėjo pečiais. 

- Neatsimenu. Žinai, galiu tau tiksliai pasakyti, kur Mitčas 
nesirausė. Kartotekoje apie kabarė ir šou, o taip pat nežiūrėjo 
medžiagos apie Brodvėjų ten, kairėje. Mitčas buvo kažkur ga- 
le, kur yra bendroji kartoteka. Kortelės ten išdėliotos abėcėlės 
tvarka. Klausyk, Maikai, tu gi pažįsti Elą Keisį! Jis rašo detek- 
tyvus. Elas net bandė surasti ant stelažų Mitčo pirštų atspau- 
dus, bet ir jį ištiko nesėkmė. Niekas nežino, kur būtent Mitčas 
rausėsi. 

Visą šį laiką netoli mūsų kažkoks senukas šlavė grindis. Aš 
nekreipiau į jį dėmesio, bet staiga jis pakėlė galvą ir pasakė: 

- Aš Žinau, kur buvo Mitčas. 

Lėtai atsigręžę, mes su Bifu įsmeigėme akis į senuką, kuris 
vėl įniko šluoti. Aš atsikrenkščiau ir paklausiau: 

- Kur? 

- Sekcijoje “R-T". Jis išmėtė korteles, ir man teko jas su- 
rinkti. 

- Kodėl jūs anksčiau nieko apie tai nesakėte? - paklausiau. 

- O manęs niekas neklausė, - suburbėjo senukas. 

- Prašau parodyti man tą vietą, - paprašiau aš Bifo. 

Bifas nuvedė mane prie sienos, kur nuo grindų iki lubų 
riogsojo stelažai. Sekcijoje “R-T" buvo keturiasdešimt stalčių. 
Kiekvienas iš jų buvo iki viršaus užverstas popieriais. 

- Ar tu bent įsivaizduoji, kiek čia fotografijų, - paklausė 
manęs Bifas. 

- Ne, - atsakiau aš. 

- Kiekviename stalčiuje maždaug po šimtą vokų. O kiek- 
viename voke apie dvidešimt fotografijų. Tau teks paprakai- 
tuoti. Ar galiu kuo nors padėti? 

- O kaip jūs pasiekiate viršutinius stalčius? - paklausiau aš. 

- Turime kopėčias. 

Pakvietęs Bifą eiti kartu, aš nuėjau pas valytoją, kuris kaip 
tik sėmė šiukšles į savo semtuvėlį. 

- Sakykit, ar Mitčas Templas naudojosi kopėčiomis? - pa- 
klausiau. 

- Taip, - burbtelėjo senukas, supylė šiukšles į šiukšlių dė- 
žę ir, uždaręs ją dangčiu, išėjo iš kambario. 

- Velnias, - sumurmėjo Bifas. - Tik pamanykit, jo niekas 
neklausė! Gerai, kas toliau?» 

- Vadinasi, apatinės sekcijos dalies galima netikrinti, - ta- 
riau. - Lieka viršutinė dalis. Kaip manai, ar galėtų Elas Keisis 
apžiūrėti šiuos stalčius? 

- Manau, kad taip. 

- Tada užsimink jam apie šią idėją. Tik nepasakyk, kad idė- 
ja mano, gerai? 

Bifas nustebęs pažvelgė į mane. 

- Tai turėsiu sakyti, kad aš pats tai sugalvojau? 

- O kodėl gi ir ne? - Truktelėjau pečiais. - Argi anksčiau 
taip neatsitikdavo? 

- Atsitikdavo, bet gana seniai. 

- Vadinasi, vėl atsitiko. 

Išėjęs iš redakcijos, susistabdžiau taksi 42-ojoje gatvėje ir 
paprašiau vairuotojo nuvežti mane į “Keihardo Bildingą". 

Piko valanda jau buvo praėjusi, ir mieste viešpatavo ta 
neaiški, apgaulinga tyla, kuri įspėja artėjančią naktį. 

Aš įlipau į liftą, pakilau į aštuntą aukštą ir nuėjau per tuščią 
koridorių link savo biuro. Mano žingsniai aidėjo visame aukš- 
te. 

Išsitraukęs raktų ryšulėlį, jau ketinau atrakinti duris, kai 
staiga apmiriau. Prie durų stiklo buvo priklijuota popieriaus 
skiautelė su atspausdintu tekstu: “Išėjau. Greitai grįšiu". Išsi- 
traukęs iš dėklo koltą, nuėmiau saugiklį ir atsistojau taip, kad 
mano šešėlis nekristų ant stiklo. Prie mano durų gana dažnai 

prilipdo raštelius. Šis, be abejonės, buvo atspausdintas mano 
mašinėle ir ant mano popieriaus. Tačiau nei aš, nei Velda nie- 
kada nerašydavome vienas kitam panašių raštelių. Mes neturė- 
jome tokio įpročio. 

Aš nuplėšiau popierėlį. Po juo, durų stikle, žiojėjo kumščio 
dydžio kiaurymė. Raštelis buvo užklijuotas taip, kad niekas ne- 
pastebėtų tos skylės ir apie ją nepraneštų budinčiam sargui: 

Pasukęs rankeną, stumtelėjau duris, ir jos atsidarė. Aš įėjau 
į patalpą, apčiuopiau sienoje jungiklį ir uždegiau šviesą. Paskui 
koja uždariau duris. 

Iš pirmo žvilgsnio tapo aišku, kad mano biuras buvo 
kruopščiai apieškotas. Kažkas labai profesionaliai išrausė vis- 
ką nuo viršaus iki apačios, nepraleisdamas nė vienos detalės. 

Viskas, kas gulėjo rašomojo stalo stalčiuose ir kartotekoje, 
buvo išversta ant grindų. Prieš tai visi popieriai, žinoma, buvo 
kruopščiai peržiūrėti. Pagalvėlės ant krėslų liko sveikos, bet vi- 
sos jos buvo išvartytos, turbūt norėta patikrinti ar nėra šviežių 
siūlių. Baldai taip pat stovėjo ne savo vietose - kažkas labai 
domėjosi, ar nieko už jų neslepiu. 

Aš net jaučiausi pamalonintas. Kažkam šiame didžiuliame 
mieste labai rūpėjo, ką aš veikiu. 

Atsisėdęs ant sukamosios kėdės, pasisukau į langą ir susi- 
mąstęs įsistebeilijau į vakarinio Niujorko šviesas. 

Mintyse perkračiau visus šio įvykio paaiškinimo variantus. 
Matyt, kažkas nusprendė, kad aš neatsitiktinai aptikau Maksi- 
nos Delani lavoną. Atsižvelgiant į merginos praeitį, buvo gali- 
ma spėtį, kad ji įsitraukė į kažką nepadoraus ir prieštaraujančio 
įstatymams. Kažkam nepatiko privatus tyrimas - juk būtent aš 
pirmas Suradau Delani kūną. Galbūt visa tai buvo susiję su 
Greta Servis. Kalėjimo prižiūrėtojai galėjo sužinoti, kad Garis, 
jaudindamasis dėl savo sesers, susisiekė su manimi. Jeigu Gre- 
ta kaip nors susijusi su įtartinais žmonėmis, jiems galėjo nepa- 
tikti pati mintis, kad į šią bylą įsikišau aš. Ir dar. Mitčas Temp- 
las. Jis iš tikrųjų galėjo iššniukštinėti kažką tokio, dėl ko buvo 
nužudytas. O aš kaip tik išvakarėse buvau susitikęs su Mitču. 
Kažkas nusprendė patikrinti, kiek Žinau apie šiuos nužudymus, 
nors beveik nieko nežinojau. Bet šis nepažįstamasis taip pat 

nežinojo, kad aš jau spėjau nustatyti: visi tie Žmonės tarpusa- 
vyje susiję. 

Aš pakėliau telefono ragelį ir surinkau Veldos numerį. Po 
keturių signalų kažkas atsiliepė. Prisistačiau ir paprašiau pa- 
kviesti ją prie telefono. Tas kažkas man atsakė, kad Velda dar 
negrįžo. Padėkojęs, paprašiau perduoti, kad ji su manim susi- 
siektų, kai tik sugrįš. 

Aš puikiai supratau, kad nėra jokios prasmės biure ieškoti 
nekviestų svečių pirštų atspaudų. Tikriausiai dirbo profesiona- 
lai su pirštinėmis. Apžiūrėjęs kambarį, aš nusprendžiau, kad 
niekas neprapuolė. Duomenys, kuriuos man surinko Velda, 
gulėjo, matyt, Leklado seife. Mes visada imdavomės tokios 
saugumo priemonės. 

Kai kada tyla, mūsų nuostabai, būna su garsais. Pavyzdžiui, 
jūs einate per džiungles ir staiga girdite spengiančią tylą. Vis- 
kas aplinkui apmiršta, paukščiai bei žvėrys nutyla, ir jūs su- 
prantate, kad kažkur už medžių slepiasi žmogus, nutaikęs į jus 
ginklą. Tokia pat iškalbinga tyla gali įsivyrauti kambaryje, pil- 
name įsilinksminusių žmonių, kai jūs netikėtai išdygstate ant 
slenksčio. Jūs jaučiate visų priešiškumą ir atsargumą... 

Pavojų pajutau anksčiau, negu būtų pasigirdęs išgąsdintos 
papūgos čirškimas džiunglėse ar šokinėjančių į visas puses 
beždžionių šaižus riksmas. Atsistūmęs rankomis ir kojomis 
nuo lango, aš dribtelėjau ant grindų ir tuojau pat nusiritau į šo- 
ną, atsisukęs veidu į pusiau praviras duris, kur staiga išdygo 
juodai apsirengusi figūra. Ši figūra iškart ėmė pyškinti į mane 
iš automatinio pistoleto. Po akimirkos mano rankoje atsirado 
maniškis 45-o0 kalibro revolveris. Neprašytas svečias taip ir ne- 
sugebėjo į mane pataikyti. Jo kulkos suvarpė mano biuro grin- 
dis, o aš trimis kulkomis peršoviau įsibrovėlio krūtinę. 


5 skyrius 


Vyriškis gulėjo veidu į grindis. Staiga užklupusi mirtis net 
nespėjo nuo veido nutrinti nustebusios išraiškos. 

Durys prieš mano biurą buvo truputį pravertos. Aš jas ati- 
dariau, įjungiau šviesą ir apžvelgiau patalpą. “Keihardo Bildin- 
ge“ nuomojami visi kambariai, ir tai nieko blogo. 

Šiame kambaryje baldų buvo mažai: medinis rašomasis sta- 
las, du krėslai ir pakaba paltui. Viską dengė storas dulkių 
sluoksnis, langų stiklai buvo apsinešę nešvarumais, ant grindų 
matėsi begalinių baldų perstatymų žymės, atsiradusios baldus 
stumdant, įnešant ir išnešant. 

Vienas krėslas stovėjo prie pat durų. Vaikinas, kurį aš nu- 
šoviau, matyt, ilgai jame sėdėjo, įdėmiai klausydamasis garsų, 
sklindančių iš holo. Gal būtent jis iškniso mano biurą, nieko 
nerado, pasislėpė čia ir ramiai laukė mano pasirodymo. Jeigu 
šio kambario durys atsidarytų į kitą pusę, aš turbūt net nebū- 
čiau spėjęs įeiti į savo biurą. Ir tada Patas būtų įrašęs mano 
vardą į savo statistikos ataskaitą. 

Apieškojęs lavoną, radau šešiasdešimt du dolerius ir kelias 
monetas, porą guminių pirštinių, kurios parduodamos pigiose 
parduotuvėlėse, ir dvi kietas plastmasines plokšteles. Aš įsiki- 
šau jas į savo kišenę. 

Vaikino drabužiai buvo gerokai panešioti. Jis pirko kostiu- 
mą gatavų drabužių parduotuvėje ne mažiau kaip prieš metus. 
Ir visa kita buvo nebenauja. Jeigu tas tipas nebuvo anksčiau 
pakliuvęs į policijos akiratį ir jeigu laboratorijoje nesugebės 
nustatyti kokių nors konkrečių žymių, nusikaltėlio asmenybę 
nustatyti bus nelengva. Jam buvo apie penkiasdešimt metų, lie- 
sas, maždaug penkių pėdų ūgio. Beje, dėl amžiaus galėjau ir 
apsirikti. Tamsūs plaukai jau ėmę retėti, bet žilų plaukų nepas- 
tebėjau. Aš įdėmiai įsižiūrėjau į jo veidą, bandydamas įsimin- 
ti ryškius bruožus ir keistą spalvą. Veidas jau pradėjo blykšti, 
bet dar buvo galima įžvelgti bruožus, būdingus kai kuriems 
europiečiams arba lotynų amerikiečiams. 

Aš nė kiek neabejoju, jog tai - ne atsitiktinis pasikėsinimas 
į mano gyvybę. Tokie tipai, kaip šis, yra vienos siauros srities 
“specialistai"" ir bet ko nesiima. Galbūt pasikėsinime dalyvavo 
du žmonės. O gal šis veikėjas turėjo tiesiog išsiaiškinti, ką aš 
spėjau sužinoti, arba įsitikinti, kad nieko konkretaus nežinau. 

Bet ką gi tokio aš sužinojau, velniai griebtų? 

Išėjau į koridorių. Liftas vis dar stovėjo aštuntame aukšte. 
Matyt, niekas negirdėjo šūvių garso ir neskubėjo aiškintis, kas 
čia atsitiko. Senas pastatas turėjo storas patvarias sienas, suge- 
riančias bet kokį triukšmą. 

Pamąstęs, aš radau neblogą išeitį 1š susidariusios situacijos. 
Ta išeitis buvo rizikinga, bet galėjo mane išgelbėti nuo nuobo- 
džių procedūrų policijoje. Žinojau, kad tris gretimus kambarius 
nuomoja kažkokie smulkūs verslininkai. Jie tikrai galėjo ten 
laikyti ką nors vertinga. Išmušęs trijų durų stikluose skylutes, 
atrakinau spynas ir iš eilės įlindau į kiekvieną patalpą, tikėda- 
masis, kad jose nepajungtos apsaugos signalizacijos. Visus 
kambarius šiek tiek sujaukiau, stengdamasis nepalikti pirštų 
atspaudų. Guminės pirštinės nužudytojo kišenėje, be abejonės, 
paaiškins atspaudų nebuvimą. Paskutiniame kambaryje ant sta- 
lo radau auksinį laikrodį su apyranke. Jį paėmęs, aš grįžau prie 
lavono ir įkišau laikrodį į jo kišenę, tuo pačiu pateikdamas 
įvykdytos vagystės tiesioginį įkaltį. Nusprendęs, kad viską pa- 
dariau taip, kaip reikia, aš įėjau į savo biurą ir paskambinau 
Patui. 


7 
ė 


Pusę dešimtos visi jau Žinojo apie tai, kas atsitiko. Vaikinas 
iš spaudos kiosko, stovinčio ant kampo, prisiminė, kad matė 
kažkokį žmogų, kuris įėjo į pastatą tuo metu, kai visi jau buvo 
iš jo išėję. Kioskininkas kaip tik uždarinėjo savo kioskelį. Du 
žmonės, kurie nuomojo patalpas šalia maniškių, sakė, kad ga- 
na dažnai atsiskaitinėja grynaisiais, kurių, tiesa, niekada nepa- 
lieka biure, bet piktadarys galėjo to ir nežinoti. Laikrodis, ras- 
tas nužudytojo kišenėje, įtikino policiją, jog tai buvo vagystė. 

Mano pasakojimas buvo toks: pamatęs išdaužtą stiklą, aš 
įėjau į savo biurą ir aptikau didžiulę netvarką. Norėdamas pa- 
tikrinti, ar nėra pašalinių žmonių aukšte, aš išlindau į korido- 
rių, ir tą pačią akimirką manęs vos nenušovė. 

Valdytojas patvirtino, jog pastate pilna tuščių kambarių. Iš- 
girdęs, kad liftas kyla, vagis galėjo pasislėpti viename iš jų, 


151 


vildamasis, kad niekas jo nepastebės. Kai jau ketino iš ten neš- 
dintis, tai pamatė mane ir išsigandęs ėmė šaudyti. 

Iš tikrųjų viskas buvo kitaip. Žudikas iš anksto buvo pasi- 
ruošęs dvi plastmasines plokšteles, tikėdamasis jų pagalba ati- 
daryti mano biuro spyną. Bet jam nepavyko, nes spyna buvo 
su patikimu slaptu mechanizmu. Tada jis išdaužė stiklą, įlindo 
į mano kambarį, apieškojo jį ir, plokštelių pagalba atidaręs kai- 
myninės patalpos duris, ten pasislėpė. 

Patas nuvežė mane į policijos nuovadą, kur aš pasirašiau 
ant visų būtinų popierių. Vienas detektyvas pranešė, kad nužu- 
dytojo asmenybė nenustatyta, o štai kam priklauso 38-o kalib- 
ro koltas, iš kurio į mane šovė, pavyko išaiškinti. Licencija 
koltui kažkada buvo išduota vienam juvelyrui, kurį vėliau ap- 
vogė, kartu išsinešdami ir ginklą. Ekspertai iš laboratorijos ne- 
rado nė vienos etiketės ant nužudytojo drabužių. Tiesa, jie tvir- 
tino, kad batai pagaminti ir pirkti Ispanijoje. Turbūt ten pat ne- 
vykėlis įsigijo ir kitus drabužius. Jo pirštų atspaudus išsiuntė į 
Vašingtoną, o fotografiją - teletaipu į Interpolą. Gali būti, kad 
nužudytasis buvo užsienietis ir buvo ieškomas. 

Įdėmiai perskaitęs mano pareiškimą, Patas nemandagiai 
švystelėjo jį ant stalo. 

- Gana įtikinama, - suburbėjo jis. - Velniai griebtų, tu be- 
veik mane įtikinai! 

- Tu visada pasižymėjai dideliu įtarumu, - pastebėjau aš. 

- Toks mano darbas, drauguži. O dabar privalau dar labiau 
nepasitikėti. Iš pradžių tu randi Delani lavoną, paskui tave ban: 
do nušauti! 

- Na, su šiuo nepažįstamuoju viskas aišku ir suprantama. 

- Nejaugi? - išsišiepė Patas. - Argi tu nemanai, kad kažkam 
parūpo tavo skalpas? 

Sukryžiavęs rankų pirštus, jis nusišypsojo, bet jo žvilgsnis 
buvo šaltas, kaip ledas. 

- Bet tu gi žinai, Patai, kad mano skalpą ne taip lengva gau- 
ti, - su Šypsena atsakiau aš. 

- Nesuk man galvos, Maikai! 

- Klausyk, be mano, tu turi dar keturių liudytojų parody- 
mus. Viskas sutampa ir verčia galvoti, jog tai - bandymas ap- 

vogti. Pavogtas koltas, laikrodis, guminės pirštinės! Galų gale 
juk aišku, jog tas tipas slėpėsi tuščiame kambaryje! Ko tu dar 
nori? 

- Aš galėčiau tau išdėstyti visai kitą požiūrį į šį incidentą, - 
ištarė Patas. - Bet to nedarysiu. Ir Žinai, kodėl? Aš turiu valdy- 
tojo parodymus, kurių paneigti negalima. Jis tvirtina, kad kai 
kurie kambariai buvo tušti ir neužrakinti. Vienas toks kamba- 
rys buvo kaip tik tavo aukšte. Bet kiti juk buvo užrakinti! 

- Man tiesiog pasisekė, kad turėjau ginklą. Bet kuris kitas 
vietoj manęs jau būtų lavonas, o tave slėgtų dar viena neišaiš- 
kinta žmogžudystė. 

- Aš kol kas dar ir vagystės neišaiškinau. 

- Tikiuosi, greitai išaiškinsi. Labai įdomu, kas per tipas šau- 
dė į mane. 

- Sužinosi. Kaip manai, ar tai kaip nors susiję su tuo, kuo 
dabar užsiimi? 

Atsistojęs aš išsitiesiau ir užsimaukšlinau kepurę. 

- Su kuo, Patai? Aš dabar paprasčiausiai bandau surasti 
Gretą Servis. 

- Galbūt man pavyks tau padėti. - Atidaręs stalčių, jis 1š- 
traukė iš ten voką ir ištiesė jį man. - Čia leidimas pasimatymui 
su Gariu Serviu. Jūsų pokalbis bus įrašinėjamas. Turbūt rytoj 
gausi šaukimą iš prokuroro padėjėjo. Tave kvies į teismą, tad 
niekur nedink. 

- O'key, Patai. Ačiū. 

- Nėra už ką. Man tiesiog įdomu, ar toli tu nueisi, kol įs0- 
dins tau kulką į užpakalį. 


Nu 
ė 


Tai gali pasirodyti keista, bet kai kuriems Žmonėms sėdėji- 
mas kalėjime išeina į naudą. Garis Servis buvo kaip tik šios re- 
tos kategorijos atstovas. Jis sublogo, jo veidas truputį sulyso ir 
neteko ankstesnės priešiškumo išraiškos, kuri jį lydėjo teismo 
proceso metu. 

Garis nuoširdžiai apsidžiaugė, kad atėjau. Iš pradžių jis su- 
triko, bet paskui greitai atsigavo. Garis buvo gerai susipažinęs 

su kalėjimo tvarka bei jo gudrybėmis ir buvo tikras, kad aš taip 
pat apie jas žinau. Todėl supratome vienas kitą iš žvilgsnių ir 
nekalbėjome nieko tokio, kas vėliau galėtų pakenkti Gariui. 
Mūsų pokalbį, įrašinėjamą į juostelę, be abejonės, vėliau labai 
kruopščiai išnagrinės policija. 

- Ar seniai nematėte sesers? - pasidomėjau aš. 

- Jau seniai. Aš dėl jos jaudinuosi. 

- Betgi ji jau pakankamai suaugusi ir gali pati savimi pasi- 
rūpinti. 

- Taip, žinoma. Bet Greta per daug jaudinasi dėl manęs. 
Stengiasi visaip man padėti. Aš bandžiau ją įtikinti, jog 1šsi- 
kapstysiu pats. Kai iš čia išeisiu, gyvensiu dorai, galite manim 
patikėti. 

- Džiaugiuosi tai girdėdamas. - Atsidusau. - Norėčiau jus 
kuo nors nudžiuginti, bet aš nežinau, kur jūsų sesuo. Ji išsi- 
kraustė iš savo ankstesnio buto. Vienas jos senas pažįstamas 
atsitiktinai susidūrė su ja mieste, bet rimtai pasišnekėti nepa- 
vyko. Man atrodo, kad jos ieškoti nėra prasmės. 

- Bet sesuo vienintelis artimas man Žmogus. 

- Gal jūs pažįstate ką nors iš jos draugų? 

Daugiareikšmiškai žvilgtelėjęs į mane, jis pasakė: 

- Daugiau nieko nepažįstu. 

- Aišku, - linktelėjau aš. - O kaip ji elgėsi, kai buvo čia 
paskutinį kartą? 

Pasimuistęs kėdėje, Garis paniuro. 

- Kaip čia pasakius... Ne visai įprastai. 

- O kaip? 

- Tiesiog nežinau, kaip tai paaiškinti... Ji nieko nenorėjo 
aiškinti. Tik pasakė, kad greitai viskas susitvarkys, kad ji turės 
krūvą pinigų. Sesuo dažnai taip kalbėdavo, todėl į jos žodžius 
nekreipiau dėmesio. Ji pasakė, kad ir dabar jau turi pinigų, bet 
nutylėjo, iš kur juos gavo. Man labai nepatiko jos veido išraiš- 
ka. Greta buvo tokia pati, kaip ir vaikystėje, kai iškrėsdavo ką 
nors neleistina. 

- Ji nieko nekalbėjo apie savo draugus? - paklausiau aš. 

- Kalbėjo, bet dar anksčiau, - atsakė Garis. - Jie ten kažką 
šventė, tačiau Greta nesileido į smulkmenas. Tik supratau, kad 

sesuo nusprendė kažkur dalyvauti. Man tai pasirodė keista, nes 
Greta ne taip jau lengvai užmezga pažintis su žmonėmis. Dau- 
gelis jos pažįstamų - kažkokie keistuoliai. 

- Keistuoliai? - perklausiau aš. - Ką jūs turite omeny? 

Garis truktelėjo pečiais. 

- Galbūt aš nelabai tinkamai išsireiškiau. Apskritai tai tokie 
žmonės, kuriems į viską nusispjauti. Tai daugiausiai Grinvič- 
Vilidžo gyventojai. 

- M-taip, nedaug žinių, - suburbėjau. 

- Suprantu, - linktelėjo Garis. - Kai Greta buvo čia paskuti- 
nį kartą, ji atsivertė užrašų knygelę, ir aš pastebėjau ten voką 
su štampu... - Jis reikšmingai žvilgtelėjo į mane ir pirštu ant 
stalo paviršiaus užrašė žodį “Bredberis"'. - Aš buvau ten vieną 
kartą savais reikalais. Pasakiau apie tai Gretai, bet ji tuoj pat 
užvertė knygelę ir pasakė, kad visa tai niekai. Man pasirodė, 
kad ji kažko nepasakė. 

- Ta vietelė Ailende? 

- Taip. - Garis apsilaižė lūpas ir pridūrė: - Vokas buvo švie- 
siai žalios spalvos ir toks pailgas. Paprastai tokiuose vokuose 
siunčiami dalykiniai laiškai. 

Aš pažiūrėjau į laikrodį. Laikas, skirtas pokalbiui, ėjo į pa- 
baigą. 

- Gerai, drauguži, pabandysiu ką nors išsiaiškinti. 

- Aš jumis tikiu, Maikai. 

- Padarysiu viską, ką galėsiu. 

Garis pakilo ir atidžiai įsižiūrėjo į mano veidą. 

- Maikai... - Jis sumišo. - Aš neturiu jums pretenzijų už tai, 
kad atsidūriau čia. Tai mano kaltė. Ir esu laimingas, kad tada 
jūsų nenušoviau. 

- Jūs net nebandėte, - linktelėjau aš. - Todėl jums pasisekė 
labiau, negu kitiems. - Turėjau omeny vakarykštį įvykį, apie 
kurį Garis, žinoma, negirdėjo. 

Pakeliui į miestą degalinėje nusipirkau laikraštį ir jį peržiū- 
rėjau. Pirmieji puslapiai buvo skirti reportažams apie būsimus 
atominės bombos bandymus. Pasitikintys savimi kvėšos iš 
JTO visuomenę užtikrino, kad imsis visų būtinų saugumo prie- 
monių. JA V-jas, kaip visada, bandė paversti atpirkimo ožiu. 

Nusikeikęs aš nusispjoviau ir perskaičiau trumputį reportažą 
apie naktinį įvykį “Keihardo Bildinge". Žurnalistas, parašęs šią 
žinutę, lyg tarp kitko paminėjo mano vardą. Jis atkreipė dėme- 
sį į faktą, kad esu būtent tas žmogus, kuris neseniai aptiko 
Maksinos Delani lavoną. Toliau buvo rašoma, kad aš atsitikti- 
nai užklupau įsilaužėlį nusikaltimo vietoje ir šaltakraujiškai jį 
nušoviau, kai šis, bėgdamas, mėgino šauti į mane. Nužudytojo 
asmenybės kol kas nustatyti nepavyko. 

Pakilau liftu ir įėjau į biurą. Kambaryje buvo Velda ir Ga- 
jus Gardneris. Sėdėdami skirtinguose kampuose, jie gurkšnojo 
kavutę ir taikiai šnekučiavosi pašalinėmis temomis. Matėsi, 
kad jie vengia temos, kuri juos iš tikrųjų domino. Atmosfera 
patalpoje buvo įtempta ir pilna kažkokio jaudulio. 

Peštelėjęs cigarą, Gajus išsitraukė jį iš burnos ir paklausė: 

- Tu, girdėjau, vėl pasižymėjai? 

Aš pasikabinau kepurę ant kabliuko sienoje. 

- Ką turi omeny? 

Su palengvėjimu atsidususi, Velda tarė: 

- Galėjai bent man pranešti, kur esi. 

- Ir kodėl gi jūs visi taip dėl manęs jaudinatės? 

Išgėręs kavą, Gajus padėjo tuščią puodelį ant stalo. 

- Supranti, Maikai... - Jis atsiduso. - Patas dabar tiria tą by- 
lą, į kurią esi įsipainiojęs tu. Mes taip pat kai ką žinom. Tu ga- 
na įtikinamai viską paaiškinai, bet juk mes irgi ne kvaili. 

Įsiterpė Velda: 

- Maikai, skambino prokuroro padėjėjas. Pirmadienį esi 
kviečiamas į teismą. Ir dar jis domėjosi tavo licencija. 

- O kas, beje, atsitiko? - paklausiau. 

Velda nusišypsojo ir įpylė man kavos. 

- Paklausk Gajaus, Maikai. 

Aš atsigręžiau į Gardnerį. 

- Na, ką pasakysi? 

- Tu kažką žinai, Maikai. Senukas Bifas iš informacijos 
skyriaus paprašė Elo Keisio pagalbos. Dviese jie peržiūrėjo 
maždaug trisdešimt aplankų, kuriuose knaisiojosi Mitčas tą 
dieną, kai buvo nužudytas. Velniškai keista kolekcija, Maikai, 

aš niekada anksčiau tokios nemačiau. Joje surinkti visi atsto- 
vai, pradedant polo žaidėjais ir baigiant politikais. Keisis ma- 
no, kad tu ne viską sakai. Jis nori, kad išaiškintum, ko būtent 
ieškojo Mitčas. 

- Bet juk Bifas tvirtina, kad Mitčas nieko nerado. 

- Iš kur Bifas gali tai žinoti? Mitčas paprasčiausiai galėjo 
įsikišti sau į kišenę tai, ką rado! 

- O kodėl? Jeigu jam būtų kažko reikėję, jis galėjo tiesiog 
tai persirašyti. 

Gajus tiriančiai pažvelgė į mane. 

- Ar tu žinai, kas tai buvo, Maikai? 

- Supratimo neturiu, - gūžtelėjau pečiais. 

- Kodėl gi tada tave mėgino nužudyti? 

- Ir šito taip pat nežinau. 

Gajus susimąstė. Įsikišęs į burną cigaro galiuką, jis atsisto- 
j0. 

- Teks man pačiam asmeniškai viso to imtis. - Išsitraukęs iš 
kišenės kažkokį voką, jis metė jį ant stalo. - Čia Gretos Servis 
fotografijos, kurių tu prašei. Tokias pat išdalinau savo vaiki- 
nams. Jie stebės. 

- Ačiū, Gajau. 

Pasičiupęs lietpaltį, jis pasuko link išėjimo, bet prie durų 
sustojo. 

- Gerai, Maikai, pasakyk man tik vieną dalyką. Tai ne re- 
portažui, o tiesiog noriu patenkinti savo smalsumą. Tas vaiki- 
nas, kurį tu nušovei, jis... Juk viskas buvo visai kitaip, ar ne? 
Tu sumelavai policijoje? | 

- Ne, - nusišypsojęs atsakiau aš. 

- Velniai tave griebtų, - prakošė Gajus ir išėjo. 

Velda priėjo prie durų, jas užrakino ir grįžo prie stalo. 

- Viskas pernelyg painu, taip? 

- Ir visgi mes kai ką turime, - pasakiau aš. - Galbūt tai ne 
per daug didelė vertybė, bet kažkas dėl jos labai nervinasi. 

Paskui aš papasakojau Veldai mūsų pokalbio su Gariu 
Serviu smulkmenas ir išklojau tiesą apie susišaudymą korido- 
riuje. 

Velda paniuro. 

- Aš apklausiau Elenos Peston kaimynus. Kai kas nupasa- 
kojo man Elenos draugės išvaizdą, kuri labai panaši į Gretos. 
O viena pastabi senutė pasidalijo su manimi savo samprotavi- 
mais. Ji mano, kad Elena Peston buvo labai nelaiminga ir vos 
vos sudurdavo galą su galu, kol nesusipažino su Greta Servis. 
Netrukus po jų pažinties Peston ėmė vilkėti brangiais drabu- 
žiais ir kiekvieną savaitgalį kažkur išvažiuodavo automobiliu. 
Tai buvo Gretos automobilis. Senutė neskiria mašinų markių. 
Bet kiekvieną penktadienį draugės išvažiuodavo su lagaminais. 
Paprastai jos grįždavo pirmadienį. Vieną kartą Peston negrįžo. 
Greitai ją rado negyvą. 

- Hm, - sumurmėjau aš. - Vadinasi, Greta turėjo automobi- 
lį? 

- Gal jinai jį nuomodavosi. Vienas berniūkštis man pasakė, 
kad tai buvo nedidelis juodas automobilis. Ar man apskambi- 
nėti garažus, nuomojančius mašinas? 

- Taip... Ir išsiaiškink, jeigu pavyks, kokį kilometražą rodė 
spidometras. O ta mergina, kuri panaši į Gretą, ar ten pasirodė 
po Peston nužudymo? 

- Turbūt ne. Kai policija baigė tyrimą, Peston tėvai surinko 
iš namų jos daiktus. Po trijų dienų jos kambaryje apsigyveno 
kitas Žmogus. 

- Gal kas nors jos teiravosi? 

- To nepavyko išsiaiškinti. 

- Galbūt tau nenorėjo sakyti tiesos. 

- Nesijaudink, aš elgiausi labai atsargiai. Manęs niekas nie- 
kuo nejtarė. 

- Ir visgi aš manau, kad turiu priežastį jaudintis, - tariau. - 
Galvoju, kad mums reikia būti kuo toliau nuo mūsų biuro. Pa- 
gyvensime viešbutyje “Karteris Leilandas“. Užsakyk du kam- 
barius vieną šalia kito. 

- O'key, vaikinuk, - šyptelėjo Velda. 

Lengvai plekštelėjęs jai per užpakaliuką, pasižiūrėjau į laik- 
rodį, kuris rodė pusę keturių. 

- Mums metas, eime, - pasakiau aš. 

Patui pavyko nustatyti tipo, ketinusio mane nušauti, asme- 
nybę. Mes su Patu sėdėjome baro kampe prieš lėkštes su su- 
muštiniais ir alaus bokalus. Iki vakarienės buvo dar toli, ir 
žmonių bare buvo nedaug. Patas parodė man raportą, kurį 
prieš valandą gavo policijoje. Interpolas, kreipęsis į savo sky- 
rių Paryžiuje, persiuntė į Niujorką pirštų atspaudus ir fotogra- 
fijas. Nužudytojo vardas Orelas Bucheris. Alžyrietis, dezerty- 
ras, smulkus nusikaltėlis, triskart teistas. Prieš trejus metus jis 
pabėgo 1š kalėjimo ir iki šiol ieškomas. Raporte taip pat buvo 
rašoma, kad Orelas nesikreipė dėl paso į policiją nė vienoje ša- 
lyje, kurią aptarnavo Interpolas. 

- Vadinasi, nelegalus įvažiavimas? - paklausiau aš. 

- Pas mus kiekvienais metais atvažiuoja šimtai, o gal tūks- 
tančiai tokių, kaip šis tipas. Jie patenka čia per Meksiką ir nuo 
Floridos pakrantės. 

- O kodėl būtent pas mus? 

- Vašingtone mano, kad jiems būtinas politinis prieglobstis. 
Kitose šalyse jų nepriima. Pas juos ten apstu vagių. Įvažiuoti gi 
pas mus legaliai jie negali dėl savo nusikalstamos praeities. 

- O kuo konkrečiai kaltinamas tas tipelis? 

Truktelėjęs pečiais, Patas atsikando sumuštinio. 

- Kol kas nežinau. Mes radome jo nuomojamą kambarį 
Bronkse. Jis gyveno ten apie pusantrų metų iš atsitiktinių už- 
darbių. Iš visko sprendžiant, pinigų jam pakako, bet per daug 
neišlaidavo. Draugų jis neturėjo, jeigu neminėsime sugėrovų iš 
artimiausio baro. Kartą į dvi savaites jis atsivesdavo prostitutę, 
su kuria beveik nesikalbėdavo. Mes ją apklausėme. Viskas, ką 
ji sugebėjo prisiminti, tai, kad per paskutinį jų susitikimą jis 
pareikalavo iš jos grąžos iš penkiasdešimties dolerių kupiūros. 
Anksčiau jis mokėdavo jai smulkiais banknotais. 

- Ar pinigai buvo nauji? - paklausiau aš. 

Supratingai šyptelėjęs, Patas pasakė: 

- Jeigu jis ir būtų jų turėjęs, mes to nežinome, nes nieko ne- 
radome. Jeigu darytume prielaidą, jog Orelą pasamdė tam, kad 
nužudytų tave, jis turėtų turėti daug daugiau pinigų. Be to, ir 

šaulys jis niekam tikęs tokiems sumanymams. Todėl tavo isto- 
rija vis dar pakankamai įtikinanti. 

Sumykęs gukštelėjau alaus. 

- Jis panašus į kariškį. Be to, jo ir pistoletas buvo automati- 
nis. 

- O kas gi dabar ne kariškis? Su tokia savo praeitimi jis ga- 
lėjo įsigyti bet kokį ginklą. Galėjo išsirinkti tokį, kokio tik šir- 
dis geidė. 

Patylėjęs Patas atsikando sumuštinio kąsnį, sukramtė jį ir 
tarė: 

- Mes kai ką radome jo kambaryje. Daiktus, pavogtus anks- 
tesnio nusikaltimo metu, ir įsilaužimo įrankius. 

Aš pritardamas linktelėjau. Padarius išvadą iš to, ką Patas 
spėjo iššniukštinėti, tas tipas iš tikrųjų galėjo pamėginti apvog- 
ti mano biurą. Jis visai nenorėjo manęs nušauti. Susišaudymas 
įvyko atsitiktinai. Mano kaltė buvo tik ta, kad aš išdaužiau 
stiklus kituose kambariuose. 

- Tikiuosi, kad byla baigta? - pasitikslinau aš. 

Išgėręs alų, Patas pastatė tuščią bokalą ant stalo. Paskui jis 
atidžiai į mane pažiūrėjo ir, gudriai šyptelėjęs, paklausė: 

- Tu taip manai? 

Kelias sekundes tylėdamas žiūrėjau į jį. 

- Patai, nereikia manęs erzinti. 

- Žinai, vakar man buvo sunkus vakaras. Prisimeni prieš 
keturis mėnesius įvykusią automobilių katastrofą, kurioje žuvo 
mergina? Tai štai vakar mes atlikome lavono ekshumaciją. Jis 
taip apdegė, kad tiesiog neįmanoma buvo jos atpažinti. Bet 
mes visgi nustatėme jos asmenybę, naudodamiesi dantų tyrimų 
duomenimis. Analizė parodė didelį girtumo laipsnį. Niekas 
negalėtų vairuoti automobilio tokios būklės, juk mergina buvo 
tarsi išmirkusi alkoholyje. Kad ir kaip ten būtų, manykim, kad 
ji visgi šiaip taip susikaupė ir kažkaip vairavo mašiną. Paaiškė- 
jo, kad ši mergina išgerdavo saikingai. Paskutinį kartą ją matė 
Grinvič-Vilidže. Ji sakė, kad ketina važiuoti į kažkokį vakarė- 
lį, bet smulkmenų neaiškino. Žmonės, su kuriais ji buvo tą va- 
karą Grinvič-Vilidže, turi tvirtą alibi. Jų nuomone, nieko ste- 
bėtina, kad taip atsitiko. Tai dėsninga. 

- Tai dėl ko tu nerimauji, Patai? 

- Medicinos ekspertai aptiko ant jos kūno tokias žaizdas, 
kurios negalėjo atsirasti avarijos metu. Ji negalėjo taip susi- 
žeisti, net jei būtų kilęs gaisras automobilio viduje. 

- Man atrodo, tu ne per daug giliniesi į smulkmenas. 

- Ar girdėjai apie šią bylą, Maikai? 

- Liaukis, Patai! 

- Gerai, pažiūrėk čia, - atsiduso jis ir ištiesė man fotografi- 
ją. 

Nuotraukoje, darytoje ateljė, buvo nufotografuota simpatiš- 
ka dvidešimties metų mergina. Ji vilkėjo neįprasto kirpimo 
graikiško stiliaus suknelę. Atsirėmusi į koloną, mergina šypso- 
damasi žiūrėjo kažkaip iššaukiančiai. Kas ji? 

- Policijos nuovadoje parašyta, kad ji dirbo dainininke nak- 
tiniame klube. Išvaizda - dešimt balų, bet balsas silpnokas. 
Apskritai karjeros padaryti jai nepavyko. Jos agentui nebuvo 
lengva aprūpinti ją darbu. Jis tvirtina, kad ji lupte išlupdavo pi- 
nigus iš tų vietų, kuriose dirbo, lankytojų. Atrodo, jai tai neblo- 
gai sekėsi. Šešiolikos metų ji liko našlaite ir gyveno su invali- 
du broliu De-Moine. Brolis gaudavo pensiją už dalyvavimą 
Antrajame pasauliniame kare ir turėjo kuklią parduotuvėlę 
krantinėje. Būtent jis ir atsiuntė pinigų laidotuvėms. 

Patylėjęs Patas staiga tarė: 

- Pabandyk palyginti šią bylą su dviem kitomis. Ką manai? 

- Atrodo, jog kažkas labai mėgsta gražius kūnus, - atsakiau 
aš. 

- Yra ir dar kai kas. 

- Būtent? 

- Ši mergina pažinojo Gretą Servis. Jos vienu metu dirbo 
toje pačioje agentūroje. Pozavo tam pačiam fotografui. Filas 
Silvestras fotografavo jas reklaminiam prospektui. 

- Jūs merginos ieškote? 

- Paskelbėme paiešką penkiose valstijose. - Patas šnairomis 
dėbtelėjo į mane. - Maikai, mūsų keliai susikirto, bet kol kas 
dar niekuo nepadėjai policijai. Kaip klojasi tavo reikalai? 

- Neturiu kuo pasigirti. 

- Garis Servis taip pat nenori kalbėti. 

- Na tai pasodinkite jį už grotų. 

- Negudrauk, Maikai! Garis juk kalbėjo apie kažkokį laiš- 
ką, mes perklausėme juostelę! Kas tai per laiškas? 

- Man Garis nieko daugiau nepasakė. 

- Maikai, nelabai gerai slėpti informaciją nuo policijos. 

- Apie kokią informaciją kalbi? Aš turiu tik asmeninę in- 
formaciją. O gal užmiršai, kad esu privatus detektyvas? 

- Po velnių! - pro dantis iškošė Patas. - Suprask, Maikai, aš 
neketinu tave spausti prie sienos. Tiesiog noriu sužinoti tavo 
nuomonę. Kaip manai, ar yra koks nors ryšys tarp šių mergi- 
nų? 

Aš mostelėjau ranka Edui, ir jis atnešė man dar bokalą 
alaus. Neskubėdamas jį ištuštinau ir tariau: 

- Vadinasi, taip, Patai, turime tos pačios profesijos tris mer- 
ginas. Visai įmanoma, kad jos buvo pažįstamos. Reklamos pa- 
saulyje sukasi tie patys Žmonės, todėl mūsų merginos galėjo 
viena kitą sutikti. Mes turime teisę taip galvoti. Dvi iš jų miru- 
sios, o trečioji dingusi. 

- O kaip ketvirtoji? Tu ją pamiršai? 

- Kol kas tai tik spėlionės. Peržvelk savo statistiką ir pama- 
tysi, kiek daug žmonių žūsta autoavarijų metu. 

- O ką galvoji apie Gretą Servis? Ji gyva? 

- Manau, kad gyva. Kai kas ją matė visai neseniai mieste. 

- Maikai, visos šios merginos dirbo reklamos agentūrose. 
Jos neturėjo tėvų, neturėjo pinigų. Už nemenką sumelę kiek- 
vieną jų buvo galima įkalbėti bet kokiam darbui! 

- Patai, mes su tavimi ne naujokai šioje srityje. Ką tu turi 
omeny? Džeką Skerdiką? 

- Neatmetu ir tokio varianto! Nė viena mergina prieš mirtį 
nebuvo išprievartauta. 

- Jeigu visa tai vieno žmogaus rankų darbas, tai jis, reikia 
pripažinti, dirba labai švariai. Ir visiškai neįprastai, beje. Pats 
pagalvok, kodėl gi jam prireikė nuodyti Peston kažkokiais re- 
tais egzotiškais nuodais? Kaip jis juos gavo? Tau neatrodo, kad 
visa tai pernelyg jau keista? Ši mirtis niekaip netelpa į bendrus 
rėmus! 

- Bet juk paveikslo visuma nupiešta! - irzliai paprieštaravo 
Patas. 

- Taip, Žinoma, paveikslo visumą galima įžvelgti. Labai 
norint. 

Patas įdėmiai pažvelgė į mane. 

- Maikai, visi keliai veda į tave. 

- Tai visgi nusprendei mane paspausti? 

- Ne. Galbūt truputį vėliau ir pamėginsiu, bet ne dabar. Da- 
bar mane domina Orelas Bucheris. Maikai, atsakyk sąžiningai, 
ar tu parašei teisybę savo pasiaiškinime? 

- Žinai, jūs su Gajum esat kai kuo labai panašūs, - pasakiau 
aš. 

- Būtent kuo? 

- Jis manęs klausė to paties. 

- Ir ką tu jam atsakei? 

- Tą patį. 

Patas susiraukė ir, išsitraukęs iš kišenės pinigus, metė juos 
ant barto stalo. 

- Maikai, nenervink. Vienišiai šiame pasaulyje pasmerkti. 
Mes visada su tavimi dirbome kartu. Ir toliau nesiskirkim. Aš 
tave gerai pažįstu, todėl kol kas dirbu su tavimi. Bet turi su- 
prasti, kad mane spaudžia šefai. Be to, atsirado Žmonių, ku- 
riems kažkodėl prireikė tavo galvos. Mes abu galime būti pa- 
siųsti velniop! Pasistenk nedaryti klaidų! 

- Pasistengsiu, - atsidusau. 

- Maikai... Dar vienas klausimas. Tas susišaudymas su 
Orelu Bucheriu... Nejaugi viskas taip ir buvo, kaip parašei pa- 
siaiškinime? 

- Ne, Patai. - Neigiamai palingavau galva. 

- Viešpatie, ar tu bent supranti, ką darai? 

- Patai, daug Žmonių manęs pastoviai apie tai klausinėja. 


6“ , 


Aš žinojau tą rajoną, kuriame gyveno Orelas Bucheris. Jis 
ribojosi su lindynėmis, kur perkeldavo butų nuomininkus iš re- 
konstruojamų kvartalų. Čia visur tvyrojo liūdesys, panašus į 


163 


smogą, kabantį virš Londono. Tarp namų, ant ištemptų virvių, 
džiūvo skalbiniai, o visi šių niūrių būstų gyventojai buvo prie- 
šiškai nusiteikę. Kvartalas gyvavo merijos dotacijų dėka, ta- 
čiau visi barakai buvo perpildyti, o šaligatviai užgriozdinti pa- 
dėvėtais automobiliais. 

Aš prisiminiau, kaip prieš kelerius metus čia aptiko nelega- 
lų spiritinių gėrimų gamybos cechą. Vieno vakarėlio metu nuo 
šio gėralo pakratė kojas iškart dvidešimt žmonių. Turbūt kas 
nors iš vietinių gyventojų būtinai mane prisimins, juk aš, rink- 
damas faktus, palikau vietinėse užeigose daug pinigėlių. 

Policija buvo bejėgė. Net apmokami informatoriai mažai 
kuo galėjo padėti farams. Tačiau gerokai spirite išmirkusios 
vietinių gyventojų lūpos čia pat išduodavo vertingą informaci- 
ją, tereikėdavo tik jų godžioms akims pamatyti keletą žalių po- 
pierėlių. Tuo labiau, jei tuos popierėlius gniaužė mano ranka. 
Čia visi žinojo, kad aš nerašysiu oficialių pranešimų ir neiš- 
duosiu savanorių pagalbininkų. 

Maksas Kjudis dirbo naktiniu barmenu “Sevilijos? užeigo- 
je. Kai įėjau į šią pigią įstaigą, Maksas kaip tik pradėjo darbą ir 
valė purvinu skudurėliu barą. Sugavęs jo žvilgsnį, iškart supra- 
tau, kad Maksas mane pažino. Nė žodžio neištaręs, jis pastatė 
prieš mane alaus bokalą ir tuoj pat atidavė grąžą iš dvidešimti- 
nės, kurią jam numečiau ant prekystalio. 

- Orelas Bucheris, - tariau aš, tiesdamas Maksui dešimtinę. 

Greitai paslėpęs kupiūrą, Maksas pasilenkė ir paklausė: 

- Tai, vadinasi, tu jį nukepei? 

- Aba, - burbtelėjau. 

- Taip ir žinojau! Jis pats kaltas, kvailys nelaimingas! 

- Kodėl tu taip nusprendei? 

- Jis amžinai įsiveldavo į visokius tamsius dalykėlius. 

- Vienas? 

- Taip, - linktelėjo Maksas. - Čia jis draugų neturėjo. 
Atstumiantis tipas, su juo niekas nenorėjo turėti reikalų. Kelis 
kartus aš išvilkau jį iš baro už pakarpos. Jis prisigerdavo iki Že- 
mės graibymo ir, atrodė, tuoj mane užmuš. 

- Triukšmaudavo, ar ne? 

- Ne, nelabai. Manau, kad jis ginklą pavogė iš Arnio prieš 
keletą mėnesių. Kai paskutinį kartą jį iš čia vilkau, tai pajutau, 
kad jo kišenėje pūpso pistoletas. 

- Kas man gali apie jį papasakoti? 

- Turbūt niekas. Paprastai jis prie staliuko sėdėdavo vienas. 
Čia buvo jo nuolatinė vieta. Bucheris niekam nebuvo reikalin- 
gas, ir jam taip pat ant visų buvo nusispjaut. - Maksas atsiduso 
ir patrynė tarpuakį. - Žinai, vieną kartą Orelas mane nustebino. 
Mačiau, kaip jis įlipo į didžiulį prašmatnų automobilį. Tai bu- 
vo Lentis aveniu. Orelas įsirangė ant užpakalinės sėdynės, o už 
vairo sėdėjo vairuotojas su skrybėle plačiais atvartais. Buvo 
matyti, kad jis gerai pažinojo Orelą. Aš dar pagalvojau, kad 
pasaulis visai išsikraustė iš proto. Bucheris - ir tokioje mašino- 
je! 

- Tu įsitikinęs, jog tai buvo Bucheris? 

- Absoliučiai tikras! - Barmenas susiraukė ir pirštais palie- 
tė mano ranką. - Senasis Gripis irgi sakė, kad taip pat matė pa- 
našią sceną. Tiesa, Gripis visada girtas, ir juo tikėti negalima. 
Bet jis tvirtina, kad matė, kaip Orelas įlipo į prabangų automo- 
bilį. 

- Gal galėčiau šnektelėti su Gripiu? 

- Tu? - Maksas šyptelėjo. - Tau reikėtų nusileisti šešias pė- 
das po žeme. Prieš porą mėnesių Gripis papuolė po sunkveži- 
miu ir pakratė kojas Belvyje. 

Aš supratau, kad skubinti įvykių neverta. Jeigu jau Maksas 
nesugebėjo atsakyti į mano klausimus, tai į juos neatsakys nie- 
kas iš vietinių gyventojų. 

- Kalbama, kad Bucheris valkiojosi su kažkokia kekše? - 
paklausiau aš. 

- Valkiojosi, - linktelėjo Maksas. - Tai Rozė. Bet ji žino dar 
mažiau, negu aš. Ji atsigultų su kiekvienu, pasiūliusiu jai boka- 
14 alaus ar dolerį. Ir Rozė laiminga, jei jai pavyksta nors truputį 
užsidirbti. Tik ji viena ir sugebėjo įtikti Bucheriui. Liusė Dig ir 
Dolė pasiuntė jį velniop. Atsitraukęs nuo jų, Bucheris susidėjo 
su Roze. Nelabai jį čia mėgo. Ir, žinai, niekas jo nepasiges. Kai 
kada Orelą prisimenam tik todėl, kad mentai įkyri su savo 
klausimais apie jį. 

- O'key. Ačiū už informaciją. 

- Maikai, papasakojau viską, ką žinojau. Daugiau niekuo 
padėti negaliu. Jeigu ką nors prisiminsiu, kur man tave rasti? 

Aš 1šsitraukiau iš kišenės vizitinę kortelę ir parašiau ant jos 
viešbučio pavadinimą. 

- Jeigu ką nors sužinosi, paskambink man į viešbutį. Čekį 
atsiųsiu paštu. 


LŽZA 
ė 


Aš prisiskambinau Gajui, kai jis jau ketino išeiti. Ištisą va- 
landą Gajus manęs ieškojo, apskambinėdamas visas vietas, kur 
galėčiau būti, ir jau neteko vilties mane surasti. Dabar aplink jį 
buvo daug Žmonių, ir mes susitarėme susitikti “Pas Tedą“ ir 
pasikalbėti. Pėsčiomis nužingsniavau kvartalą, sustabdžiau 
taksi ir pasakiau vairuotojui restorano adresą. 

Gajus jau buvo ten ir sėdėjo atskirame kabinete, šalia aukš- 
to lieso vaikino. 

- Labas, Maikai! Ar pažįsti Elą Keisį? - Gajus linktelėjo 
galva į savo kaimyną. 

- Teko susitikti, - atsakiau aš. 

Mes su Elu paspaudėme vienas kitam rankas, ir aš tariau: 

- Bifas man pasakojo, kad jūs žiūrinėjote dosjė informaci- 
jos skyriuje. Ar radote ką nors įdomaus? 

- Sėsk, Maikai, - pasakė Gajus. - Būtent apie tai mes ir no- 
rėjome su tavimi pakalbėti. 

Aš atsisėdau, ir Gajus linktelėjo Elui. 

- Nagi, klok. 

Gurkštelėjęs kavos, Elas atsilošė į kėdės atramą. 

- Na ką gi, pradėsime nuo to, kad mes, atrodo, išsiaiškino- 
me, kur buvo Mitčas tą dieną, kai jį nužudė jo paties namuose. 
Jis buvo užėjęs į moteriškų drabužių parduotuvę ir klausinėjo 
ten apie tuos prakeiktus apatinius. Paskui nusipirko vieną 
komplektą. Jis pasakė pardavėjai savo pavardę ir davė savo 
biuro adresą. Komplektas kainavo dvylika dolerių, bet Mitčas 
užmokėjo dvidešimt. Mergina nuėjo paskambinti į realizavimo 

skyrių, o kai grįžo, Mitčo jau nerado. Ji gerai įsiminė šį atvejį, 
nes pirkėjai Brodvėjuje retai palieka tokius arbatpinigius. 15 
pradžių pardavėja nenorėjo apie tai pasakoti, nes bijojo, kad 
savininkas sužinos apie tuos arbatpinigius. Paskui ji dar prisi- 
minė, kad, kol išrašinėjo čekį, Mitčas visą laiką stebėjo kažko- 
kį pirkėją, kuris apžiūrinėjo drabužius. Mitčas žvelgė į jį taip 
įdėmiai, kad pardavėjai teko pasitikslinti Mitčo adresą net du 
kartus. Mergina anksčiau niekada nematė to tipo. 

- O ką Mitčas nupirko? 

- Gana iššaukiančius trumpučius nailoninius marškinius 
juodos spalvos. Gal Mitčas pažino tą tipą, kurį įdėmiai stebėjo, 
o paskui jį pasekė. Tą pačią dieną Mitčas užsuko į informaci- 
jos skyrių ir kažko ten ieškojo. 

- Gal kokia nors kita pardavėja pažino tą žmogų? 

- Ne. Pardavėja, turėjusi jį aptarnauti, buvo naujokė. Tačiau 
nepažįstamasis nieko nepirko. Tik paklausė, ar skyriuje yra 
kokių nors kitų atspalvių apatinių. Pardavėja atsakė neigiamai, 
ir jis išėjo. Beje, tą patį rytą parduotuvėje buvo išstatytas visų 
atspalvių asortimentas. Bet turbūt vyriškio kažkas netenkino. 

Pažvelgęs į savo pašnekovus, aš staiga pajutau, kaip visos 
pakrikos detalės išsidėliojo mano galvoje į logišką grandinę. 
Trūko tik vienos grandies. 

- Vadinasi, tame asortimente trūko vienos spalvos, - susi- 
mąstęs tariau aš. 

- Ne, visos spalvos buvo, - atsiduso Elas Keisis. - Aš net 
specialiai patikrinau jų registracijos knygas. 

- Ten nebuvo baltos spalvos, - tvirtai tariau aš. 

Gajus ir Elas tylėdami susižvalgė. 

- Teisingai, - sumurmėjo Keisis, suraukęs tarpuakį. - O kaip 
Jūs įspėjote? 

- Mitčas Templas pasufleravo. Juk jis siekė baltos nosinės, 
kuri kyšojo iš jo švarko kišenės. Taip, jis siekė būtent nosinės, 
kad mums parodytų spalvą. 

Pastūmęs akinius ant kaktos, Gajus nustebęs pažvelgė į 
mane. 

- Manau, kad tavęs nesuprantu, Maikai. 

- Velda pirmoji įtarė, kad čia egzistuoja kažkoks ryšys, - 
pasakiau aš. - Žali apatiniai rudaplaukei merginai, juodi - blon- 
dinei. Kokiai merginai tiktų balti apatiniai? 

- Brunetei, - išstenėjo Gajus. 

- Būtent, - linktelėjau aš. - Tokiai, kaip Greta Servis. 


6 skyrius 


Paini istorija ėmė palaipsniui aiškėti. Trūkstama grandis, 
uždariusi grandinę, viską sudėliojo į savo vietas. Anksčiau ar 
vėliau Patas vis tiek būtų tai išsiaiškinęs. Policija ėmė anali- 
zuoti visų psichinių ligonių, kurie dėl savo keistenybių ir ligotų 
polinkių patenkinimo, buvo pasiruošę įvairiems kraštutinu- 
mams, sąrašus. Tie psichai buvo gudrūs, kaip gyvatės, ir su- 
gauti juos buvo labai sunku. Jie mezgė savo tinklus su tokiu 
sudėtingu fantastiniu piešiniu, kad jame susigaudyti buvo 
praktiškai neįmanoma. Tikriausiai mūsų spėjimas buvo teisin- 
gas, bet tai buvo viso labo tik prielaida. 

- Patas apie tai žino? - paklausiau aš. 

- Jis eina tomis pačiomis pėdomis, kaip ir mes. Manau, kad 
j0 vaikinai į savo klausimus gaus tokius pačius atsakymus. Ki- 
to varianto aš tiesiog bematau. 

- Ir kiek dar laiko jūs ketinate slėpti šią informaciją? 

- Tol, kol nepasistūmėsime nors per žingsnį į priekį, - pasa- 
kė Elas. - Šiandien iš Vašingtono grįžo Normanas Garisonas. 
Jis ten peržiūrinėjo paskutines komisijos senato ataskaitas ir 
ketino pasirausti savo popieriuose bei išsiaiškinti, ar nepaliko 
jam Mitčas raštelio. Juk Mitčui nepavyko susisiekti su Norma- 
nu telefonu, 0 jis savo namuose turi pneumatinį paštą. 

Prisidegęs cigaretę, Gajus tarė: 

- Vakare aš susitariau susitikti su Normanu. Jis dabar rengia 
politinį susitikimą, kurį turi pravesti vienas iš JTO narių su 
naujai priimtos šalies atstovais. Kažkokiais afrikiečiais... Eisi 
su manimi? 

- O kodėl kvieti būtent mane? 

- Juk tu įklimpai į šią bylą iki ausų. Mes taip pat. Tik visi 
kartu mes galime išsiaiškinti, kas nužudė Mitčą. 

- Na ką gi, sutinku, - šyptelėjau aš ir pažvelgiau į Elą Kei- 
sį. - O jūs? : 

- Grįšiu į informacijos skyrių. Regis, supratau, kokios siste- 
mos laikėsi Mitčas, kai ten dirbo. Bent jau nesiknaisiojo iš ei- 
lės abėcėlės tvarka. Jeigu aš surasiu tą paskutinį aplanką, kurį 
jis užtiko, mes galėsime susiaurinti paieškų ratą. Jeigu aplan- 
ke ko nors ir trūks, mes atstatysime tai su negatyvų pagalba. 

Atsistūmęs nuo stalo, aš pakilau. 

- O'key, aš su jumis. 


NA 
sa 
ė 


Džeraldo Juto namas buvo naujas trijų aukštų pastatas 5- 
ojoje aveniu, kaip tik priešais Centrinį parką. Apie Džeraldą 
Jutą aš girdėjau, bet nelabai daug ir tik iš laikraščių. Pakeliui 
Gajus papasakojo apie jį. 

Jutas buvo kelių stambių korporacijų savininkas ir jau 1930 
metais tapo multimilijonieriumi. Iš pradžių jis nesikišo į politi- 
ką. Po to jo žmona nusprendė, kad Čikaga pernelyg mažas ir 
menkas miestas jų dabartinei padėčiai ir pareikalavo persi- 
kraustyti į Niujorką. Po metų ji mirė, bet Jutas jau pamėgo gy- 
venimą aukštuomenėje. Truputį vėliau jis išplėtė savo veiklą ir 
ėmėsi įvairių menų globėjo vaidmens. Be to, jis buvo neoficia- 
lus priėmimų, rengiamų svarbioms personoms, atvykusioms į 
Niujorką su vizitais, šeimininkas. 

Jutas nelindo į politiką, bet kartais jo įtaką panaudodavo ki- 
ti, norėdami paveikti vieną ar kitą JTO atstovą. 

Visuomeninė veikla nė trupučio nepakenkė Juto verslui. Jo 
įmonių akcijos biržoje buvo vertinamos gana aukštai, ir sulau- 
kęs šešiasdešimt dvejų metų jis nebuvo įsivėlęs į jokią skanda- 
lingą istoriją. 

Tylūs pašnekesiai kambariuose susiliejo su styginio kvarte- 
to muzika. Tarnas, pagarbiai nusilenkęs, paėmė mūsų kepures. 
Už jo nugaros mes pamatėme svečius, stovinčius nedidelėmis 
grupėmis. Tarp jų zujo oficiantai su padėklais, apstatytais tau- 

rėmis su šampanu. Nepaisant neoficialios aplinkos, vyrai dėvėjo 
smokingus, o moterys, pasipuošusios briliantais, atrodė tarsi 
būtų ką tik nužengusios iš Paryžiaus madų žurnalų puslapių. 

Taip, Džeraldas Jutas mokėjo vertinti gerus ryšius. Aš pa- 
mačiau tarp svečių Ričį Solsberį, daugelio Vašingtono sensa- 
cingų straipsnių autorių, Polą Gregorį, kurio politinės apžval- 
gos buvo spausdinamos didžiausiuose žurnaluose, ir Džiną 
Sigldoną, kuris vadovavo tarptautinių naujienų skyriui. 

Jutas kaip tik šnekučiavosi su Normanu Garisonu. Pamatęs 
mus, Jutas pasisveikino su Gajumi, o šis jam pristatė mane. 

Nepaisant jo amžiaus, Jutas atrodė tiesiog puikiai, nors jau 
išryškėjo nedidelis pilvukas. Jis turėjo įžvalgaus stebėtojo pa- 
stabų žvilgsnį, ir jo akys, reikalui esant, galėjo pasijuokti iš pa- 
vykusio pokšto, o galėjo ir įgauti ledinę išraišką. Kai Jutas 
pažvelgė į mane, pasijutau tarsi būčiau kiaurai peršviestas rent- 
geno spinduliais. 

- Misteris Hameris? Labai malonu. Neseniai visi laikraščiai 
rašė reportažus apie jus. 

- Tai tik atsitiktinumas, - pasakiau aš. 

- Bet gana naudingas jūsų verslui, - nusišypsojo jis. 

- Taip, galbūt. 

- Dėl tokių, kaip Maikas, aš negaliu rašyti visko, ką Žinau, - 
tarė Gajus. 

- Kodėl? 

Gajus šyptelėjo. 

- Jeigu Maikas sugalvotų parašyti savo autobiografiją, jis 
būtinai paminėtų mane bei parašytų apie mano gyvenimą visą 
teisybę. Kaip sekasi? 

- Puikiai. Šiandien priimam Paką El-Amborą ir jį lydinčius 
asmenis. Rodome jam miestą ir visa kita. Svečiai viešės visą 
vakarą. Eime, aš jus kam nors pristatysiu. 

- Nesivarginkit, - mostelėjo Gajus. - Aš čia beveik visus pa- 
žįstu. O jeigu ko nors ir nepažįstu, tai pats susipažinsiu. 

- Tada gal misterį Hamerį? | 

- Nesijaudinkite, Džeraldai. Maikas visur jaučiasi kaip 
namie. Greitis, kuriuo jis užmezga pažintis, ir ryšių gausa tie- 
siog stulbinantys. 

Jutas nuvedė mus prie artimiausios poros. Moteris juoda 
atvira suknele, kuri puikiai išryškino jos nepriekaištingą figū- 
rą, šnekėjosi su kažkokiu rytietiško tipo vyriškiu. 

- Mieloji... - pradėjo Džeraldas. - Leiskite jus minutėlę pa- 
trukdyti. 

Moteris atsigręžė. Jos saikingai padažytos akys atrodė tru- 
putį įkypos ir švytėjo. Plaukai Žžėrėjo sidabro spalva. Pamačiusi 
mane, Dalsė Makiles iš nuostabos išpūtė akis ir tarė: 

- O, Maikai, malonu jus matyti! 

Stuktelėjęs Džeraldą alkūne, Gajus sušnibždėjo: 

- O ką aš sakiau! 

Nusijuokęs Džeraldas pristatė mums Džeimsą Lusotą, jos 
pašnekovą. Minutėlę paplepėję, visi nuėjo į šalį, palikę mus su 
Dalse vienu du su šampano taurėmis. 

- Puikus madų žurnalo redaktorės virtimas prrėmimo šeimi- 
ninke, - pasakiau aš. 

- Mūsų klientams patinka tokios metamorfozės, - nusišyp- 
SOjo ji ir, paėmusi mane už parankės, yrėsi per minią, linkčio- 
dama ir sveikindamasi su pažįstamais. 

Aš pastebėjau, kad Gajus kalbasi su Normanu Garisonu. 
Apie ką jie kalbėjosi, negirdėjau. 

- Tokie vakarai mūsų publikacijoms suteikia ypatingo rafi- 
nuotumo, - pastebėjo Dalsė. 

- Ar nebijote, kad galiu pakenkti jūsų reputacijai? 

- O, ne! Jūs viskam suteikiate pikantiškumo. 

- Bet tai nepadeda užmegzti reikalingų pažinčių. 

Ji suspaudė mano ranką ir nusišypsojo. 

- Galbūt. Bet man su jumis įdomu. Žinot, kokia sumaištis 
kilo mūsų agentūroje, kai jūs išėjote? Aš nustebau sužinojusi, 
kad mano tarnautojai skaito laikraščius! Anksčiau buvau įsiti- 
kinusi, kad jie labiau vertina subtilesnę literatūrą. Sužinojau 
apie jus daug įdomaus. 

- Tada stebiuosi, kad jūs, mis Makiles, dar iki šiol šnekatės 
su manim. 

- Turiu pripažinti, kad neblogai pažįstate moteris... - tarė ji. 
- Beje, mano vardas Dalsė. Maikai, jūs turite patenkinti mano 

smalsumą! Juk jūsų nebuvo kviestųjų sąraše. Kaip čia pateko- 
te? 

- Visagalės spaudos dėka. Mane čia atsitempė mano senas 
draugas Gajus Gardneris, kurio pavardė kaip tik ir įtraukta į 
kviestųjų sąrašą. Negaliu pasakyti, kad man labai įdomu, bet 
mes su Gajumi susitarėme čia susitikti. 

- Spaudos draugas yra ir Džeraldo draugas. Tad aš džiau- 
giuosi dėl jūsų. Ar čia yra koks nors žmogus, su kuriuo norėtu- 
mėt susitikti? 

Aš pastebėjau skirtinguose salės kampuose kelias vyriškių 
kompanijas. Su savo juodais smokingais jie buvo panašūs į so- 
lidžius varnus, apsupusius ryškų paukščiuką kolibrį. Kartais 
pasigirsdavo juoko protrūkiai. Pokalbiai staiga pagyvėdavo, 
kai prie vyriškos kompanijos prieidavo graži mergina. 

- Galbūt su Prektono mergaitėmis, - pasakiau aš. 

Dalsė juokais pagrūmojo man pirštu. 

- Ai-ai, misteri! Juk jos tiesiog pučia miglą į akis. Be to, jos 
jums turbūt per jaunos. 

- O jiems? - Aš parodžiau į vyrus, susispietusius aplink 
merginas. Visiems jiems jau buvo gerokai virš penkiasdešim- 
ties. 

Dalsė linksmai nusikvatojo. 

- Tikrai! Kiekvienos asamblėjos sesijos metu jie pasiruošę 
perkąsti vienas kitam gerkles arba bendromis pastangomis ku- 
ria planus, kaip radikaliai pertvarkyti pasaulį. Dabar gi jie rėžia 
sparną aplink dvidešimtmetes merginas, tarsi mokinukai. Šios 
merginos tokiuose pobūviuose tiesiog nepakeičiamos, nes ki- 
taip jau seniai visi būtų susirieję. Meilūs veideliai atitraukia 
juos nuo politikos. 

- Kodėl gi JTO posėdžiuose nenaudojamas toks patikimas 
metodas? Mano nuomone, tai kaip tik tai, ko reikia. 

- Aš tą patį sakiau ir Džeraldui. Iš pradžių jam ši idėja nepa- 
tiko, bet dabar jis, atrodo, persigalvojo ir pats rūpinasi, kad bū- 
tų pakviestos šios merginos. Apskritai tai Juto žmonos idėja. 

- O kodėl jūs esate šio priėmimo šeimininkė? 

- Aš tiesiog darau karjerą, argi jūs to nežinojot? 

- Sklando tokie gandai, - linktelėjau. 

- Tiesą sakant, mane tam ruošė nuo pat gimimo. Aš gimiau 
geroje šeimoje Vidurio Vakaruose. Lankiau aristokratų mo- 
kyklą ir užmegzdavau naudingas pažintis. Tad viskas išėjo tar- 
si savaime. Tačiau, prisipažįstu, kad toks gyvenimas man nela- 
bai patinka... - Gurkštelėjusi šampano, ji pridūrė: - Visos šios 
Prektono mergaitės, kurias čia matote, iš padorių šeimų. Viena 
susižadėjusi su kongreso nariu, kita - su turtingu verslininku, 
dvi pakviestos į Holivudą. 

- Taip, kai kam sekasi! - pastebėjau aš. 

- Ne, tai ne sėkmė. Merginos nusipelnė tokio likimo. Joms 
keliami labai dideli reikalavimai. Jeigu merginos jų neatitiktų, 
mes tiesiog nebūtume jų čia pakvietę. 

Pastačiusi tuščią taurę ant einančio pro šalį oficianto padėk- 
lo, ji paėmė naują. 

- Beje, ar radote tą merginą, kurios ieškojote? 

- Dar ne. Miestas per daug didelis, sunku jame rasti reika- 
lingą Žmogų. 

- Ir mūsų fotografijos jums nepadėjo? 

Aš neigiamai palingavau galva. 

- Šios merginos niekas nematė. O juk tokį veidą lengva įsi- 
minti. 

Pasisukusi Dalsė pakėlė smakrą ir susimąsčiusi pažvelgė į 
mane. 

- Žinote, man atėjo į galvą viena mintis... 

- Kokia? 

- Šią merginą fotografavo Tedis Geitsas. Kartais jis sudaro 
nepriklausomas nuo mūsų agentūros sutartis ir pasikviečia mo- 
delius, kurių mes atsisakome. Visai įmanoma, kad Tedis turi 
šios merginos registracijos kortelę. Beveik visas merginas jis 
užregistruoja. 

- Kaip man jį surasti? 

- Jums nereikia jo ieškoti. Geitso biuras įsikūręs mūsų pas- 
tate, o aš turiu raktus. - Ji pažiūrėjo į laikrodį. - Dabar aštuo- 
nios valandos. Priėmimas tęsis iki vidurnakčio. Ar ketinate čia 
būti iki pabaigos? 

- Ne. 

- Tada gal susitikime mano agentūros vestibiulyje? Pusę 
pirmos. Pažiūrėsime, kas yra Tedžio kartotekoje. 

- Ar jūsų neapsunkinsiu? 

- Kaip čia pasakius... Na, man patinka balti medžiotojai. 
Gerai, jau turiu eiti ir atlikti priėmimo šeimininkės vaidmenį. 
Maloniai praleiskite laiką! 

Aš palydėjau ją žvilgsniu, deramai įvertinęs jos aristokra- 
tišką laikyseną ir eiseną, orią ir tuo pačiu labai moterišką. Pa- 
stebėjau, kad buvau ne vienintelis, žiūrintis Dalsei įkandin. 
Kai ji dingo iš akiračio, aš apgailestaudamas atsidusau. 


Nu 
ė 
H 


Normanas Garisonas neaptiko nieko, kas padėtų pasistū- 
mėti Mitčo Templo byloje. Jis peržiūrėjo visus įrašus ir dosjė 
Mitčo kabinete, bet nerado nė vieno verto dėmesio užrašo. 
Vaikinukas, dirbantis Normano sekretoriumi, atsiminė Mitčą, 
bet pasakė, kad jų pokalbis buvo labai trumpas. Mitčas prašė 
perduoti Normanui, kad šis jam paskambintų tuoj pat, kai tik 
grįš. Daugiau vaikinas nieko negalėjo prisiminti. 

Visi kartu sėdėdami bibliotekoje bandėme įsivaizduoti, kas 
galėjo priversti Mitčą paskambinti Normanui. Nė viena protin- 
ga mintis neatėjo į galvą. Paskui Normanas prisiminė, kad vie- 
nąkart jie su Mitču buvo kažkokiame priėmime. Mitčas domė- 
josi politinių Normano straipsnių apie mafiją užkulisiais. Tuo 
metu Normanas kūrė reportažus apie politinę situaciją JTO 1r 
apie būsimus rinkimus Valstijose. Tuo Mitčas tikrai negalėjo 
domėtis, nes dirbo visai kitoje srityje. 

Įėjo kambarinė ir pasakė, kad Gajų kviečia prie telefono. 
Jis išėjo ir grįžo po kelių minučių, bet labai susijaudinęs. 
Palaukęs, kol bibliotekoje likome trise, Gajus tarė: 

- Elas Keisis mano, kad rado vairuotoją, kuris matė Mitčą 
paskutinis. Mitčas įlipo į taksi 21-ojoje gatvėje ir paprašė vai- 
ruotojo sekti paskui kažkokią mašiną su keleiviais. Paskui Mit- 
čas penkiolika minučių laukė, kol vienas iš keleivių išeis iš 
parduotuvės. Šis išėjo, pasikišęs po pažastimi ryšulėlį, ir nu- 
žingsniavo į kvartalo galą. Ten vyriškio laukė mašina, kurią, 

matyt, jis išsikvietė telefonu parduotuvėje. Mitčas sekė tą ma- 
šiną iki Belt Parkvelo, bet paskui ji smarkiai padidino greitį. 
Taksistas visgi pabandė ją vytis, bet susidūrė su kelių policija. 
Jį nubaudė už greičio viršijimą, ir Mitčas paprašė, kad vairuo- 
tojas parvežtų jį namo. 

- Vairuotojas įsitikinęs, jog tai buvo Mitčas? 

- Taip, jis atpažino žurnalistą iš fotografijos. Mitčas jam 
paliko didelius arbatpinigius, padengdamas ir nuostolius dėl 
greičio viršijimo. Tad vairuotojas jį gerai įsiminė. 

- Ar pavyko ką nors išsiaiškinti apie tą kitą mašiną? - pa- 
klausiau aš. 

- Gaila, bet ne. Jie taip ir nepriartėjo prie jo pakankamai 
arti. Jau temo, o eismas buvo labai intensyvus. Taksi vairuoto- 
jas sako, kad tai buvo tamsiai mėlynas automobilis. Markės 
neprisimena. 

- Velniškai gaila. Na, o kaip parduotuvė? 

- Elas apklausė visas pardavėjas. Nė viena iš jų neįsiminė 
nieko neįprasto. Tiesa, vienas baltas apatinių komplektas tą 
dieną buvo parduotas. Elas patikrino visas čekių šakneles. Bet 
už pirkinį buvo sumokėta grynaisiais, tad nei pirkėjo vardo, nei 
jo adreso Elas nerado. 

Aš susimąsčiau. Kažkas man šioje istorijoje kėlė įtarimą, 
bet niekaip negalėjau suprasti, kas būtent. 

- Reikia apie tai pranešti Patui, - pagaliau prabilau aš. 

- Jau pranešė, - pasakė Gajus. - Bet nesuprantu, kokia iš to 
nauda, mes juk vis tiek nežinome, ko ieškoti. 

- Mitčas jį pažino, - susimąstęs tariau aš. 

- Na ir ką? - paklausė Gajus. - Mitčas pažinojo daugelį. 

- Įdomu, kodėl jis sekė būtent tą tipą? - nenurimau aš. - Juk 
daugybė vyriškių perka apatinius savo katytėms. Ką tokio ypa- 
tingo Mitčas įžvelgė tame vyriškyje? 

- Galbūt šis tipas ir anksčiau pirko apatinius? - paklausė 
Normanas ir pats atsakė: - Štai Mitčas ir įtarė, kad jis įsivėlęs į 
šią istoriją. 

- Galima pabandyti išsiaiškinti, - pagyvėjo Gajus. - Padėsi- 
me Patui raustis kartotekoje, a? Maikai, eini su manim? 

- Ne, eikite be manęs. Aš vykdysiu paieškas kita linkme. 
Vėliau tau paskambinsiu. 

Gajus susirūpinęs paniuro. 

- Žinai, Maikai, kai kurios tavo idėjos... 

- Viskas gerai, - nuraminau aš jį. - Turiu kai ką patikrinti. 
Kol kas turime mažai faktų, todėl reikia apgalvoti visus gali- 
mus ėjimus. 

Pakilę mes išėjome 1š bibliotekos. Džeraldas Jutas, sužino- 
jęs, kad išeiname, nuoširdžiai apgailestavo, bet, beje, ir pri- 
mygtinai neprašė mūsų pasilikti. Atsisveikinome su kai kuriais 
svečiais ir pasukome link išėjimo. Dalsė Makiles palydėjo mus 
iki durų. Aš šnibžtelėjau jai, kad turiu dar kai ką pasitikslinti, 
o po to, kaip mes ir tarėmės, susitiksim *Prektono Bildinge"". 

Išsikvietęs taksi, Gajus pavežė mane iki “Njuso Bildingo" 
ir ten išlaipino. Nieko manęs neklausinėdamas, jis paspaudė 
man ranką, palinkėjo sėkmės ir nuvažiavo. 

Aš nužingsniavau į nedidelį barą prie kampo, kur pietų me- 
tu mėgo rinktis žurnalistai. Timas Reilis buvo ten. Jis sėdėjo 
savo mėgstamoje vietoje ir apie kažką plepėjo su barmenu. 
Anksčiau Timas dirbo sporto apžvalgininku, dabar perėjo į ko- 
rektūros skyrių, bet pirmai progai pasitaikius prisimindavo sa- 
vo mėgstamą temą - beisbolą. 

Kai atsisėdau greta, Timas plačiai nusišypsojo ir jau buvo 
beišsižiojąs, bet aš nesileidau įtraukiamas į diskusiją apie spor- 
tą. 

- Timai, tu man reikalingas, - tariau. 

- Maikai, garbės žodis, neliko nė vieno bilieto. Supranti... 

- Aš ne apie tai, Timai. Mane domina Mitčas Templas. 

Staiga surimtėjęs, Timas pastūmė savo bokalą ir linktelėjo. 

- Klausau tavęs, Maikai. 

- Pasakyk, ar Mitčas saugojo savo reportažų juodraščius? 

- Žinoma, - tvirtai pareiškė Timas. - Taip visi daro. O jeigu 
paskui reikėtų ką nors atstatyti? 

- Ar galėčiau žvilgtelėti į juos? 

- O kam? Tu gali peržiūrėti senus laikraščius. 

- Tai užims pernelyg daug laiko. Juodraščius aš peržiūrėsiu 
greičiau. 

Vienu mauku išgėręs savo martinį, Timas numetė ant baro 
susiglamžiusį popierėlį ir pakilo. 

- Eime, - pasakė jis. 

Netrukus mes jau buvome redakcijoje. Kampe, kur dirbo 
Mitčas, tvyrojo kažkoks priplėkęs, negyvenamos patalpos 
oras. Ant pakabos už durų vis dar kabėjo senas Mitčo lietpal- 
tis, peleninėje buvo daug nuorūkų. Kažkas kaip reikiant pasi- 
rausė po stalčius, ir stalas dabar buvo užverstas popierių krū- 
va. Šalia stovėjo kartoteka su trimis stalčiais. Du buvo dalinai 
tušti. Kadangi ten gulėjo tik spausdinti mašinėle Mitčo juod- 
raščiai, suskirstyti atitinkamomis temomis, tai niekas tų stalčių 
kruopščiai ir neapžiūrėjo. 

Aplankuose gulėjo mėnesiniai darbų planai, iš kurių pir- 
mieji buvo dvejų metų senumo. Kituose aplankuose gulėjo 
kortelės, kuriose buvo surašyti įvairūs dar nepatvirtinti gandai, 
faktai, kurie patvirtino arba paneigė tuos gandus, įvairūs įdo- 
mūs pastebėjimai apie kai kuriuos asmenis. Visa tai vėliau bu- 
vo panaudojama reportažuose. 

Prisitraukęs kėdę, aš įsitaisiau prieš kartoteką. 

.- Tau reikalinga mano pagalba? - paklausė Timas. 

- Turbūt ne. Tiesą sakant, aš dar ir pats nežinau, ko ieškau. 

- O'key. Tada gali čia sėdėti, kiek tau reikės. Niekas netruk- 
dys. Jeigu rasi ką nors įdomaus, pakviesk mane, gerai? 

- Žinoma, Timai, pakviesiu. Ačiū. 

- Nėra už ką, Maikai, - linktelėjo jis ir išėjo. 

Mitčas Templas nebuvo paprastas Brodvėjaus reporteris. Jo 
užrašuose aš aptikau daugybę tikrų perliukų, kurie vėliau virs- 
davo aštriais ir glaudžiais reportažais. Kai kurie iš jų nuolatos 
iškildavo mano atminty. 

Mitčas važinėjo po visą Niujorką, stengdamasis sužvejoti 
naujausią informaciją. Pagrindinė jo tema buvo Brodvėjus, bet 
Mitčas dažnokai nuklysdavo nuo temos ir, reikia pripažinti, 
jam pavykdavo išknisti įdomius ir karštus faktus. Užuodęs gro- 
bį, Mitčas virsdavo negailestingu medžiokliniu šunimi. Jo 
straipsniai apie mafiją buvo pretekstas pradėti specialų tyrimą 
apie kai kurių mafijos vadeivų veiklą. Tas tyrimas, kiek aš pri- 
simenu, baigėsi didžiuliu teismo procesu. Mitčas kelis kartus 

buvo įlindęs į politines sferas ir atskleidė kai kurias miesto 
valdžios machinacijas. 

Mitčo užrašuose taip pat radau Dalsės Makiles ir Džeraldo 
Juto pavardes. Jie dažnai rengdavo priėmimus arba dalyvauda- 
vo juose kaip svečiai. Aristokratiški Dalsės kavalieriai iš es- 
mės buvo tarptautinio lygio asmenybės, tiesiogiai įtakojančios 
politiką ir finansus. Atstovaudama Prektono firmai, Dalsė ap- 
važiavo visą pasaulį ir buvo labai šiltai priimta geriausiuose 
Europos ir Amerikos namuose. Mitčas pažymėjo, kad Dalsė 
Makiles buvo susijusi su kai kuriais dideliais politiniais įvy- 
kiais ir visada dalyvaudavo JTO atstovų aukštuomenės pasi- 
linksminimuose. Tačiau jokio ypatingo potraukio politikai ji 
nejautė, be to, ir su jokiais politiniais veikėjais ji artimai ne- 
bendravo. 

Mitčas apie Džeraldą Jutą buvo surinkęs daug žinių. Dže- 
raldas, turėdamas savų ketinimų, ne kartą finansiškai rėmė ko- 
kios nors pakraipos politines akcijas ir dažnai įsipainiodavo į 
dalykus, susijusius su žvalgyba ir tarptautiniais santykiais. Ke- 
lis kartus Džeraldas turėjo romanus su gana žymiomis damo- 
mis, bet smulkmenos nebuvo paminėtos. Viename savo repor- 
tažų Mitčas užsiminė, kad Jutas pasinaudojo savo įtaka vienos 
Pietų Afrikos šalies delegatui, kad būtų sudaryta naudinga mi- 
neralinių išteklių apdirbimo sutartis. Šią sutartį pasirašė kom- 
panija, priklausanti, žinoma, Jutui. Beje, jokios sensacijos čia 
nebuvo. Dabartiniais laikais toks reikalų tvarkymo būdas buvo 
beveik visuotinai pripažintas. 

Užrašuose buvo daugybė ir kitų vardų, tiek žinomų, tiek ir 
nežinomų. Tris savaites Mitčas savo reportažuose kritikavo 
JAV vyriausybę už neva savo pareigų nevykdymą. Ten buvo 
paminėta Belaro Riso pavardė, kuris tarptautinėje arenoje iški- 
lo iškart po Antrojo pasaulinio karo. Jis suorganizavo pervers- 
mą savo šalyje, po kurio iš kolonijos ji virto nepriklausoma 
valstybe, paskyrusia Belarą Risą atstovu į JTO. Vėliau jis sie- 
kė savo šalies arabų koalicijos, vadovaujamos Pako El-Ambo- 
ro, pripažinimo. 

Aš pagalvojau, kad čia Mitčas smarkiai apsiriko: visgi šalis 
įėjo į arabų koaliciją, o Pakui El-Amborui šiandien rodė pagar- 

bą priėmime. Mitčas iš kailio nėrėsi, norėdamas prigriebti šią 
kompaniją, bet jam nieko neišdegė. Nepaisant Templo atlikto 
tyrimo ir reportažų, dvi tos šalies darbininkų sąjungos laimėjo, 
ten įsiliepsnojo sukilimas, dėl ko buvo dalinai sugriauta sosti- 
nė ir perrinkta valstybės vadovybė, glaudžiai susijusi su komu- 
nistais. 

Žvilgtelėjęs į laikrodį, aš sau skyriau dar dešimtį minučių 
ir ėmiau studijuoti paskutinįjį aplanką stalčiuje. Aš jau beveik 
praradau viltį ir varčiau juodraščius tik dėl to, kad negraužtų 
sąžinė. 

Reikia pripažinti, kad vartydamas užrašus jaučiau malonu- 
mą. Skaityti buvo įdomu, bet nieko ypatinga neaptikau. Vėl 
šmėstelėjo Belaro Riso pavardė. Vienoje pastaboje buvo užsi- 
menama, kad jį sumušė kažkoks plevėsa, kitoje - kad italų vy- 
riausybė apkaltino jį ryšiais su spekuliantais, prekiavusiais juo- 
dojoje rinkoje vaistais beprotiškomis kainomis. Buvo dar kele- 
tas reportažų apie skandalingas istorijas šou verslo pasaulyje, 
bet ir jose neradau nieko, už ko būtų galima užsikabinti. 

Peržiūrėjęs maždaug trečdalį užrašų, pagalvojau, kad turbūt 
veltui švaistau laiką. Aš neradau nieko tokio, kas galėtų būti 
Mitčo mirties priežastimi. Jis turėjo smarkiai ką nors įžeisti, 
kad kažkas ryžtųsi jį nužudyti. Nė vienas normalus žmogus ne- 
būtų kėsinęsis į Mitčo gyvybę dėl tokių niekų, kuriuos jis pa- 
rašė. Beje, galbūt žudikas ir nebuvo normalus. Gali būti, kad 
tai buvo psichas... 

Lygiai dvidešimt penkios minutės po dvyliktos aš jau sto- 
vėjau prie “Prektono Bildingo“. Naktinis budėtojas neramiai į 
mane žvalgėsi. Kai pasirodė mis Makiles ir su manimi pasi- 
sveikino, jis tuoj pat nurimo. Delsė spėjo persirengti. Dabar ji 
vilkėjo megztinį, sijoną ir trumpą švarkelį. Dalsė buvo panaši į 
mergiūkštę, kuri slapta pabėgo iš namų į naktinį pasimatymą. 

- Ar seniai laukiate? - paklausė ji šypsodamasi. 

- Penkias minutes, ne daugiau, - atsakiau aš. - Kaip pavyko 
priėmimas? 

- Puikiai. Labai gaila, kad taip anksti išėjote. Jūs galėjot pa- 
matyti tuos pasaulio galinguosius, žmonijos likimo lėmėjus. 

Pusbalsiu aš pasakiau, ką galvoju apie visus tuos Žmonijos 
likimo lėmėjus, ir Dalsė, prisidengusi delnu burną, ėmė kvatoti. 

Ji turėjo raktą nuo asmeninio lifto. Kabina akimirksniu nu- 
sileido, o paskui pakėlė mus į dešimtą aukštą, fotografų kara- 
lystę. Apčiuopusi jungiklį, Dalsė uždegė šviesą ir nusivedė 
mane koridoriumi pro fotolaboratorijas, kuriose ryškinami ne- 
gatyvai, pro stendus, kuriuose kabėjo pusnuogių gražuolių eg- 
zotiškos augmenijos fone fotografijos. Mes sustojome prie vie- 
nų durų, ant kurių aš pamačiau lentelę su Teodoro Geitso pa- 
varde. 

- Atėjome, - sušnibždėjo Dalsė. 

Atidariusi duris, ji įėjo, įjungė šviesą ir nužingsniavo prie 
katalogo. 

- Tad kokia gi, sakėte, tos merginos pavardė? 

- Servis, - atsakiau aš. - Greta Servis. 

Atidariusi stalčių, Dalsė pirštais perbėgo vokus ir vieną iš- 
traukė. Iš voko ji išėmė Gretos fotografijas ir jų sąrašą. Ant vo- 
ko buvo atspausdintas Gretos Servis adresas Grinvič-Vilidže. 

- Tai jos senas adresas, - pasakiau aš. - Reikalingas kitas. 

Dalsė įkišo voką atgal į stalčių ir jį uždarė. 

- Palaukite, regis, aš žinau, kur dar galima pažiūrėti, - tarė 
ji, eidama prie Geitso stalo. 

Ant stalo stovėjo besisukantis būgnas su kortelėmis. Dalsė 
Jį pasuko ir paklausė: 

- Gal šitas? 

Aš priėjau ir pažvelgiau į kortelę. Ten buvo parašytas Gre- 
tos vardas. Jos senas adresas nubrauktas ir užrašytas naujas: 
“Sandloro" viešbutis. Žinojau tą vietą - tai buvo pigūs nakvy- 
nės namai 8-ojoje aveniu. Žemiau, po adresu, vos įžiūrėjau 
kabliukus, kurių reikšmės, deja, nesupratau. Kampe buvo para- 
šytas dar vienas vardas: Chauel. 

- Na, ką pasakysite? - paklausė Dalsė. 

- Kol kas tai viskas, ką aš turiu. Reikia patikrinti šį adresą. 

- Gal geriau paskambinti? 

- Jokiu būdu! Taip galima Gretą išgąsdinti. - Aš paėmiau 
Dalsę už rankos ir ją paspaudžiau. - Labai ačiū. Jūs labai man 
padėjote. Niekada to nepamiršiu. 

Jos akyse šmėstelėjo liūdesio šešėlis. 

- Maikai, aš... Žinote, labai norėčiau eiti kartu su jumis. Jūs 
man leisite? Ar manote, kad esu pernelyg smalsi? 

- Ką gi, tada mums reikia paskubėti. - Aš nusišypsojau. - 
Jūs iš tikrųjų smalsi. 

Taksi vairuotojas sustojo prie “Sandloro" viešbučio, ir mes 
įėjome į holą. Šiame viešbutyje gyveno pernelyg neturtingi 
žmonės, kad galėtų susirasti ką nors geresnio. Oras hole buvo 
tvankus, pridvisęs, sumišęs su pigiu tabaku. Atrodė, jis čia tvy- 
rojo jau daugelį dienų. 

Kilimas tarp apgailėtinų krėslų vietomis buvo nusitrynęs, 
holo kampuose stovėjo nykios palmės, o kažkokie du augalai - 
prie lifto, ant kurio durelių kabėjo lentelė, pranešanti, jog liftas 
sugedęs. 

Krėsle už pertvaros snaudė portjė, kurio išvaizda kėlė bega- 
linį liūdesį. Greta jo, kaip našlaitėliai, kėpsojo trys tušti alaus 
buteliai. 

Aš priėjau prie pertvaros ir paklausiau: 

- Kur gyvena Greta Servis? 

Apsimiegojęs portjė linktelėjo galva ir burbtelėjo: 

- Tokia negyvena. 

- Jūs įsitikinęs? 

- Žinoma, - tingiai atsakė jis. - Aš gi jums jau sakiau... 

Prisiminęs vardą, parašytą kortelės kampe, aš pasidomėjau: 

- O Chauel? Kuriame kambaryje ji gyvena? 

Portjė sunkiai pasisuko, žvilgtelėjo į priklijuotą prie sienos 
gyventojų sąrašą ir tarė: 

- Du šimtai devintas. Antras aukštas. - Ir ištiesė ranką prie 
telefono. 

- Nereikia, - tvirtai tariau aš. 

Portjė staiga pasipūtė, paraudo, paskui veriančiai pažvelgė į 
mane, ir jo žvilgsnis akimirksniu prablaivėjo. 

- Kaip norit, - burbtelėjo portjė ir, truktelėjęs pečiais, vėl iš- 
sidrėbė krėsle. 

Paėmęs Dalsę už rankos, nukulniavau prie laiptų. 

Mes užlipome į antrą aukštą, suradome du šimtai devintą 
numerį, ir aš pabeldžiau. Po kelių sekundžių pabeldžiau dar 
kartą. Už durų pasigirdo prislopinti garsai, ir aš pabeldžiau tre- 
čią kartą. 

- Einu, einu, - pasigirdo balsas. - Nelaužykite durų... Vel- 
nias, ir ką gi ten atnešė? 

Pasigirdo virstančios kėdės trinktelėjimas, pusbalsiu tariami 
keiksmai, ir pagaliau po durimis pasirodė šviesos ruoželis. 
Sužvangėjo grandinėlė, trekštelėjo spyna, ir durys atsidarė. 

- Labas, Greta! - pasisveikinau. 

Taip, tai buvo tikrai ji. Tiesa, ne tokia, kaip fotografijose, 
bet visgi Greta Servis. Jos veidas atrodė pavytęs, oda netekusi 
skaistumo, juodi plaukai susivėlę ir netvarkingai pasklidę ant 
pečių. Apskritai, Gretos grožis nebuvo toks ryškus kaip anks- 
čiau. 

Ji vilkėjo paprastutį maudymosi chalatėlį, kurį prilaikė ties 
kaklu, kad neišsiskirtų. 

Stumtelėjęs ją atgal į kambarį, aš įėjau pats, įsitempiau 
Dalsę ir uždariau duris. Iš visko sprendžiant, Greta sulaukė ne 
pačių geriausių laikų. Kambarys buvo beveik tuščias - toks, 
kad nesukeltų įtarimų policijai, retkarčiais užsukančiai į pana- 
šaus tipo viešbučius. Spintoje kabėjo kelios suknelės, ant nak- 
tinio staliuko stovėjo tuščias džino butelis, ant grindų mėtėsi 
taurės šukės. 

Greta sunerimusi mus apžiūrinėjo. 

- Ko jums reikia? - pagaliau paklausė ji. 

- Jūs esat Greta, taip? - pakartojau aš. 

Įdėmiai į mane pažvelgusi, ji tarė: 

- Atrodo, aš jus kažkur mačiau. 

- Maikas Hameris, - prisistačiau. 

Greta iškart mane pažino. 

- Gyvulys! - piktai sušnypštė ji. 

- Ramiau, mergaite, nereikia taip nervintis. Nereikia kaltinti 
tik mane, kad įkišau į kalėjimą tavo nekaltą brolelį. Beje, bū- 
tent jis ir paprašė manęs surasti tave. | 

Greta suglumusi nunarino akis ir žengė žingsnį atgal. 

- Štai mane ir radote, - tarė ji, mėgindama nusukti akis į šO- 
ną. - Patenkintas? O dabar galit iš čia nešdintis. 

- Kas tau atsitiko? - paklausiau aš. 

Ji pakėlė galvą. Gretos lūpos buvo stipriai suspaustos. 

- Ne jūsų reikalas. Palikite mane. 

- Garis nori tave pamatyti. 

Greitai nusigręžusi, ji įsmeigė žvilgsnį į purviną langą. 

- Jam bus nemalonu mane tokią matyti, - sušnibždėjo ji. 

- O mano nuomone, tai jam nesvarbu. 

- Gerai, aš jį aplankysiu, kai tik galėsiu. Taip jam ir per- 
duokit. 

- Greta, nebūk užsispyrusi, pasakyk, kas tau atsitiko? 

Mūsų žvilgsniai susitiko atsispindėję lango stikle. 

- Tiesiog man nepasisekė. Turėjau daug puikių idėjų, bet 
jos nepasiteisino. 

- Ką pasakyti Gariui? 

- Pasakykite, kad dirbu. - Ji truktelėjo pečiais. - Aš nedaug 
uždirbau įvairiose vietose. Bet esu tikra, kad dar ateis mano ei- 
lė. - Paskutinę frazę ji ištarė gergždžiančiu balsu. 

Greta staiga atsisuko. Jos chalatėlis atsilapojo, ir po perma- 
tomais naktiniais marškiniais ryškiai matėsi nuostabus nuogas 
kūnas. 

- Tegul Garis kol kas palieka mane ramybėje! Kai pagerės 
mano reikalai, tai jį ir aplankysiu. Ir daugiau manęs neieškokit! 
Turiu teisę daryti viską, ką noriu. Brolis ir pats ne per geriau- 
siai susitvarkė savo gyvenimą, ar ne? Aš nors laisvėje, o jis? O 
dabar palikite mane ramybėje. Nešdinkitės! 

- Greta, - draugiškai tariau aš. - Jūs nenorite su manimi pa- 
sikalbėti apie Eleną Peston? 

Truktelėjusi pečiais, Greta abejingai atsakė: 

- Nėra apie ką kalbėti. Elena nusižudė. 

- Kodėl? 

- Nežinau. Turbūt pametė galvą dėl kokio nors vaikino. 

- Ojūs įsitikinusi, jog tai buvo savižudybė? - paklausiau, 
įdėmiai žiūrėdamas jai į veidą. 

Ji suvirpėjo ir suspaudė kumštelius. 

- Ji mirė. Koks dabar skirtumas, kaip tai atsitiko? 

- Elenai, žinoma, jau jokio skirtumo, - atsakiau aš. - Bet tai 
svarbu kai kam kitam. Tad gal vis dėlto pasikalbėkim. 

Greta pasisuko, priėjo prie spintos ir ėmė traukti iš ten suk- 
neles, kurias metė tiesiai į lagaminą. 

- Velniai griebtų jus visus, - burbėjo ji. - Dabar man vėl 
teks kraustytis iš čia į kitą vietą, kad niekas manęs nerastų. - 
Greta staiga atsigręžė ir pažvelgė į mus degančiomis akimis. - 
Ar kada nors jūs iš čia išsinešdinsit? 

- Gal mes galėtume kuo nors jums padėti? - paklausė Dalsė. 

- Tai nieko nepakeis, - įsiterpiau aš. - Mes veltui atėjome. 
Mums laikas. Eime! 

Mes su Dalse išėjome iš viešbučio. Aikštelėje stovėjo keli 
taksi. Aš įsodinau Dalsę į pirmą automobilį ir paprašiau vai- 
ruotojo truputį palaukti, o pats nužingsniavau prie antros maši- 
nos. Išsitraukęs iš kišenės savo vizitinę kortelę, aš suvyniojau 
ją į penkių dolerių kupiūrą ir ištiesiau vairuotojui. Atsargiai 
paėmęs pinigus, jis klausiamai įsistebeilijo į mane. 

Aš paaiškinau jam savo gestą: 

- Iš viešbučio tuoj išeis moteris su lagaminu. Jeigu jai rei- 
kės taksi, pasodink ją į savo mašiną. Paskui paskambink man 
ir pasakyk, kur tą moterį nuvežei. Užtikrinu, nepasigailėsi... 

Apžiūrėjęs mano kortelę blausioje žibinto šviesoje, vairuo- 
tojas šyptelėjo ir pažvelgė į mane. į 

- O'key, Maikai, - pasakė jis. - Viską padarysiu kaip reikia. 
Neabejok, drauguži. 

Namas, kuriame gyveno Dalsė Makiles, buvo didingai iški- 
lęs senovinio parko viduryje. Tokiame jaukiame ir ištaiginga- 
me name galėjo gyventi tik pasiturintys žmonės. Aš žinojau 
kelis garsius asmenis, kurie nuomojo čia apartamentus, ir nus- 
tebau, jog ir Dalsė taip prabangiai gyvena. Pamačiusi nuosta- 
bą mano veide, Dalsė pasakė: 

- Neverta stebėtis, Maikai. Prektono firmos Direktorių ta- 
ryba nori, kad aš gyvenčiau būtent čia. Tai savotiška firmos 

prestižo reklama. Beje, jie namo savininkai, tad su džiaugsmų 
priėmiau jų pasiūlymą. 

- M-taip, neblogai, - sumurmėjau aš. - Ir sekasi gi kai kam 
su darbu. 

- Jeigu norit, galite nors laikinai pasidžiaugti šia prabanga. 
Tai dėkingumo ženklas už tai, kad šiandien pasiėmėte mane į 
naktinį žygį. 

- Bet juk jau labai vėlu, - paprieštaravau. 

- O mano manymu, pats laikas gerti kavą. O gal jūs labai 
senamadiškas ir atsisakysite? 

Kažką neaiškaus numykęs, aš nusekiau jai iš paskos prie 
lifto. 

Lifto kabina tyliai švilpdama kilo į viršų. Tas švilpesys 
man priminė iš toli atsklindančių balsų šnabždesį. Balsai man 
mėgino kažką pasakyti, bet niekaip negalėjau suprasti ką. Pa- 
galvojau, kad senstu. Anksčiau susivokdavau daug greičiau. 
Dabar gi beviltiškai vėlavau, kaip šiandien “Sandrole". Aš iš- 
pildžiau Gario prašymą ir pasimačiau su jo seseria. Pasakysiu 
jam, kad ji gyva ir sveika, bet atrodo nekaip. Negalima jos kal- 
tinti už tai, kad nenori aplankyti brolio. Gal ji ir pažinojo Žžuvu- 
sias merginas, bet tai nieko nereiškia. Greta gyva ir tai svar- 
biausia. Ji nenori, kad kištųsi į jos gyvenimą ir, žinoma, turi 
tam teisę. 

Liftas sustojo, aš nieko negalvodamas nusekiau iš paskos 
Dalsei, kuri nusivedė mane į nedidelį prieškambarį, o po to į 
didžiulę svetainę, kurios viena siena buvo visiškai permatoma. 
Už šio milžiniško lango žėrėjo naktinis Niujorkas visu savo di- 
dingumu. 

- Na, jūs jau atsipeikėjote? - nusišypsojo Dalsė. - Mes na- 
mie. - Ji paėmė mane už rankos. - Kavos ar ko nors stipresnio? 

- Kavos, - atsakiau aš. - Sakykit, ar esat įsitikinusi, kad jū- 
sų draugai neprieštaraus dėl mano apsilankymo? 

- Mano draugai? - nustebo ji. 

- Na tie, su kuriais jūs dažnai susitinkate. Juk jie, atrodo, 
užima labai aukštus postus? 

Dalsė ėmė kikenti ir vėl tapo panaši į išdykusią mergaitę. 

- Taip, daugelis iš jų tikrai nemalonūs tipai. Gerai, sėskitės, 
aš tuoj paruošiu kavą. | 

Ji nuėjo į virtuvę, iš kur po akimirkos pasigirdo indų skam- 
bėjimas ir pasklido kavos aromatas. | 

Aš girdėjau, kaip Dalsė tyliai niūniuoja kažkokią melodiją. 
Priėjau prie Patefono ir išrinkau plokštelę su Vagnerio muzika. 
Uždėjau plokštelę, įjungiau minimalų garsą ir mėgavausi gera, 
veržlia muzika, kuri skambėjo labai tyliai. 

Netrukus į kambarį įėjo Dalsė. Pastačiusi padėklą ant mar- 
murinio staliuko prie sofos, ji atsisėdo šalia manęs. 

- Kodėl jūs toks susimąstęs, Maikai? Ar aš jus taip veikiu? 

Aš pažiūrėjau jai į akis. Taip arti jai sėdint matėsi, kad mo- 
teriška branda tik sušvelnino klasikinį Dalsės grožį. Jos krūtinė 
buvo iškili, puikios kojos uždėtos viena ant kitos, o nuostabi 
talija gundė bei viliojo. 

- Tik ne jūs, - nusišypsojau. 

- Jūs tebegalvojate apie Gretą Servis? - paklausė ji. 

- Taip. 

Paėmusi puodelį su kava, ji gurkštelėjo karšto gėrimo. 

- Argi nepatenkintas tuo, ką sužinojote, Maikai? 

- Patenkintas, bet ne visiškai. Ir pats nežinau kodėl. 

Pastačiusi puodelį ant stalo, Dalsė atsirėmė į sofos atlošą ir 
susimąsčiusi tarė: 

- Manau, kad aš žinau. Gaila, bet taip atsitinka labai dažnai 
ir daugeliui merginų. Jos niekaip negali suprasti, kad mūsų pa- 
saulis labai žiaurus. Juk aplinkui daug nuostabių veidų ir kūnų, 
kurių savininkės įsitikinusios, kad būtent joms turi tekti viskas, 
kas geriausia. Ir jeigu merginoms nepasiseka, jos niekaip ne- 
nori su tuo susitaikyti. Kelias į viršų neįsivaizduojamai sunkus. 
Nuslysti daug lengviau. Jūs, Maikai, tai puikiai suprantate. 

- Gretai ir anksčiau nesisekė, - paprieštaravau. - Čia kažkas 
kita. Aš visada galvojau, kad ji stipri. 

- Nesėkmės sugniuždo daugelį, - atsiduso Dalsė. - Ir nieko 
čia nepadarysi. 

- Nieko, - kaip aidas pakartojau aš. - Ir jos broliui, matyt, 
teks su tuo sutikti. 

- Ir daugiau jūs neturėsit priežasčių įsiveržti į mano vienišą 
gyvenimą, - su švelniu liūdesiu tarė ji. - Vienišą ir monotoniš- 
ką. 

- Galbūt aš rasiu kokią nors kitą priežastį. 

Dalsė įdėmiai į mane pažiūrėjo ir jos akyse sužibo ugnelės. 
Tai buvo mokinukės akys - tamsūs bedugniai ežerai po riesto- 
mis ilgomis blakstienomis. Dalsė šiek tiek prasižiojo, aplaižė 
savo lūpas rausvu liežuvėliu ir visai atvirai pasiūlė: 

- Tad raskite ją dabar, tą priežastį. 

Paskui ji ištiesė ranką prie jungiklio ir išjungė šviesą. 

Dalsę buvo galima palyginti su nuostabiu, švelniu pumpu- 
ru, kuris iš lėto skleidėsi ir tuoj pat pražydo. Jos rankos švel- 
niai apsivijo mano kaklą, ir mūsų lūpos susiliejo į bučinį. Pas- 
kui Dalsė paėmė mano delnus ir ėmė juos vedžioti po visą sa- 
vo kūną, tarsi pasakinėdama, kokių glamonių ji trokšta. Įsitiki- 
nusi, jog aš viską supratau teisingai, ji aistringai prigludo prie 
manęs. Kai ją bučiavau, iš jos lūpų sklido nuostabios dejonės. 
Visas Dalsės kūnas buvo tarsi tikras meno kūrinys. 

Aš išėjau iš Dalsės namų švintant. Susistabdęs taksi, papra- 
šiau nuvežti mane į “Karterio Leilando'' viešbutį. Pakilau į sa- 
vo kambarį ir nusiaviau batus. Kaimyninio kambario durys bu- 
vo užrakintos. Nugriuvęs į lovą, atsiguliau ant nugaros ir įrė- 
miau žvilgsnį į lubas. 

Tik viena mintis sukosi mano galvoje: tai pradžia ar pabai- 
ga? 


7 skyrius 


Kai atsibudau, jau buvo po pusiaudienio. Pažiūrėjęs į laik- 
rodį ir pamatęs, kad rodyklės artėja prie keturių valandų, tyliai 
nusikeikiau. Beveik visą dieną pradrybsojau lovoje. Aš atsikė- 
liau ir nuo mano krūtinės ant grindų nukrito raštelis. Jame bu- 
vo parašyta: 

“Susitiksime “Mėlynojoje juostoje" šeštą, nelaimingas gir- 
tuokli"'. 

Raštelio apačioje buvo tik viena raidė “V.". Aš pažinau 
Veldos rašyseną. 

Palindau po dušu ir iškart pasijutau geriau. Lagamine, ku- 
rį čia atnešė Velda, radau savo drabužius ir apsirengiau. Patik- 
rinau savo 45-o0 kalibro revolverį, įsikišau jį į dėklą ir apsivil- 
kau lietpaltį. 

Prisiminęs praėjusią audringą naktį, patenkintas šyptelėjau 
ir, prisitraukęs telefoną, surinkau Dalsės darbo telefono nume- 
rį. Atsiliepė ta pati mis Tabor, senmergė, kuriai aš sukėliau 
siaubą, pirmąsyk pasirodęs “Prektono Bildinge“. Mis Tabor 
maloniu sausu balsu pasakė, kad mis Makiles dešimtą ryto 
išskrido į Vašingtoną. Ji grįš turbūt po kelių dienų. Paskui mis 
Tabor pasidomėjo, kas kalba, aš prisistačiau, ir ragelyje iškart 
įsivyravo tyla. Po akimirkos mis Tabor kimiu balsu patikino, 
kad perduos mis Makiles, jog skambinau. 

Padėjęs ragelį jau ketinau eiti, kai staiga suskambėjo tele- 
fonas. 

- Alio! - atsiliepiau aš. 

- Maikas Hameris? 

- Taip, tai aš. 

- Tai Rėjus Tekeris. Prisimenat, vakar prašėte, kad pasek- 
čiau tą merginą? 

Reikia pripažinti, aš visai apie tai pamiršau. 

- Taip, Rėjau, žinoma, prisimenu. Tai kur ji išvyko? 

- Sunku atsakyti, Maikai. Ji išėjo iš viešbučio ir įlipo į ma- 
no mašiną. Nuvežiau ją prie penkiaaukštės stovėjimo aikštelės, 
kuri yra 8-osios ir 46-osios gatvių sankirtoje, žinote? Ji su ma- 
nim atsiskaitė ir įėjo į pastatą. Aš pavažiavau truputį į šoną, 
sustojau ir ėmiau laukti. Netrukus iš ten išvažiavo automobilis. 
Man pasirodė, kad už vairo sėdėjo būtent ta mergina. Norėjau 
ją pasekti, bet pasitaikė klientas. Paskui mergina privažiavo 7- 
ąją aveniu ir pasuko į kvartalą, kur yra pietinis įėjimas į Vest- 
saido Haivėjaus metro stotį. Čia aš ją ir pamečiau iš akių. 

- O kokia buvo jos mašina? 

- Šviesiai mėlynas sedanas “Ševrolė"'. Naujutėlaitis. Nume- 
rio, deja, neįžiūrėjau. Ach, taip, vos neužmiršau! Dešiniajame 
užpakaliniame sparne buvo nedidelis įlenkimas! 

- Ačiū, Rėjau. Kur jums pasiųsti čekį? 

- Tai nebūtina, Maikai. Man buvo malonu. 

Ir padėjo ragelį. 

Taigi čia kažkas buvo ne taip. Iš kur ta mergina, gyvenan- 
ti tokiame bjauriame viešbutyje, gali turėti naujutėlę mašiną? 
Beje, taksistas galėjo ir apsirikti, juk jis nebuvo įsitikinęs, jog 
už vairo sėdėjo Greta Servis. Jeigu tai iš tikrųjų buvo Greta, tai 
galbūt ji pasinaudojo šia apmokama aikštele tiesiog atsargumo 
dėlei, kad jos nesusektų. 

Aš žinojau šią penkių aukštų aikštelę. Vartai automobi- 
liams ten buvo iš vienos pusės, o įėjimas, skirtas tik klientams, 
- iš kitos. Jeigu Greta bijojo, kad aš ją seksiu, tai ši aikštelė bu- 
vo kaip tik ta vieta, kur ji galėjo prasmukti nepastebėta. 

Užmaukšlinęs kepurę, nusileidau liftu į holą, sužinojau, ar 
nėra man laiškų, ir išėjau į gatvę. Po penkių minučių aš jau sė- 
dėjau taksi. Vairuotojui pasakiau “Sandloro"' viešbučio adresą. 

Dar nė karto Niujorke manęs niekas nepalaikė svetimšaliu, 
bet šis taksistas kažkodėl nusprendė, kad esu turistas. Pažvel- 
gęs į mane pro veidrodėlį, jis pasakė: 

- Jeigu ketinate ten susirasti sau mergytę, drauguži, tai jums 
nepavyks. 

- Nepavyks? - sumišęs pakartojau aš. - Kodėl? 

- Todėl kad tai visiškai ne ta vieta, kur jų reikia ieškoti, - at- 
sakė vairuotojas. 

Aš šyptelėjau. 

- Iš tikrųjų? 

- Taip. 

- Ką gi, turėsiu omeny. Bet ten važiuoju ne dėl damos. 
Viešbutyje gyvena mano draugas. 

- Užjaučiu jūsų draugą, - atsiduso vairuotojas. - Bjauri vie- 
ta. Vienu žodžiu, dvokianti skylė. 

Įėjęs į viešbutį, aš pamačiau, kad prie stalelio jau sėdi kitas 
portjė. Tai buvo aukštas, gunktelėjęs ir labai liesas vaikinas pa- 
nešiotu mėlynu kostiumu. Atrodė, kad jo, tarsi šeško, nejudrios 
akys turėjo savybę matyti viską aplinkui. Kai ėjau pro šalį, vai- 
kinas tyliai sušnibždėjo: 

- Mister... 

Aš sustojau, grįžau ir tylėdamas įsistebeilijau į jį. Kurį lai- 
ką portjė žiūrėjo į mane užguitu žvilgsniu, paskui tarė: 

- Gal galiu, e-e... Kuo nors jums padėti? 

- Galite, - linktelėjau. - Jeigu ramiai sėdėsit savo vietoje ir 
tylėsite. Aišku? 

Jo mažos akys susiaurėjo ir įgavo gyvatišką išraišką. Truk- 
telėjęs pečiais, portjė įsikniaubė į kažkokią knygą. 

Užlipęs laiptais, aš nužingsniavau per koridorių ir sustojau 
prie kambario, kuriame pabuvojau praėjusią naktį, durų. Kam- 
baryje degė šviesa. Iš vidaus prikimęs vyriškas balsas svaidėsi 
keiksmais. Moteriškas balsas bandė prieštarauti ir taip pat kei- 
kėsi. Staiga pasigirdo smūgis. Aš ryžtingai atlapojau duris. 

Ant grindų prie sienos gulėjo gyvenimo iškamuota murzina 
blondinė. Ranka ji laikėsi už skruosto. Šalia stovėjo tvirtai su- 
dėtas, milžiniško ūgio vyras. Jis vilkėjo sportinę striūkę 1r 
džinsus. Jo išvaizda kalbėjo apie nelabai vykusią boksininko 
karjerą: persikreipusi nosis, sulamdyta ausis, randas ant 
skruosto prie pat burnos. 

Pažvelgęs į mane, jis išsiviepė ir pasakė: 

- Tu apsirikai, branguti. 

- Ne, neapsirikau, - paprieštaravau. 

Vyras nustebęs pažiūrėjo į mane, ir jo skruostas ėmė trūk- 
čioti. 

- Nešdinkis iš čia, vaikine, aišku? Ir greitai! 

Aš likau stovėti kaip stovėjęs. Nenaudėlis susiraukė, truputį 
susikūprino ir, išskėtęs rankas su galingais kumščiais, grės- 
mingai ėmė artėti prie manęs. Tuo momentu, kai jis užsimojo, 
taikydamasis man į žandikaulį, aš pašokau ir iš visų jėgų tren- 
kiau jam į pasmarkę iš šono. Vyrukas nulėkė prie sienos. Ne- 
leidęs smarkuoliui atsikvošėti, smogiau jam dešine ranka tie- 
siai į pilvą ir užtvirtinimui - kairiąja į ausį. Jis susvyravo, bet 
ant kojų išsilaikė. Tada aš, nepaisydamas bokso taisyklių, vo- 
žiau jam skiausčiu delnu per kaklą, Ir jis žnektelėjo tartum pa- 
kirstas. Krisdamas užkliudė spintą 1r numetė ant jos stalinę 
lempą. 

Blondinė žiūrėjo į mane išpūtusi pilnas siaubo akis. 

- Kodėl jūs taip padarėte? - sušnibždėjo ji. 

- Nesijaudink, vaikeli. Juk jis tau smogė, argi ne taip? 

Mergina sukrutėjo, bandydama atsistoti. Aš jai padėjau ir 
pasodinau ant lovos. 

- Velnias... - tyliai keikėsi ji. - Aš gi jam dirbu. Jis dabar 
mane primuš! Jūs ką, psichas? Kurių galų kišatės ne į savo rei- 
kalus? Kas prašė? Ir ką jūs apskritai čia darote? 

Išsitraukęs piniginę, atidariau ją taip, kad blondinė pamaty- 
tų mano metalinį žetoną. Kaip ir tikėjausi, ji jo atidžiai neap- 
žiūrinėjo. Nutaisiusi rūgščią miną, blondinė neramiai pažvelgė 
į savo drugelį, kuris vis dar ilsėjosi prie sienos. 

- Koks jūsų vardas?! - pareikalavau aš. 

- Bet paklausykite, misteri... - netvirtai sumurmėjo ji. 

- Tavo vardas? - pro sukąstus dantis iškošiau aš. - Kas tu 
tokia? 

Nuleidusi galvą, ji mėšlungiškai įsikibo į paklodę. 

- Virdžinija Chauel. 

- Kur Greta Servis? - paklausiau. 

Ji sudrebėjo, paskui paniuro ir pažvelgė į mane. 

- Aš nepažįstu jokios Gretos. 

Kadangi man nemažai teko bendrauti su prostitutėmis, aš 
išmokau įspėti, ar jos meluoja ar ne. Ši, atrodo, sakė tiesą. 
Taigi grįžau ten, nuo ko buvau pradėjęs. 

- Kur buvai praėjusią naktį, Virdžinija? 

- Aš... - Ji užsikirto. - Aš dirbau. 

- Na 1r?.. 

- Tai buvo viešbutyje 45-ojoje gatvėje. Buvau su vaikinu iš 
provincijos. Bent man taip pasirodė. O gal jis jūreivis, kas jį Ži- 
no... Vaikinas buvo šiaip sau, bet davė man šimtinę, ir aš pasi- 
likau su juo per visą naktį. 

- Kur tu jį susimedžiojai? 

Virdžinija linktelėjo į gulintį ant žemės smarkuolį. 

- Jis paskyrė pasimatymą. Visada taip daro. Nemėgsta, jei 
dirbu viena. - Blondinė nelinksmai šyptelėjo. - Jeigu jums rei- 
kalingi pinigai, tai aš jų neturiu. Jis atėmė iš manęs visus bak- 

sus. Galit patikrinti jo kišenes. Net procentų man nedavė, tik- 
ras galvijas! 

- Ar leidai kam nors naudotis šiuo kambariu? 

- Kam gi reikalinga ši bjauri skylė? 

- Tu neatsakei į mano klausimą. 

- Ne, niekam neleidau. 

Aš pasilenkiau prie vaikino. Jis sunkiai kvėpavo, iš burnos 
kampučio tekėjo kraujo srovelė. Priėjau prie spintos ir atida- 
riau duris. Viduje buvo tos pačios suknelės ir lagaminas, ku- 
riuos mačiau praėjusią naktį. 

- Misteri, geriau išeikit 1š čia, jis nekenčia farų... 

- Kas jis? 

- Lorencas Džonsas, buvęs boksininkas. 

- Matyt, šiandien jis nekokios formos, - šyptelėjau. 

- Jis labai pavojingas, misteri. Tikrai Žinau, jis jūsų ieškos. 

Aš ištraukiau piniginę iš boksininko striukės kišenės. Pini- 
ginėj aptikau penkis šimtus trisdešimt dolerių, vairuotojo pažy- 
mėjimą, kuriame buvo parašyta, kad šis viešbutis - jo nuolati- 
nė gyvenamoji vieta, ir du bilietus į boksą Gardene kitai savai- 
tei. 

- Kuriame kambaryje jis gyvena? 

Virdžinija paniekinančiai išsiviepė. 

- O kas jį žino! Džonsui dirba šešios merginos, ir jis nakvo- 
ja tame kambaryje, kuris tuo metu būna tuščias. Jis niekada už 
nieką nemoka. Sako, kad čia gyvena, bet, žinoma, meluoja. 
Gal kada nors ir gyveno, bet tol, kol susirado šias merginas. 

- Gerai, pasikalbėkim apie praėjusią naktį, - paliepiau aš. 

Atsidususi ji užsimerkė ir pasakė viešbučio pavadinimą, 
kambario numerį ir vyriškio, su kuriuo ji buvo, vardą - Badas. 
Vidutinio amžiaus, tamsiaplaukis, ant smakro randas, kalba su 
lengvu akcentu. Papasakojo, kad Lorencas Džonsas susitiko su 
ja vienuoliktą valandą įprastoje vietoje, pasakė, kur reikia eiti, 
ir ji nuėjo. 

- Dabartiniais laikais, - pridūrė Virdžinija, - taip visi ir dir- 
ba. O juk prieš dvejus metus aš gaudavau už naktį du šimtus 
baksų, - atsiduso ji. 

- Visada yra kelios galimybės, - pastebėjau. - Tik nereikia 
delsti. 

- Visa tai tik žodžiai! Kur man eiti? 

Numetęs ant lovos Lorenco piniginę, aš pasilenkiau, norė- 
damas pakelti boksininką, kai staiga sau už nugaros išgirdau: 

- Nė iš vietos, vaikine! 

Pasukęs galvą pamačiau, kad tarpdury stovi dviese. Vienas 
savo kūnu buvo užstojęs išėjimą, kitas žaidė su lazda. Iš pirmo 
žvilgsnio buvo aišku, kad tai užkietėję banditai, užsigrūdinę 
žiauriuose gatvės susirėmimuose. Abiems buvo po trisdešimt 
metų. Iš patirties žinojau, kad tokie tipai labai pavojingi. Jiems 
patiko tai, kuo jie užsiima, be to, jie buvo neblogai apsiginkla- 
vę. 

Pirmasis, matyt, pajutęs, ką noriu padaryti, staiga puolė 
mane. Aš nesuspėjau išsitraukti savo ginklo, kai tas bjaurybė 
pakibo ant manęs ir užsimojo lazda. Vos spėjau nutverti jo ran- 
ką, bet nuo smūgio maniškė ranka akimirksniu nutirpo. Jis 
aukštai pakėlė lazdą, taikydamasis man į galvą, bet aš vožiau 
jam į saulės rezginį. Atšokęs ir sudejavęs, jis vis dėlto vėl me- 
tėsi ant manęs. Turbūt mano smūgis nebuvo pakankamai 
tikslus ir stiprus. 

Antrasis tipas prišoko prie manęs iš tarpdurio ir iškart tren- 
kė kumščiais į šonkaulius. Aš nulėkiau ant lovos, nustumda- 
mas Virdžiniją ant grindų. Iš esmės šis smūgis mane išgelbė- 
jo. Lazda pralėkė pro mano ausį. Tiesa, tai suvokiau gerokai 
vėliau. 

Šioms padugnėms atėjo laikas sužinoti, kad man taip pat ne 
kartą teko dalyvauti grumtynėse. Staiga išsitiesęs, aš iš visų jė- 
gų spyriau savo batų kulnais į veidą antrajam užpuolikui. Pas- 
kui persiverčiau per galvą, pašokau ir stryktelėjau prie sienos. 

Įsilaužėlis su lazda metėsi ant manęs. Jo bjaurioj fizionomi- 
joj buvo sustingusi pikta ir tuo pačiu įžūli šypsena. Jis užsimo- 
jo lazda, bet aš nėriau niekšeliui po ranka, ją sučiupau 1r su to- 
kia jėga užlaužiau jam už nugaros, jog kaulas tuoj pat trekšte- 
lėjo. Išmetęs savo ginklą, vaikinas plačiai išsižiojo, ir jau buvo 
berėkiąs iš nepakeliamo skausmo, bet, netekęs sąmonės, kaip 

stulpas griuvo ant grindų. Antrasis tipas vis dar gulėjo ir trūk- 
čiojo. Aš prišokau prie jo ir atsargumo dėlei bato galu spyriau 
jam į veidą. Jis sujudėjo, tarsi skudurinė lėlė, ir nurimo. 

Sėdėdama kambario kampe, Virdžinija Chauel, užsidengu- 
si burną ranka, žiūrėjo į mane plačiai atmerktomis, sustingu- 
siomis iš siaubo akimis. Kalbėti su ja buvo beprasmiška. Pakė- 
lęs padėtį, aš apsidairiau. 

Lorencas Džonsas buvo dingęs. 

Aš išėjau iš kambario ir nulipau į holą. Portjė, pamatęs ma- 
ne, pabalo kaip drobė. Priėjau prie jo, sugriebiau į glėbį, ir skė- 
liau vieną po kito tris antausius. Portjė užsimerkė ir nepratarė 
nė žodžio. Jis gavo pagal nuopelnus ir, matyt, tikėjosi, kad likę 
viršuje ką tik įvykusios dramos dalyviai pasielgs su juo ne ką 
geriau. Susmukęs savo kėdėje, portjė tylėdamas stebėjo, kaip 
pakėliau telefono ragelį, paskambinau Patui ir papasakojau 
jam apie tai, kas įvyko. 

Situacija susiklostė taip, kad turėjau kuo greičiau surasti 
Gretą Servis. Tam turėjau sugalvoti kokią nors priežastį. Rei- 
kėjo surasti ir Lorencą Džonsą. Priežastis jo paieškoms jau bu- 
vo. 

Patas liepė man pasilikti tol, kol atvažiuos jo siųsta brigada. 
Jo žodžiais tariant, vaikinai buvo sumanūs ir dviem viršuje gu- 
lintiems banditams tai neišeis į sveikatą. 

Aš pažvelgiau į laikrodį. Po penkiolikos minučių turėjau 
susitikti su Velda. Teks jai manęs palaukti. 

Lauke lijo. Bandydamas susistabdyti taksi, nupėdinau du 
kvartalus. Pagaliau sustabdžiau mašiną, skubiai įsiropščiau į ją 
ir paprašiau vairuotojo nuvežti mane į “Prektono Bildingą". 

Pamatęs mane, budėtojas hole pranešė, kad jau visi išsi- 
skirstė. Tai buvo tas pats vaikinas, kuris budėjo praėjusią nak- 
tį, kai mes su Dalse čia atėjome. Aš priminiau jam apie tai ir 
jis iškart mane atpažino. Pasakiau, kad mis Makiles prašė ma- 
nes iš Teodoro Geitso biuro paimti kai kuriuos dokumentus. 
Tai esą labai skubu ir, jeigu neįvykdysiu mis Makiles pavedi- 
mo, kai kas gali netekti galvos. 

Po tokios įžangos budėtojas pasišovė man tuoj pat padėti. 
Jis išsikvietė savo padėjėją, o pats palydėjo mane į viršų. Mes 

Įėjome į Geitso kambarį. Priėjau prie stalo ir ėmiau sukti būg- 
ną su kortelėmis. Norėjau dar kartą pažvelgti į hieroglifus, ku- 
rie buvo išraityti Gretos Servis kortelėje. 

Tris kartus peržiūrėjęs korteles, aš taip ir neradau tos, kuri 
buvo man reikalinga. Budėtojas nenuleido nuo manęs akių. 

- Ar radote tai, ko ieškojote, sere? 

- Ar misteris Geitsas turi sekretorę? - pasidomėjau. 

Truputį pagalvojęs budėtojas linktelėjo. 

- Taip. Atrodo, jos pavardė mis Vald. 

- Kur galėčiau rasti jos telefoną? 

- Pažiūrėkite stalčiuje. Gal ten rasite telefonų knygą? 

Jis pats priėjo prie stalo, atidarė stalčių, ištraukė storą žiny- 
ną ir ėmė jį vartyti. 

- Štai, - pasakė budėtojas ir garsiai perskaitė numerį. 

Pakėlęs telefono ragelį, paskambinau mis Vald į namus. 

- Alio? - atsiliepė malonus balsas. 

- Mis Vald? - pasitikslinau aš. 

- Ta-aip... 

“- Mis Vald, aš ieškau misterio Geitso. Ar jis buvo šiandien 
darbe? 

- Taip, atėjo apie dešimtą valandą, atidėjo visus susitiki- 
mus ir išėjo. 

- Gal žinote, kur galėčiau jį surasti'? 

- Turbūt jis namie, - netvirtai tarė mis Vald. - Ar skambi- 
note jam į namus? 

- Dar ne. 

- Paskambinkite. Jeigu jo nebus namie, tai aš turbūt nega- 
lėsiu niekuo jums padėti. Supratimo neturiu, kur jis galėtų bū- 
ti. Tada teks palaukti iki ryto. 

- Ačiū, - mandagiai padėkojau ir, nuspaudęs telefono svir- 
telę, surinkau Geitso numerį. 

Ragelyje pasigirdo ilgi signalai. Šiek tiek palaukęs, supra- 
tau, kad namie nieko nėra, padėjau ragelį ir užsirašiau adresą 
bei telefono numerį. 

- Ar viską išsiaiškinote, sere? - paslaugiai pasiteiravo budė- 
tojas. 

- Taip, - linktelėjau. - Kol kas viską. Ačiū. 

Aš gana greitai radau namą, kur gyveno Geitsas. Tai buvo 
rekonstruotas rudų plytų pastatas, stovintis 50-ojoje gatvėje. 
Geitso butas buvo kartu ir studija. Kiti fotografai buvo įsikūrę 
kitose namo patalpose. Pirmajame aukšte dar degė šviesa. Tur- 
būt ten iki šiol kažkas dirbo. 

Duris į holą radau atidarytas. Aš įėjau, užlipau laiptais į 
antrą aukštą ir paskambinau į Geitso duris. Niekas neatidarė, 
paskambinau dar kartą ir įsiklausiau. Už durų buvo tylu. Išsi- 
traukęs iš kišenės visrakčių rinkinį, aš pabandžiau šešis raktus 
ir pagaliau atrakinau spyną. 

Suspaudęs rankoje revolverį, kita ranka suradau jungiklį ir 
uždegiau šviesą. Geitso studija atrodė taip, kaip ir turi atrodyti 
fotografo studija. Jautėsi chemikalų kvapas. Apėjęs visus kam- 
barius įsitikinau, kad šeimininko niekur nėra. 

Dvi sieninės spintos buvo užverstos drabužiais, drabužių 
spintos stalčiuose gulėjo marškiniai ir apatinis trikotažas. Buvo 
ideali tvarka, ir nebuvo įmanoma įspėti, ar Geitsas pasiėmė ką 
nors ar ne. 

Ant rašomojo stalo gulėjo firmų, prekiaujančių fotoapa- 
ratais, katalogai, matėsi atplėšti vokai su laiškais, o viduryje 
stovėjo toks pat būgnas su kortelėmis, kaip ir biure. Greitai 
peržvelgęs visas korteles, aš įsitikinau, jog kortelės su Gretos 
vardu čia nėra. Prie sienos stovėjo metalinių katalogų eilė. Aš 
priėjau, ištraukiau stalčiuką su raide “S". Jame radau aplanką 
su bandomosiomis Gretos nuotraukomis, kurių dublikatus ma- 
čiau “Prektono Bildinge". Uždaręs šį stalčių, perbėgau akimis 
ir kitus; po to vien tik iš smalsumo ištraukiau pažymėtąjį “P" 
raide. 

Aš aptikau Elenos Peston kortelę. 

Aplanke gulėjo keturios bandomosios nuotraukos, bet ir jų 
pakako, kad būtų galima susidaryti bendrą vaizdą. Tedis Geit- 
sas atliko savo darbą profesionaliai. Kiekvieną putnaus Elenos 
kūno colį buvo galima aiškiai pamatyti pro peršviečiamą grai- 
kiško stiliaus tuniką. Kaip ir Greta, Elena, Žinoma, netiko po- 

zuotojos darbui Prektono firmoje. Tokių apvalių formų moterų 
fone visos kitos merginos atrodytų tarsi nendrelės. 

Įkišęs fotografijas atgal į voką, aš ištraukiau stalčių su rai- 
de “D", kur aptikau Maksinos Delani nuotraukas. Ji taip pat 
netiko Prektono kolekcijai. Delani turėjo pernelyg apvalius 
klubus, per daug aukštą krūtinę, per daug jausmingą veido iš- 
raišką ir per daug putlias lūpas. Neturėjo nė vienos nežemiš- 
kos būtybės savybės, kurios tokios populiarios dabartiniuose 
madų žurnaluose. 

Uždaręs stalčių, aš vėl pasukau būgną, bet neradau ten nei 
Elenos Peston, nei Maksinos Delani vardų. Tuo nė kiek nesi- 
stebėjau. Abi merginos buvo mirusios, ir Geitsas, dėl visai su- 
prantamų priežasčių, galėjo jų korteles išimti iš katalogo. Kė- 
lė rūpestį tai, kad Gretos Servis kortelės čia taip pat nebuvo. 

Nuvalęs visus savo pirštų atspaudus, aš nulipau laiptais į 
pirmą aukštą, išėjau į lauką ir, susistabdęs taksi, pasakiau vai- 
ruotojui “Mėlynosios juostos" restorano adresą. 


0 
ė 


Iš visko sprendžiant, Velda jau ir nesitikėjo manęs šiandien 
pamatyti. Ji gėrė kavą, Edžinas bandė ją kaip nors pralinks- 
minti, bet netikėtai priėjau aš. Piktai žybtelėjusi akimis į mano 
pusę, Velda pastūmė puodelį ir klausiamai įsmeigė į mane 
akis. Pajutau, jog ji su malonumu būtų sviedusi į mane kokį 
nors sunkų daiktą, jeigu tik toks pasimaišytų dabar jai po ran- 
ka. Tačiau gerai į mane įsižiūrėjusi, Velda pastebėjo ant mano 
veido įdrėskimus ir kraujosrūvas. Griežta jos veido išraiška 
akimirksniu sušvelnėjo. 

Edžinas atnešė man kavos ir sumuštinių. Aš tuo metu papa- 
sakojau Veldai apie savo negandas. Gurkštelėjęs kavos, pagal- 
vojau, kad kai kurias savo nutikimų detales geriau nutylėti. 
Mano galvoje knibždėjo daugybė įmanomų versijų, bet reikėjo 
laiko, kad jos susiformuotų į kažką konkretaus ir išbaigto. Sne- 
kant žmonėms suprantama kalba, idėjos buvo brendimo stadi- 
joje. 

Išaiškėjo, jog Velda taip pat neleido laiko veltui. Pajungu- 
si mūsų telefoną prie aptarnavimo tarnybos, ji išsiaiškino, kad 
mums skambino Gajus ir Patas. Patas išsakė savo abejones dėl 
dviejų tipų, teistų už seksualinius iškrypimus, ir, jo nuomone, 
įsivėlusių į šią bjaurią istoriją. Jiems buvo suteikta amnestija ir 
jie, išėję iš kalėjimo, turėjo reguliariai registruotis vietiniame 
policijos skyriuje, bet nepasirodė laiku ir dabar buvo ieškomi. 

Du mane užpuolę banditai jau sėdėjo kardomojo sulaikymo 
kameroje. Jie tvirtino, kad juos portjė pasamdė tam, kad mane 
išvarytų iš viešbučio. Patui buvau reikalingas, nes jis norėjo 1š- 
siaiškinti šio įvykio smulkmenas. Buvo paskelbta Lorenco 
Džonso paieška. Mano manymu, tai užsiėmimas be perspekty- 
vos. Tokie tipai, kaip jis, galėjo ilgam dingti Niujorko platybė- 
se. Virdžinija Chauel nurodė Lorencui dirbančių merginų 
koordinates, bet pačio Džonso kol kas aptikti nepavyko. 

Gajus troško pamatyti mane kuo greičiau. Pasak jo, Elas 
Keisis iššniukštinėjo kažką labai svarbaus, ir aš būtinai turiu 
tai sužinoti. Jis prašė, kad ateičiau į jo biurą dešimtą vakaro. 

Visa tai papasakojusi, Velda pasidomėjo: 

- Na tr kaip tau? Į ką tai, tavo manymu, panašu? 

- Gryni paistalai. - Aš truktelėjau pečiais. - Bet, Žinai, kar- 
tais ir iš nešvaraus vandens išplaukia gana stambi žuvis. Nega- 
lima praleisti nė vieno šanso. 

- Noriu dar kai ką pasakyti, - pareiškė Velda. - Radau maši- 
ną, kurią Greta buvo išsinuomojusi. Ji nuomojo mašiną dukart 
ir abu kartus ją registravo savo vardu. Beje, pirmą kartą spido- 
metras užfiksavo šimto aštuoniolikos mylių kelią, o antrą - 
šimto dvylikos. Atstumai beveik lygūs. 

Velda atidarė rankinę, pasirausė joje ir ištraukė Niujorko ir 
jo apylinkių - Džersio ir Long Ailendo - žemėlapį. 

- Visai įmanoma, kad abu kartus ji važiavo tuo pačiu marš- 
rutu. Aš čia nubrėžiau ratą šešiasdešimties mylių spinduliu. 
Pažiūrėk... 

Ji ištiesė man žemėlapį. 

Žvilgtelėjęs į flomasteriu nubrėžtą ratą, suburbėjau: 

- Taigi čia velniškai daug kvadratinių mylių. Kita vertus, 
mus domina tik perimetras... 

- Tik tokiu atveju, jeigu Greta važiavo tiesiai į savo kelio- 
nės tikslą, - protingai pastebėjo Velda. 

- Manau, kad su ja gana dažnai važiuodavo ir Elena Pes- 
ton, - tariau aš. - Moterys, kaip rodo praktika, nemėgsta keis- 
ti iš anksto suplanuoto maršruto. 

Atidžiai išstudijavęs žemėlapį, pasižymėjau visus miestus, 
per kuriuos, mano manymu, turėjo eiti Gretos kelias. Tokių 
miestų, kaip išaiškėjo, buvo nedaug. Jeigu tikėtume schema, 
Greta turėjo pasiekti atokiausią vietą už miesto. Ta vieta galė- 
jo būti Bredberio kaimelis Long Ailende. Veldos nupiešta lini- 
ja lietė tą tašką. 

Išsitraukęs parkerį, apvedžiau Bredberio miestelį ir pasa- 
kiau: 

- Manau, kad reikia pradėti nuo čia. 

Pažvelgusi į žemėlapį, Velda linktelėjo. 

- Taip, turbūt tu teisus. Laiškas, kurį Garis matė pas Gretą, 
buvo siųstas kaip tik iš tos vietos. 

- Būtent, - linktelėjau aš. - O kai Garis paklausė jos apie tą 
laišką, ji tuoj pat pakeitė pokalbio temą. Kažkas čia ne taip. 

- Maikai, man pažįstamos tos vietos. Kai buvau visai maža, 
tame miestelyje gyveno tik labai turtingi žmonės. Nežinau, 
kaip dabar, bet svarbių asmenų, manau, ten pakanka. 

- Pas ką galėjo važiuoti Greta? - paklausiau aš. 

- Maikai, simpatiška moteris galėjo važiuoti pas bet kurį, - 
su šypsena ištarė Velda. - Visgi atsirado nors šioks toks siūlo 
galas. Aš galiu užsukti į kelis viešbučius pakeliui į Bredberį ir 
kai ką ten išsiaiškinti. Kaip tu manai? 

- Tik būk atsargi, prašau, - pasakiau aš. - Paskambink man 
jei galėsi. Ir nepamiršk, jog daugeliui tu - labai gardus kąsnelis. 

- Būtent, - tęsė mintį Velda. - Ir tau jau būtų laikas tai su- 
prasti. - Ji nusišypsojo man švelnia, viską suprantančia šypsena. 

- Taip, taip... - išsiblaškęs sumurmėjau. - Bet vien tik pa- 
galvojus apie šeimos galvos pareigas, kūnas pagaugais eina... 

- Velniai tave griebtų, Maikai, - nepiktai atšovė ji, pažvel- 
gusi į žiedą, kurį jai kažkada padovanojau. - Pati nesuprantu ir 
ką tokio ypatingo radau tavyje? Juk aš dėl tavęs aukoju savo 
gyvenimą! 

- Turbūt toks likimas, - atsidusau. - Mums lemta žingsniuo- 
ti per gyvenimą kartu... Na ką, eisim? 

Taip, įsiutęs Patas galėjo bet kam padaryti stiprų įspūdį. 
Nužvelgęs mane lediniu žvilgsniu, tarsi būčiau įtariamasis, jis 
oficialiu tonu pasiteiravo: 

- Tad kodėl gi tu nesulaikei tos Gretos Servis? 

- O kuo remdamasis? - nusprendžiau pasitikslinti aš. 

- Galų gale galėjai remtis manimi. 

- Na taip, kurgi ne! Jeigu Greta iš tikrųjų įsipainiojusi į šią 
istoriją, ji tuoj pat būtų panaikinusi pėdsakus! Nejaugi nesu- 
pranti? 

- Puikiai suprantu tavo minčių eigą, Maikai! Su manim to- 
kie fokusai neišdegs! 

- Ką tu kalbi? Suprask, bet kuris Gretos pasamdytas advo- 
katas paguldys tave ant menčių. Aš ir pats įklimpęs į šį mėšlą. 
Gal ką nors žinai apie Lorencą Džonsą ir Geitsą? 

- Gaila, bet ne. Džonsas kažkur slapstosi, o apie Geitsą Ži- 
nome tiek, kiek papasakojo “Prektono Bildingo“' liftininkas. Jis 
sako, kad Geitsas kažkur išėjo pusę vienuoliktos. Geitsas netu- 
rėjo bagažo ir labai skubėjo. Valytoja, kuri tvarko Geitso butą, 
tvirtina, kad ten viskas gerai. Beje, ji beveik įsitikinusi, kad 
Geitsas turi meilužę. Būtent jos namuose Geitsas laiko savo 
drabužių pakaitą. Dabar mes bandome ją surasti. Gaila, bet 
viešbučio “Sandloras" portjė nepranešė mums nieko svarbaus. 
Jis matė tą merginą Chauel, bet Gretos nepažino. Man atrodo, 
portjė kažką nutyli. Mes jį spaudžiame, bet kol kas be rezulta- 
tų. 

- O Dalsė Makiles? 

- Šiandien ryte ji sakė kalbą per televiziją, Vašingtono ka- 
nalu, kuris transliavo madas kažkokiai didelei moterų organi- 
zacijai. Vašingtone mis Makiles apsistojo pas savo draugę, 
vieno politinio veikėjo žmoną. Makiles tvirtina, kad ji nieko 
nežino apie Geitsą. Ji mano, kad jis kažkur išvažiavo savais 

reikalais. Mūsų vaikinai taip negalvoja, juk visa Geitso įranga 
liko studijoje. 

Atsilošęs kėdėje, susidėjau rankas sau už galvos. 

- Ne tiek jau ir daug parašyta laikraščiuose apie Mitčą 
Templą. 

- Taip, reporteriai neką daugiau už mus iššniukštinėjo. 

Pažvelgęs į sieninį laikrodį, Patas tarė: 

- Pagaliau mūsų medicinos ekspertas gavo atsakymą į savo 
užklausimą apie nuodus, kuriais buvo nunuodyta Peston. Pasi- 
rodo, nuodai ne tokie jau reti ir egzotiški, kaip iš pradžių manė 
ekspertas. Yra daug šių nuodų darinių, kuriuos jau daug metų 
naudoja Rytuose. Kai kažkokioj Rytų šaly nuvertė karalių di- 
nastiją, šiuos nuodus nustojo naudoti. Bet jų vis.tiek galima 
gauti. Interpole mes išsiaiškinome, kad tokie nuodai paskutiniu 
metu buvo naudojami Turkijoje. Kraujo keršto tikslais... 

- Kur link lenki? - paklausiau aš. 

- Šiaip sau, tiesiog garsiai mąstau. 

- A, tada suprantu! Atleisk, jog įsiterpiau į tavo gilius ap- 
mąstymus. 

- Mes niekaip negalim išsiaiškinti, kodėl buvo nužudyta 
Delani. 

- Bet juk jūs turite šansą. Pabandykit išsiaiškinti, kas jos 
šeimininkas? 

Suniurzgęs Patas metė į mane pasipiktinimo kupiną žvilgs- 
nį. 

- Turbūt tas tipas, Maikai, - Patas numetė pieštuką ant stalo, 
- tvirtas riešutėlis! Supratimo neturiu, kaip iki jo prisikasti! 
Manau, jog ir tu nežinai. 

Truktelėjęs pečiais aš tylėjau. 

- Po velnių, Maikai, pasakyk nors žodį! 

- Jaučiu, kad čia kažkas ne taip. Pernelyg daug faktų, kurių 
niekaip negalima susieti. Mano manymu, į šią istoriją įs1pai- 
nioję žmonės, kurie, atrodytų, čia niekuo dėti. Paprastai tokių 
žmogžudysčių objektai būna tam tikros asmenybės, ir... - Aš 
pasisupau kėdėje. - Žinai, nemanau, jog visa tai vieno maniako 
rankų darbas. Per daug jau viskas tiksliai suorganizuota. Jei 
būtų veikęs vienas žmogus, mes jau seniai būtume radę siūlo 

galą. Juk visos šios žmogžudystės yra susijusios. Vadinasi, jos 
nėra atsitiktinės. 

- Matyt, tu teisus, - atsiduso Patas. 

- Visai įmanoma, kad Teodoras Geitsas irgi kažkaip su vi- 
su tuo susijęs. Jo kartotekoje buvo visų trijų merginų fotogra- 
fijos. Aš mačiau ten ir Gretos vardą, bet vėliau jos kortelė din- 
go. Geitsas galėjo ją išimti ir sunaikinti. Greta juk galėjo jam 
paskambinti 1r pasakyti, jog ją radau. Truputį pagalvojęs, Geit- 
sas galėjo suprasti, kas ir kaip, sunaikinti Gretos kortelę ir pa- 
sislėpti. 

- O kodėl? - paklausė Patas. 

- Geras klausimas, - atsidųsau aš. - Kaip tik tai ir neaišku. 
Galbūt jį ir Gretą kažkas sieja. Gali būti, kad kažkas užmokėjo 
Lorencui Džonsui už tai, jog šis pernakvotų Virdžinijos 
Chauel kambaryje. Aš beveik įsitikinęs, kad Virdžinija už tai 
nieko negavo. 

- Mes rasime tą Lorencą Džonsą! 

- O ką tai duos? Jis tik paprastas suteneris. Niekas net ne- 
prašytų tokio tipo dalyvauti tokiame reikale, žadančiame 
didelius pinigus. Lorencas būtų viską sužlugdęs. Turbūt juo 
pasinaudodavo tik konkrečiose situacijose. Ir visai įmanoma, 
kad žmogus, davęs nurodymus Lorencui, buvo Geitsas. Arba 
kažkas prašė Geitso, jog šis susisiektų su Lorencu, arba jis 
pats anksčiau yra naudojęsis Lorenco paslaugomis. Tik gaila, 
kad turime nedaug laiko... 

Pakilęs iš už stalo Patas priėjo prie lango. 

- Mitčas Templas žuvo dėl to, jog, bandydamas sulipdyti 
visas detales į vieną krūvą, kažką atpažino. - Atsigręžęs Patas 
įsmeigė į mane įdėmų žvilgsnį. - O dar tas tipas, kuris šaudė į 
tave... Ir čia mes nieko nesugebėjome išsiaiškinti. Po velnių, ar 
tau neatrodo, kad mes kaunamės su šmėklomis?! 

- Šios šmėklos materialios. 

- Būtent! Maikai, mes įklimpome į bėdą! Laikraščiai mus 
išdės į šuns dienas, jeigu nieko neišaiškinsime! 

- Taip, turbūt, - sutikau aš. - Visi reporteriai mieste neriasi 
iš kailio. Bėda ta, kad negalime jų padaryti atpirkimo ožiais... 
Beje! 

- Kas? - sukluso Patas. 

- Ką tu Žinai apie Bredberį? 

- O kodėl tave tai domina? 

- Taip sau, tiesiog smalsu. 

Patas šaltai nusišypsojo ir aš paaiškinau: 

- Kai buvau pas Garį Servį, jis pasakė, kad matė, jog Greta 
turėjo voką su Bredberio štampu. Pats Garis laiško neskaitė. 

Pato veido išraiška truputį sušvelnėjo. 

- Kada jis matė tą laišką? 

- Kai Greta buvo atėjusi paskutinį kartą jo aplankyti. 

Šiek tiek patylėjęs, Patas tarė: 

- Tai kurortinis miestelis pakrantėje. Viena iš mėgstamiau- 
sių turtuolių vietelių. Aš ten jau nebuvau penkerius metus. 

- Ir tai viskas, ką gali man pasakyti? 

- Maikai, tu ką nors iššniukštinėjai? 

- Ne. Šiaip sau klausinėju, dėl viso pikto. 

- Manau, kad Greta galėjo ten nuvažiuoti. Bredberyje daug 
paplūdimių, jachtų uostų. Paskutiniu metu miestelį užplūdo 
dailininkai ir pozuotojos. Jų ten dabar gyva galybė. Vietiniai 
gyventojai net ėmė skųstis: jie mano, jog dykinėtojų minios 
gadina peizažą. Tačiau tai nedavė jokių rezultatų. Beje, nese- 
niai kelios atstovybės ten įsigijo Žemės. 

- O kokios? 

- Prancūzų ir dar kažkokia iš Artimųjų Rytų. Jos ten įsikū- 
rė maždaug prieš dvejus metus. 

Palingavęs galva aš šyptelėjau. 

- Na, na, Patai! O aš galvojau, kad tu nesidomi, kas vyksta 
už miesto ribų. 

- Aš visai atsitiktinai visa tai sužinojau. Keli mūsų darbuo- 
tojai išėjo į atsargą ir neblogai įsikūrė Bredberyje. Gauna dvi- 
gubą algą. 

- Jie dirba ambasadose? 

- Ne, jie atidarė savo biurą. Bredberyje kiekvienais metais 
vyksta džiazo festivalis. Todėl ten ir susirenka visokie pašle- 
mėkai. Vietiniai gyventojai pareikalavo, kad valdžia pasirūpin- 
tų viešąja tvarka ir prigrasė, jog priešingu atveju sukels tarp- 
tautinį skandalą. Kiekvienais metais situacija vis blogėja. Ge- 

riau jau Džeraldas Jutas užsiimtų labdaringa veikla kitoje vie- 
toje. 

- Džeraldas Jutas? 

- Taip, tai tas pats tipas, su kuriuo tave supažindino užva- 
kar vakare. 

- Jis turi ten vilą? 

- Tai ne jo vila. Jis finansuoja džiazo festivalius ir išnuo- 
moja vilą JTO narių linksmybėms. Miesto valdžia taip pat įne- 
ša savo indėlį, bet labai kuklų. Jutas pademonstravo dosnumą 
ir susikūrė gerą reputaciją. Tuo pačiu jis pasiekė, kad jam su- 
mažintų mokesčius. 

Išsidrėbęs kėdėje, Patas įsispoksojo į mane. 

- Velda dabar ten, - pasakiau aš. 

- Bredberyje dabar daugybė agentų iš Vašingtono. Jie rūpi- 
nasi svarbių JTO asmenų saugumu. Vyriausybė labai jaudina- 
si dėl jų brangių gyvybių. Velniai griebtų tą diplomatinį imuni- 
tetą! Mes jau net bijome tuos tipus nubausti už ne vietoje pa- 
statytas mašinas! 

Pato žodžiai daug ką paaiškino ir padėjo sudėlioti visas 
grandis į vieną logišką grandinę. Bandydamas paslėpti savo 
susijaudinimą, pakilau nuo kėdės ir ištiesiau Patui sulankstytą 
raštelį. 

- Gal galėtum kaip nors jį perduoti Gariui? - paklausiau aš. 

- Gerai, - linktelėjo Patas. - Beje, ar ketini pareikšti kaltini- 
mą tiems niekšams, kuriuos suėmėm? 

- O kaipgi! 

- Tada tau teks daug ką papasakoti teisme... 


8 skyrius 


Kai aš atėjau į biurą, Elas Keisis, Gajus ir dar du senyvi po- 
nai iš informacijos skyriaus sėdėjo prie stalo, vartė kažkokius 
dokumentus ir gyvai šnekučiavosi. 

Numetęs ant kėdės lietpaltį ir skrybėlę, įsipyliau kavos i: 
priėjau prie stalo. 

- Kas naujo? - paklausiau aš. 

Gajus stumtelėjo petimi Elą. 

- Papasakok jam! 

Elas išdėliojo prieš mane maždaug dešimtį nuotraukų. 

- Mitčas Templas peržiūrėjo čia daug aplankų. Mes aptiko- 
me jo pirštų atspaudų ant lapų kampučių, kai jis juos čiupinėjo. 
Bet du aplankus Mitčas ypač nuodugniai peržiūrėjo. Tiksliau, 
jį sudomino fotografijos. Ant jų pilna Mitčo atspaudų. 

- Ar tai tos pačios nuotraukos? - paklausiau aš. 

- Taip, tos pačios. Šešiasdešimt aštuonių nuotraukų serija, 
pavadinta “Bendra politika". Fotografijos labai įvairios. Mes 
atpažinome jose visus, stovinčiuosius priekyje. Dabar turime 
susirašę apie tris šimtus pavardžių, ir beveik pusė iš jų pasikar- 
toja. Tai labai žinomi žmonės. Tačiau kodėl Mitčas susidomė- 
jo būtent šiomis fotografijomis, mes taip ir nesupratom. 

- Ir kiek 1š šių nuotraukų buvo atspausdinta laikraščiuose? 

- Maždaug trečdalis. Kitose fotografijų pusėse uždėtas ant- 
spaudas su publikacijos data. 

- O gal kitose nuotraukų pusėse yra dar kas nors užrašyta? 

- Taip, yra, - linktelėjo Gajus. - Mes viską patikrinome ir 
išsiaiškinome, kad nuotraukos darytos praėjusiais metais Niu- 
jorke. Pažiūrėk, gal tau pavyks sulipdyti viską į vieną kūną. 

Paėmęs kelias fotografijas, ėmiau jas atidžiai apžiūrinėti. 
Kai kurias aš jau anksčiau buvau matęs laikraščiuose. Jas darė 
skirtingi fotografai. 

Daugelį žmonių, užfiksuotų fotografijose, aš pažinojau, 
apie kitus tik girdėjau, bet buvo ir visai man nepažįstamų. Ne- 
turėjau supratimo, koks ryšys gali būti tarp šių žmonių ir Mit- 
čo mirties. Mes siuntėme fotografijas ratu, apsikeisdami ne- 
reikšmingomis replikomis. Pamatęs vienoje nuotraukoje Dalsę 
Makiles, šyptelėjau. Ji buvo nufotografuota kažkokiame labda- 
ros vakarėlyje. Antroje nuotraukoje Dalsė šoko su kažkokiu 
įtakingu senuku, vilkinčiu apdovanojimais nusagstytu mundu- 
ru tarsi kalėdinė eglutė. Tai vyko viename iš viešbučių Parko 
aveniu. 

Greitai aš nebekreipiau dėmesio į veidus, o skaičiau vien 
tik vardus, atspausdintus kitose nuotraukų pusėse. Perskaitęs 

Belaro Riso vardą, apverčiau nuotrauką ir ėmiau nagrinėti at- 
vaizdą. Risas sveikino kažkokį diplomatą, atvykusį pas mus iš 
už geležinės uždangos. Diplomatas buvo ką tik išlipęs iš lėktu- 
vo. Risas visiškai nekreipė dėmėsio į tai, kad jį fotografuoja. 
Jis buvo aukštas, masyvus ir, sprendžiant iš visko, pasižymėjo 
didžiule fizine Jėga. To negalėjo paslėpti net puikaus siuvėjo 
pasiūtas kostiumas. Iš Riso veido buvo neįmanoma nuspėti jo 
tautybės. Veidas buvo tamsus, o akys - griežtos. Ranka, ištiesta 
pasisveikinimui, buvo be pirštinės, todėl gerai matėsi, koks 
storas Riso riešas. Apskritai Belaras Risas - vienas iš tų žmo- 
nių, kurie, ilgai negalvoję, atsiraitoja rankoves ir šluoja nuo 
savo kelio visas kliūtis. 

Pastebėjęs, kaip įdėmiai Žiūriu į šią nuotrauką, Elas susido- 
mėjo: 

- Tu jį pažįsti? 

- Mitčas rašė apie šį Žmogų, - pasakiau aš, mesdamas nuo- 
trauką ant stalo. 

Paėmęs fotografiją, Elas pažiūrėjo į ją ir tarė: 

- Apie jį daug kas rašė. Tai Belaras Risas, atstovas į JTO. 
Šiandienos laikraščiuose taip pat apie Risą rašoma, nes jis 
kažkuo pasižymėjo asamblėjos posėdyje. 

- Ar Žinai apie jį ką nors įdomaus? 

- Turbūt ne. Jis nemėgsta reklamos. Tokių tipų, kaip Risas, 
JTO pakanka. Belaras pasiryžęs dirbti bet kam, kad tik pasiek- 
tų savo tikslą. Gaila, kad tokius žmones skiria atstovais. 

- Kartais tai tenka daryti. 

Pasirausęs fotografijų krūvoje, Elas ištraukė dar vieną. 

- Čia vėl Risas. Ši nuotrauka padaryta iškart po perversmo 
Artimuosiuose Rytuose. O tipas, kuris kalbasi su Risu, buvo 
nužudytas praėjus savaitei po pučo. 

Aš žvilgtelėjau į nuotrauką. Žmogus, kuris šnekėjosi su Ri- 
su, pasirodė man pažįstamas, bet niekaip negalėjau prisiminti, 
kur aš jį mačiau. 

- Kas jis? - paklausiau. 

- Supratimo neturiu, - atsakė Elas. - Kitoje pusėje nėra jo 
vardo. 

- Aš jį kažkur mačiau. 

- Gali būti. Gal tai kažkas iš diplomatinio korpuso. 

Žmogus nuotraukoje buvo įsitempęs ir kažko laukė. Nors, 
iš tikrųjų, sunku buvo pasakyti. Niekaip negalėjau atsikratyti 
jausmo, kad kažkur jau jį mačiau. Jo veidas buvo įsimintinas: 
vienąkart pamatęs, jo nepamirši. Aš mintyse perkračiau visas 
galimas vietas, kur galėjau jį sutikti, bet taip nieko ir neprisimi- 
niau. Padėjęs fotografiją į šalį, pasėdėjau dar dvidešimt minu- 
čių, paskiau atsistojau ir išėjau į koridorių. Įėjęs į informacijos 
skyrių, pamačiau Bifą, kuris skaitė laikraštį. Mes pasisveikino- 
me, ir aš paklausiau: 

- Ar galiu peržiūrėti kai kuriuos aplankus? 

- Žinoma, - linktelėjo Bifas. 

Aš nužingsniavau prie lentynos su raide “R" ir išsitraukiau 
reikalingą stalčių. Jame buvo aplankas, skirtas Belarui Risui. 
Ten radau tris fotografijas, kurios nepateko į laikraščius. Vie- 
noj nuotraukoj Riso veidą slėpė skrybėlė plačiais atvartais. 
Antrojoje - Risas tarsi atsitiktinai veidą prisidengė ranka, o tre- 
čiojoje jis buvo nufotografuotas pusiau nusisukęs, todėl jį atpa- 
žinti buvo gana sunku. Žmonės, kurie stovėjo šalia, matėsi pa- 
kankamai aiškiai, bet aš jų nepažinojau. Buvo galima justi, kad 
šie žmonės svarbios personos. Tam tikri drabužiai ir plokšti 
diplomatų lagaminėliai komentarų nereikalavo. Bendras fonas, 
kuriame buvo fotografuojama, tik patvirtino mano spėjimus. 

Užvertęs aplanką, grįžau prie stalo. Bifas įdėmiai į mane 
pasižiūrėjo. 

- Jaučiu, Maikai, jog kažką užčiuopei, - pasakė jis. 

- Belaras Risas, - atsakiau, truktelėjęs pečiais. - Tačiau ap- 
lankuose neradau nieko ypatinga. 

- Kodėl tu juo susidomėjai? 

- Nežinau. Gal tai tiesiog intuicija. Juk Mitčas apie jį rašė. 

- Sakyk tiesiai, Maikai. Aš gi matau, kad tu kažką iškapstei. 

- Man susidarė įspūdis, kad Belaras Risas nemėgsta foto- 
grafuotis. 

- Daug kas to nemėgsta. 

- Nesutinku. Diplomatinio korpuso nariai visada stengiasi 
patekti į pirmus laikraščio puslapius. Tai jiems lyg reklama. 

- O ką tu Žinai apie šį tipą, Maikai? 

- Tik tai, ką apie jį parašė Mitčas. 

- Tada aš galbūt papasakosiu tau ką nors nauja. Belaro Ri- 
so praeitis - gana tamsi. Jis buvo įsipainiojęs į spekuliacijas 
juodojoje rinkoje, dabar susijęs su prekyba ginklais, bet šiais 
darbeliais užsiima daugelis JTO atstovų. Riso stengiasi nelies- 
ti, nes jis gali suardyti pusiausvyrą JT organizacijoj. Maikai, 
esu tikras: tu kažką Žinai. Tiesiog nujaučiu, tad nebandyk ma- 
nęs apgauti. 

- Garbės žodis, nežinau nieko ypatingo. Veikiu, pasikliau- 
damas tik intuicija. 

Aš grįžau pas vaikinus, kurie vis dar Žiūrinėjo nuotraukas, 
išmėtytas ant stalo. Po tam tikro laiko į kambarį įėjo Bifas, pa- 
dėjo ant stalo laikraštį ir paklausė: 

- Jūs apie šitą žmogų kalbate? 

Pirmame puslapyje buvo Belaro Riso nuotrauka. Jis kalbė- 
josi su dviem mūsiškiais ir dviem prancūzų diplomatais pert- 
raukos metu tarp posėdžių. Riso veido išraiška buvo rūsti, o jo 
pirštas rodė į vieną iš mūsiškių, kuris, tiesą sakant, atrodė gana 
pasimetęs. Tekste buvo parašyta, kad nuotraukoje įamžintas 
debatų momentas Pako El-Amboro vyriausybės atstovo įvedi- 
mo į JTO proga. 

- Argi atrodo, kad šis veikėjas nemėgtų fotografuotis? - 
paklausė Gajus. 

- Taip, iš nuotraukos sprendžiant, to nepasakysi, - pripaži- 
nau aš. 

- Nekvailiokite, - šyptelėjo Bifas. - Čarlis Forbsas nufoto- 
grafavo jį slapta kamera. 

- Štai kaip? - nustebau aš ir pasisukau į Gajų. - Na, dabar 
supranti, ką turėjau omeny? 

- O'key, Maikai, bandysim išsiaiškinti, kur šuo pakastas. O 
kaip dėl viso kito. 

- Žinai, vaikinai iš policijos viską girdi ir mato net kiaurai 
sienas, - burbtelėjau. 

- Taip, turbūt, - sutiko Gajus. - Ypač, jei tarp tų sienų esi tu. 

Aš trumpai jam papasakojau apie Gretos Servis paieškas, 
nė žodeliu neužsimindamas apie tai, kad Dalsė Makiles pasiūlė 
man patikrinti Tedžio Geitso kartoteką, kur ir aptikau naują 

Gretos adresą. Gajus puikiai suprato, kad pasakoju ne viską, 
bet manė, kad taip elgiuosi, siekdamas išsaugoti savo kliento 
1nteresus. 

Atsisveikinęs aš išėjau į gatvę. Laikrodis rodė jau gana vė- 
lyvą laiką, bet mano sumanymo įgyvendinimui ir reikėjo nak- 
ties, kuri buvo ką tik beprasidedanti. 

Merginos, kurias eksploatavo Lorencas Džonsas, dirbo pi- 
giuose viešbučiuose. Daugelis jų, pakliuvusios teisman, po to 
pasikeisdavo vardus ir persikeldavo į kitą rajoną, o ten vėl 
versdavosi senu amatu, kaip ir visos žemos klasės prostitutės, 
jos tiesiog neturėjo iš ko rinktis. Lorencas Džonsas buvo griež- 
tas bei nepalenkiamas ir niekas negalėjo jam prieštarauti. Jo 
prostitučių brigados klientūrą sudarė jūreiviai ir vietiniai gir- 
tuokliai. 

Pirmosios trys, kurias aš aplankiau, pasakė, kad nematė Lo- 
renco ir nežino, kur jis. Jos elgėsi truputį keistokai, tarsi būtų 
atsidūrusios vakuume ir neturėjusios supratimo, ką daryti to- 
liau: ar eiti į gatvę, ar laukti savo šeimininko, kuris viską su- 
tvarkytų. Dvi prostitutės iš įpratimo atsivedė senus klientus, o 
viena pasigavo net du. Mergina nekantriai laukė Džonso pasi- 
rodymo, nes bijojo, kad gali negauti pinigų. Paprastai Džonsas 
visada imdavo mokestį į priekį, o tik po to klientus nuvesdavo 
pas savo kekšes, visai nesirūpindamas, ar jie bus patenkinti. 
Prostitutės jau negalėdavo savarankiškai tartis su klientais, nes 
labai ilgai dirbo po Džonso sparneliu. 

Ketvirtoji prostitutė buvo visiškai kitokia. Jos vardas - Ro- 
berta Slaid, ir Džonsas ją surado visai neseniai. Aš ją pama- 
čiau bare “Bilio urvas". Mergina sėdėjo prie stalo, gurkšnojo 
martinį ir žiūrėjo į savo atvaizdą veidrodyje. Aš prisėdau ša- 
lia, mūsų žvilgsniai susitiko veidrodyje, ir mergina prikimusiu 
bei pavargusiu balsu tarė: 

- Dink iš čia, misteri. 

Ji pasisuko į mane, ir aš supratau, kad kažkada mergina iš 
tikrųjų buvo graži. Ji buvo smarkiai pasidažiusi, o akyse spin- 
dėjo nuobodulys ir nuovargis. Roberta turėjo puikius plaukus 
ir geidulingas lūpas, kurių dar neiškreipė beviltiška grimasą. 

- Ar mes pažįstami, misteri? 

Užsisakęs alaus, numečiau ant stalo pinigus ir atsakiau. 

- Ne. 

- Vadinasi, šiandien man išeiginė. 

Ji nusisuko ir ėmė apžiūrinėti bokalą, kurį laikė rankoje. 

- Na ir puiku, - burbtelėjau aš ir gurkštelėjau alaus. 

- Aš gi sakiau, nešdinkis, - pavargusi atsiliepė ji. 

Išsitraukęs iš kšenės dvidešimtinę, padėjau ją ant stalo ša- 
lia merginos. 

- Ar tiek užteks, kad pasikalbėtum su manim kelias minu- 
tes? - paklausiau aš. 

Ji šyptelėjo ir nustebusi pažvelgė į mane. 

- Labai jau esate nepanašus į tuos tipus, misteri. 

- Į kokius tipus? 

- Į tuos, kuriems jau daug kartų pasakojau savo graudžias 
istorijas, pagražintas įvairiomis tragiškomis smulkmenomis. 
Jūs nepanašus į tokius. Jaučiu tai. 

- Aš jums siūlau pinigus už pokalbį visai kita tema, - pasa- 
kiau. 

Ji susidomėjusi Žiūrėjo į mane. 

- Tai jūs faras, taip? Apskritai tai jūs velniškai panašus į jį, 
bet dabar niekuo negali būti tikras, nes policijoje dirba berniu- 
kai, ką tik baigę koledžą. Juos galima laikyti kuo tik nori, nors 
ir mokytojais, bet tik ne farais! Siaubingi laikai atėjo, tiesa? 

- Aš tik privatus detektyvas, - pareiškiau. 

- Ach, štai kaip! - Ji prajuko. - Koks nors nelaimingas vyras 
jūsų dėka gaus skyrybų dokumentėlį, taip? - Palingavusi galva, 
ji vėl prapliupo juoktis. - Vargu ar jums galėsiu kuo nors padė- 
ti. Vardų nežinau, o veidus labai sunkiai įsimenu. Tad pasi- 
imkite savo dvidešimtinę, misteri. Bergždžias sumanymas. 

- Man reikalingas Lorencas Džonsas, - pasakiau aš. 

Ji atsigėrė ir padėjo bokalą ant stalo. 

- O kam jums jo reikia? - paklausė mergina, žiūrėdama 
kažkur į šoną. 

- Noriu jam vožtelėti. 

- Jau kažkas vožtelėjo. 

- Žinau. - Ranką ant staliuko padėjau taip, kad matytųsi ap- 
daužyti pirštų krumpliai. - Noriu pakartoti. 

Ji lėtai atsigręžė į mane. Jos veide sustingo išraiška, būdin- 
ga benamiams šuneliams, visuose praeiviuose įžvelgiantiems 
draugus. 

- Vadinasi, jūs čempionas? - paklausė ji. 

- Vargu ar galima mane taip vadinti. 

- Betgi jūs primušėte jį! Gandas apie tai jau pasklido po vi- 
są miestą. Surengėte tikras kautynes Virdžinijos kambaryje, ar 
ne taip... 

- Toks mano darbas... 

Šyptelėjusi mergina gestu pakvietė barmeną ir parodė į sa- 
vo tuščią bokalą. 

- Gaila, kad aš nemačiau, - pasakė ji, kai barmenas, pripy- 
lęs bokalą, nuėjo. - Lorencas - tikras niekšas. Jis jau porą kar- 
tų bjauriai mane apgavo. Aš jo nekenčiu! Juk kažkada dirbau 
parduotuvėje, skrybėlių skyriuje. Lorencas ten mane ir surado. 
Ėmė kabinėtis, bet aš jį pavariau, o paskiau... Na gerai, tai ilga 
istorija. a 

Tam tikrą laiką Roberta susimąsčiusi dantų krapštuku gau- 
dė alyvuogę savo bokale. Paskui persmeigė ją, atsikando ir 
mestelėjo akį į veidrodį. 

- Jau buvau beveik atsikračiusi Džonsu. Susiradau gerų 
draugų ir pagaliau sutikau žmogų, kurį pamilau. - Ji atsiduso. - 
Jis taip pat mane pamilo. Toks mielas, geras berniukas 1š tur- 
tingos šeimos. Gerai išauklėtas, išsimokslinęs... Ir staiga vėl 
pasirodė Džonsas. Jis turėjo mano nuotraukų, kuriose buvau 
nufotografuota kompromituojančiomis pozomis. Džonsas pa- 
rodė šias nuotraukas mano vaikinui. Aš vos neišprotėjau iš liū- 
desio. Džonsas pasičiupo mane ir privertė jam dirbti. Jis spe- 
cialiai padarė taip, kad dukart atsidurčiau policijoje. Mane įra- 
šė įskaiton, ir po to jau nebegalėjau aikštytis. Džonsui tik to ir 
tereikėjo. - Roberta nurijo didelį gurkšnį ir liūdnai ištarė: - Tur- 
būt toks mano likimas. 

- Kur jis dabar? - paklausiau. 

- Tikiuosi, Jog pakratė kojas. 

- Jis gyvas. 

Mergina pasitaisė plaukus, paskui perbraukė pirštais per 
skruostą. 

- Mentai, beje, jo taip pat ieško. 

- Žinau, - atsakiau aš. 

- O kam jiems jo reikia? 

- Gali būti, jog Džonsas žino apie dvi merginas, kurios bu- 
vo nužudytos. 

- Vargu. Lorencas nesidomi negyvomis merginomis. Jos 
negali uždirbti jam pinigų. Jam reikalingos tik gyvos. 

- Roberta, jis man reikalingas, - kantriai pakartojau aš. 

- O ką jūs su juo darysit, jei rasite? 

- Pasistengsiu suknežinti jam galvą. 

- Pažadat? 

Šyptelėjęs aš patvirtinančiai linktelėjau. 

- Pažadu. 

- Ar galėsiu į tai pažiūrėti? 

- Žiūrėkit, kiek tik norit. 

Paėmusi bokalą ji turbūt minutę susimąsčiusi žvelgė į ma- 
ne, paskiau padėjo jį atgal ant stalo. Prie mano dvidešimtinės ji 
taip ir neprisilietė. 

- Pagaliau ir man bus šventė, - tyliai ištarė ji. 

Iš baro mes išėjome kartu. Lauke purškė smulkus lietutis, ir 
gatvės žibintų šviesa vos prasimušė pro tirštą miglą. Aš norė- 
jau sustabdyti taksi, bet Roberta atsisakė ir mes nukulniavome 
pėsčiomis. Nuėjęs du kvartalus, pasidomėjau: 

- O kur mes einam? 

- Pas mane, - tyliai atsakė ji. 

- Lorencas ten? 

- Ne, - ištarė Roberta, nežiūrėdama į mano pusę. - Bet ten 
gyvenu aš. 

Mes tylėdami nužingsniavome dar du kvartalus, kelis kar- 
tus pasukome ir pagaliau sustojome prie durų tarp dviejų par- 
duotuvių. 

- Čia, - linktelėjo Roberta durų link ir ėmė raustis ran- 
kinėje. 

Išsitraukusi raktą, ji atrakino duris, stumtelėjo jas, įėjo ir 
įsitempė mane už rankos. Mes užlipome laiptais į antrą aukštą. 
Roberta atrakino savo buto duris ir uždegė šviesą. Aš ne kartą 

lankiausi tokio tipo namuose ir visada stebėdavausi juose vy- 
raujančia pasibjaurėtina netvarka, purvu. 

Priešingai mano lūkesčiams, čia buvo viskas kitaip. Rober- 
ta labai kruopščiai tvarkė savo butą. Viduje buvo švaru ir gana 
jauku. Tai buvo kukliai apstatytas dviejų kambarių butas. 
Žvilgtelėjusi į mane, Roberta nusišypsojo ir paaiškino: 

- Visa tai - mano ankstesnio auklėjimo rezultatas. 

Ji priėjo prie spintos ir, pasiraususi lentynoje, ištraukė kaž- 
kokį aplanką, perrištą gumute. 

- Imkite, - tarė Roberta, tiesdama man aplanką. - Vienąkart 
naktį Lorencas jį čia pamiršo. Šiame aplanke surinkti visi duo- 
menys apie merginas, dirbančias Lorencui. Bet yra ir dar kai 
kas. Mes visada įtarėme, kad Lorencas Džonsas kažkur turi 
savo lindynę, kur kartais slepiasi. Niekas iš mūsų nežinojo, 
kur būtent, o paskui aš radau šį aplanką ir perskaičiau. Iš jo 
galėsite sužinoti, kur Džonsas tūno. Tačiau iš pradžių, tikiuo- 
si, leisite man atgauti savo išvaizdą. 

Nieko nesuprasdamas pažvelgiau į ją, bet ji, nieko nepaaiš- 
kinusi, nusisuko ir išėjo iš kambario. Truktelėjęs pečiais, aš 
atsisėdau į krėslą ir atsiverčiau aplanką. Taip, jame buvo sudė- 
ta informacija apie daugybę merginų, dirbančių Lorencui 
Džonsui. Bet dabar mane domino ne tai. Aš aptikau trijų nedi- 
delių viešbučių apmokėtas sąskaitas. Kiekviena sąskaita apėmė 
maždaug trijų mėnesių laikotarpį. Paskutinioji buvo tik mėne- 
sio senumo. Gal būtent ten Džonsas dabar ir lindėjo. Sąskaito- 
je buvo parašyta: “Dž. Lorencas, 614 numeris, viešbutis “Mi- 
dujai". 

Tuo momentu į kambarį įėjo Roberta. Dabar ji atrodė visai 
kitaip, ir aš supratau, ką turėjo omeny, kai sakė, kad nori at- 
gauti savo išvaizdą. Roberta palindo po dušu, nusiplovė kos- 
metiką ir pasikvėpino kažkokiais lengvais, maloniais kvepa- 
lais. Ji vilkėjo tamsiai žaliu lietpalčiu ir buvo užsidėjusi mažą, 
labai simpatišką kepuraitę. Pažvelgusi į mane, Roberta nusi- 
šypsojo ir pasakė: 

- Būna momentų, kai savęs nekenčiu. Tada man norisi bū- 
ti tokia, kokia, kaip man atrodo, buvau visada. 

- Dabar jūs man labiau patinkate negu bare, - pastebėjau aš. 

Supratingai šyptelėjusi, ji ironiškai tarė: 

- Tai nelabai pelninga. 

- Galėtumėt nors pabandyti. 

- Gal ir pabandysiu. Bet tai priklauso nuo jūsų ir Lorenco 
Džonso. Juk jis turi labai gerą atmintį. 

- Pabandysim jam ją sutrumpinti. 


Prieš įeidamas į viešbutį “Midujai", apžiūrėjau jį iš išorės. 
Apžiūra buvau patenkintas. Kambariai viešbutyje buvo išnuo- 
mojami valandai arba parai. Tereikėjo užmokėti šiek tiek dau- 
giau, ir personalas net neužsimindavo apie jūsų bagažą. Kai- 
nos buvo gerokai didesnės, negu to buvo verta ši niūri įstaiga. 
Užtat administracija tylėjo ir nekreipė jokio dėmesio į gausy- 
bę Smitų registracijos žurnale. Tam, kad truputį paįvairinčiau 
šią monotoniją, aš save ir Robertą užregistravau kaip misterį ir 
misis Tompsonus iš Toledo, Ohajaus valstijos. Sumokėjęs 
portjė, aš gavau iš jo raktą nuo 410 kambario. Tarnautojas net 
nepažvelgė į mano parašą ir nepadėkojo už paliktą jam grąžą. 

Senu girgždančiu liftu mes pakilome į ketvirtą aukštą. Su- 
radau mūsų kambarį, atidariau duris ir gestu pakviečiau Ro- 
bertą užeiti. Kažkaip keistai į mane pažvelgusi, ji nusišypsojo, 
truktelėjo pečiais ir peržengė slenkstį. Aš taip pat nusišypso- 
jau, bet mano šypsena išėjo nenuoširdi. 

- Nesijaudink, vaikeli, - nuraminau ją. - Būtina imtis tam 
tikrų atsargumo priemonių. Aš negaliu išlaužti Lorenco kam- 
bario durų, o į mano beldimą jis, žinoma, nereaguos. 

- Aš ir nesijaudinu. Viskas gerai. 

Priėjau prie lango, pakėliau rėmą ir apsižvalgiau. Šio vieš- 
bučio, kaip Ar visų, panašių į jį, išorėje buvo pritvirtintos prieš- 
gaisrinės kopėčios. Nusivilkau lietpaltį ir padaviau jį Robertai. 

- Po penkiolikos minučių gali užeiti pas mus į svečius. 

- O tu be manęs nepradėsi? - susirūpino jį. 

- Ne. Pažadu tavęs palaukti. 

Danguje plykstelėjo žaibas ir po to dusliai nugriaudėjo. Aš 
išlindau laukan, koją padėjau ant kopėčių skersinio ir iškart 

uždariau langą. Man pasirodė, kad lietus minutėlei liovėsi, o 
paskui prapliupo su nauja jėga. Įsikabinęs rankomis į turėklus, 
bandžiau koja apčiuopti kitą laiptelį. Lietaus lašai be paliovos 
čaižė mano veidą. Vėl tvykstelėjo žaibas ir jo ryškioje švieso- 
je pamačiau tą nelemtą laiptelį. Aš neatsargiai sujudėjau ir jau 
kitą akimirką paslydęs pakibau ant rankų. Nusikeikęs prisitrau- 
kiau ir sugriebiau ranka kitą skersinį. Užsiropštęs ant jo, pato- 
giai įsitaisiau ir įsiklausiau. Rodos, niekas manęs nepastebėjo. 
Kita vertus, tokiu oru visi langai buvo sandariai uždaryti ir 
triukšmo, kurį sukėliau, niekas negalėjo išgirsti. 

614 kambarys buvo truputį aukščiau - per du žingsnius nuo 
manęs. Iš jo lango švietė gelsvas stačiakampis tamsios sienos 
fone. Išsitraukęs revolverį iš dėklo, pradėjau lipti kopėčiomis. 
Pasiekęs šviečiantį langą, pabandžiau pakelti rėmus, bet man 
nepavyko. Langas buvo uždarytas iš vidaus. Tada aš lengvai 
stuktelėjau per stiklą. Žmogus, gulėjęs ant lovos, išsigandęs 
pašoko ir keikdamasis iš po pagalvės pasičiupo ilgavamzdį pis- 
toletą. Pažvelgęs į langą, jis dar kartą nusikeikė, įsikišo pistole- 
tą į dėklą ant juosmens ir prisiartino, matyt, ketindamas už- 
traukti užuolaidas. Ir čia jis pamatė mano 45-0 kalibro koltą, 
nutaikytą tiesiai jam į kaktą. 

- Atidaryk langą, - įsakiau aš. 

Žmogus pabalo, jo rankos ėmė drebėti, bet visgi jis pakluso 
ir pakėlė rėmą. Jo lūpos virpėjo iš baimės, kakta suprakaitavo. 

Aš įlipau pro langą, ištraukiau iš apstulbusio Lorenco dėk- 
lo pistoletą ir rankena trenkiau jam per fizionomiją. Sumosa- 
vęs rankomis, Lorencas nulėkė prie lovos. 

Pasigirdo beldimas į duris. Atidariau jas ir įleidau į kamba- 
rį Robertą. Ji priekaištingai pažvelgė į mane ir įsižeidusi tarė. 

- Betgi tu žadėjai... 

- Tai tik mankšta. Visos linksmybės tik prasideda. 

Mėšlungiškai nurijęs seilę, Lorencas Džonsas užsikirsda- 
mas sumurmėjo: 

- Prašau, misteri... Ką aš jums padariau? Aš gi nieko to- 
kio... 

- Užčiaupk žabtus! - įsakiau. 

Aš rūpestingai užrakinau duris, užtraukiau užuolaidas ir 1a- 
bai garsiai įjungiau radijo imtuvą. 

Lorenco akyse pasirodė užguito žmogaus išraiška. Jis su- 
prato, kad atsidūrė spąstuose. Jo akys maldaujančiai žiūrėjo į 
Robertą, bet pagaliau jis ją pažino. 

- Misteri... - Džonsas pasisuko į mane. - Jeigu ji jums su- 
mokėjo, aš galiu duoti dukart daugiau. Ši kekšė... 

- Ji nieko man nemokėjo, Lorencai, - sausai ištariau. 

- Tai kodėl..? 

- Užtilk ir įdėmiai klausyk. Dukart nekartosiu. Užduosiu 
tau kelis klausimus ir jei nors į vieną iš jų neatsakysi, tau blo- 
gai baigsis. 

Žvilgtelėjęs į Robertą, paprašiau: 

- Atnešk man pagalvę. 

Ji priėjo prie lovos, paėmė pagalvę ir padavė man. Aš pri- 
dengiau ja revolverį, kurį laikiau rankoje, ir priėjau prie Loren- 
co. Jis išsigandęs įsmeigė akis į mane, ir aš paklausiau: 

- Kas tau sumokėjo už tai, kad galėtum naudotis Virdžini- 
jos Chauel kambariu? 

- Viena mergina... Ji... 

- Nemeluok! Tai buvo ne mergina. 

Jis pradėjo purtyti galvą. 

- Bet aš tiesą sakau. Tai ji davė man pinigų... 

Aš įrėmiau revolverio vamzdį į jo kelio girnelę. 

- Nešaukit, prašau! Aš jūsų neapgaudinėju. Man sumokėjo 
mergina, kaip Alis ir žadėjo. Taip darau ne pirmą kartą. Kai 
jam ar jo draugams reikalingas kambarys, aš visada išprašau iš 
jo Virdžiniją. Svečiai, gyvenantys jos kambaryje, nenorėdavo 
registruotis žurnale. Kelis kartus jis tokiu būdu slėpė vaikinus, 
kurių ieškojo policija. 

Aš niūriai pažiūrėjau į Džonsą. 

- Ir kiek laiko Greta ten gyveno? 

Jis nervingai truktelėjo pečiais. 

- Nežinau. Alis niekada man to nesakydavo. Ta mergina 
buvo ką tik įsikrausčiusi į kambarį, bet netikėtai grįžo ta kalė 
Virdžinija. Aš gi jai buvau uždraudęs ten rodytis be mano lei- 
dimo. Todėl ir pamokiau ją. Jai mat nepatinka, kad kažkas gy- 

vena jos kambaryje! Ta mergšė iškniso visas jos sukneles, iš- 
purvino jas ir sumetė į lagaminą... 

- Ji tai specialiai padarė, kad mane įtikintų, jog nuolat ten 
gyvena, - pastebėjau aš ir patylėjęs pridūriau: - O anksčiau ji 
ten gyvendavo? 

- Supratimo neturiu. Gal ir gyvendavo. Aš Alio tokių daly- 
kų neklausinėju. 

- O kas toks tas Alis? 

- Nežinau. Tiesiog Alis, ir viskas! 

- Džonsai, neerzink manęs! - išsišiepiau. - Susilauksi nema- 
lonumų. - Aš bakstelėjau į jo kelį revolveriu. 

Lorencas išgastingai sudrebėjo. Kvėpavimas pagreitėjo. 
Mačiau, kaip jis save drąsino, bet veltui. 

- Tai kas gi toks tas Alis? - pakartojau aš. 

Lorencas apsilaižė perdžiūvusias lūpas. 

- Jis... Jis dirba laive... Atrodo, stiuardu. Jis parsiplukdo 
kažkokias prekes, o paskui jomis pasirūpina. 

- Kokias prekes? 

- Man atrodo, kad narkotikus... Heroiną... Bet Alis man 
nieko nesako. Jis turi savo klientūrą, savo nuolatinius pirkėjus. 

- Turbūt jis užkala nemenkus pinigėlius, - padariau išvadą. 

Lorencas nuolankiai linktelėjo. 

- Tai kokių velnių jis susidėjo su tokiu šlamštu, kaip tu? - 
paklausiau aš. 

- Vienąkart atvedžiau pas jį kelias kekšes... - Lorencas užsi- 
kirto. - Jis... Apskritai jis nelabai kaip elgėsi su jomis. Mano 
manymu, Alis tiesiog pamišęs. Bet visada gerai mokėdavo. 

- Ką gi jis tokio ypatingo su jomis darė? 

Nurijęs seilę, Lorencas garsiai sušnopavo ir atsakė: 

- Jis degino jas cigaretėmis, kandžiojo. O kartą... 

Roberta, su neapykanta žiūrėdama į jį, prisiartino prie jo. 

- Niekšas! - sušnypštė ji. - Taip, aš pažinojau kelias tokias 
merginas. Jos nieko ir niekam apie tai nepasakojo, bet mačiau 
randus ant jų kūnų. Viena iš jų dabar beprotnamy. Kita prisigė- 
rė ir papuolė po žemkasės ratais. 

- Džonsai, kaip atrodo tas Alis? - paklausiau aš. 

Jis visiškai suakmenėjo iš siaubo. Džonsas virpėjo ir nega- 
lėjo atplėšti žvilgsnio nuo pagalvės, kuri dengė revolverį mano 
rankoje. Aš niūriai išsiviepiau ir tai galutinai pribaigė Lorencą. 
Sunkiai tardamas žodžius, jis skubiai pradėjo veblenti: 

- Neaukšto ūgio, nestambus... Kažkaip juokingai kalba. Jis 
labai atsargus ir įtarus. Slidus tipas. Kelis kartus norėjau jį su- 
čiupti, bet nepasisekė. Mačiau jį Grinvič-Vilidže. Garbės žo- 
dis, nieko apie jį nežinau. Jis nepasakoja apie save... 

- Gerai, Lorencai. Tarkime, tu nemeluoji. Bet sakei, kad ke- 
lis kartus norėjai jį sučiupti, taip? Vadinasi, tu jį sekei ir turėtu- 
mei žinoti, kokiame laive jis dirba. 

Lorencas tylėjo, žiūrėdamas į grindis. 

- Tad koks tai laivas? - paklausiau aš, bakstelėjęs revolveriu 
Džonsui į pilvą. 

- “Pinela", - tuoj pat atsakė jis. 

- Aišku, - linktelėjau. - O dabar pasakyk man, Lorencai, ko- 
dėl tu slepiesi? 

Jis papurtė galvą, bet neištarė nė garso. 

- Galbūt tu ką nors iššniukštinėjai? - pasidomėjau aš. - Bi- 
jai, kad Alis tave nudės, kai tik išsiaiškins, ką būtent sužinojai? 

Džonsas vos išspaudė: 

- O'key, aš pasakysiu viską, kaip per išpažintį. Jis baisus 
žmogus. Mačiau tas kekšes. Alis pats man sakė, kad užmuš, jei 
aš jį apvilsiu... 

Jis nutilo, jo pečiai drebėjo. 

- Roberta? - Aš klausiamai pažvelgiau į merginą. 

- Taip, - linktelėjo ji. 

Ir aš ėmiausi Džonso. Garsi muzika iš radijo imtuvo nustel- 
bė jo riksmus ir gailias dejones. Smūgiuodamas be perstojo ty- 
liai šnekėjausi su Lorencu, stengdamasis, kad jis visą laiką ma- 
tytų Robertą. Aš trinktelėdavau taip, kad liktų mėlynės ir krau- 
josrūvos, kurios, kaip tikėjausi, dar ilgai primins Džonsui apie 
šiandieninę naktį. Norėjau, kad jis kai ką suprastų ir ilgai tai 
prisimintų. Aš kalbėjau jam apie tai, ką jis padarė su Roberta ir 
kitomis merginomis. Jis puikiai suprato, kad nemalonumai tik 
prasideda. Aš pažadėjau Džonsui, kad dabar visi sužinos, kur 
jis slepiasi ir kuo užsiima. Kalbėjau, jog nuo šiol, kad ir kur 

benuvyktų, visur jam bus atseikėta pagal nuopelnus. Lorencas 
Džonsas puikiai suvokė, kad aš nė kiek neperdedu. 

Baigęs auklėjamąją paskaitą, ištraukiau iš Džonso kišenės 
piniginę, oO iš jos - tris tūkstančius dolerių ir ištiesiau juos Ro- 
bertai. Dabar ji galės pasidalinti tuos pinigus su kitomis mergi- 
nomis. Gal tai padės pradėti naują gyvenimą. Tam joms pri- 
reiks atkaklumo ir tvirtybės, bent Roberta aš neabejojau. 

Įsikišęs savo 45-0 kalibro revolverį į dėklą, Džonso pistole- 
tą įsigrūdau į kišenę, paėmiau Robertą už parankės ir mes iš- 
ėjome iš kambario. Nusileidęs į holą, numečiau kambario 
raktus ant portjė, net nežvilgtelėjusio į mūsų pusę, stalelio. Jis 
mechaniškai sugriebė raktus ir pakabino juos į vietą. 

Mes išėjome į gatvę. Kaip ir anksčiau vis dar krapnojo, 
tad sustabdžiau taksi Robertai. Išlindusi pro langą, ji paėmė 
mane už rankos ir ją suspaudė. 

- Ačiū, - sušnibždėjo ji. 

- Nėra už ką, - nusišypsojau aš jai. 

- Aš net nežinau, koks tavo vardas. 

- Koks skirtumas? 

- Iš tikrųjų... Aš niekada tavęs nepamiršiu. Tu nuostabus 
vaikinas! 


9 skyrius 


Labai sunkiai, bet visgi radau tą prakeiktą “Pinelą". Tai bu- 
vo laivas su Panamos vėliava, kuris be krovinio galėjo dar 
paimti apie dešimtį žmonių. Uoste jis jau stovėjo vienuolika 
dienų ir į jį buvo kraunami kažkokie pramoniniai įrengimai, 
kuriuos reikėjo nugabenti į Lisaboną. Iki laivo išplaukimo liko 
dar penkios dienos. Komandą sudarė užsieniečiai, o kapitonas 
buvo ispanas. Šiuo momentu laive nieko nebuvo - jūreiviai tu- 
rėjo laisvadienį. Sužinoti ką nors apie stiuardą pasirodė prak- 
tiškai neįmanoma. Jo vardas Alis Diuvalis. Jis aptarnaudavo 
komandos narius, o taip pat keleivius, kurių dauguma buvo in- 
žinieriai, lydintys techniką. Laive Alis laikėsi nuošaliai. Tik 

atplaukęs į uostą iškart išlipdavo į krantą ir į laivą sugrįždavo 
prieš pat jam išplaukiant. Muitinė laivui niekada neturėjo jokių 
pretenzijų. Komandos nariai nebuvo nusižengę įstatymams, jo- 
kių nusiskundimų dėl laivo taip pat nebuvo gauta. 

Buvo priešpiečių metas, ir aš nusprendžiau pasisukioti tarp 
dokininkų: gal pavyks iš jų ką nors sužinoti. Man pavyko iš- 
siaiškinti, kad formaliai “Pinela" - dviejų kompanijų nuosavy- 
bė, bet norint sužinoti, kas tikrasis laivo šeimininkas, reikėtų 
sugaišti paieškoms ne vieną mėnesį. Užkandęs nedideliame 
bare, aš jau ketinau susistabdyti taksi ir važiuoti iš čia, kai ne- 
tikėtai susidūriau su naktiniu sargu. Nusprendžiau su juo pasi- 
šnekėti. 

Netrukus paaiškėjo, kad sargas - buvęs policininkas, ištar- 
navęs Niujorko policijoje dešimt metų. Jis džiaugėsi kiekvienu 
pašnekovu, juk naktys ilgos, o bendravimas - vienintelis jam 
likęs džiaugsmas. 

Jis girdėjo apie Alį Diuvalį. Bent jau žinojo, kad Alis dirba 
stiuardu “Pineloje"'. Laive Alis dėvėjo uniformą, o išlipęs į 
krantą vilkėjo brangų kostiumą, kas, turint galvoje jo menkai 
apmokamą darbą, atrodė keista ir nesuprantama. Paprastai po 
pažastimi jis nešdavosi popierinį paketą, o kelis kartus į prie- 
plauką atvažiavo su juoda ištaiginga mašina. Kartais ant jo 
galvos kėpsodavo gana juokinga čiabuvio kepurė. Lipdamas iš 
automobilio, Alis slėpdavo kepurę portfelyje ir po to jau eida- 
vo į laivą. 

- O kas dar su juo būdavo toje mašinoje? - paklausiau aš. 

- Nežinau, - gūžtelėjo pečiais sargas. - Bet ten sėdėdavo jo 
draugai, tas tai aišku. Prieš išlipdamas, Alis visada truputį pa- 
silikdavo mašinoje ir apie kažką kalbėdavosi su jį atvežusiais 
žmonėmis. Galbūt tai jo giminaičiai? Čia daugelis jūreivių tu- 
ri artimuosius, bet, žinoma, ne tokius turtingus. 

- O pačioje “Pineloje" jūs buvote? 

- Taip, buvau. Kelis kartus. Geras laivas. 

- Ar lankytojų pasitaiko? 

- Nė karto nemačiau. O ir į ką ten žiūrėti? Tai juk krovini- 
nis laivas. Žinoma, vienas iš geriausių, bet visgi krovininis. 


220 


- O kaip galėčiau pažinti Diuvalį? - pasidomėjau aš. 

- Jei jis neturės savo įžymiosios kepurės, tai... Apskritai jis 
vidutinio ūgio, panašus į užsienietį ir kalba su kažkokiu akcen- 
tu. Alio fizionomija gana bjauri. Nors, velniai jį žino, gal visi 
užsieniečiai tokie? Suprantate, jo tokia išvaizda, tarsi jis... Na, 
kažką slėptų, suprantate? 

- Suprantu, - linktelėjau. - O kur jį galėčiau rasti? 

- Supratimo neturiu. Bocmanas porą kartų jo ieškojo, bet 
nerado. Alis kažkur slepiasi. Gal pas mergšes? Visi jūreiviai 
tiesiog 1$ proto dėl bobų kraustosi. Bocmanas kartą jį aprėkė, 
klausinėjo, kur buvo, bet Alis tik pažvelgė į jį, kaip į tuščią 
vietą, ir tylėdamas nužingsniavo į savo kajutę. Atrodo, Alis 
mano, jog turi teisę praleisti laiką krante taip, kaip nori. Jis nie- 
kur neina nė su vienu komandos nariu. Šie trinasi kur nors ne- 
toli uosto ir po kelis kartus sugrįžta pasiimti pinigų. Visada, 
beje, girti kaip lapai. Bet Diuvalis išlipa iškart, kai tik atplau- 
kia į uostą, ir grįžta prieš pat laivo išplaukimą. Visiškai blai- 
vus ir apsirengęs, kaip sosto įpėdinis. 

Paplepėjęs su senuku dar kelias minutes, aš nieko naujo iš 
j0 taip ir neišgirdau. Perėjau gatvę, priėjau prie telefono auto- 
mato ir surinkau Pato numerį. Pasakęs, kad tuoj pas jį atvyksiu, 
paprašiau jo paruošti man stiprią kavą. 

Netrukus aš jau sėdėjau pas Patą jo viengungiško buto vir- 
tuvėje. Gurkšnodamas kavą, papasakojau jam viską, ką spėjau 
išsiaiškinti. Informavau apie įvykį viešbutyje “Midujai'" ir apie 
krovininį laivą “Pinela". Kai baigiau, įniršęs Patas sviedė 
šaukštą į virtuvės kampą. 

- Kad tave kur velniai, Maikai! - rėkė jis. - Kada tu paga- 
liau pasielgsi teisingai"? 

- O kas tau nepatinka? Vis tiek Džonsas nebūtų papasako- 
jęs tau daugiau, negu man. 

- Mes būtume privertę jį kalbėti! 

- Nesąmonė! Nė viena prostitutė nebūtų išdrįsusi juo skųs- 
tis. 

- Nusispjaut man į tas prostitutes! Mes būtume radę kitus 
liudininkus! 


221 


- Ir kas toliau? Džonsą uždarytumėt į kalėjimą mėnesiui, o 
po to jis išeitų į laisvę ir vėl ramiai užsiiminėtų savo nešvariais 
darbeliais. Užtat dabar jis neišdrįs dirbti mūsų mieste... 

- Ir tu taip pat, jeigu rajono prokuroras sužinos apie tavo 
žygius! 

- O tu jam nepasakok, - šyptelėjau aš. - Beje, norėčiau iš- 
siaiškinti, ar Interpolas turi kokių nors duomenų apie Alį. 

- Kam tau reikia? 

Išgėręs kavą, aš išsidrėbiau kėdėje. 

- Patai, pabandykim viską sudėlioti kartu. Turime tris miru- 
sias moteris, kurios, būdamos gyvos, viena kitą pažinojo. Yra 
dar viena gyva, kuri, atrodo, tinka šiai schemai. Taip pat yra 
Tedis Geitsas, kuris pažinojo visas šias tris merginas. Ieškoda- 
mas Gretos Servis, aš aptikau Prektono grupę. Mano pasirody- 
mas ten, anot Dalsės, sukėlė tikrą sumaištį. Turbūt gandai apie 
tai pasiekė Geitso ausis. 

- Galbūt, - linktelėjo Patas. - Na ir ką? 

- Geitsas iškart prisiminė apie Gretos Servis kortelę, kurioje 
buvo parašytas jos naujas adresas, o taip pat Chauel vardas. 
Mes gi nežinom, kokias fotografijas darė Geitsas. Nors didžio- 
ji dauguma pornografinių nuotraukų gimsta iš tokių štai šalti- 
nių. Geitsas nuskubėjo į savo biurą, bet aš jį aplenkiau. Jis to 
nežinojo ir išėmė 1š būgno Gretos kortelę, nes mergina nenorė- 
j0, kad kas nors žinotų, kur ji slepiasi. Geitsas taip pat to neno- 
rėjo. Todėl, kai aš visgi radau Gretą, ji pasiskubino dingti. 
Turbūt ji apie tai pranešė Geitsui, kuris taip pat pasislėpė. 

- Maikai, turiu prisipažinti, aš nedaug ką supratau iš tavo 
pasakojimo. 

- Klausyk toliau. Grįžkime prie Mitčo Templo. Jis domėjo- 
si Delani ir Peston bylomis. Pažinęs kažkokį Žmogų, pirkusį 
baltos spalvos apatinius, Mitčas nusekė paskui jį... 

- Stop! - Patas protestuodamas pakėlė ranką. - Tai dar nej- 
rodyta. 

- O tu paieškok įrodymų. Aš tikras, kad jų atsiras. Manau, 
kad tas žmogus, kurį Mitčas nusprendė pasekti, arba jį pažino 
ir išsiaiškino adresą, arba pats Mitčas padarė didelę klaidą. 
Taip pat žinom, kad Mitčas bandė susisiekti su Normanu Gari- 

sonu. Žinom, kad jis kažko ieškojo informacijos skyriaus kar- 
totekoje. Mitčas galėjo ir pats kreiptis į tą žmogų, kurį sekė, to- 
kiu būdu tikėdamasis jį demaskuoti. 

- Betgi tai visiškai kvaila! 

- Nekalbėk taip, Patai. Tarkim, kad Mitčas negalėjo pats 
susisiekti su kažkokiu Žmogumi, nes šis užėmė pernelyg aukš- 
tas pareigas. Gal Mitčas tikėjosi, kad jam padės Normanas Ga- 
risonas? 

- Maikai, kalbėk be užuolankų, ką tu žinai? 

- Kol kas bandau susieti visus šiuos faktus į vieną visumą. 
Pradėjęs nuo merginų einu prie Mitčo, Gretos, Geitso, Džonso 
ir Alio Diuvalio. Grandinė, žinoma, plona, bet joje yra viena 
visus siejanti grandis, kuria abejoti neverta. Tai tie patys apati- 
niai. Jeigu ne jie, jei merginos būtų vilkėjusios kaip nors ki- 
taip, mes apskritai būtume neturėję už ko užsikabinti. Tol, ži- 
noma, kol nebūtų išplaukusi istorija su Gariu Serviu. 

- Maikai, bet juk mes neturim jokių konkrečių faktų. Netgi 
tas tipas, kurį prikūlei, nesuteikia aiškumo. 

- O tu truputėlį pagalvok. Tas tipas turėjo kažkokių reikalų 
su žmogumi iš didelio juodo automobilio. Alis Diuvalis taip 
pat atvažiuodavo į uostą dideliu juodos spalvos automobiliu. 
Ar toks sutapimas tau neatrodo keistas? Mes nuolat susiduria- 
me su kažkokiu nepažįstamuoju, važinėjančiu juoda didele 
mašina. Kai kas iš Grinvič-Vilidžo matė jį su Greta. Ir Džon- 
sąs panašiai apibūdino Alį. Ir su Orelu Buchertiu - ta pati isto- 
rija. Dabar uoste stovi kitos šalies laivas. Džonsas galvoja, kad 
Alis įsitraukęs į prekybą narkotikais. Patai, jei čia nebūtų įsi- 
painiojusios merginos, aš manyčiau, jog kalbama apie stambią 
tarptautinę intrigą. 

- Velniai tave griebtų, - sumurmėjo Patas. - Tu galutinai 
viską supainiojai. 

- Gerai, tada man pasakyk, ką galvoji apie šių trijų merginų 
mirtį. Ar turi kokią nors versiją? 

- Bent jau mano versija apie sekso maniaką gerokai įtiki- 
namesnė, negu tavo. 

- Nejaugi? - su pašaipėle paklausiau aš. 

Patas susiraukė ir vėl pripylė kavos į puodelius. 

- Žinai, Maikai, mes neseniai kai ką išsiaiškinom. Ar prisi- 
meni prieš trejus metus tirtą Karningo bylą? 

- Nelabai. 

- Jis įvykdė šešias žmogžudystes iš seksualinių paskatų. Poli- 
cija surado tuos kūnus. Visi jie buvo sudarkyti. Karningą su- 
laikė ir uždarė į beprotnamį. Ekspertizė parodė, kad vaikinas 
nepakaltinamas. Tačiau po dvejų su puse metų jis atsigavo ir 
pabėgo. Karningą aptiko kažkokiame atkampiame name, bet 
jis namą padegė, o pats susidegino. Karningas pasirinko mir- 
tį, bet nepasidavė policijai. Apskritai mes laikėme jį mirusiu, 
nors pelenuose neradome nieko tokio, kas leistų identifikuoti 
lavoną. Tai štai šiandien mums paskambino ir pasakė, kad 
Karningą matė mieste. Supranti, kur link aš lenkiu. Štai kodėl 
mano versija apie sekso maniaką man atrodo visai įtikinama. 

- Tikiuosi, jūs vis dar ieškote Geitso? 

- Taip. 

- O kokios naujienos dėl nuodų, kuriais buvo nunuodyta 
Peston? 

- Mūsų ekspertas mano, kad reikia tęsti tyrimus. Mes taip ir 
darom. Gerai, kad tu negalvotum, jog mes ignoruojame tavo 
versiją, kreipsiuosi į Interpolą. Visaip gali būti, o jeigu jie iš 
tiesų turi kokių nors duomenų apie Alį Diuvalį? Pabandysime 
prispausti tą vaikiną čiabuvio kepure. 

Nusišypsojęs aš pakilau iš už stalo ir palinkėjau Patui labos 
nakties. Šiandien jam buvo sunki diena. 

Kai grįžau į savo viešbutį, tai radau keturis raštelius, ku- 
riuose Velda prašė, kad paskambinčiau jos duotu telefono nu- 
meriu į Bredberį. Aš surinkau tą numerį ir pataikiau į kažkokį 
nedidelį užmiesčio motelį. Veldos ten nebuvo. Perdaviau bu- 
dėtojui, kad paskambinsiu vėliau, ir padėjau ragelį. Po valan- 
dos vėl paskambinau, bet Veldos vis tiek neradau. Aš išjun- 
giau šviesą ir nuėjau miegoti. | 

Trečią valandą nakties mane pažadino telefono skambutis. 

- Maikai? 

- Taip, mieloji, tai aš. Kas girdėti? 

- Žinai, šiandien ryte autobusų stotyje su kai kuo susipaži- 
nau. Man pasirodė, jog tai svarbu. 

- Ir kas tai buvo? 

- Mergina. Ji verkė tualete ir aš bandžiau ją nuraminti. Paskui 
ji man pasakė, kad neturi pinigų ir negali grįžti į Niujorką. 

- Vargšelė, - nusižiovavau. - Turbūt jai labai liūdna... 

- Nepertraukinėk manęs, Maikai. Išklausyk iki galo. Aš ją 
pavaišinau kava ir ji man viską papasakojo. Vakar merginą čia 
atvežė kažkoks tipas, kurį ji pasigavo viename miesto bare. Ji 
buvo išgėrusi, ir tas tipas pažadėjo nuvežti ją į prašmatnų va- 
karėlį. Pakeliui jis jai papasakojo, kad dirba kažkokioje atsto- 
vybėje. Tačiau mergina palaipsniui ėmė blaivėti, ir naujasis pa- 
žįstamas vis mažiau jai patiko. Iš pradžių jo kalbos ėmė ją er- 
zinti, o paskui gerokai išgąsdino. Jis kelis kartus stabdė savo 
mašiną, bandė prie merginos lįsti, bet jam trukdė atvažiuojan- 
čių mašinų žibintų šviesa. Mergina su juo kovojo, kiek jėgos 
leido, bet pabėgti nesugebėjo. Jis pastoviai tvirtino, kad jo šei- 
mininkas moka priversti moterį daryti viską, ko tik jis užsigei- 
džia. Tam tereikia primušti ją arba sukelti didelį skausmą, po 
ko moteris tampa paklusni ir daro viską, ką jai įsako. Merginą 
jau beveik buvo apėmusi isterija. Kai jie pasiekė Bredberį, šis 
tipas sustojo, norėdamas prisipilti degalų. Jam nepakako pini- 
gų užsimokėti, ir jis užstatė savo laikrodį pasakęs, kad vakare 
atvažiuos ir pasiims jį. Tai viskas, ką mano naujoji pažįstama 
išgirdo. Kai tik tas tipas nusisuko, ji pabėgo. Merginos pinigi- 
nė liko mašinoje, todėl ji negalėjo grįžti į Niujorką. 

- O kodėl ji nesikreipė į Pagalbos turistams draugiją? 

- Nežinau, - atšovė Velda. - Galbūt ji net nežino apie tokios 
egzistavimą. Galiausiai merginai daviau penkiolika dolerių, 
kad ji galėtų susitvarkyti. Mes susitarėme, kad vakare ji ateis į 
autobusų stotį ir parodys tą tipą, kuris turi atsiimti savo laikro- 
dį. 

- Tu jos laukei stotyje, bet ji nepasirodė, taip. 

- Vadinasi, prapuolė tavo pinigėliai. 

- Tuščia jų. Aš suradau tą degalinę, kur jie buvo sustoję. 
Tas tipas jau atsiėmė savo laikrodį. Darbuotojas jo nepažįsta, 
bet sako, kad jis dažnai pas juos pilasi degalų. Turbūt tas vei- 
kėjas iš tikrųjų dirba atstovybėje, nes kartais naudojasi jos ma- 
šina. 

Pagaliau supratau, kad Velda aptiko tikrai kažką svarbaus. 

- Kokiu transportu galima iš ten išvažiuoti? 

- Kiekvieną dieną atvažiuoja trys autobusai ir du trauki- 
niai. Apskambinėjau visas stotis, bet, atrodo, mergina nepirko 
bilieto. 

- Ji galėjo susistabdyti autobusą kelyje, - pastebėjau aš. 

- Ir tai išsiaiškinau. Autobusai stoja tik griežtai nustatytose 
vietose. Manau, kad ta mergina vis dar čia. Noriu patikrinti ar- 
timiausius motelius už kurortinės zonos. Galbūt mergina dar 
neatsitokėjo ir kur nors ilsisi. Mano pinigų jai pakaks ir bilie- 
tui, ir tam, kad susimokėtų už kambarį. 

- Ar jos vardą žinai? 

- Taip. Džulija Pelchem. Skambinau jai į namus, bet šeimi- 
ninkė pasakė, kad mergina dar negrįžo. 

- O'key, pasistenk ją surasti. Gal tau ir pavyks susigrąžinti 
savo pinigus. 

- Taip, Maikai, dar šis tas. Apžiūrėjau kelias parduotuves. 
Vienoje iš jų dabar parduodama viskas, ką paprastai perka ats- 
tovybės, kai ruošiasi priėmimams. Ši parduotuvė prekiauja bū- 
tent tokiomis prekėmis. Apie tai nekalbama, bet šiokie tokie 
gandai sklando. Tai yra, parduotuvė turėjo didelį užsakymą. 

- Kokioje atstovybėje priėmimas? 

- Nežinau. Iki jų neprisikasi. Be jų asmeninės apsaugos, dar 
visur aplink zuja kažkokie tipai su mašinomis be numerių. 

- Tai vaikinai iš Vašingtono. Gerai, eik ieškoti tos mergi- 
nos. Rytoj tau paskambinsiu. Arba tu pati paskambink. Man, 
Patui arba Gajui. Bučiuoju tavo aistringas lūpytes, mažyte. 

- Eik velniop, - atsakė Velda ir padėjo ragelį. 

Paėmęs nuo stalo rytinį laikraštį, ėmiau atsainiai jį peržiūri- 
nėti. Politines naujienas keitė pranešimai apie krizės smulkme- 
nas užsienyje. Gajaus reportaže buvo kalbama apie Dalsės Ma- 
kiles sugrįžimą iš sėkmingos kelionės į Vašingtoną. Buvo pra- 
nešama, kad mis Makiles vėl ėmėsi neoficialios šeimininkės 
pareigų aukštuomenės priėmimuose. 

Aš paskambinau Gajui ir sužinojau, kad jis pasirodys tik po 
valandos. Tada paskambinau Elui Keisiui ir pasiūliau jam susi- 
tikti. Jis pasikvietė mane pas save. 

Sužinojęs, jog domiuosi Juto dosnumu, kuris pasireiškia 
tuo, kad Jutas išnuomotose valdose Bredberyje leidžia links- 
mintis atstovybių nariams, Elas nustebo, bet nieko manęs nek- 
lausinėjo. Jis tiesiog tylėdamas padavė man aplanką su domi- 
nančiais mane dokumentais. 

Tame aplanke neradau nieko įdomaus. Labdaringas Juto 
gestas neatnešė jam jokios materialinės naudos, tik jį išrekla- 
mavo. 

- Elai, ar tu kada nors buvai Bredberyje, - paklausiau. 

- Taip, aš ten lankiausi, kai Jutas buvo ką tik įkūręs savo įs- 
taigas. Vėliau pašaliniai žmonės į daugumą įstaigų nebuvo įlei- 
džiami. Tu gi Žinai, užsieniečiai nemėgsta, kai netoliese kas 
nors iš nepažįstamų šlaistos1. Mano žiniomis, dabar ten tylu ir 
ramu. Tik džiazo festivalis vietiniams gyventojams sukelia tam 
tikrų nepatogumų, bet juk jis vyksta paplūdimiuose. 

- Gal sklando kokie nors gandai? 

- Jokių. Jeigu sklandytų, sužinotume pirmieji. 

- O Belaras Risas? - paklausiau aš. - Juk jis, atrodo, dirba 
vienoje iš atstovybių, kurios naudojasi Juto valdomis? 

- Maikai, tu jau antrą kartą mini tą Risą. Kodėl? 

- Juo domėjosi Mitčas. 

- Taip, žinau. Tas Belaras Risas - šiuolaikinis piratas. Na ir 
kas iš to, kad juo domėjosi Mitčas? Dabar daug tokių, kaip Ri- 
sas. Tie, kas turi pinigų, nori turėti jų dar daugiau. Mitčas daug 
metų rašė apie jį ir panašius į jį. Žinai, jei Belaras Risas būtų 
norėjęs atsikratyti Mitču, jis būtų tiesiog nupirkęs “laikraštį ir 
Mitčą atleidęs. Man atrodo, jog Risui apskritai į viską nusi- 
spjaut. Juk jis turi diplomato pasą. 

- Aš kažkodėl kiekvieną kartą sudrebu, kai išgirstu tokius 
žodžius, - prisipažinau. 

Pasirausęs popieriuose, Elas ištraukė kažkokią nuotrauką. 

- Štai šį namą ir sklypą Jutas nupirko iš senojo Devio maž- 
daug prieš dešimtį metų. Paskui Jutas pardavė apie tūkstantį 

akrų Žemės, o likusia žeme leido naudotis atstovybėms, nes 
nerado pirkėjo. 

- Aišku, - linktelėjau. - Vargu ar tai mus domina. Ką gi, 
Elai, labai ačiū. Man metas. 

Aš 1šėjau į gatvę ir iš telefono automato paskambinau Dal- 
sei. 

- O, Maikai, džiugu tave girdėti. Tikrai nesitikėjau sulauk- 
ti tavo skambučio! 

- Taip? 

- Tavo dėka, Maikai, mano gyvenimas tapo daug įdomes- 
nis. - Ji staiga nutilo ir rimtu tonu paklausė: - Maikai, o kaip su 
ta mergina?.. 

- Apie viską papasakojau jos broliui, - atsakiau. - Juk jam 
buvo svarbu Žinoti, ar ji gyva ar ne. 

- Maikai, policija ieško Tedžio Geitso. 

- Na ir ką? 

- Niekas nežino, kur jis. Geitso nėra nei namie, nei darbe. - 
Atsidususi ji pasidomėjo: - Kaip manai, Maikai, ar nepakenks 
ši istorija Prektono firmos reputacijai? 

- Vargu. Jeigu Geitsas į ką nors įsivėlęs, tai visu tuo užsi- 
1minėjo ne savo studijoje. 

- Aš tikiuosi. Labai norėčiau, kad mano vardą laikraščiai 
susietų su kokiu nors sensacingo įvykio demaskavimu. Direk- 
torių tarybai tai nepatiktų. 

- Stengsimės, jog taip neatsitiktų. Dalse, gal galėtume susi- 
tikti? 

- Su malonumu! Kada? 

- Kuo anksčiau, tuo geriau. Neslėpsiu: noriu pasinaudoti ta- 
vo įtaka. 

- Taip?! Įdomu! 

- Noriu susitikti su Belaru Risu. 

Ji nusikvatojo. 

- Maikai, buvau geresnės nuomonės apie tave. 

- Aš kalbu labai rimtai. Dalse, ar tai įmanoma? 

Turbūt iš mano balso tono ji suprato, kad nejuokauju. 

- Maikai, ar turi juodą kaklaraištį ? 

- Rasiu. 

- Šiandien vakare Flamingo Dume įvyks diplomatinis pri- 
ėmimas. Misteris Risas ten bus. Aš esu pakviesta ir būsiu lai- 
minga, jeigu sutiksi mane lydėti. Susitiksime hole pusę aštuo- 
nių, gerai? 

- O'key. 

- Beje, Maikai, o kam tau to reikia. 

- Vėliau paaiškinsiu. 

- Gerai. Ir dar, Maikai. Jeigu ką nors sužinosi apie Geitsą... 

- Aš supratau. 

- Ačiū, Maikai. Iki pasimatymo. 

- - Iki. 

Padėjęs ragelį susimąsčiau. Paskui paskambinau į Bredbe- 
rį, bet Veldos motelyje nebuvo. Surinkau Pato numerį ir susi- 
tariau su juo susitikti restorane “Mėlynoji juosta" lygiai po va- 
landos. 

Į restoraną ėjau pėsčiomis, nusprendęs išnaudoti laisvą lai- 
ką pasivaikščiojimui. Atsisėdęs prie staliuko “Mėlynojoje 
juostoje“, spėjau išgerti kavos puodelį prieš Patui pasirodant. 

Patas atrodė labai pavargęs. Po akimis buvo juodi ratilai, o 
burnos kampučiuose - ryškiai įsirėžusios raukšlelės. 

Patas palaukė, kol jam atneš kavą, tada tarė: 

- Apie Karningą viską išsiaiškinome. Įvyko klaida. Tiesiog 
apsirikome. Tas tipas švarus kaip stiklas. Penkiolika metų ne- 
priekaištingai dirba Uoll gatvėje. 

- Vadinasi, tavo versija nepasitvirtino? 

- Išaiškėjo šis tas nauja, - tarė Patas, nekreipdamas dėme- 
sio į mano kandų klausimą. - Mūsų medicinos ekspertas paga- 
liau įminė mįslę. Atsimeni, aš tau pasakojau apie nuodingas 
medžiagas, sukeliančias tokius pačius simptomus, kokius ap- 
tiko Elenos kūne? > 

- Prisimenu, - linktelėjau. 

- Štai šios medžiagos formulė. 

Patas išsitraukė iš kišenės popieriaus lapelį ir ištiesė man. 

- Žinai, Maikai, šios medžiagos pas mus net negamina. Ją 
labai mažais kiekiais gamina viena prancūzų firma. Ji išsiunčia 
ją išrinktiesiems užsakovams, kurie atlieka kažkokias sudėtin- 

gas analizes, naudodami retus elementus. Tai štai, vienas iš 
šios medžiagos pirkėjų - “Perikl Kemiklz". 

Aš susikaupiau, mano akys susiaurėjo. 

- Ar prisimeni, jog šioje firmoje dirba Ronaldas Mileris, 
Mitčo Templo draugas? - paklausė Patas. 

- Taip, prisimenu, tai Mitčo draugas iš tarnybos armijoje 
laikų, rašytojas. 

- Šiandien ryte su juo kalbėjausi. Jis patvirtino, jog jie nau- 
doja tokią medžiagą. Ji vadinasi S-130. Jie taip pat perspėti ir 
dėl šalutinio jos poveikio. Apie šios medžiagos pavojingas sa- 
vybes įspėja užrašas ant konteinerių. Apskritai jų firmoje žuvo 
keli žmonės, nes neatsargiai elgėsi. Ši medžiaga organizmą už- 
nuodija per odą. Beje, ši medžiaga gaminama nuo 1949 metų. 
Firma gamintoja griežtai registruoja visas išvežamas medžia- 
gas. Tai štai, maždaug prieš metus šių medžiagų partijos dalis 
buvo pavogta iškrovimo metu. Pirkėjas - “Perik! Kemiklz". 
Aptikti, kur nuodingos medžiagos dingo, taip ir nepavyko. Fir- 
ma išsiuntinėjo įspėjimus, kad medžiaga mirtinai pavojinga, 
buvo imtasi visų atsargumo priemonių, bet viskas veltui. Mes 
atlikome tyrimą ir nustatėme, kad kompanija gamintoja dukart 
gavo užsakymą šiai medžiagai iš pašalinių asmenų. Kompani- 
ja atsisakė šių užsakymų, nes šią medžiagą, kaip jau sakiau, ji 
parduoda tik tam tikroms firmoms ir tam tikriems tikslams. 
Abu kartus užsakymai buvo priimti telefonu. O dabar, Maikai, 
svarbiausias dalykas. - Patas truputį patylėjo ir tarė: - S-130 
parplukdė iš Marselio į Tanžerą “Pinelos" laivu. 

- Alis Diuvalis, - iškvėpiau aš. 

- Taip, tada jis taip pat dirbo stiuardu tame laive. 

- Patai, bet čia yra viena silpna grandis. 

- Žinoma, - linktelėjo Patas. - Žinoma, Mitčas Templas ne- 
galėjo žinoti, nuo ko mirė mergina. Ir jis negalėjo susisiekti su 
Mileriu dėl tos priežasties. 

- Tačiau jis visgi ieškojo Milerio. 

- Taip, - linktelėjo Patas. - Dabar mes imsimės tos nuodin- 
gos medžiagos vagystės tyrimo. Jaučiu, čia egzistuoja kažkoks 
ryšys. 

- Kiek kainuoja tie nuodai? 

- Tūkstantį du šimtus dolerių už unciją. 

- Hm, tai net brangiau, negu heroinas. 

- Būtent. Pavogė pusę litro. 

- Oho! Tai labai daug. Tokiu kiekiu galima nunuodyti visą 
krūvą žmonių! 

- Būtent. O pakuotė visai nedidelė, ją lengva slaptai prasi- 
nešti. Ta šlykštynė, Maikai, lengvai tirpsta vandeny. Toj me- 
džiagoj galima išmirkyti audinį, o paskui vėl išgauti iš jo tą 
medžiagą. 

- Ar radote Alį Diuvalį? 

- Ne. Mes išsiaiškinom, kad jis prancūzo ir egiptietės sū- 
nus. Ieškom visur, kur tik galėtų slėptis. Išsiuntinėjom jo foto- 
grafiją. Surasim, būk tuo tikras. 

- O kokį kaltinimą jūs jam pateiksite? 

- Nesirūpink, ką nors sugalvosim. Gali būti, jog kokia nors 
šalis pareikalaus jį išduoti. Kreipiausi dėl to į Interpolą. Ti- 
kiuos!, jog greitai gausiu atsakymą. 

Pastūmęs puodelį į šoną, Patas įdėmiai į mane pažiūrėjo. 

- Maikai, gal turi ką pridurti? 

- Kol kas ne. 

Pamatęs, kad nemeluoju, Patas linktelėjo ir tarė: 

- Aš šiandien ketinu aplankyti kelias įdomias vieteles, kur 
skamba čiabuvių muzika... Kalbama, jog ten puikiai atlieka- 
mas pilvo šokis. Būtent taip, kaip reikia. Nenori prisijungti? 

- Ne, ačiū. Šiandien paskyriau pasimatymą. 

- Nejaugi yra kas nors geriau už šokėjas? 

- Daug geriau, - nusišypsojau aš. 

- O'key, - linktelėjo Patas ir, pasirausęs kišenėse, ištraukė 
kažkokią nuotrauką. - Štai tau tavojo Diuvalio fotografija. Pa- 
sigrožėk juo. 

Mes atsisveikinome, ir Patas išėjo. Aš pažvelgiau į fotogra- 
fiją. Tai buvo mėgėjiška nuotrauka, bet Diuvalio veidą buvo 
galima įžiūrėti. Jis buvo tamsaus gymio ir iš pirmo žvilgsnio 
niekuo neišsiskiriantis. Tik gerai įsižiūrėjus, buvo galima pa- 
stebėti žiaurią ir nepermaldaujamą išraišką, sustingusią jo 
akyse. 

10 skyrius 


Visa laisva erdvė prieš viešbutį Parko aveniu buvo užstaty- 
ta automobiliais. Ant šaligatvio stumdėsi fotografai, kurie 
spragsėjo fotoaparatais, nušviesdami šviesos blyksniais viską 
aplinkui. Kai kurie automobiliai, už kurių vairo sėdėjo unifor- 
muoti vairuotojai, išleisdavo keleivius ir tuoj pat nuvažiuoda- 
vo. Kiti, su diplomatiniais numeriais, stojo, kur papuolė. Jų sa- 
vininkai nekreipė jokio dėmesio į ženklus, draudžiančius su- 
stoti. 

Užmokėjęs taksistui, nukulniavau į holą. Atsistojęs eilėje, 
aš atidaviau savo kepurę bei lietpaltį rūbininkui ir ėmiau laukti 
Dalsės. Ji, kaip ir žadėjo, pasirodė lygiai pusę aštuonių, lydima 
didelio būrio pažįstamų. Šypsodamasi ir atsakydama į pasvei- 
kinimus, ji žvilgsniu ieškojo manęs. Aš pamojavau Dalsei ran- 
ka, ir ji tarsi pražydo. Palaukęs, kol Dalsė atiduos savo ap- 
siaustą rūbininkui ir atsikratys įkyrių gerbėjų, aš priėjau prie 
jos, kvailai šypsodamasis lyg laimingas mokinukas. 

Dalsė vilkėjo juodą aptemptą suknelę, kuri buvo stipriai 
prigludusi prie kūno, jog atrodė, tarsi po suknele nieko nebū- 
tų... Plaukai buvo įmantriai sugarbanoti ir žėrėjo sidabru. Dal- 
sės kaklą puošė briliantų vėrinys, ant kairės rankos riešo spin- 
dėjo mažas laikrodėlis su apyranke, nusėta briliantų. Palyginus 
su kitomis damomis, Dalsė apsirengė neryškiai, be iššaukian- 
čios prabangos, bet atrodė daug geriau už visas kitas. Bent jau 
tokia mano nuomonė. 

- Labas, gražuole, - pasakiau aš. 

Užvertusi galvą ji nusikvatojo. 

- Nelabai tinkamas pasveikinimas tokiame aukštuomenės 
priėmime. 

- Daugiau man niekas neatėjo į galvą, - prisipažinau. 

- Na ir gerai, man patinka. - Ji paėmė mane už alkūnės. - 
Eisim į Flamingo Dumą? 

- Žinoma. Todėl čia ir atėjau. 

Mes priėjome liftą, ir aš paklausiau: 

- Ar apie Geitsą ką nors girdėjai? 

- Kol kas nieko. Vienas iš mūsų darbuotojų jį pakeitė. Kas 
jam galėjo nutikti, Maikai? 

- Nežinau. - Truktelėjau pečiais. - Galbūt jis įsipainiojo į 
kokią nors istoriją ir dabar slepiasi. 

- Aš skambinau į visas agentūras, kurioms kažkada jis atli- 
ko užsakymus, ir išsiaiškinau, kad pastaruoju metu Geitsas 
joms nedirbo. Vadinasi, jis dirbo tik mums ir galbūt dar sau. 
Vienas Geitso draugas turi jo buto raktus. Geitsas nieko iš bu- 
to nepasiėmė. 

- Tokiu atvėju jis negalėjo toli nueiti. 

- Nežinau, nežinau, - abejodama burbėjo Dalsė. - Jo drau- 
gas Metis Prinsas sako, kad Geitso rašomojo stalo stalčiuje bu- 
vo daug pinigų. Dabar jų ten nėra. 

- Kiek ten buvo? 

- Daugiau kaip tūkstantis dolerių. 

- O kodėl jis juos laikė stalčiuje? - nusistebėjau aš. 

- Jis visada pats pirkdavo naujas fotokameras. 

- Ką gi, turėdamas tiek pinigų, jis galėjo toli nusigauti. 

Lifto durys atsidarė. Mes įlipome į kabiną ir pakilome į 
Flamingo Dumą. Atsidūrėme spalvų ir triukšmo karalystėje. 
Prie lubų buvo pritvirtintos visų nacijų vėliavos, salės gilumoje 
grojo orkestras, sugebantis patenkinti pačio reikliausio melo- 
mano skonį. Stalai lūžo nuo valgių, paruoštų pagal visų pasau- 
lio šalių receptus. Atidaromų šampano butelių pokšėjimas ir 
taurių skambesys papildė garsų visumą. 

- O kaip kovos su skurdu programa? - paklausiau Dalsės. 

Užuot atsakiusi ji lengvai stuktelėjo man į šoną. Dalsė turė- 
jo puikią atmintį vardams ir veidams. Atrodė, jog ji visus pa- 
žįsta, 0 visi pažįsta ją. Daug vyrų pamatę, kas laiko mane už 
alkūnės, žiūrėjo į mane su neslepiamu pavydu. Kad ir kaip ten 
būtų, bet šiame priėmime aš buvau Dalsės kavalierius. 

Pamačiusi, jog nervinuosi, Dalsė pasiūlė nueiti į barą ir iš- 
gerti po kokteilį. Pakeliui į barą ji atsainiu tonu tarė: 

- Štai ir Belaras Risas. 

Ir beveik nepastebimai parodė į kambario kampą, kur šne- 
kučiavosi du vyriškiai. 

Belaras stovėjo, priglaudęs nugarą prie sienos. Žvelgiant iš 
šono atrodė, lyg jis būtų nevaržomai kalbėjęsis, bet aš pajutau, 
jog tai netiesa. Jis net nepasuko galvos į mūsų pusę, nors pui- 
kiai supratau, kad Risas mus pastebėjo. Aš nevalingai įsitem- 
piau ir buvau įsitikinęs, jog ir Belaras panašiai jaučiasi. 

Jis buvo aukštesnis, negu maniau. Nuo jo iš tikrųjų dvelkė 
didžiule jėga, kurią pajutau, žiūrėdamas į jo fotografiją. Jis vos 
pasisuko ir aš pajutau, kiek jame slypi laukinės jėgos ir grakš- 
tumo. Iš tiesų Risas galėjo atsisukti daug greičiau. Be jokios 
abejonės, jis buvo labai pavojingas priešininkas. 

Kai mes priartėjome per dešimtį pėdų, jis pagaliau apsime- 
tė, jog mus pastebėjo. Plačiai nusišypsojęs, Risas priėjo prie 
Dalsės ir ištiesė jai abi rankas. Jis Žiūrėjo tiesiai į ją, bet aš Ži- 
nojau, jog Risas stebi ir mane. Jis jautė, kad esu iš tos pačios 
medžiotojų genties. Manęs negalima užliūliuoti arba sužavėti 
gražia didinga kalba. Aš, kaip ir jis, mokėjau greitai judėti, ir 
taip pat, kaip jis, mokėjau šaudyti. 

Iš visų dalyvaujančiųjų priėmime tik aš vienas buvau po- 
tencialus jo priešininkas. Puikiai supratau Belarą, nes ir pats tą 
patį jaučiau. Jis buvo taip smarkiai įdegęs, kaip ir tie, kurie 
gyvena Viduržemio jūros pakrantėje. Juodos akys, tankūs ant- 
akiai ir nosis su kuprele kalbėjo apie arabišką Belaro kilmę. 
Plaukai buvo sutepti briliantinu, o plati šypsena demonstravo 
nuostabius baltus dantis. 

- Aš taip džiaugiuosi jus matydama, misteri Risai, - šypso- 
damasi išdainavo Dalsė. - Leiskite jums pristatyti misterį Ha- 
merį. 

Jis pažvelgė tiesiai man į akis ir ištiesė ranką. 

- Labai malonu, misteri Hameri, - su nežymiu akcentu išta- 
rė jis giliu, žemu balsu. 

Beje, jokio džiaugsmo jo balse aš nepajutau, bet vis tiek 
mandagiai atsakiau: 

- Man taip pat, misteri Risai. 

Vienas kitam ranką mes paspaudėme trumpai ir stipriai. 

- Arjūs JAV atstovų grupės narys į JTO? - paklausė Risas. 
- Atrodo, anksčiau aš jūsų nemačiau... 

- Ką jūs, Žinoma, ne, - nuoširdžiai atsakiau. - Aš viso labo 
privatus detektyvas. 

Man pasirodė, kad jo akyse kažkas suvirpėjo. Turbūt Risą 
nustebino tai, kad net nebandau apsimetinėti. Tačiau jis tuoj 
pat nusišypsojo ir tarė: 

- O, taip! Tokiai moteriai, kaip Dalsė, be abejo, reikia pa- 
tikimos apsaugos. Beje, brangioji Dalse, kas gi jums gali čia 
grėsti? - Jis pažvelgė į mus nustebęs. - Mes gi labai taikūs 
žmonės. Jūs sutinkate su manimi? 

Aš gūžtelėjau pečiais. 

- Iš visko sprendžiant, misteri Hameri, jūs nelabai pasitiki- 
te JTO. O be reikalo. Mūsų organizacija tarnauja taikos labui. 

- Turbūt apie tai reikėtų pasiteirauti vaikinų, kurie kariauja 
Vietname ir Korėjoje, - atsakiau. 

Nusijuokęs Belaras Risas palingavo galvą. 

- Gaila, bet šiuo klausimu jūs teisus, misteri Hameri. Bet, 
norint išspręsti net pačią menkiausią užduotį, reikia pravesti 
daugybę posėdžių ir diskusijų. - Jis vėl ištiesė man ranką. - 
Malonaus poilsio, misteri Hameri. 

Truputį linktelėjęs, jis europietiškai nusilenkė Dalsei. 

- Mano pagarba, mis Makiles. 

Nusisukęs jis pasitraukė į šoną. Risas dvelkė ramybe ir pa- 
sitikėjimu. 

Palydėjusi jį žvilgsniu, Dalsė pasisuko į mane. 

- Maikai, tu čia atėjai tam, kad jį suglumintum? 

- Argi jis suglumo? 

Prisidengusi burną delnu Dalsė nusikikeno. 

- Buvo įdomu jus abu stebėti. Bet, Maikai, tu man taip ir 
nepasakei, kodėl jis tau reikalingas. 

- Tai ilga istorija, brangioji. 

- Ar tu bent jau patenkintas? 

- Žinoma, brangioji. - Aš nusivedžiau ją prie baro. - Viskas 
buvo puiku, esu tau labai dėkingas. 

- Na ir gerai. O dabar truputį išgerkime, po to parveši mane 
namo. Artimiausias dvi dienas būsiu labai užsiėmusi. Reikia 
išleisti naują žurnalo numerį, todėl turiu eiti anksti miegoti. Iš 
pradžių reikia baigti darbą, o po to galima ir linksmintis. 

- Gaila, - tyliai ištariau aš. 

Dalsė švelniai suspaudė mano ranką. 

- Žinoma, mielasis. - Ji prisiglaudė prie manęs. - Bet mes 
dar susitiksim, tiesa? 


viz 

Aš išlaipinau Dalsę prie pat jos namų, po to paprašiau vai- 
ruotojo parvežti mane į viešbutį. Numeryje susimaišiau koktei- 
lį, įsitaisiau krėsle, užkėliau kojas ant palangės ir įsmeigiau 
akis į tamsų dangų už lango. 

Pakriki faktai ėmė rikiuotis mano galvoje į loginę grandinę, 
bet trūko kažkokios siejančios smulkmenos. Kad viskas susi- 
dėliotų į savo vietas, tetrūko vieno žodžio ar kokio nors įvykio. 
Aš tikėjausi, jog galbūt Patas su savo vaikinais apčiuops tą de- 
talę. Kas nors būtinai turėjo tai padaryti. 

Išgėręs kokteilį, jau norėjau susimaišyti dar vieną, kai stai- 
ga suskambo telefonas. 

Viešbučio informacinės tarnybos telefonistė pranešė, kad 
kažkas jau keturis kartus man skambino ir kiekvienąkart palik- 
davo tą patį telefono numerį su prašymu man paskambinti. 

Aš surinkau tą numerį. 

- Alio? - pasigirdo ragelyje. 

- Tai Maikas Hameris, - prisistačiau. 

- Labas, Maikai, - pasisveikino Kleo. 

- Labas, Kleo. 

- O tu taip ir negrįžai pas mane. 

- Kada nors aš būtinai pas tave grįšiu. 

- Tada grįžk dabar. 

- Kur taip skubi? 

- Aš žinau kai ką tokio, ką tu labai norėtum išgirsti. 

Pagaliau supratau, jog ji girta. 

- Tai pasakyk man apie tai telefonu, - paprašiau. 

- Ne. Pasakysiu, jei tu pas mane atvažiuosi. 

Kleo nusikvatojo ir padėjo ragelį. Nusikeikęs aš vėl surin- 
kau jos numerį. Suskaičiavęs dvylika šaukimo signalų, susiner- 
vinęs nusviedžiau ragelį ant svirtelės. Pakilęs iš krėslo, ėmiau 

rengtis, keikdamas visą pasaulį. Laikrodis rodė pusę dvylikos. 
Nėra ką ir kalbėti, pats tinkamiausias laikas pasivaikščiojimui. 

Man pasisekė. Išėjęs iš viešbučio, beveik tuoj pat sustab- 
džiau taksi. Dvyliktą jau spaudžiau Kleo namo durų skambu- 
čio mygtuką. Kažkada šiame name gyveno ir Greta Servis. Kai 
durys atsidarė, užlipau į viršų. Kleo žinojo, kad atėjau aš, ir 
atidarė savo buto duris, nelaukdama mano beldimo. 

Ji stovėjo apsisiautusi permatomu peniuaru. 

- Labas, Maikai. 

Aš peržengiau slenkstį, o Kleo paėmė mano lietpaltį ir ke- 
purę. Paskui ji ištiesė man ant stalo stovėjusią taurę. Kleo už- 
traukė užuolaidas, įjungė patefoną. Kambarys prisipildė Čai- 
kovskio Aistringosios simfonijos garsų. 

- Puiki muzika, tiesa? - paklausė atsigręžusi Kleo. 

Gurkštelėjęs iš taurės pastebėjau, kad gėrimas labai skanus, 
ir pritariamai linktelėjau. 

- Kleo, ką tu norėjai man pasakyti? - paklausiau aš. 

Nieko neatsakiusi, ji prisiartino prie manęs ir paėmė iš ma- 
no rankų taurę, kuri kažkodėl jau buvo tuščia. Kleo vėl pripy- 
lė ją ir ištiesė man. 

- Ar prisimeni, ko aš tavęs prašiau, kai buvai čia praėjusį 
kartą? - paklausė ji. 

- Ne. 

- Sakiau, kad noriu tave nutapyti. 

- Bet, Kleo, paklausyk... 

- O dabar aš dar labiau noriu tave nutapyti. - Ji kažkaip 
keistai pažiūrėjo į mane. - Paskutiniu metu tau kažkas atsitiko. 
Dabar tu dar geriau atrodai. Šią akimirką tavyje neliko nė 
kruopelytės nereikalingo švelnumo. 

Aš pastačiau savo taurę, norėdamas jai kai ką pasakyti, bet 
Ji perspėjančiai pakėlė ranką. 

- Maikai, tu juk nori sužinoti mano naujieną. Bet nieko ne- 
sužinosi tol, kol nepadarysi to, ko tavęs prašau. 

- Gretą jau radau, - pasakiau aš. 

- Na ir puiku, - nusišypsojo Kleo. - Bet dabar vien to jau 
nepakanka, ar ne? 

- Kleo, kur link tu suki? 

Ji priėjo prie manęs, atsuko nugarą ir apglėbė rankomis sa- 
vo taliją. Aš užuodžiau sklindantį nuo jos lengvą gėlių aroma- 
tą, o jos plaukai kuteno mano veidą. 

- Maikai, aš taip pat kažkada dirbau Prektono firmoje. Atsi- 
meni, tau apie tai sakiau? Mane pasiekė gandai, kad tu buvai 
pas Dalsę Makiles. Aš žinau, ką būtent pasakei mis Tabor, jos 
sekretorei. 

- Taip, aš ten buvau, - prisipažinau. 

Ji pasisuko ir prigludo prie manęs savo šiltu, stangriu kūnu. 

- Aš tavęs pavydėjau, Maikai, - nusišypsojusi tyliai ištarė ji. 
- Juk aš pirmoji tave sutikau. 

- Prašau, neužgulk manęs taip. Man skauda. 

- Apie Tedį Geitsą ir anksčiau kalbėjo visokius keistus da- 
lykus. O po tavo antrojo apsilankymo jis dingo. Žmonės 
pliauškia apie tai, bet niekas nieko 1š tikrųjų nežino. 

- O tu žinai? 

- O aš žinau, - linktelėjo ji. - Kas 1š to, jog tu radai Gretą 
Servis? Padėtis tik pasunkėjo, ar ne tiesa? Dabar atėjai pas ma- 
ne, jog dar kai ką išsiaiškintum... 

Braukdamas delnu jai per nugarą, pajutau, kaip ji išsirietė. 

- Ko nori mainais, Kleo? 

- Man reikalingas tu! - atsakė ji. - Bet iš pradžių aš tave nu- 
tapysiu. Tada tu visą laiką liksi su manimi, ir kalbėsiuosi su ta- 
vimi, kai tik panorėsiu. Be to, būsiu tikra, jog niekur nedingsi. 

Pasistiebus1 ji mane pabučiavo ir pasitraukė. Jos akyse su- 
žibo valiūkiškos kibirkštėlės. 

- Aš gana patraukli moteris, Maikai. Esu jauna ir tuo pačiu 
metu sena. Labai daug visko mačiau, daug patyriau. Niekada 
negausiu to, ko man iš tikrųjų norisi, bet man užtenka proto tai 
pripažinti. Tu mane supranti? 

- Taip. 

- Čia mano namai. - Ji parodė ranka į kambarį. - Čia gyve- 
nu, slepiuosi nuo gyvenimo. Tave, Maikai, aš padarysiu savo 
gyvenimo dalimi. Tavęs niekam neatiduosiu ir neparduosiu. 
Tu priklausysi tik man. Visas visutėlis. Tu tapsi mano nuosa- 
vybe. 

- Bet, Kleo... 

- Tylėk, Maikai. Ir nesugalvok atsisakyti. Kitaip niekada 
nesužinosi to, dėl ko atėjai. 

- Gerai, - atsidusau aš ir padėjau taurę ant stalo. - Tu lai- 
mėjai. Galiu nusirišti kaklaraištį? 

- Žinoma. Ir visa kita nusivilk, Maikai... 

Tą naktį ji mane nutapė. Kleo matė mane savaip, užfiksa- 
vo tai, ką įžvelgė tik ji viena. 

Aš pažvelgiau į drobę. Neįžengiamų džiunglių fone sto- 
vėjo nuogas vyriškis. Tai buvau aš. Maniškis 45-0 kalibro kol- 
tas buvo mano rankoje. 

Kleo leido į paveikslą žiūrėti tik kelias sekundes. Paskui ji 
drobę pastatė prie sienos taip, kad nesimatytų piešinio, ir tarė: 

- Viskas. Dabar tu priklausai tik man. 

Ji priėjo prie sienos, spragtelėjo jungiklį, ir kambarys pa- 
skendo tamsoje. Iki aušros teliko dvi valandos ir, visą tą laiką 
paskyrėme vienas kitam. Mes buvome vieni didžiuliame, be- 
galiniame pasaulyje. Mes mėgavomės meile, ir nebuvo nieko, 
su kuo būtų galima palyginti tas valandas... 

Kai atsimerkiau, kambaryje jau buvo šviesu, bet už lango 
vis dar taip pat lynojo. Aš apsirengiau, ir užuodęs kavą, pašau- 
kiau Kleo. Niekas neatsiliepė. Tada nupėdinau į virtuvę ir pa- 
mačiau kunkuliuojantį kavinuką. Įsipylęs kavos, godžiai ją iš- 
gėriau ir tik po to pamačiau prie sienos priklijuotą raštelį. Jis 
buvo parašytas anglimi ant lapo, išplėšto iš eskizų albumo. Ja- 
me buvo tik kelios eilutės: 

“Mielas Maikai... Po šiuo rašteliu tu rasi žmogaus, kurį So- 
las Reneris matė su Greta, atvaizdą. Ačiū tau už viską, brangu- 
sis, man su tavimi buvo labai gera. Nuo šiol tu visada būsi su 
manimi. 

Bučiuoju, Kleo". > 

Nuplėšęs lapą, pamačiau po juo fotografiją. Tą pačią nuo- 
trauką man vakar rodė Bifas. Joje buvo užfiksuotas Belaras 
Risas. 

Aš supratau, kad artėju prie voratinklio centro, bet paties 
voro vis dar nematyti. 

Užsivilkęs lietpaltį ir užsimaukšlinęs kepurę, aš perėjau per 
studiją. Molbertas stovėjo įprastoje vietoje, bet paveikslo ne- 

buvo. Kambaryje vis dar jautėsi švelnus gėlių aromatas. Ant 
kėdės atlošo kabėjo permatomas nailoninis peniuaras, gramo- 
fonas, kaip ir anksčiau, grojo Aistringąją simfoniją. Kleo pasi- 
rinkimas nuostabus. Šeštoji simfonija, si minor, kūrinys Nr. 
74. Geriausia, ką parašė Čaikovskis. 


11 skyrius 


Grįžęs į savo viešbutį, palindau po dušu, apsivilkau naujus 
marškinius, pakeičiau kostiumą. Paskambinęs viešbučio bu- 
dinčiai telefonistei, išsiaiškinau, kad man" niekas neskambino ir 
neperdavė jokių Žinučių. Po to paskambinau į Bredberį, bet, 
neradęs Veldos, paprašiau jai perduoti, kad laukiu jos skambu- 
čio. Tik po to paskambinau Patui. Budintis seržantas man pa- 
sakė, kad Patas išėjo prieš valandą. Tada surinkau Gajaus nu- 
merį, bet ir ten niekas neatsiliepė. Nusikeikęs paskambinau 
Dalsei. Jos telefonas taip pat tylėjo. Pagaliau aš prisiminiau, 
kad šiandien šeštadienis. Turbūt Dalsė išvažiavo už miesto. 

Susinervinęs, kad niekam nepavyko prisiskambinti, nusilei- 
dau į holą ir pasiėmiau rytinį laikraštį. Bandžiau įsigilinti į 
straipsnio turinį, bet tai man pavyko padaryti tik jį įpusėjus. 
Paskui mano akys užkliuvo už labai įdomios fotografijos. Kaž- 
kas nufotografavo mane, Belarą Risą ir Dalsę priėmime. Mei- 
liai šypsodamiesi, mes šnekučiavomės ir, atrodė, nuoširdžiai 
džiaugėmės šiuo bendravimu. Suglamžęs laikraštį, įmečiau jį 
į šiukšlių dėžę, atsistojau ir tuo metu mane pašaukė portjė. 

Viešbutyje užsiregistravau išgalvotu vardu, bet portjė žino- 
jo mano kambario numerį. Jis parodė man į telefono kabinas 
prie sienos. Aš priėjau ir pakėliau ragelį. 

- Alio? 

- Maikai, tai tu? 

- Taip. 

- Tai Patas. Susitikime “Mėlynojoje juostoje" pusę septy- 
nių. Ar skambinai Gajui? 

- Skambinau, bet jo neradau namuose. O kas atsitiko? 


24() 


- Radome Geitsą. Jį atsitiktinai užtiko kažkoks valkata 
skersgatvyje netoli Belito Parkvėjaus. Geitsas nusišovė. Įsi- 
kišo į burną 22-o0 kalibro vamzdį ir paspaudė gaiduką. Mūsų 
ekspertas tvirtina, kad Geitsas nusišovė tą pačią dieną, kai tik 
pastebėjome, jog jis dingo. 

- O kam tau reikia Gajaus? 

- Paprašyk jo negarsinti šios istorijos. 

- Klausyk, kai paskutinį kartą įvykdžiau tavo analogišką 
prašymą, tai baigėsi Mitčo mirtimi. 

- Maikai... 

- Gerai, gerai, pabandysiu. Beje, ar Geitsas turėjo pinigų? 

- Taip. Maždaug devynis šimtus dolerių grynais. 

- Nelabai toli jis tenuėjo, - burbtelėjau. 

- Apie ką čia tu? 

- Apie nieką. Susitiksime pusę septynių. 

Pakabinęs ragelį susimąsčiau. Atėjo Geitso eilė. Voratinklis 
suvirpėjo, bet tik truputį. Voras vis dar buvo centre, sveikas, 
gyvas ir pasiruošęs atakai. 

Patas pavėlavo beveik valandą. Apie pusę aštuonių jis įžen- 
gė į salę kartu su jaunuoliu, kuris pasirodė beesąs rajoninio 
prokuroro padėjėjas. 

- Labas, Maikai, - sugriaudėjo Patas. - Susipažink, tai Edas 
Uokeris. 

Jie atsisėdo prie staliuko, ir Edas Uokeris ėmė mane apžiū- 
rinėti, kaip paauglys zoologijos sode apžiūrinėja gyvą tigrą. 

- Ar radai Gajų, - paklausė Patas. 

- Aš gi tau sakiau, kad pasikalbėsiu su juo. 

- O'key. 

- Bet nesuprantu, kam tau to reikia. 

- Matai, to rajono policija, kur buvo aptiktas Geitso lavo- 
nas, įsitikinusi, jog jis nusižudė. O mes galvojame kitaip. Beje, 
kaip sužinojai, kad jis su savimi turėjo pinigų? 

Paaiškinęs, jog man apie tai pasakė Dalsė, tariau: 


241 


- Patai, aš netikiu savižudybe. Geitsas turėjo pasiėmęs 
tūkstantį dolerių. Kokių velnių jam nusišauti? Jis būtų galėjęs 
su tais pinigais kur nors išvažiuoti. 

- Aš taip pat galvoju, - linktelėjo Patas. - Bet prisiekusiųjų 
teismo nuomonė bus kitokia. Jie tikriausiai patvirtins versiją 
apie savižudybę. Šalia Geitso gulėjo jo asmeninis pistoletas, o 
ant jo visur Geitso pirštų atspaudai. Ir motyvą savižudybei 
Geitsas turėjo. 

Pastūmęs nuo savęs kavos puodelį, aš įsikišau cigaretę ir 
prisidegiau. 

- Vis tiek netikiu! 

- Edai, papasakok jam, - pavargusiu balsu tarė Patas. 

Atidaręs savo portfelį, Uokeris išsitraukė iš ten kažkokius 
popierius ir padėjo juos ant stalo. 

- Aš susisiekiau su kai kuo Europoje ir išsiaiškinau tam tik- 
ras smulkmenas, susijusias su S-130 vagyste. Pasirodo, jog 
kompanijos, kuri yra laivo “Pinela" savininkė, didžioji akcijų 
dalis priklauso Belarui Risui. 

- Oho! - nusistebėjau aš, bet pajutau, jog mano šūksnis nu- 
skambėjo pernelyg kasdieniškai. 

- Ir tai dar ne viskas, - pasakė Patas, įdėmiai pažiūrėjęs į 
mane. - Aš gavau pranešimą iš Interpolo. Keturiasdešimtųjų 
metų pabaigoje Alis Diuvalis susitiko su Belaru Risu. Iš pra- 
džių Alis buvo teroristas, kovojo Alžyre prieš Prancūziją, pas- 
kiau kažkaip susipažino su Risu ir ėmė naudotis jo globa savo 
rizikingose avantiūrose. Jį įtaria įvykdžius devynias žmogžu- 
dystes ir pasikėsinimą į vieną politinį veikėją Adene. Mes ga- 
lime Alį areštuoti pagal paskutinįjį kaltinimą. Interpole apie jį 
surinkta pakankamai daug informacijos. 

- O tu įsitikinęs, kad sugebėsi jį sučiupti? 

- Jis gi turi išplaukti į reisą “Pinela"'. 

- Kur dabar Alis? 

- To mes nežinom. 

- O kur Risas? 

- Paskutiniąsias dvylika valandų mes klausėmės jo telefoni- 
nių pokalbių. Po trijų penkiolika Alis skambino Dalsei Makiles 
ir patikino, kad atvažiuos jos pasiimti, kaip ir tarėsi. Jie kartu 

ketina važiuoti į Bredberį. Šį miestelį mes šiandien Idėmiai 
stebėsime. Užtversim visus įvažiavimus ir išvažiavimus, ir, jęj- 
gu ten pasirodys Diuvalis, tuoj pat jį sučiupsime. 

- O kaip su Belaru Risu? 

- Mes negalime sutrukdyti tiems niekingiems diplomatams 
daryti viską, kas tik jiems šauna į galvą. Jie gali netgi nebau- 
džiami žudyti. 

- Kodėl? 

- Todėl, kad važinėja mašinomis su diplomatiniais neliečia- 
mybės numeriais. Jie spėja pasprukti iki tol, kol juos paskelbia 
persona non grata. O paskui jie vėl mėgina patekti į mūsų šalį. 

Ir staiga man nušvito protas! Žmogus, kurį sekė Mitčas 
Templas, paspruko nuo jo mašina su diplomatiniais numeriais. 
Bėglys išvystė milžinišką greitį, o Mitčo taksi užstrigo sankry- 
žoje. Tai tas pats tipas, kuris buvo susitikęs su Orelu Bucheriu. 
Ir būtent jis kartais paveždavo Alį Diuvalį savo juodu “Limu- 
zinu"... 

Dabar man tapo aišku, kad šioje istorijoje visą laiką figūra- 
vo “Limuzinas" diplomatiniais numeriais. Net senasis Gripis 
man jį minėjo. 

Aš tylėdamas pakilau ir nuėjau prie telefono. Surinkau 
viešbučio telefono numerį, kur apsistojo Velda. Portjė atsakė, 
kad Veldos šiuo metu nėra, bet ji prašė perduoti, jog atsakymą 
rasiu Bredberyje. Ji taip pat ketina atsiimti savo penkiolika do- 
lerių. Velda bus G-14 numeryje. Atrodo, portjė buvo nustebęs, 
kad jo prašė perduoti tokią keistą Žinutę. 

Vos neišmetęs ragelio aš surikau: 

- Ne! Neik ten viena! 

Tik paskiau suvokiau, kad Velda vis tiek manęs negirdi. 

Aš net nepasiėmiau savo lietpalčio. Džordžas nieko neklau- 
sinėdamas ištiesė man savo mašinos raktelius. Pagriebęs juos, 
nuskubėjau pro Patą ir Uokerį į mašiną, kurią išvairavau iš ga- 
ražo ir pasileidau užmiesčio kryptimi. 

Iki Bredberio reikėjo važiuoti tik dvi valandas. Tačiau ten 
buvo absoliučiai kitas pasaulis; ten gyvenančių žmonių laikas 
bėgo tarytum visai kita tėkme. Prieš įvažiuodamas į miestą 

sustojau degalinėje, užsipyliau baką ir pasiteiravau tarnautojo, 
kaip greičiau pasiekti buvusią Džeraldo Juto vilą. 

Po dvidešimties minučių aš jau buvau ten. 

Kelias driekėsi kalvos viršūne, 1š kur atsivėrė nuostabus 
vaizdas. Mašinos zujo keliu įvairiomis kryptimis. Vienas iš 
vairuotojų, pažiūrėjęs man į veidą, pasuko į šalutinį keliuką. 
Aš supratau, jog tai vienas iš Pato vaikinų. Visa vietovė aplin- 
kui dabar buvo pastoviai ir atidžiai kontroliuojama. Kad pa- 
sprukčiau nuo stebėtojų, man teko apsukti dar vieną ratą. Aš 
nesupratau, kaip tai pavyko padaryti Veldai ir kaip dabar jos 
ieškoti. Visur matėsi statiniai, aptverti aukštomis, nepralei- 
džiančiomis nė garso sienomis. Neturėjau laiko tikrinti viską 
iš eilės. 

Velda prašė perduoti, jog bus G-14 numeryje. Turbūt ji 
manė, kad turiu žinoti, kas tai per numeris. Juk Velda ne nau- 
jokė tokiuose dalykuose. Vargu ar ji ketino viena susidoroti su 
tais Žmonėmis. Bet ir priversti mane laužyti galvą neįėjo į 
jos planus. Tai, ką Velda man perdavė, neturėjo būti per daug 
sudėtinga ir paslaptinga. 

Taip 1r buvo, bet sugaišau nemažai laiko, kol susiprotėjau. 
Sustojęs prie artimiausios degalinės, paprašiau šio rajono stan- 
dartinio kelių žemėlapio. Žvilgtelėjęs į jį, iškart suradau reika- 
lingą tašką: jis buvo vertikalios linijos “G" ir horizontalios lini- 
jos “14" sankirtoje. Padėkojęs degalinės tarnautojui, apsigrę- 
Žiau ir nuvažiavau į priešingą pusę. 

Aš privažiavau prie pastato, kurio langai buvo tamsūs, o 
aikštelė prieš pastatą - užstatyta automobiliais. Iš to buvo gali- 
ma daryti išvadą, kad name susirinko nemažai žmonių. Pasta- 
čiau Džordžo automobilį prie sienos, tad iš kelio pusės jo pa- 
stebėti praktiškai buvo neįmanoma. 

Užsiropštęs ant automobilio stogo, aš nusitvėriau sienos 
krašto, prisitraukiau, užlipau Ir prisiplojau prie jos. Tam tikrą 
laiką gulėjau nejudėdamas ir laukiau, kol mano akys pripras 
prie tamsos. Paskui atsargiai nušokau ant žemės ir įsiklausiau. 
Lietus nustelbė visus garsus, ir aš džiaugiausi, jog oras man 
padeda. 

Nejudėdamas stovėjau vietoje, spaudžiau rankoje ginklą ir 
norėjau tuoj pat mestis į priekį. 

Netikėtai išgirdau tylų šlamesį iš kairės pusės ir kažkieno 
prislopintą urzgimą. Aš instinktyviai atšokau į šalį ir pajutau, 
kaip kažkas užkliudė man ranką. Tą pačią akimirką išgirdau, 
kaip šalia kaukštelėjo dantys, didžiulis šuo, nepasiekęs tikslo, 
nėrė tiesiai į krūmus, kur aš šastelėjau vos prieš kelias sekun- 
des. Tačiau jam buvo gerokai sunkiau išsikrapštyti iš augmeni- 
jos, negu man. Tai buvo gerai treniruotas šuo, išmokytas tyliai 
žudyti. Aš smogiau jam revolverio rankena per kaukolę, bet 1š- 
versti gigantą iš kojų pavyko tik iš antro karto. Tyliai sustugęs 
šuo su sulaužyta kaukole sudribo šlapioje žolėje. Supratau, jog 
šis šuo buvo čia ne vienintelis. Kiti tiesiog kol kas manęs dar 
neužuodė. Galbūt po kelių sekundžių jie taip pat tyliai užpuls 
mane. 

Tik dabar pamačiau, kad už pastato langų visgi degė šviesa, 
tik jos beveik nesimatė iš už storų užuolaidų. Pagrindinis įėji- 
mas buvo kairėje pusėje, bet aš ten net nebandžiau lįsti - be 
abejo, įėjimas buvo akylai saugomas. Dideli, atsidarantys į vi- 
dų langai taip pat man nepatiko. Supratimo neturėjau, kas galė- 
jo manęs laukti už jų. : 

Dabar, kai mano akys priprato prie tamsos, aš gerai apžvel- 
giau visą pastatą. Viktorijos laikų stiliaus pastatas buvo labai 
panašus į nedidelę akmeninę tvirtovę. Buvo čia ir šaudymo an- 
gų, ir bokštų, ir kontrforsų. Įsikišęs revolverį į dėklą, prisiglau- 
džiau prie sienos ir, kabindamasis už mažiausių atsikišimų, 
ėmiau ropštis į viršų. Užkopęs dvidešimt pėdų, pasiekiau ant- 
rąjį aukštą. Staiga apačioje pasigirdo tylus urzgimas. Atsidarė 
durys, ir žemės lopinėlį nušvietė šviesos srautas. Apšviestoje 
aikštelėje pasirodė didžiulis dobermanas pinčeris. Sustingęs 
vietoje, jis įtemptai uodė orą. 

- Kas atsitiko? - pasigirdo kažkieno balsas. 

- Nieko, - atsakė kitas. - Tie šunys amžinai taip... 

Durys užsitrenkė, vėl pasidarė tamsu. Šiek tiek į šoną nuo 
manęs pasigirdo šuns urzgimas. 

Kopiau siena toliau ir pagaliau pasiekiau kitą langų eilę. 
Laimei, šie langai nebuvo prijungti prie signalizacijos. Aš 

stuktelėjau alkūne į stiklą, kuris žvangėdamas sudužo į mažas 
šukes ir sukrito vidun. Ištraukęs likusius rėme stiklo gabalė- 
lius, atsargiai įlindau į purviną ir tuščią patalpą. 

Pastebėjęs kelis žemyn vedančius laiptelius, užsidegiau 
degtuką, nulipau jais ir atsidūriau prie durų, ant kurių kabėjo 
sena prancūziška spyna. Atšovęs skląstį, atsargiai pastūmiau 
duris, ir jos tyliai atsivėrė. 

Aš buvau trečiame namo aukšte. Koridorių apšvietė blau- 
sus žibintas, stovintis prie laiptinės aikštelės. Koridoriuje ma- 
tėsi aštuonerios durys - po ketverias iš kiekvienos pusės. Stum- 
telėjau kelerias; jos atsidarė, ir į mane padvelkė pelėsiais. 

Iš apačios sklido neaiškūs balsai. Aš perėjau per koridorių 
ir, pasiekęs laiptinę, atsargiai apsidairiau. Laipteliai staigiai 
leidosi žemyn, ir daugiau nieko nepamačiau. Padėjęs koją ant 
pirmojo laiptelio, staiga pastebėjau kažkieno šešėlį ir skubiai 
atšokau. Iš visko sprendžiant, laiptus saugojo. 

Vaikystėje man teko viešėti tokiuose senuose namuose, ir 
todėl žinojau, kad juose yra užpakalinis įėjimas tarnams. Aš 
grįžau koridoriumi, pasukau į dešinę ir aptikau tokį įėjimą. 

Nulipau žemyn laipteliais, kurie tyliai girgždėjo nuo mano 
svorio. Atsidūręs antrame aukšte, atsargiai pravėriau duris. 

Šis mano judesys vos nekainavo man gyvybės. Prie sienos 
ant kėdės sėdėjo sunkiasvoris vyriškis. Pamatęs mane, jis puo- 
lė traukti pistoletą iš dėklo ir tuo pačiu metu pašoko ant kojų. 
Nuo staigaus judesio apsivertė kėdė. Netekęs lygsvaros apsau- 
ginis visgi gana greitai susiorientavo ir, persivertęs per galvą, 
išsitraukė ginklą. Bet tuo metu aš jam smarkiai spyriau bato 
galu į smakrą. Užvertęs akis aukštyn, vyriškis aiktelėjo ir be 
sąmonės sudribo ant grindų. Paėmęs jo ginklą, nuvilkau neju- 
dantį kūną į šalį ir paslėpiau po laiptais. Paskiau pastačiau kė- 
dę į vietą prie sienos. Jeigu kas nors čia atsitiktinai ir žvilgte- 
lės, tai nuspręs, kad apsaugos darbuotojas trumpam išėjo. Nie- 
kam neturėtų kilti įtarimų. 

Iš savo vietos pamačiau dar du sargus. Pro juos prasmukti 
nepastebėtam buvo neįmanoma, o pradėti šaudyti taip pat kol 
kas dar negalėjau. 


246 


Staiga mano ausis pasiekė storų sienų slopinamas juoko 
protrūkis ir neaiškus daugelio balsų gaudimas. 

Pasislėpęs durų nišoje, aš sekiau Žmogų, netikėtai pasiro- 
džiusį koridoriaus gale. Į kažką įsiklausydamas, jis lėtai artėjo 
prie manęs. 

Aš atsargiai pastūmiau nugara duris, ir jos tylut tylutėliai 
girgždėdamos atsidarė. Be garso šmurkštelėjęs į kambarį, rū- 
pestingai jas uždariau. Apsauginis praėjo pro šalį ir, neaptikęs 
nieko įtartino, grįžo atgal. Nors jis ir nurimo, bet vis tiek bud- 
riai viską stebės. Išeiti iš kambario buvo pavojnga. 

Supratau, kad padariau klaidą. Man reikėjo pulti tą tipą ir 
apsvaiginti, kai jis ėjo pro šalį. Tačiau dabar jau buvo vėlu. 
Čirkštelėjęs paskutinį degtuką, silpnoje šviesoje pamačiau, kad 
esu virtuvėje. Visur riogsojo neplautų indų stirtos, ant kažko- 
kios prieštvaninės viryklės stūksojo puodai. Prie sienos stovė- 
jo keturi staliukai ant ratų. 

Degtukas užgeso, bet per tą laiką, kol jis degė, aš spėjau 
apžiūrėti kambarį. Atrodo, radau tai, ko ieškojau. Virtuvę nuo 
kaimyninio kambario skyrė plačios suveriamos durys. Jos jau 
buvo senos ir perdžiūvusios, todėl tarp durų Žiojėjo maždaug 
ketvirčio colio pločio tarpas. 

Aš atsargiai prisiartinau, prisispaudžiau prie plyšio ir pama- 
čiau visą kompaniją. Vieni sėdėjo krėsluose, kiti stovėjo ir rū- 
kė. Visi jie susidomėję stebėjo kambario viduryje sukaltą pa- 
kylą. 

Ant pakylos stovėjo maždaug aštuonių kvadratinių metrų 
ploto narvas. Jis buvo padarytas iš piršto storumo virbų ir vie- 
linio tinklo. Narvo viduryje, ant medinio paaukštinimo, sustin- 
gusi nepatogia, bet gana erotiška poza, stovėjo mergina. Jos 
mėlynai juodi plaukai ryškiai kontrastavo su baltais apatiniais, 
kurie neslėpė kūno, krūtinės ir klubų. Sustingusi merginos vei- 
de šypsena labiau priminė mirtinos baimės grimasą ir atrodė 
tarsi nupiešta. Pastėrusios akys buvo pilnos ir ryžto, ir nusivy- 
limo. 

Mergina buvo panaši į suakmenėjusią statulą. Mėlynoj 
mirkčiojančioj šviesoj pamačiau, kad ji nenuleidžia akių nuo 
dviejų didžiulių gyvačių. Gyvatės raitėsi ant narvo grindų, per 

kelis colius nuo merginos kojų. Jos godžiai kyščiojo savo ilgus 
liežuvėlius. 

Štai taip aš vėl radau Gretą Servis. Nežinau, kiek laiko Gre- 
ta tūnojo tame narve, bet mačiau, kad ji išlaiko pusiausvyrą tik 
didelių pastangų dėka. 

Figūra viename krėsle sujudėjo, ir aš pažinau Belarą Risą. 
Akimirkai jis pateko į šviesos ruožą, ir jo veide pamačiau plėš- 
rią, pikta lemiančią šypseną. Belaras Risas sėdėjo ant krėslo 
ranktūrio, apglėbęs viena ranka kažką, sėdintį tame pačiame 
krėsle. 

- Belarai, kiek laiko jau praėjo? - paklausė kažkas iš kam- 
bario kampo. 

Pažiūrėjęs į laikrodį, Risas atsakė. 

- Keturiasdešimt minučių. 

Tuoj pat pasigirdo balsas iš krėslo, ant kurio ranktūrio sė- 
dėjo Belaras: 

- Jūs galite ir pralošti, Belarai. Tokiu atveju ji gaus penkias- 
dešimt tūkstančių. 

Mane šiurpas nukrėtė, kai pažinau šį balsą. Jis buvo... Dal- 
sės Makiles. 

- Ne, nepralošiau, - ramiai atsakė Belaras. - Nesijaudinkit, 
jūs patirsite malonumą, kurio laukiat... 

Kiek gi laiko taip pramogauji, Dalse? Tu surandi jaunas 
moteris, kurios sutinka dalyvauti tokiame “šou"'... Taip, tu pa- 
lengvinai mano užduotį, Dalse. Kiek gi žuvo tų nelaimingų 
merginų, apie kurias niekas nieko nežino? Įdomu, ar nors vie- 
na laimėjo tas siaubingas lažybas? Arba kokias nors kitokias? 
Ir kas gi tau iš to nubyra, Dalse? Gal būtent todėl tu tokia po- 
puliari aukštuomenėje?! 

Žinoma, Dalsė buvo sukrėsta, kai visų šių trijų įvykių sce- 
noje netikėtai pasirodžiau aš. Juk jie taip gerai buvo viską ap- 
galvoję, paruošę... Ir visada viskas pavykdavo. Pinigus ir val- 
džią, kurie jiems buvo būtini savo įgeidžiams patenkinti, jie tu- 
rėjo. Be to, jie manė esą visiška! saugūs, nes juos saugojo ta 
garsioji diplomatinė neliečiamybė. 

Šiame kambaryje aš įžiūrėjau daug Žmonių. Daugiausia čia 
buvo neseniai išplaukusių į tarptautinę areną šalių atstovai. De- 

ja, šių šalių, kaip ir anksčiau, išsivystymo lygis liko pats že- 
miausias. Kai kuriuos respektabilios išvaizdos žmones mačiau 
priėmime Flamingo Dume. Turbūt turėjau progą stebėti taip 
vadinamą diplomatinio lygio pasilinksminimą. 

Dalsė mokėjo parinkti kandidatūras. Daugiausia tai buvo 
vienišos moterys, dėl kurių nebuvo kam jaudintis. Jos buvo 
pasiryžusios bet kam, nes tikėjo pažadais, kad joms bus dos- 
niai atlyginta. Bet štai dėl Gretos buvo kam nerimauti. Ji norė- 
jo praturtėti, nes rūpinosi savo broliu. Galbūt Garis Servis ir 
nebuvo to vertas, bet ji be brolio daugiau nieko neturėjo šiame 
pasaulyje. Dėl jo Greta buvo pasiryžusi įgyvendinti savo keti- 
nimus bet kokia kaina. 

Gretos veidas jau tapo panašus į kaukę. Mergina iš paskuti- 
niųjų stengėsi nesujudėti, bet aiškiai matėsi, jog gyvatėms liko 
laukti nebeilgai. 

Aš pasigailėjau, jog dabar šalia manęs nėra Mitčo Templo. 
Jis pirmas išaiškino šią bylą. Mitčas bandė susekti žudiką, nes 
manė, jog dviejų merginų, apsivilkusių vien tik apatiniais, mir- 
tys tarpusavyje kažkaip susijusios. Jis apėjo daug parduotuvių, 
kurios prekiavo tais pigiais apatiniais, 1r galų gale susidūrė su 
Belaru Risu, kai šis pirko naują komplektą. Mitčas, matyt, ne- 
buvo tikras dėl pirkėjo asmenybės, todėl nuvyko į informacijos 
skyrių, kur įsitikino asmens tapatumu. Bet tokį žmogų, kaip 
Belaras Risas, buvo ne taip lengva kuo nors apkaltinti, ir Mtt- 
čas nusprendė kreiptis pagalbos į Normaną Garisoną. Gaila, 
bet Garisono tuo metu nebuvo namie. 

Turbūt Ronaldas Mileris pasakė Mitčui apie S-130 prepara- 
to dingimą. Vagystė įvyko laivo, priklausančio Belarui Risui, 
iškrovimo metu. Akivaizdu, kad Alis Diuvalis susijęs su Bela- 
ru Risu ir įsipainiojęs į šią vagystę. 

Reikiamu momentu Ronaldo Milerio nebuvo mieste, ir 
Mitčas kreipėsi tiesiai į Belarą Risą. Tai buvo panašu į Mitčą. 
Paskambinęs Risui, Mitčas, matyt, susitarė su juo susitikti ir 
paimti interviu, tikėdamasis pokalbio metu ką nors iš Riso iš- 
pešti. Risas kažką įtarė. Jis žinojo, kas toks Mitčas, įspėjo jo 
planus ir nusprendė nužudyti pavojingą priešininką. Dūris pei- 
lių nutraukė Mitčo gyvybę... 

Bet byla tuo nesibaigė. Visiškai atsitiktinai aš pradėjau ieš- 
koti Gretos, kuri galėjo mane atvesti į visą šią aristokratų gau- 
ją. Tuo metu, kai ją radau, jie jau buvo su mergina dėl visko 
susitarę. Greta sutiko su jų sąlygomis, nors ir žinojo, kas atsiti- 
ko dviems kitoms merginoms. Matyt, jie laikė Gretą šiame na- 
me, laukdami šiandieninio jos pasirodymo. Greta pasirinko tai 
sąmoningai, niekieno neverčiama. 

Turbūt buvau vienintelis asmuo, verčiantis juos nerimauti. 
Jie nežinojo, ką būtent spėjau išsiaiškinti, ir pasiuntė į mano 
biurą iki kaulų smegenų jiems atsidavusį Orelą Bucherį. 
Apieškojęs mano kontorą, jis bandė mane nušauti, bet žuvo 
pats. Jie taip nieko ir neišsiaiškino, o aš tęsiau Gretos paieškas. 
Ir tada jie nusprendė man padėti. Pasinaudojęs Lorencu Džon- 
su, Alis Diuvalis apgyvendino Gretą Virdžinijos Chauel kam- 
baryje. Jie buvo įsitikinę, jog radęs Gretą daugiau nesiknaisio- 
siu po šią istoriją. Dalsė įkišo Gretos kortelę į Tedžio Geitso 
kortelę, o Tedį pasiuntė myriop. Atrodytų, jog visi galai buvo 
patikimai paslėpti. 

Bet jie nenumatė, kad Lorencas Džonsas susidomės Diu- 
valiu. Jie taip pat nemanė, kad, radęs Gretą, ir toliau kapsty- 
siuosi po šią istoriją. Juk mergina gyveno Virdžinijos numery- 
je savo noru. Gretai teko su tuo sutikti, jei norėjo pabandyti 
gauti pinigų, kurie jai buvo labai reikalingi. 

Bet kokia visgi Dalsė kvaila! Nejaugi ji rimtai tikėjo, jog 
visa tai amžinai tęsis? 

Staiga balsai už durų nutilo, stojo grėsminga tyla. Aš vėl 
prigludau prie plyšio. Greta truputį susvyravo ant savo paaukš- 
tinimo, ir abi gyvatės tuoj pat pakėlė galvas. Jos ėmė kyščioti 
savo liežuvėlius, o jų barškučiai pradėjo tarškėti. 

Aš supratau, kad tai įvyks dabar. 

Pagriebęs už durų rankenų, jau ketinau staiga atstumti durų 
sąvaras, kai iš kitos pusės į kambarį įsiveržė kažkoks žaliūkas. 

- Šuo! - suriko jis. - Šuo užmuštas! Kažkas įlindo į namą. 

Prie pat durų stovintys apsauginiai net suakmenėjo iš neti- 
kėtumo. Todėl ir nepastebėjo, kaip atstūmiau durų sąvaras. Jie 

atsigręžė, kai jau buvau kambaryje. Vienam iš jų šoviau tiesiai 
į veidą ir jis siaubingai klykdamas tėškėsi į sieną. 

Kilo sąmyšis. Žmonės šoko iš savo vietų ir bėgiojo po kam- 
barį, ieškodami išėjimo. Jų buvo gerokai daugiau, negu ma- 
niau, bet jie, matyt, nusprendė, kad aš ne vienas, kad mūsų čia 
visas policininkų būrys. Su pilnomis siaubo akimis žmonės 
lakstė po kambarį, bandydami kuo greičiau iš jo išsinešdinti. 

Greta akimirkai apmirė. Tą pačią sekundę aš dukart iššo- 
viau pro narvo virbus ir nunešiau galvas abiems gyvatėms. 
Spėjau pačiu laiku, nes Greta, netekusi jėgų, dribtelėjo tiesiai 
ant besirangančių gyvačių kūnų. 

Iš visų pusių mane puolė ginkluoti apsauginiai. Vienam šo- 
viau į krūtinę, o kitam peršoviau kelį. Aš ieškojau Belaro Riso, 
bet prietemoje jo niekur nesimatė. Buvau beveik pasiekęs du- 
ris, kai kažkas su milžiniška jėga tvojo man per galvą, ir akyse 
staiga aptemo. Krisdamas dar spėjau pagalvoti, jog turbūt grei- 
čiau prarasiu sąmonę, negu pajusiu skausmą... 

Atsigavęs sudejavau nuo nepakeliamo galvos skausmo. 
Mane pykino, o galva, atrodė, skils per pusę. Aš pabandžiau 
atsikelti, bet net nepakrutėjau: mano kojos buvo surištos, o 
rankos užlaužtos už nugaros ir taip pat surištos. Tik atsimerkęs 
suvokiau, jog mane per koridorių tempia kažkokie du tipai. Ša- 
lia ėjo Belaras Risas ir Dalsė. Pamatęs, kad atgavau sąmonę, 
Belaras pašaipiai tarė: 

- Jūs idiotas, Hameri. 

Nieko neatsakęs, aš pasukau galvą į Dalsę ir pasisveikinau: 

- Labas, kekše! 

Bet ji apsimetė, jog manęs neišgirdo. 

Netrukus vienas iš mane tempiančių tipų paklausė: 

- Čia, Belarai? | 

- Taip, Ali, įmesk jį ten, kur ir visi kiti, - atsakė Risas, 
traukdamas iš kišenės raktų ryšulį. 

Aš pažvelgiau į Alį. Tą tipą jau mačiau du kartus. Vieną 
kartą fotografijoje laikraštyje - ten Alis stovėjo šalia Riso, o 

antrą kartą mačiau jį išlipantį iš lifto Dalsės biure. Taip, dabar, 
nors šiek tiek ir pavėluotai, viskas stojo į savo vietas, paveiks- 
las buvo baigtas, bet, išskyrus mane, turbūt daugiau niekas to 
paveikslo nepamatys. Aš užsimerkiau, galvoje spengė, bet per 
Šį spengimą išgirdau balsus. 

- Ar čia saugu? - paklausė Dalsė. 

- Taip, nesijaudink. Ant langų grotos, duris užrakinsime 
triskart. Niekur iš čia jis nedings. 

- Bet... 

- Pakaks! - pertraukė jis ją. - Lipk į viršų ir nuramink sve- 
čius. Tegul mūsų Žmonės sako, kad kažkas bandė patekti į na- 
mą, bet mes tą įsibrovėlį sučiupome. Jeigu aplinkui bus tylu, 
ramiai apsvarstysim, kaip mums atsikratyti lavonų, kurie liko 
tysoti viršuje. 

Durys girgždėdamos atsidarė, mane švystelėjo kažkur že- 
myn ir jau kitą akimirką durys su metaliniu žvangesiu užsitren- 
kė. Išgirdau, kaip užstumia sklendę. 

Pajutau šaltas betonines grindis. Mano galva plyšo iš skaus- 
mo, 0 aš visas degiau kaip ugnyje. 

Netikėtai pasigirdo uždegamo degtuko čirkštelėjimas, ir 
tamsoje sužibo maža ugnelė. 

- Maikai?.. - išgirdau pažįstamą balsą. 

Iš nustebimo aš atsigavau, pakėliau galvą ir vos degančio 
degtuko šviesoje pamačiau purviną ir besišypsantį Veldos veidą. 

- Labas, mieloji, - tariau. 

Mes pasisveikinome taip, tarsi būtume susitikę priešpiečių. 

Velda tyliai nusijuokė ir truktelėjo už kažkokios virvutės. 
Plykstelėjo prie lubų pritvirtinta lempa su gaubtu, kurios švie- 
sa vos pasiekė atokiausias patalpų vietas. Velda priėjo prie ma- 
nęs ir atrišo virves. Ėmiau trinti rankas bei kojas ir pagaliau 
pajutau, kaip vėl jomis teka kraujas. Paskui atsargiai pirštais 
apsičiupinėjau savo galvą. Žaizda pakaušyje liepsnote liepsno- 
jo, bet, laimei, buvo nepavojinga. Kaukolė buvo sveika. 

Aš sunkiai atsistojau, ir Velda galvos linktelėjimu parodė į 
kažką man už nugaros... Atsigręžiau Ir pamačiau surištą Gretą 
Servis. Jos kaktą puošė didžiulė mėlynė. 

- Iš pradžių jie atnešė ją, o jau po to tave, - pranešė Velda. 

Ji priėjo prie Gretos, pasilenkė ir ją atrišo. Veldos pastan- 
gomis po kelių minučių Greta atsigavo. 

Aš prisitraukiau Veldą. 

- Klausyk, mergyte, o kaip tu čia patekai? 

- Su Džulijos Pelchem pagalba. Tos pačios, kuriai daviau 
penkiolika dolerių, prisimeni? Tas tipas, kuris Džuliją pavežė, 
turbūt ją surado ir jėga įsitempė į savo mašiną. Aš juos atsitik- 
tinai pastebėjau, kai jie važiavo pro šalį. Įsidėmėjau mašinos 
numerį ir ėmiau aiškintis. Taip ir radau šį namą. Paskui paban- 
džiau perlipti per sieną ir patekti į namo vidų, bet pakliuvau į 
šuns nagus. Mane pagavo sargybinis ir surišo. Girdėjau, kaip 
jis su kažkuo tarėsi, ką su manimi daryti. Paskiau ėmė rinktis 
svečiai, ir mane įmetė į šį kambarį. Aš sugaišau daugiau kaip 
valandą, kol išsilaisvinau iš virvių. 

- O kas atsitiko tai merginai? 

- Pažiūrėk ten, - parodė Velda. 

Aš pažvelgiau ir kambario kampe pamačiau du nejudančius 
kūnus - vyro ir moters. 

- Turbūt jie abu padarė klaidą, - tarė Velda. - Jis nieko ne- 
gavo iš merginos, užtat ji kaip reikiant jam viską išaiškino... 

- Aišku, - linktelėjau. - Beje, kas tai per kambarys? Tu jį 
apžiūrėjai? 

- Tai buvusi skalbykla. Čia yra geldos skalbiniams skalbti 
ir kažkokia sena dujinė viryklė. Šis langas išeimę į kiemą. Man 
atrodo, kad esame užpakalinėje namo džlyje. Beje, sz9tų virbai 
ant langų įmūryti į cementą. 

Veldos balsas buvo ramus, bet visgi jame pajutau baimės 
gaideles. 

- Gerai, brangioji, nesijaudink. Ką nors sugalvosim. 

Aš ištyrinėjau patalpą. Išeiti pro duris buvo neįmanoma. 
Vadinasi, liko vienintelis kelias - per langą. Cementas, į kurį 
buvo įmūryti virbai, sutrūkinėjo nuo laiko. Didžiulėmis pastan- 
gomis man pavyko išklibinti grotas. 

Tuo metu Greta sudejavo ir atsisėdo. Ji tik pusiau atsipeikė- 
jo ir nelabai gerai suvokė, kas vyksta aplinkui. Aš priėjau ir 
norėjau padėti jai atsistoti, bet staiga apmiriau, išgirdęs 
kažkokį silpną skambėjimą. Mes su Velda įsmeigėme akis vie- 


235 


nas į kitą. Skambėjimas pasikartojo. Aš nutipenau prie kamba- 
rėlio, esančio už dujinės viryklės. 

Atidaręs duris, ant lentynėlės, užverstos nešvariais skudu- 
rais, pamačiau seną telefono aparatą. Atsargiai pakėliau ragelį, 
bet kitame laido gale ryšys jau nutrūko. Nuspaudęs svirtelę, 
padėjau ragelį, bet aparatas nesuskambėjo. 

Veldos išsigandusiose akyse pamačiau įsižiebusią viltį. 

- Tas telefonas skamba tada, kai kas nors bando prisiskam- 
binti į namą. Iš čia paskambinti neįmanoma. Turbūt šį seną 
šlamštą tiesiog pamiršo atjungti, kai įvedė naują aparatą. 

- Bet galbūt... - Velda nurijo seilę. - Galbūt kas nors čia 
paskambins? Tada mes galėtume viską papasakoti ir paprašyti 
pagalbos... 

Ji nutilo, puikiai suprasdama, kad vilties praktiškai nėra. 

Aš susimąstęs Žiūrėjau į aparatą. Kai ką su juo visgi buvo 
galima pabandyti padaryt. Išvyniojęs, kiek įmanoma, laidą, 
įtraukiau aparatą į kambarį ir padėjau jį ant grindų. Išnarstęs 
telefoną, išėmiau iš jo skambučio mechanizmą. Suradęs virvės 
galiuką, pririšau vieną galą prie skambučio plaktuko, o prie 
antrojo galo pririšau vinį. Paskui atsukau šviestuvo gaubtą ir, 
įtempęs virvutę, pritvirtinau vinį taip, kad ji sudaužytų lempu- 
tę, kai tik telefonas suskambės. 

Pabaigęs visus paruošiamuosius darbus, išlindau pro langą 
į gatvę, ištraukiau Gretą ir padėjau išlipti Veldai. Paskiau vėl 
grįžau į kambarį ir iki galo atsukau dujinės viryklės čiaupą. Pa- 
sigirdo dujų šnypštimas ir aš užuodžiau joms būdingą kvapą. 
Vėl išsiropščiau laukan ir sandariai uždariau lango sąvaras. Pa- 
siėmęs grotų virbą, antrąjį ištiesiau Veldai. 

- Eime, - tyliai pasakiau aš. 

Mums pasisekė. Sargybiniai susirinko kieme ir aptarinėjo 
ką tik įvykusį incidentą. Jie buvo pernelyg susijaudinę ir visiš- 
kai pamiršo, kad jiems reikėtų tūnoti šešėlyje. Mums pavyko 
nepastebimai pro juos prasmukti. Vėjas pūtė mums į nugaras, 
todėl šunys taip pat mūsų nesuuodė. Tamsoje mes sėkmingai 
pasiekėm sieną ir per ją perlipome. 

Mano mašina stovėjo vietoje - ten pat, kur ir palikau. Mes 
sulipome į ją, aš atleidau rankinį stabdį ir mašina tylutėliai pa- 

judėjo 1š vietos. Kai išriedėjome į kelią, paspaudžiau starterio 
pedalą ir mes nurūkome tolyn, palikdami užnugary namą, sar- 
gybinius ir mašinų virtinę prie įvažiavimo. 

Pervažiavę mieguistą Bredberio miestelį, mes sustojome 
prie vis dar tebedirbančios degalinės. Ten nusiprausėm ir susi- 
tvarkėm. Pažiūrėjau į laikrodį. Iki saulės patekėjimo liko visai 
nedaug laiko. Pasinaudojęs Džordžo kreditine kortele, iš dega- 
linės darbuotojo gavau šiek tiek smulkių. 

Mes išėjome iš pastato. Greta ir Velda pasuko link mašinos 
1r įlipo į ją. Aš priėjau prie telefono automato ir paskambinau 
Gajui. Paprašiau, kad jis sužinotų to namo, kuriame pasiliko 
Belaras Risas, telefono numerį. Gajus pažadėjo sužinoti ir pa- 
klausė, kur galėtų man paskambinti. Aš pasakiau jam telefono 
automato numerį ir pakabinau ragelį. | 

Po penkių minučių pasigirdo skambutis. Gajus padiktavo 
man reikalingą numerį ir paklausė, kas atsitiko. Aš pasakiau, 
kad paaiškinsiu vėliau, ir tuoj pat pakabinau ragelį. 

Kai įmečiau monetą į telefoną automatą, šalia sustojo poli- 
cijos patrulinis automobilis. Iš jo išlipo uniformuotas mentas ir 
ėmė naršyti po savo kišenes, ieškodamas smulkių. Pamatęs, 
kad kabina užimta, jis atsirėmė į savo mašiną, kantriai laukda- 
mas, kol aš paskambinsiu. 

Pagalvojau, jog kambaryje, iš kurio neseniai pasprukome, 
jau pilna dujų. Sprogstamasis milžiniškos galios užtaisas buvo 
paruoštas, teliko pasiųsti signalą... 

Aš surinkau numerį, ir man prieš akis iškilo išnarstytas te- 
lefono aparatas, iš kurio teliko skambučio mechanizmas. 

Už šešių mylių nuo tos vietos, kurioje dabar stovėjome, 
danguje staiga pražydo milžiniška oranžinė gėlė. Ryškiai 
plykstelėjęs, nuostabus švytėjimas lėtai užgeso. 

Dar sekundę aplinkui tvyrojo tyla, o paskui pasigirdo siau- 
bingas trenksmas. Net degalinės stiklai suvirpėjo. 

Policininkas išsižiojo iš nustebimo ir apstulbęs suburbėjo: 

- Po velnių! Kas gi čia dabar? 

- Atsiprašau, sere, turbūt surinkau klaidingą telefono nume- 
rį, - mandagiai atsakiau aš ir pasukau link savo mašinos. 

